
Pagpupunyagi ng 
rebolusyong Pilipino sa 
panahon ng 
rehimeng US-Duterte 


Ipagbunyi ang matagumpay na Second Congress 
ng CPP 


Marso 31, 2017 


inabati ng National Democratic Front-Southern Tagalog ang 
bagong halal na Central Committee at ang matagumpay na 
Second Congress ng Communist Party of the Philippines na 
ginanap noong Oktubre 24 haggang November 7 ng nakaraang taon. 
Buong kagalakang ipinagdiriwang ng rebolusyonaryong mamamayan 
ng Timog Katagalugan ang mga tagumpay na nakamit sa Second 
Congress ng CPP kabilang ang pag-amyenda sa Konstitusyon ng 
Partido at mga programa nito sa pagsusulong ng demokratikong 


rebolusyong bayan at ang mga bagong resolusyong pinagtibay nito. 


Isang napakalakas na bigwas sa kaaway na reaksyunaryong estado 
at imperyalismong US ang matagumpay na Second Congress ng CPP 
sa kabila ng kampanyang todo-gyera ng rehimen at sa gitna ng mga 
kasinungalingan at paninira ng mga ahenteng pampropaganda ng 


mersenaryong AFP. 


Napapanahon ang mapanlabang temang “Ibayong Pagkakaisa, Ibayong 
Tagumpay” ng Second Congress sa mataas na determinasyon ng 
Partido at higit na paglakas ng rebolusyonaryong kilusan sa lahatang- 
panig na gawain. Higit na pinagbigkis ng matagumpay na Second 
Congress ang papalaking kasapian ng CPP sa magkakaalinsabay na 


pagmartsa pasulong tungo sa mas mataas na antas ng digmang bayan. 

Buo ang tiwala ng rebolusyonaryong mamamayan ng Timog 
Katagalugan sa bagong halal na Central Committee at Political Bureau 
ng CPP upang pamunuan ang Partido sa ibayo pang mga tagumpay ng 


demokratikong rebolusyong bayan. 


Maaliwalas na kinabukasan ang hinaharap ng mamamayang Pilipino 
sa tagumpay ng Second Congress ng CPP. Higit itong magtatamasa ng 
papalawak na suporta ng mamamayan tangan ang wastong linya ng 
pambansa-demokratikong rebolusyong magwawakas sa mapang-api 


at mapang-aliping sistema. 


Tulad ng tagumpay ng Rebolusyong Bolshevik noong 1917 na nakamit 
dahil sa pagsasakripisyo ng mamamayang Ruso, inihahanda ng Partido 
ang lahat ng komunistang Pilipino at rebolusyunaryong mamamayan 
na balikatin at igpawan ang lahat ng sakripisyo sa pagtatagumpay ng 
demokratikong rebolusyong bayan sa pamamagitan ng paglulunsad 
ng digmang bayan. Magsisilbing inspirasyon sa rebolusyonaryong 
mamamayan ng Timog Katagalugan ang mga tagumpay na nakamit ng 
Second Congress ng CPP upang lalong magpunyagi sa paglulunsad ng 


digmang bayan hanggang sa ganap na tagumpayIlli 

PAGLABAN NG 
KILUSANG MASA 


Makiisa sa pakikibaka ng KADAMAY-Rizal para sa 
disenteng pabahay! 


Hunyo 15, 2018 


Nakikiisa ang National Democratic Front-Southern Tagalog sa 
pakikibaka ng mga myembro ng KADAMAY-Rizal sa Rodriguez, Rizal 
para sa disenteng pabahay. Makatwiran ang laban ng KADAMAY-Rizal 
para sa disenteng pabahay na matagal nang hinaing ng mga maralitang 
lunsod na patuloy na pinalalayas sa kanilang mga pook-panirikan 
upang bigyang daan ang mga anti-mamamayan at makadayuhang mga 


proyekto. 


Sa kabilang banda, kinukundena ng NDF-ST ang rehimeng US- 
Duterte sa tuluyan nitong pag-aabandona sa tungkuling magbigay 
ng pabahay sa mga maralita laluna yaong mga apektado ng mga 


demolisyon at mga pamilyang hindi kayang magpundar ng sariling 

bahay dahil sa kawalan ng kabuhayan at trabaho. Imbes na tugunan 
ang pangangailangan ng mamamayan para sa disenteng pabahay, ang 
reaksyunaryong gubyerno pa mismo ang numero unong nagpapalayas 
sa mga maralita sa kanilang mga tahanan at pangunahing gumigiba 
ng kanilang mga panirikan. Sa kabalintunaan, binigyang prayoridad 
naman ni Duterte ang mga engrandeng programang pabahay para 
sa pasistang AFP-PNP na nagtataguyod sa mga anti-mamamayang 


programa ng reaksyunaryong gubyerno. 


Matatandaang noong nakaraang taon, nangako si Duterte sa 
KADAMAY-Rizal na ibibigay na sa kanila ang mga nakatiwangwang 
na bahay na kanilang inokupa. Ngunit lumalabas na pansamantalang 
pinahupa lamang ni Duterte ang galit ng mamamayan sa kainutilan 
ng reaksyunaryong gubyerno sa usapin ng programa ng pabahay sa 


bansa. 


Kakabit ng pakikibaka ng mamamayan laban sa mga neoliberal na 
mga patakarang itinataguyod ng rehimeng US-Duterte ang pakikibaka 
ng mga maralitang lunsod para sa disenteng pabahay. Sa ilalim ng 
programang Build Build Build ni Duterte, maraming mga maralita 
ang tiyak na mapapalayas mula sa kanilang mga tahanan para 
tayuan ng mga imprastrakturang kinakailangan ng mga imperyalista 
at dayuhang mamumuhunan kabilang ang imperyalismong US at 
Tsina. Ang Build Build Build ni Duterte ang halimaw na wawasak sa 
tirahan at kabuhayan ng maraming mamamayan. Binabalikat na nang 
mamamayan ang pagtaas ng presyo ng mga pangunahing bilihin dahil 
sa TRAIN Law, papasanin pa nila ang isa namang problema na idudulot 


ng mga kaliwa't kanang demolisyon. 

Wala nang aasahan ang mamamayan sa mga patakaran at programang 
makadayuhan ng rehimeng US-Duterte. Tanging ang kanilang 
pagkakaisa at pakikipaglaban ang kanilang masasandigan para 
isulong ang kanilang mga batayan karapatan. Nananawagan ang 
NDF-ST sa mamamayan na patuloy na suportahan ang pakikibaka ng 
KADAMAY-Rizal at mga maralitang lunsod para sa disenteng pabahay. 
Dapat na labanan ang anti-mamamayang Build Build Build ni Duterte 
at igiit ang karapatan ng lahat para sa disenteng pabahay. Sa huli, 
ang landas ng pagrerebolusyon ang patutunguhan ng mga maralitang 
lunsod na tiyak na tutugon sa kanilang mga karaingan at aspirasyon 


para sa kanilang mga batayang pangangailangan at karapatan. 

Jovito Palparan: larawan ng marahas na tradisyon 
ng AFP laban sa mamamayan 


Setyembre 18, 2018 


sang tagumpay sa pakikibaka laban sa mga paglabag sa karapatang- 

tao ang naging paghahatol na “maysala” sa berdugong si Jovito 

Palparan, sa kasong pagiging kapural ng pagdukot at iligal na 
pagdetine sa mga aktibistang estudyanteng sina Karen Empeiio at 
Sherlyn Cadapan noong 2006 sa Hagonoy, Bulacan. Nararapat na 
pagpugayan ang mga kapamilya, kaibigan, abogado at ang malawak 
na mamamayang sumuporta sa laban at pagpapanagot kay Palparan at 
iba pang kasangkot na sina Lt. Col. Felipe Anotado at Staff Sgt. Eduardo 
Osorio sa nagdaang 12 taon. Ang kanilang tapang at determinasyong 
kamtin ang hustisya sa pagkawala nina Karen at Sherlyn at ang 
malawak na simpatya at suporta ng taumbayan ang syang tunay na 


naghatol kay Palparan. 


Bago madestino sa Central Luzon, tigmak na sa dugo ang kamay ni 
Palparan sa paghahasik ng teror sa Timog Katagalugan. Pinangunahan 
ni Palparan ang pinaka-madudugong kampanyang militar sa rehiyon 
na Task Force Banahaw sa Laguna at Oplan Habol Tamaraw sa isla ng 
Mindoro sa ilalim ng Oplan Bantay Laya 1 ng rehimeng Macapagal- 
Arroyo Ang mga pasistang hakbanging ito ay nagdulot ng 1,268 kaso ng 
paglabag sa karapatang-tao at bumiktima sa 4,493 indibidwal at 1,721 
pamilya. Sino nga ba ang makalilimot sa pagdukot at pamamaslang ng 
mga alagad ni Palparan kina Eden Marcellana, Secretary General ng 


Karapatan-ST at Eddie Gumanoy, tagapangulo ng KASAMA-TK noong 

2003. Nararapat lamang na panagutin pa ang berdugong si palparan sa 
mga krimeng ito. Hangad ng mga mamamayan sa Timog Katagalugan 
at buong bansa ang katarungan sa mga krimen ni Palparan laban sa 


sambayanang Pilipino. 


Pinatunayan ng hatol kay Palparan ang maruming rekord ng armadong 
institusyon ng reaksyunaryong estado sa paghahasik ng iba't ibang 
klase ng karahasan at kalupitan sa mamamayan. Ang halimaw nyang 
katauhan ay nilikha na ng mahabang mersenaryo, kontra-mamamayan 
at marahas na tradisyon ng AFP na sumusupil sa lehitimong paglaban 
ng mamamayan para sa kanilang mga demokratikong karapatan. Isa 
lamang si Palparan sa maraming opisyal ng AFP na may mahabang 
listahan ng krimen sa mamamayang Pilipino na dapat ding managot 


at mapatawan ng hustisya. 


Hindi tinatapos ng pagkakahatol kay Palparan ang umiiral na culture 
of impunity sa bansa. Si Duterte mismo at ang kanyang pangunahing 
mga alyadong Arroyo at Marcos ay katulad din lamang ni Palparan 
at hanggang ngayo'y malayang nakapaghahasik ng teror sa buong 
bayan. Nagkukumahog ngayon ang mga alipures at propagandista ni 
Duterte upang pabanguhin ang kanyang imahe, pagtakpan ang pang- 
ekonomyang krisis sa bansa at ang kanyang pinakakawalang mas 


masahol na brutalidad sa mamamayan sa ilalim ng kanyang paghahari. 


Nananawagan ang NDF-ST sa mamamayan ng Timog Katagalugan 
at buong bansa na patuloy na magpunyagi sa pagtatanggol sa 
karapatang tao at pagpapanagot sa mga berdugo't kriminal tulad nina 
Palparan, mga yunit ng AFP at si Duterte. Paigtingin ang pakikibaka 
laban sa pasismo at brutalidad ng estado at papurulin ang talim ng 
mapagkunwaring Oplan Kapayapaanllli 

Di kami pasisindak! Di kami palulupig! Labanan 
ang taksil, kriminal at sagadsaring anti- 
mamamayang rehimeng US-Duterte! 


Agosto 24, 2019 


to ang malakas na sigaw ng mga mamamayan ng rehiyong Timog 
Katagalugan sa lumalalang paglabag sa karapatang pantao at sa 
malawakan at sistematikong kampanya ng karahasan at terorismo 


sa rehiyon ng pasistang rehimeng US-Duterte. 


“Hindi kami titigil at natatakot sa paglalantad at paglaban sa mga 
anti-mamamayan at anti-demokratikong mga patakaran ng pasistang 
rehimen. Habang ginigipit at tinatakot, lalo lamang tataas ang aming 
kapasyahang lumaban para igiit ang aming mga demokratikong 
karapatan at panawagan para sa tunay na kalayaan at demokrasya 
sa bansa. Kung nagawa na ng bayan na mapatalsik sa kapangyarihan 
si Ferdinand Marcos nuong 1986 at si Joseph Estrada nuong 2001, 
magagawa din ito kay Duterte na sobra-sobra na ang idinudulot na 


kalupitan at pasakit sa taumbayan”, dagdag pa nila. 


Sa mga idinaos na iba't ibang pagkilos sa rehiyon at sa kalakhang 
Maynila, binuhos ng mamamayan ng rehiyon ang kanilang namumuong 
galit at nagpupuyos na damdamin laban sa tumitinding mga pag atake 
ng pasistang rehimeng US-Duterte sa kanilang mga karapatang sibil 
at demokratiko. Kanilang inilalantad ang sa katunayang pag-iral (de 


facto) ng batas militar sa rehiyon. 

Tampok sa kanilang kinokondena ang walang habas na mga operasyong 
militar ng AFP at PNP sa mga kanayunan ng rehiyon na nagreresulta 
lamang sa malawakang pang-aabuso at pagyurak sa karapatang 
pantao ng mga mamamayan duon. Mariin nilang kinokondena ang 
mga aerial bombings, strafing at pagkanyon ng mga howitzer ng AFP 
sa mga baryo at komunidad ng mga magsasaka at katutubo sa tuwing 
magkakaroon ng labanan sa pagitan nila at ng NPA. Ang mga naturang 
aksyong militar ay nagdulot lamang ng malaking pinsala sa buhay at 
ari-arian ng mga magsasaka at katutubo. Isinasagawa ng AFP nang 
walang pagsasaalang-alang sa buhay at kaligtasan ng mga sibilyan 
lalong-lalo na sa mga bata, kababaihan at mga matatanda. Dahil sa mga 
ito, dumami ang sapilitang nagsilikas at pansamantalang tumutuloy sa 
mga pampublikong lugar at evacuation centers. Nagtitiis sa lamig at 
gutom para lamang makaiwas na madamay sa mga operasyong militar 


ng AFP at PNP tulad ng mga pangyayari sa isla ng Mindoro. 


Ang mga kahalintulad na pangyayari sa Mindoro ay naranasan din 
ng mga magsasaka at katutubo sa Quezon, Rizal at Palawan. Sa 
Quezon, napilitan ang maraming pamilya mula sa Lopez, Macalelon at 
Catanauan na mag-bakwet dahil sa dinanas na matinding harrassment 
at panggigipit sa mga mamamayan at upang maiwasang madukot at 
patayin ng mga mersenaryong 85th IB ng Philippine Army sa mga 
operasyong ala-Sauron/SEMPO. 


Samantala, sa kalunsuran ng rehiyon, marahas na binuwag ng PNP 
ang piketlayn ng mga nagwewelgang manggagawa ng Pepmaco at 
NutriAsia sa Laguna. Marami ang nasugatan sa mga welgista na 
iginigiit lamang ng kanilang makatarungang kahilingan na maging 
regular mula sa pagiging kontraktwal na matagal nang pinaiiral ng 2 

nasabing kumpanya. Nasa 17 manggagawa naman ng Nutri-Asia ang 
patuloy pang nakakulong dahil sa gawa-gawang kasong isinampa sa 


kanila ng kumpanya matapos silang maglunsad ng welga. 


Patuloy ang kampanya ng AFP at PNP sa pang-aalipusta, 
demonisasyon at pagtatatak sa mga progresibong organisasyon sa 


rehiyon bilang prente ng CPP-NPA. 


Sa Batangas, tampok ang mga pagbabanta sa buhay at pagkakaratula 
saiilang lider ng mga progresibong organisasyon bilang mga Komunista 
at NPA. Ang 730th Combat Group ng Philippine Air Force ang itinuturo 
na pangunahing may kinalaman sa pagbabanta at pagkakalat 
ng kasinungalingan laban sa mga progresibong organisasyon sa 


Batangas. 


Nakakaranas din ng mga kahalintulad na pagbabanta at red-tagging 
ang mga lider at progresibong organisasyon sa Cavite, Rizal, Laguna at 


Quezon na ginagawa ng 202" Brigade ng 2" Infantry Division ng AFP. 


Ang paggamit sa anti-ilegal na operasyon sa droga ng PNP, AFP 
at PDEA bilang tabing para ilunsad ang mga saturation drive at 
maghalughog sa mga komunidad at kabahayan kahit walang mga 
search warrant at walang suot na ID na pagkakakilanlan ay malinaw na 
panggigipit at pananakot sa mga tao sa komunidad tulad ng nangyari 
sa Barangay San Isidro, Antipolo City, Rizal. Sa nasabing operasyon, 
tinipon ang mga tao, lalo na ang mga kalalakihan, sa basketball court 
at pinuwersang pumaloob sa sapilitang drug testing. Dahil sapilitan, 


malinaw na ito'y paglabag sa kanilang karapatang pantao. 

Ang nasabing operasyon ay may bahid na kontra-insurehensya na 
sinisimulan sa mga komunidad ng maralita sa mga kabayanan at 


syudad ng rehiyon. 


May mga pagtatangka din ang AFP at PNP na pumasok sa mga 
paaralan at unibersidad sa rehiyon kahit walang tahasang pahintulot 
ng pamunuan ng mga paaralan tulad ng ginawa nila kamakailan sa 
UP Rural High sa Los Banos, Laguna. Nauna pa rito ay nagsagawa 
rin ng diumano'y orientation sa mga estudyante sa UP sa Los Bafios 
kaugnay ng ROTC ngunit tinuntungan lamang ito upang lantarang 
paratangan ang mga lehitimong organisasyon at mga lider nito na di- 
umano'y prente ng mga Komunista at NPA na naglalagay sa mga ito 
bilang target ng red-tagging, pagmamanman, panggigipit, pagdukot, 
pamamaslang. Habang nagaganap ang nasabing “orientation”, 
ikinandado ng mga militar ang pintuan ng bulwagan upang di 
makalabas ang mga estudyante. Pagpapakita lamang ito ng tatak 
ng pasismo at napipintong kapalaran ng mga mag-aaral sakaling 
makalusot ang nais ng AFP-PNP at pasistang rehimeng US-Duterte 
na sapilitang ipatupad ang ROTC sa mga highschool at pamantasan. 
Mariing tinutulan ito ng mga kabataang estudyante sa pamamagitan 
ng pag-walk out sa bulwagan at paglabas sa mga emergency exit nito 


bagay na di napigilan ng mga militar. 


Ang NDF-ST ay buong giting na nakikiisa at sumusuporta sa mga 
isyu at usapin na tinututulan at ipinaglalaban ng mamamayan ng 
rehiyon. Sumasaludo kami sa kanilang ipinapakitang katapangan, 
paninindigan at kapasyahang labanan at biguin ang mga pakana ng 
pasistang rehimeng US-Duterte na maghasik ng takot at terorismo sa 


rehiyon. 

Patuloy din ang aming panawagan sa lahat ng mga makabayan 
at tagapagtanggol ng karapatang pantao sa rehiyon na ibayong 
palakasin at patatagin ang hanay. Pukawin, organisahin at pakilusin 
ang iba pa nating mga kababayan para likhain ang isang malapad 
na nagkakaisang prenteng mga organisasyong anti-pasista. Huwag 
tayong mag-atubili na magsagawa ng iba't ibang tipo ng pagkilos at 
paglaban sa pasismo at tiranya ng rehimeng Duterte at biguin ang 
kanyang mga pakana at balaking magpataw ng lantarang batas militar 


sa buong bansa. 


Ang inyong NPA ay laging handang ipagtanggol ang bayan at biguin 
ang anumang kampanyang militar na inilulunsad ng uhaw-sa-dugo at 
pasistang rehimeng US-Duterte laban sa mamamayan. Papapanagutin 
nito ang mga opisyal ng AFP at PNP na sagadsaring kontra- 
rebolusyonaryo at talamak na lumalabag sa karapatang pantao. Lagi 
ding bukas ang pintuan ng rebolusyonaryong kilusan sa pagtanggap 
sa sinuman na magpapasyang humawak ng sandata at lumahok sa 
armadong pakikibaka JU 

Pahayag ng pakikiisa sa mga manggagawa ng 
Honda Cars Philippines Inc. 


Pebrero 28, 2020 


ng National Democratic Front-Southern Tagalog (NDF-ST) 

ay karamay at kaisa ng 630 manggagawa at ng kanilang 

pamilya na tuwirang maapektuhan sa napipintong 
pagsasara ng Honda Cars Philippines Inc. (HCPI) sa darating na 
buwan ng Marso 25, 2020. Nababahala din ang NDF-ST sa libo pang 
manggagawang maaaring matanggal sa kanilang mga pinapasukang 
pabrika na may kasalukuyang kontrata sa HCPI at nagsusuplay ng 
mga pangangailangan nito sa fuse, wirings, air bag at iba pa. Ang 
napipintong pagsasara ng HCPI at sa humihinang industriya ng 
sasakyan sa bansa ay epekto at resulta ng lumalalang pandaigdigan 
at domestikong krisis dulot ng monopolyo-kapitalismong sistema sa 


daigdig. 


Mariing kinokondena din ng NDF-ST ang nakakainsulto at nakakagalit 
na pahayag ng tagapagsalita ng Malacafiang na si Secretary 
Salvador Panelo na kahit magsara ang HCPI sa bansa ay minimal ang 
magiging impak nito sa ekonomiya ng bansa. Mas pinili pang bigyan 
ng bigat ng Malacafiang ang paghahambog sa Duterteconomics 
kaysa pagkalooban ng malasakit at mabahala sa kahihinatnan ng 
mga mawawalan ng trabaho at ng kanilang pamilya sa napipintong 
pagsasara ng HCPI. Nagawa pang ipagmalaki ni Secretary Panelo ang 
Build Build Build Program ng gubyerno na kuno'y kayang magbigay 
ng kapalit na trabaho sa mga manggagawa ng HCPI. Palibhasa'y mga 

manhid at walang alam sa tunay na kalagayan ng bansa akala nina 
Duterte at mga taga Malacafiang na ganuon kadali ang maghanap ng 


trabaho sa Pilipinas. 


Ang pagsasara ng HCPI ng planta nito sa Pilipinas ay kumbinasyon 
ng lumalalang krisis ng pandaigdigang sistemang kapitalista at ng 
kronikong krisis ng malakolonyal at malapyudal na katangian ng 
lipunang Pilipino na ang pangunahing tinatamaan ng hambalos ng 


krisis ay ang uring manggagawa at magsasaka. 


Higit pa itong pinalubha ng ilang dekadang pagpapatupad ng 
neoliberalismo sa bansa na nakabatay sa walang hanggang 
pagkaganid sa pagkakamal ng supertubo ng mga kapitalista at 
pag-atake sa organisadong manggagawa na nakikibaka para sa 
nakabubuhay na sahod, proteksyon sa pook-trabaho at seguridad sa 
trabaho, at karapatang magtayo ng unyon at pakikipagtawaran sa 


kapitalista. 


Ayon sa pananaliksik na ginawa ng mga unyon sa rehiyong Timog 
Katagalugan, kanilang naobserbahan na simula noong 2003, pababa 
na ang tunguhin ng produksyon sa auto manufacturing sa bansa dahil 
sa pagpasok ng completely build units (CBUs) na mga sasakyan galing 
sa Thailand at iba pang bansa sa Asia. Sa kabilang banda, walang 
ginawang safeguards ang gubyerno upang maprotektahan ang mga 
lokal na nagmamanupaktura ng mga sasakyan sa bansa”, dagdag pa 


ng mga nagsaliksik. 


Ayon naman sa Philippine Metalworks Alliance (PMA), “ang lokal na 


trabaho ang pangunahing tinatamaan sa pagpasok ng mga sasakyang 

CBUs at hindi mismo ang mga kumpanya ng sasakyan. Sa global na 
kalagayan, paliwanag pa ng PMA, nagbabawas ng produksyon ang 
mga kumpanya para makapag angkat kaya hindi sila nakakaramdan 
ng pagkalugi. Ang mga multinational companies (MNCs) ay patuloy 
na kumikita kahit umasa sila ng malaki sa pag-aangkat (imports)”, 


dagdag pa ng PMA. 


Sa paliwanag na ito ng PMA, kung palalalimin, ang pagbabawas 
sa produksyon ng mga MNCs ay kasing kahulugan ng tanggalan 
(retrenchment) ng mga manggagawa o pagbabawas sa gastos 
sa produksyon na pangunahing inilalaan ng mga kapitalista sa 
nagbabagong kapital (variable capital) sa anyo ng sahod bilang 
kabayaran sa lakas paggawa. Ang lohika sa likod ng pagbabawas ng 
variable capital para sa pagbili ng lakas paggawa (labor power) ay 
napapababa nila ang gastos sa produksyon ng kalakal kahit bawasan 
ang produksyon dahil sa napapalitan o nababawi naman ang nawawala 
(sa pagbawas ng produksyon) ng nagmumula sa importasyon. Sa 
ganito, walang pagkalugi ang mga kapitalista bagkus patuloy pa rin 
silang kikita sa kapariwaraan naman ng mga manggagawang basta na 


lamang tatanggalin nila trabaho. 


Ayon naman sa HCPI, hindi na estratehikong panatiliin pa nila ang 


kanilang planta sa Pilipinas sa gitna ng paghina ng produksyon at 
paghina ng bentahan ng industriya ng sasakyan sa pandaigdigang 
pamilihan. Plano din nilang magbakasakali na pumasok sa paggawa 
ng elektronikong sasakyan. Bumaba diumano ang kanilang benta ng 
sasakyan sa 23,294 units noong 2018 at lumiit pa ito sa 20,338 units 
sa taong 2019. Bumaba din ang produksyon ng sasakyan ng HCPI sa 


bansa sa 8,000 units noong 2018 mula sa average na taunang 15,000 

units. Ang mga modelong Honda City at Honda BR-V ang ginagawa sa 


HCPI na nasa Laguna Technopark, Santa Rosa City, Laguna. 


Samantala ang kanilang planta sa UK, na ayon sa HCPI na isasara 
din sa 2021, ay bumaba ang produksyon sa 160, 000 units mula sa 
kakayahan nitong lumikha ng sasakyan ng taunang 250,000 units. 


Nakadagdag na dahilan sa pagbaba ng benta ng sasakyan ng HCPI at 
iba pang nasa industriya ng sasakyan ang Tax Reform for Acceleration 
and Inclusion Act (TRAIN LAW) na ipinatupad ng rehimeng Duterte. 
Ang pagpataw ng mataas na excise tax sa ilalim ng TRAIN LAW ay 
nagpataas sa halaga ng mga sasakyan at pagtaas ng halaga ng mga 
batayang pagkain at serbisyo. Bumaba ang bentahan ng sasakyan sa 2 
magkasunod na taon (2018-2019) matapos ipatupad ang TRAIN LAW 
dahil mas binigyan ng prayoridad ng mga may kakayahang bumili ng 
sasakayan ang mga batayang pangangailangan nila kaysa ang bumili 


ng bagong sasakyan. 


Union busting at pagdurog sa Tunay na Unyonismo ang nasa likod ng 


pagsasara ng HCPI 


Ayon kay Christopher Oliquino, Bise Presidente ng Lakas 
Manggagawang Nagkakaisa sa Honda (LMNH-OLALIA-KMU) “biglaan 
ang anunsyo ng pagsasara ng kumpanya na para silang tinarakan ng 
punyal sa likod. Walang naunang abiso o palatandaan sa napipintong 
pagsasara ng pabrika liban sa nagbawas sila ng produksyon ng 
modelong sasakyang BR-V sa 18 kada araw nitong katapusan ng Enero 


mula sa dating 35-38 kada araw.” 

Noong Pebrero 22 ng hapon, bago dumating ang oras ng pagtatapos 
ng panghapong shift, pinatawag ang mga manggagawa sa pulong sa 
pag-aakalang pag-uusapan ang benta ng kumpanya o ng kanilang 
Collective Bargaining Agreement (CBA) na nakatakdang pag-usapan 


sa darating na Agosto 2020. 


Dagdag pa ni Ginoong Oliquino, “nasorpresa sila sa ipinalabas na 
Video ng Presidente ng HCPI na si Noriyuki Takakura na nag-aanunsyo 
ng pagsasara ng planta. Kaya bilang tugon, agaran silang nagtayo 
ng piket protesta sa loob ng planta habang ang ibang kasamahan 
nilang manggagawa kasama ang pamilya at tagasuporta ay nagpiket 
sa harapan ng gate ng planta upang kondenahin at i-protesta ang 


hakbang ng HCPI.” 


Naniniwala ang NDF-ST na ang tunay na dahilan sa likod ng 
napipintong pagsasara ng HCPI ay hindi dahil sa nalulugi o may 
pangangailangan silang optimisahin ang kanilang produksyon 
para umayon sa kasalukuyang pandaigidigang demand lalo na sa 
elektronikong sasakyan. Ginagamit na lang nila itong panabing 
o dahilan sa tunay nilang intensyon na union busting at iligal na 
pagtatanggal sa mga manggagawa na bumuhay at nagpayaman sa 
mga kapitalista ng HCPI sa loob 28 taon na operasyon nito sa bansa. 
Gusto nilang durugin ang Lakas Manggagawang Nagkakaisa sa Honda 
na matagal nang nagtataguyod at nakikibaka para sa tunay, palaban, 
makabayan at anti-imperyalistang unionismo sa bansa. Nais ng mga 
kapitalista, katuwang ang pasistang rehimeng US-Duterte, na durugin 
ang mga nagtataguyod ng tunay na unyonismo at halinhan ito ng 


maaamo, sunod-sunuran, dilawan at aristokratang unyonismo. 

Dapat magkaisa ang lahat ng mga manggagawa sa rehiyon ng 
Timog Katagalugan sa pagsuporta sa pakikibaka ng mga 
manggagawa sa HCPI at sa iba pang mga mangagawa na 
nakakaranas ng panunupil ng estado sa kanilang mga demokratikong 
karapatan para sa pagtatayo ng unyon, para sa kahilingan sa 
nakabubuhay na sahod, paglaban sa kontraktwalisasyon at para 
sa regular na trabaho at mahusay na kundisyon sa paggawa. Higit 
kailanman kailangan ngayon ang matatag na pagkakaisa ng lahat 
upang hadlangan, biguin at ipagtanggol ang hanay mula sa matinding 
atake ng kapital at ng pasistang estado sa mga militante, tunay, 


palaban at makabayang unyon [III 

Mangahas lumaban! Mangahas magtagumpay! 
wakasan ang pasistang rehimeng US-Duterte! 


Hulyo 27, 2020 


alugod na binabati ng National Democratic Front-Southern 
Tagalog (NDF-ST) ang sambayanang Pilipino, higit lalo, ang 
mga mamamayan ng rehiyon na lumahok sa malawakang 
protestang bayan sa iba't ibang panig ng bansa, sa araw ng SONA ni 
Duterte, upang kalampagin ang gubyerno sa makupad nitong pagkilos, 
palyado at palpak na paglaban sa Covid-19, ilantad ang mga katiwalian 
sa loob ng gubyernong Duterte, labanan ang mga panggigipit at 
paniniil ng kanyang pasistang paghahari at ang pagbabasura sa 
masahol pa sa batas militar ni Ferdinand E. Marcos na Anti-Terrorism 


Act of 2020 (ATA) o RA 11479. 


Ang pagkilos na tinagurian nilang SONAgkaisa ang pinakamalawak 
na pagkilos na nilahukan ng taumbayan sa panahon ng ipinatutupad 
na militaristang lockdown na general community quarantine (GCQ) ng 
gubyernong Duterte sa maraming lugar sa bansa lalo sa Kamaynilaan 
at rehiyong Timog-Katagulan. Malawak ang naging partisipasyon ng 
taumbayan sa nangyaring kilos-protesta sa ilalim ng SONAgkaisa, 
sa anyo ng mga protesta sa kalsada, online protests, prayer rallies, 
misa ng bayan, sentralisado at disentralisadong mga pagkilos sa mga 
komunidad, baryo, pabrika at eskwelahan. Patunay ito kung gaano 
na kalawak at kalalim ang disgusto at pagkamuhi ng sambayanang 


Pilipino sa inutil, pabaya, traydor, korap, tiraniko, kriminal na 

mamamatay taong si Rodrigo Roa Duterte. Naghahangad sila na 
mawakasan na ang pasista at tiranikong paghahari ng bangkaroteng 
gubyernong Duterte na siyang puno't dahilan ng kanilang labis na 
nararanasang kahirapan, kaapihan, pagkabusabos at malawakang 


pagkawala ng trabaho't hanapbuhay. 


Sa kabila ng mga pananakot at bantang huhulihin ang sinumang 
grupo na magsasagawa ng mga kilos protesta sa araw ng SONA 
ni Duterte, alinsunod sa advisory ng Department of Interior and 
Local Government (DILG) na nagbabawal sa mga pagtitipon dahil 
sa “di umanong” banta ng Covid-19, daan-daan at libo-libo pa 
ring mamamayan ang nagsipagtungo sa mga lugar na tinakdang 
pagdadausan ng kilos-protesta. Hindi sila natakot sa kabila na may 
24 na lalahok sana sa pagkilos ang iligal na inaresto ng kapulisan ng 
NCR-PNP. Naigiit nila ang kanilang mga demokratikong karapatan sa 
malayang pamamahayag at pananalita, kalayaan na magtipon para 
iparating sa gubyerno ang kanilang mga karaingan at kahilingan 
dito. Ginawa nila ang pagkilos habang mahigpit na tumatalima sa 
mga pinagkaisahang health protocols ng kanilang grupo bilang mga 
responsableng mamamayan na mahigpit na nag-iingat at nagbabantay 


na hindi mahawaan at makahawa ng sakit na Covid-19. 


Kung tutuusin, ang advisory ng DILG sa mga LGU's na inilabas ilang 
araw bago ang nakatakdang SONAgkaisa, ay isang desperadong 
hakbang ng administrasyong Duterte at palatandaan kung gaano 
kasukdulan ang kanyang pagkatakot sa patuloy na lumalawak at 
lumalakas na nagkakaisang hanay ng mamamayan laban sa kanyang 


mga katiwalian at lantarang pasistang paghahari. 

Sa nangyaring matagumpay na mga pagkilos ng taumbayan, nabigo 
ang pasistang rehimeng US-Duterte na pigilan na marinig ng malawak 
na masa ng sambayanang Pilipino ang tunay na kalagayan ng bayan 
mula mismo sa mga bibig ng katulad nilang mga manggagawa, 
magsasaka, maralitang tagalunsod, kababaihan, kabataan at 
estudyante, guro, taong simbahan, manggagawang pangkalusugan, 
abugado, mamamahayag, artista, maliliit na negosyante at iba pang 


demoratikong uri't sektor ng lipunang Pilipino. 


Tulad ng inaasahan, walang pinagkaiba ang mga pahayag ni Duterte 
sa kanyang ika-5 SONA sa mga nauna niyang SONA. Patuloy na 
naglalaman ito ng mga kasinungalingan, pambabaluktot sa tunay na 
estado ng bansa, mga pambobola, papuri sa sarili, pananakot sa mga 
kalaban sa pulitika at mga pangakong laging napapako. Tulad ng mga 
payasong de susi, malugod na pinalakpakan ng mga kapural ni Duterte 
sa Senado at Kongreso ang mga kabalbalang namumutawi sa bibig ng 
diktador. 


Walang nabanggit si Duterte sa kanyang ika-5 SONA kung paano 
niya hahanguin ang sambayanang Pilipino mula sa pagkakalubog 
sa kumunoy ng kahirapan. Kung ano ang kanyang recovery program 
upang maibangon ang lugsong kalagayan ng ekonomiya ng bansa 
na lalo pang pinalala dahil sa patuloy na pag-iral ng mga patakarang 
neoliberal, sa malaking kapabayaan at kapalpakan ng gubyerno sa 
pagharap at paglaban sa pandemyang Covid-19. Walang programa 
si Duterte kung paano i-aadres ang maraming bilang ng nawalan 
ng ikinabubuhay at ng patuloy pang nawawalan ng trabaho na mga 
manggagawa sa bansa at maging mga overseas filipino workers 


(OFWs) dahil sa pandemyang Covid-19. 

Sa kabilang banda, walang ipinahayag si Duterte sa kanyang SONA kung 
paano pipigilan at sasawatahin ang lumalaking bilang ng mga Pilipino 
na nagkakasakit sa Covid-19 na ngayon ay umabot na sa 82,040 at 
maaaring umabot sa 120,000 sa pagtatapos ng buwan ng Agosto ayon 
sa pagtaya ng University of the Philippines Covid-19 response team. 
Iniinsulto ni Duterte ang sambayanang Pilipino sa paninisi nito sa mga 
mamamayan bilang “pasaway” para gawing sangkalan sa paglobo ng 


mga nagkakasakit ng Covid-19. 


Ang mga mahihirap at mga naghihikahos na mamamayang Pilipino ang 
pangunahing tinamaan at naapektuhan dahil sa militaristang paraan ni 
Duterte sa pagharap at paglaban sa Covid-19. Patuloy na binabalewala 
ni Duterte na magpatupad ng mga hakbanging medikal na matagal nang 
pinanunukala ng mga dalubhasa sa kalusugan at mga dalubhasa sa 


larangan ng pagkontrol sa mga epidemya. 


Sa halip, tusong ginagamit ni Duterte ang pandemyang Covid-19 upang 
isulong ang adyendang kitlin ang kritisismo at oposisyon sa kanyang 
tiwaling pamamalakad. Inilagay nya sa tuktok ng kanyang listahan ng 
mga prayoridad ang kontra rebolusyonaryong digma laban sa CPP-NPA- 
NDFP, sa pagsasabatas sa kinamumuhiang Anti-Terrorism Act of 2020 
(ATA) o RA 11479 at ang personal na paghihiganti at pagpapasara sa ABS- 
CBN Network kaysa paglaban at pagsugpo sa Covid-19 bilang usaping 
medikal at hindi bilang usapin sa peace and order. Ipinagyayabang nya 
ang paglansag sa lumang oligarkiya upang ipalit ang bagong oligarkiya 
ng mga militarista, malalaking negosyo at dinastiyang pulitikal na 


nakapaligid sa kanyang angkan. 


Walang ibang pagpipilian ang sambayanang Pilipino kundi ang 
patuloy na kumilos at mangahas na lumaban upang wakasan ang 


Pagpupunyagi ng rebolusyong Pilipino sa panahon ng rehimeng US-Duterte | 23 


pasistang paghahari ng rehimeng US-Duterte. Huwag nating hayaang 
makapanaig ang obsesyon ni Duterte na patayin ang kalayaan sa 
pamamahayag at pananalita at sa maitim nitong hangaring lubusang 
ipagbawal ang lahat ng anyo ng kritisimo, pambabatikos at pagsalungat 
sa kanyang tiwaling pamamalakad sa gubyerno. Biguin ang kanyang 
malaon nang kagustuhan na makapaghari ng lagpas sa kanyang 
termino at ipatupad ang lantarang pasismo ng kanyang gubyerno 
laban sa mamamayan gamit ang higit na masahol at mapanupil na 
batas na ATA of 2020 o RA 11479. 


Patuloy tayong magsagawa ng iba't ibang mga pagkilos sa paraang 
ligal, iligal, armado at di-armado. Kailangang abutin natin ang 
pinakamalawak na bilang ng mamamayan na magtulong tulong para 
pabagsakin ang sibilyan-militar na junta ni Duterte sa pinakamaagang 
panahong magagawa. Huwag na nating hayaan pang magpatuloy 
ang kanyang talamak na pagyurak sa mga karapatang pantao at sibil 
ng mamamayan, mga karahasan at terorismo at karumal-dumal na 


krimen laban sa bayan. 

Saludo sa mga Palawefio sa pagbigo sa pakanang 
3in1 Palawan ng Duterte-Alvarez! 


Marso 19, 2021 


inabati ng NDF-ST ang matunog na pagtutol ng mga Palawefio 
sa pakanang hatiin ang Palawan sa tatlong lalawigan. Patunay 
itong hindi nagawang lokohin ng mga lokal na naghaharing 
paksyon ang Palawefio sa kanilang mga boladas na ito ang daan upang 
mapabilis ang pagbibigay ng serbisyong panlipunan. Nangibabaw 
ang boses ng mamamayan laban sa pagmamaniobra ni Duterte at 
ng pangkating Alvarez sa Palawan. Isang malakas na hambalos ang 
pinakawalan ng mga Palawefio na tumama sa ulo ng mga naghahari't 


nagsasamantalang uri sa Palawan. 


Pinamamalas sa pagtatagumpay ng botong “No” sa plebisito nitong 
Marso 13 na hindi kinakagat ng mga Palawefio ang inasukalang 
pain ng mga reaksyunaryo. Walang ibang layunin ang 3in1 Palawan 
kundi hatiin ang isla pabor sa mga lokal na dinastiyang pulitikal 
para sa pagpapatibay ng kanilang kontrol sa kanilang mga saklaw, 
mas maluwag na pandarambong at mas madulas na paghahain ng 
mga rekurso sa mga dayuhang negosyante, lokal na burukrata at 
mga panginoong maylupa. Nakaayon ito sa planong pederalismo ni 
Duterte na nagtitiyak na masolido ang kapangyarihan ng kanyang mga 
kroni sa kani-kanilang mga balwarte at sa gayon ay makokonsolida 
ang kanyang paksyon para suportahan ang kanyang pangarap na 


makapaghari lagpas sa Hunyo 2022. 

Nakaayon din ang 3in1 Palawan sa imbing planong charter change ng 
rehimen kung saan tatanggalin ang mga proteksyon sa ekonomikong 
probisyon ng Konstitusyon ng Pilipinas para bigyang-daan ang 10096 
pag-aari ng mga dayuhan sa mga mahahalagang yutilidad, negosyo 
at patrimonya ng bansa. Bahagi ito ng patuloy na pagyukod ni Duterte 
sa US at China na sa pamamagitan ng pagpaparte-parte ng isla, 
mas madaling maipagkaloob ang mga yaman nito sa magkaribal na 
imperyalista. Patunay ang pananatili ng mga base militar ng US sa 
Ulugan Bay sa Puerto Princesa City habang nagpapatatag ang China 
ng mga base militar nito sa West Philippine Sea. Nakikipag-uunahan 
din ang mga dayuhang kumpanya ng mina at korporasyon ng oil palm 


at mga kasosyong lokal na naghaharing uri. 


Hindi tinutugunan ng pakanang 3in1 Palawan ang tunay na interes 
at kagalingan ng mga Palawefio. Malakas ang kanilang panawagan 
para sa libre at maayos na serbisyong kalusugan, pagbabakuna 
at ayuda sa panahon ng pandemyang COVID-19. Tinututulan nila 
ang pandarambong sa likas na yaman ng isla ng mga dayuhang 
korporasyon at kasabwat na mga lokal na naghaharing uri. Nagkakaisa 
ang kanilang tinig para palayasin ang mga imperyalistang US at China 
na yumuyurak sa pambansang soberanya at teritoryal na integridad 
ng Pilipinas habang kasabay na dinadambong ang patrimonya ng 
bansa. Sinisingil nila ang traydor at bentador na rehimeng Duterte at 


pasistang paksyon ni Alvarez sa kanilang mga krimen. 


Kaisa ng mga Palawefio ang NDF-ST sa kanilang laban para sa 
karapatan at kagalingan. Patuloy silang magkapitbisig at bumuo ng 
isang malapad na nagkakaisang hanay para isulong ang kanilang 


mga demokratikong interes. Tanging ang rebolusyonaryong kilusan 

ang kanilang masasaligan para makamit ang kalayaan, kasaganaan 
at kaunlaran. Ang demokratikong gubyernong bayan ang tunay nilang 


gubyerno na nagkakaloob ng kanilang mga lehitimong kahilingan. 

Paramihin ang mga petisyong layas-militar sa 
rehiyon! Palayasin ang mga pasistang militar sa 
kanayunan! 


Hunyo 2, 2021 


agpupugay ang NDF-ST sa ipinamalas na katapangan at 
pagkakaisa ng mamamayan ng Quezon para patalsikin ang 
apat na kampo militar sa kanilang baryo. Sa pamamagitan ng 
mga petisyon, napalayas ng mga residente ng mga barangay Sta. Elena 
at Cawayan sa Lopez: at Vista Hermosa at P. Herrera sa Macalelon ang 


mga kampo ng sundalo sa kanilang lugar. 


Inireklamo ng mga residente ng Brgy. Sta. Elena ang bandalismo ng 
mga sundalo sa kanilang barangay hall. Nag-iiwan dito ng mga kalat 
at dumi ang mga abusadong militar na pinalilinis sa mga taumbaryo. 
Bunsod nito, pinagbawalan ng mga residente na tumuloy dito ang mga 


pasista. 


Sa Brgy. Cawayan naman, napilitang umalis ang mga sundalo dahil 


ayaw ng mga residente na malapit ang kampo sa baryo. 


Pinalayas naman ng mga taga-barangay Vista Hermosa ang kampo 
sa kanilang lugar dahil sa kaguluhan at perwisyong inihahatid ng 
mga pasista. Noong Enero 31, namatay ang alagang kabayo ng isang 
residente matapos magpaputok ang mga lasing na CAFGU at militar 
dahilan para magpetisyon ang mga taumbaryo sa Sangguniang 


Barangay na palayasin ang militar. Noong Mayo 17, inilipat ng mga 

sundalo ang kampo sa P. Herrera, karatig na baryo, ngunit kagyat 


silang sinalubong ng nagrereklamong mamamayan. 


Pinalayas ng mamamayan ng Quezon ang mga militar sa gitna ng 
nagpapatuloy na focused military operations ng 59th IBPA at 85th 
IBPA sa 34 barangay ng Lopez, Macalelon at Gumaca. Mahigit isang 
buwan nang nag-ooperasyon ang mga berdugong militar mula pa 
noong Abril. Aabot sa dalawang laking kumpanya ng AFP-PNP-CAFGU 
ang sumasaklaw sa mga naturang lugar. Nagsisilbi silang bantay sa 
konstruksyon ng dalawang mapanirang proyektong dam sa Brgy. Vista 


Hermosa. 


Pinatunayan nitong hindi hadlang ang sandata at pananakot ng militar 
sa pagbubuklod ng bayan. Inspirasyon ang pagkilos ng mga Quezonin 
sa iba pang mamamayan ng TK na piniperwisyo rin ng mga kampo 
militar. Hinihikayat ang bawat baryo na may presensyang militar na 
maglunsad ng kilusang masa upang palayasin ang mga tampalasang 
AFP-PNP at pigilan ang pagtatayo ng mga kampo sa kanilang lugar. 
Ilantad ang mga paglabag sa karapatang pantao ng mga berdugong 
militar at magsampa ng kaso laban sa AFP-PNP-CAFGU ayon sa 
CARHRIHL. 


Tutulan ang mga operasyong retooled community support program 
na tabing ng mga sundalo para makapanatili sa mga komunidad at 
wasakin ang pagkakaisa ng mga taumbaryo. Puspusang ilantad at 
batikusin ang mga teroristang krimen ng AFP at rehimeng Duterte. 
Kasabay nito, kailangang ipagpatuloy ng mamamayan ang kanilang 
panawagan para sa ayuda, serbisyong medikal at bakuna sa gitna ng 


lumalalang krisis ng pandemyang COVID-19. 

Higit pang palawakin at patatagin ang mga organisasyong masa sa 
rehiyon upang bigkisin ang pagkakaisa at itaas ang diwa at kakayahan 
ng mamamayan na lumaban. Makipagtulungan at lalupang pahigpitin 
ang ugnayan sa NPA upang biguin at bigwasan ang palalong kaaway. 
Sa harap ng hagupit ng kampanyang panunupil ng rehimen, ibayo 
pang sumulong at makibaka sa landas ng pambansa demokratikong 
rebolusyon. 

Makibaka para sa hustisya! Kumilos para sa 
karapatan! 


Hulyo 10, 2021 


alugod na tinatanggap ng NDF-ST ang inilabas na 
ranuntunan (rules) ng Korte Suprema ng bansa na nag- 
aatas sa Philippine National Police (PNP) at iba pang mga 
ahente ng batas na mandatory ang paggamit ng body-worn cameras at 
iba pang recording devices sa pagpapatupad ng search warrant (SW) at 
warrant of arrest (WOA). Bagamat di puspusan at maraming butas sa 
panuntunan, na maaaring ikutan at lusutan ng mga tagapagpatupad 
ng batas, maituturing pa rin itong positibong hakbang ng Korte 
Suprema para pangalagaan at protektahan ang mga pundamental na 


karapatan ng mga Pilipino. 


Kinikilala din ng rebolusyonaryong kilusan sa rehiyon na ang 
paglalabas ng panuntunan ng Korte Suprema ay resulta ng masikhay 
na pagkilos at puspusang pakikibaka ng sambayanan upang wakasan 
ang impyunidad at kultura ng mga pagpatay, karahasan, pag-aabuso 
sa kapangyarihan at paglabag sa karapatang pantao ng PNP, AFP at 
iba pang mga armadong ahente ng estado. Ang pag-iral ng kultura 
ng karahasan at mga pamamaslang ng AFP at PNP bilang patakaran 
ng estado ay lalong tumingkad at lumaganap sa panahon ni Duterte 
dahil na rin sa iniengganyo ito ng pasistang rehimeng US-Duterte. 
Tumatanggap ng suhol at pabuya, binibigyan ng kaakibat na 
promosyon at sa panahon ng pagreretiro, ginagantimpalaan ng pwesto 


sa gubyerno ang mga Heneral at iba pang mataas na opisyal ng PNP 

at AFP na buong katapatan at bulag na sinusunod ang ipinatutupad 
na madugong kampanya ni Duterte laban sa iligal na droga at anti- 


komunismo. 


Ayon sa panuntunan ng Korte Suprema, dumarami ang mga 
napapaulat na namamatay na sibilyan sa panahon ng pagpapatupad 
ng mandamyento (warrants) na inilalabas ng mga Trial Courts kung 
saan ang mga dahilan at kundisyon ng naturang pagkamatay ng mga 
sibilyan ay malawakang tinutunggali at pinasusubalian ng mga saksi 
at kaanak ng mga biktima. Ang pag-unlad ng teknolohiya, partikular 
ng pagkakaroon ng body-worn cameras, ay “nagiging posible kapwa 
ang integrasyon sa gamit nito (body-cam) bilang suporta sa mga 
tagapagpatupad ng batas at kasabay napoprotektahan ang mga 
pundamental na karapatan ng mamamayan”, dagdag pa ng Korte 


Suprema. 


Sa Panuntunan 2 ng mga Panuntunan ng Korte Suprema kaugnay 
sa paggamit ng body-worn cameras, sinasabi na matapos na 
madetermina ng Korte na may probable cause, maaari na itong 
magpalabas ng warrant of arrest na may nakasaad ding utos sa mga 
alagad ng batas na dapat gumamit ng dalawang recording devices. 
Maaari ang isa ay body-worn camera at isang alternatibong recording 
device na may kakayahang lumikha, magpadala, tumanggap, 
mag-imbak, magpalabas at magproseso ng audio-visual na mga 
recordings habang suot ng mga tagapagtupad ng batas sa panahon 
ng kanyang mga aktibidad. Kung walang magagamit na body worn 
camera, kailangang humingi ng pahintulot sa Korte ang mga alagad 
ng batas para makagamit ng alternatibong recording device batay sa 


makatuwirang dahilan. 

Kaugnay naman sa paghiling sa Korte kaugnay sa pag-iisyu ng search 
warrant, ayon sa panunutunan ng Korte Suprema, dapat nakasaad sa 
aplikasyon ng mga tagapagpatupad ng batas kung mayroon o walang 
magagamit na body-worn cameras. Kung wala, ang aplikante ay 
dapat humiling ng pahintulot sa Korte na payagan itong gumamit ng 


alternatibong recording devices. 


Tinitingnan ding positibo ng NDF-ST ang ginawang desisyon ng 
Korte Suprema na nag-aalis ng otoridad sa mga executive judges 
and vice executive judges ng mga trial courts sa Manila at Quezon 
City na magpalabas ng search warrants labas sa kanilang regional 
jurisdiction (NCR). Ibig sabihin, maaari lamang silang maglabas ng 
kanilang kautusan sa SW sa loob ng Metro Manila. Tinutugunan nito 
ang mga pagtutol at reklamo ng mga grupo sa karapatang pantao 
sa kapangyarihan ng mga executives judges at mga vice executives 
judges ng Manila at Quezon City Trial Courts na mag-isyu ng mga 
kwestiyonableng search warrants na maaaring ipatupad saan mang 


panig ng bansa. 


Sa Section 2, Rule 5 ng bagong inilabas na panuntunan ng SC, 
ipinawawalang bisa nito ang Chapter V, Section 12 of Administrative 
Matter (A.M) No. 03-8-02-SC, as amended, kung saan nagbibigay 
ng kapangyarihan sa mga executive judges, at kung hindi sila 
maaari, ang kanilang vice executive judges, ng Manila at Quezon 
City Trial Courts na magpalabas ng search warrants na maaaring 
ipatupad saan mang bahagi ng bansa. Dahil dito, ang ilang mga Trial 
Courts sa Manila at Quezon City ay nagsilbing factory of warrants at 
nagresulta ng mga pagpatay at pagkakakulong ng maraming mga 


aktibista, tagapagtanggol ng karapatang pantao at lider ng iba't ibang 

progresibong organisasyon at partylist kung saan ang karamihan 
sa mga naging biktima ay mga dumanas din ng red-tagging mula sa 


pasistang rehimeng US-Duterte. 


Ang AM No. 03-8-02-SC na inilabas ng SC noong 2004 ang ginamit ni 
Quezon City Executive Judge Cecilyn Burgos Villavert para maglabas 
ng sangkaterbang search warrants na humantong sa mga pagpatay 
at pagkakakulong ng mga aktibista at mga lider ng mga progresibong 
organisasyon sa Isla ng Negros sa Kanlurang Visayas. Ito rin ang 
ginamit ni Executive Judge Jason Zapanta at First Vice Executive 
Judge Jose Lorenzo de la Rosa ng Manila Trial Courts sa pagpapalabas 
ng kwestiyonableng search warrants na humantong sa March 7 Bloody 
Sunday sa Timog Katagalugan. Si Judge Zapanta ang nagpalabas 
ng search warrant sa pinaslang na mag-asawang Ariel Evangelista 
at Chai Lemita ng Nasugbu, Batangas. Si Judge de la Rosa naman 
ang nagpalabas ng tatlong (3) search warrants kung saan ang isa ay 
nakapangalan sa napaslang na kilalang lider ng Bagong Alyansang 


Makabayan sa Cavite na si Manny Asuncion. 


Ayon sa Office of the Court Administrator (OCA), may kabuuang 63 
search warrants ang inaplayan ng PNP-Region IV-A (CALABARZON) 
sa sala ni Executive Judge Jason Zapanta ng Manila Trial Courts kung 
saan 42 ang aprubado. Ang mga naaprubahang aplikasyon para sa 
pagpapalabas ng SW ng Manila Trial Courts at mga inisyu ng Regional 
Trial Courts sa probinsya ng Rizal ang ginamit ng mga operatiba ng 
PNP Region IV-A at elemento ng AFP na nagresulta sa pagkapaslang 
sa 9 at pagkadakip ng 6 na mga aktibista at kilalang lider ng mga 


progresibong grupo sa rehiyong Timog Katagalugan. Nangyari ang 

madugong insidenteng ito sa loob lamang ng magdamag ng Marso 7, 


2021 na tinaguriang Bloody Sunday. 


Ang inilabas na panuntunan ng Korte Suprema ay maituturing na 
hampas sa ulo at nagpapapurol sa pangil ng pasistang estado ni Duterte. 
Pinapahina nito sa isang antas ang epektibidad ng ilang mga batas ng 
estado na ginagamit bilang sandata laban sa mga kritiko, oposisyon at 
mamamayang lumalaban sa pasistang rehimen. Sinasagkaan din ng 
panuntunan ng Korte Suprema ang umiiral na kultura ng impyunidad 
sa hanay ng PNP at AFP na malayang nakagagawa ng mga krimen 
at paglabag sa mga pundamental na karapatang pantao lalo na sa 
hanay ng mga nagdarahop at kapus-palad nating mga kababayan. 
Magsisilbing balakid ngayon ang bagong panuntunan ng Korte 
Suprema sa pagpapatupad ni Duterte ng madugong kampanya kontra 
iligal na droga at “kontra-insurhensyang gera” laban sa mamamayang 


Pilipino sa ngalan ng diumanong paglaban sa terorismo. 


Pinupuri ng NDF-ST ang naging desisyon ng Korte Suprema na tumindig 
para sa kapakanan ng taumbayan sa kabila ng mga tinatanggap 
nitong presyur mula sa ehekutibo at lehislatibo. Ganunpaman, ang 
kautusan ng Korte Suprema ay hindi maggagarantiya na mawawala 
ang mga extra judicial killings, karahasan at malawakang paglabag 
sa karapatang pantao sa bansa. Nariyan at nakaamba ang iba pang 
mapanupil na batas ng estado, lalo na ang Anti-Terrorism Law of 2020 
(ATL 2020), na ngayon ang siyang malakas na sandatang ginagamit 
ng rehimeng Duterte laban sa kanyang mga kritiko at pinararatangan 
niyang kaaway ng estado. Wala pang desisyon ang Korte Suprema, 
bagamat tapos na ang mga oral arguments, kaugnay sa nakahaing 


petisyon ng 37 grupo na kumukwesyon sa konstitusyonalidad ng 

naturang batas. Dapat patuloy na kumilos ang taumbayan para sa 


ipanawagan sa Korte Suprema na lubusang ibasura ang ATL 2020. 


Samantala, patuloy ang paghahanap ng hustisya ng mga kaanak at 
kaibigan ng mga biktima ng Bloody Sunday. Patuloy silang kumikilos 
upang mapanagot ang mga opisyal ng PNP, AFP at gubyerno na 
nasa likod ng karumal-dumal at madugong krimen noong Marso 7, 
2021. Ang rebolusyonaryong kilusan sa rehiyon ay patuloy din ang 
paghahanap ng pagkakataon para mapagbayad nang mahal ang mga 
salarin hindi lamang sa nangyaring Bloody Sunday kundi ang mga 
pagpatay, karahasan at terorismo ng PNP at AFP sa mga mamamayan 
ng rehiyon, lalo na sa mga magsasaka at katutubo at iba pang uring 


anakpawis. 


Hangga't nasa kapangyarihan ang pasista at tiranikong si Duterte 
at umiiral ang malakolonyal at malapyudal na sistema sa bansa, 
magpapatuloy ang mga karahasan at terorismo ng reaksyunaryong 
estado laban sa sambayanang Pilipino. Kailangan patuloy na makibaka 
para sa pagkakamit ng hustisya. Kumilos nang buong tatag para 
isulong at ipagtanggol ng sambayanang Pilipino ang kanilang mga 
demokratikong karapatan. At ang pinakamahalaga ay tahakin ang 
landas ng demokratikong rebolusyon ng bayan upang ibagsak ang 
malakolonyal at malapyudal na sistemang panlipunan ng bansa na 
pinaghaharian ng mga oligarko at kamtin ang tunay na kalayaan, 


demokrasya at kasaganaan ng sambayanang Pilipino. 

Magiting na lumaban para sa karapatan sa 
panirikan at kabuhayan! 


Agosto 12, 2021 


aas-kamaong pinagpupugayan ng rebolusyonaryong kilusan 
sa TK ang mga maralitang komunidad sa rehiyon sa magiting 
nilang paglaban sa walang habas na pang-aatake ng rehimeng 


Duterte sa kanilang karapatan sa panirikan at kabuhayan. 


Ipinakita ng mamamayan ng TK ang kapangyarihan ng sama-samang 
pagkilos sa pagbigo at pakikihamok sa mga banta ng demolisyon na 
layuning palayasin at wasakin ang mga komunidad ng mga maralita 
sa mga bayan at kanayunan ng Cavite, Laguna, Batangas, at Rizal. 
Dinaig ng kanilang paninindigan ang pasismo ng estado sa kanilang 
pakikibaka. Ang kanilang pagpupunyagi sa pakikihamok laban sa mga 
nais magpalayas sa kanila ang siyang dahilan kaya't nakakapanatili sila 


sa mga komunidad at kabuhayan na napundar sa sariling pagsisikap. 


Sa kabila ng mga ginagawang paghihigpit ni Duterte sa gitna ng 
pandemya, inilunsad ng anakpawis ang mga barikada at protesta 
bilang tugon sa pagpapalayas at pandarahas sa kanila ng naghaharing 
uri at rehimeng Duterte. Sa Cavite, pinigilan ng mga magsasaka't 
manininda ng bayan ng Silang ang tangkang demolisyon sa mga 
tindahan at bahay sa kahabaan ng Tagaytay-Sta.Rosa Road na pakana 
ng pamilya Aguinaldo at Ayala Land Inc. (ALI) nitong Hulyo. Patuloy 


rin ang pakikipaglaban ng mga taga-Bacoor upang manatili sa 

kanilang mga tirahan na nakatakdang idemolis para bigyang daan ang 


pagtatayo ng syudad ng Bacoor ng commercial at business district. 


Mahusay na halimbawa para sa mga komunidad ang matatag na 
pakikibaka ng mga magsasaka sa Hacienda Yulo sa harap ng matinding 
karahasan ng PML na Yulo at ALI na kinukunsinti ng LGU ng Laguna. 
Nakahanda naman ang mga mangingisda at magsasaka sa Batangas 
na labanan ang bantang dislokasyon na dala ng mga iniraratsadang 
proyekto tulad ng geothermal powerplant sa San Juan at higanteng 


solar facility sa Nasugbu. 


Samantala, sa Rizal, nagbibigkis ang mga pamayanang mapapalayas 
ng mga mapanirang proyektong Kaliwa at Wawa Dam upang tutulan 
ang konstruksyon at isalba ang ilog at kabundukang mapipinsala ng 
mgaito. Nagpupunyagi rin ang mga residente sa mga resettlement area 
sa Antipolo City, Rodriguez at iba pa sa pagharap sa militarisasyon na 
sagot ng rehimen sa kanilang panawagan para sa disenteng pabahay 


at batayang serbisyong panlipunan. 


Kapalit ng suhol, kikbak at mga pabor, ibinebenta ng rehimeng Duterte 
ang kapakanan ng milyun-milyong mahihirap para itayo ang mga 
komersyal at mapangwasak na proyektong ipinapakete bilang mga 
kinakailangang hakbang sa pag-unlad. Kahangalan at kasinungalingan 
ang katwiran na “pasisiglahin” ng mga inilalakong negosyo't proyekto 
ng naghaharing-uri ang ekonomya ng bansa. Makaisang panig at 
eksklusibo ang hatid nitong pag-unlad, at sa totoo'y magdudulot 
pa ng ibayong pagdurusa ng mamamayang mawawalan ng lupa at 


hanapbuhay. 

Dahil pinapauna ang interes ng malalaking burgesya kumprador 
at mga dayuhang negosyo, inaani ng walang pusong rehimen ang 
pagkamuhi ng mahihirap. Nasusuklam ang bayan sa pagpapahintulot 
sa mga demolisyon at pang-aatake sa mga maralita gayong laganap 
ang kagutuman at kawalang kabuhayan dahil sa pandemya. Higit 
22.8 milyong Pilipinong nakatira sa mga maralitang komunidad ang 
nanganganib madisloka bunsod ng maanomalya at makadayuhang 
programang Build, Build, Build na isinusulong pa rin ng rehimen kahit 
na wala pang kalutasan ang COVID-19. Mismong Commission on 
Human Rights ng reaksyunaryong gubyerno ang nagbansag sa mga 
sapilitang pagpapalayas o forced eviction bilang malalang paglabag 
sa karapatang tao sa panahon ng sakuna o emerhensya gaya ng 


kasalukuyan. 


Ang walang habas na pagpapalayas at demolisyon ng mga maralitang 
komunidad sa ilalim ng rehimeng Duterte ay patunay ng tagibang at 
nabubulok na kaayusan ng lipunang Pilipino. Sa ganitong sistema, 
prayoridad ang mga golf course, high-class na condominium at 
subdivision, at mga proyektong ekoturismo na libangan lang ng 
mayayaman habang namamalimos, nagugutom at walang bubong 
na sisilungan ang nakararami. Ang labis na di pagkakapantay-pantay 
at pambubusabos sa mahihirap ang nagtutulak sa mamamayan 
na magbalikwas at tanganan ang rebolusyonaryong solusyon sa 


pagkakamit ng makatao at makatarungang lipunan. 


Hinihimok ng NDF-ST ang iba pang sektor at grupo sa lipunan na 
makiisa sa laban ng mga maralita at kumilos para kamtin ang tunay 


na makamamamayang pag-unlad. Dapat igiit ng malawak na hanay 

ng mamamayan ang kanilang karapatan sa kabuhayan, panirikan 
at pabahay bilang mahahalagang komponente ng hustisyang 
panlipunan. Ang pakikibakang ito ay mahigpit na kaugnay ng kagyat 
na panawagang panagutin at ibagsak ang pabaya, inutil at pahirap na 
rehimeng Duterte. 

Sugpuin ang bayrus na si Duterte! Makiisa sa 
laban ng mga manggagawang pangkalusugan 


Setyembre 1, 2021 


akikiisa ang NDF-ST sa kilos-protesta ng mga manggagawang 
pangkalusugan ngayong Setyembre 1 para ipanawagan ang 
kanilang karapatan sa karampatang benepisyo at sapat na 
proteksyon sa kasagsagan ng pagkalat ng nakamamatay na Covid-19. 
Makatarungan ang iginigiit ng mga manggagawang pangkalusugan 
para sa kanilang Covid-19 Special Risk Allowance (SRA), hazard pay 
at benepisyo sa pagkain, akomodasyon at transportasyon. Tumpak din 
at napapanahon ang kanilang kahilingang magbitiw na sa pwesto si 


Francisco Duque Ill bilang Kalihim ng DOH. 


Sa harap ng mga lehitimong kahilingan ng mga manggagawang 
pangkalusugan, nais isantabi ng rehimeng Duterte ang sakripisyo 
at serbisyong ipinagkakaloob ng mga medical frontliners sa mga 
pasyente ng Covid-19. Napakasama at malisyoso ang pakana 
ng estado na pagbanggain ang interes ng mga manggagawang 
pangkalusugan at mga pasyente ng Covid-19. Nais nitong palabasin 
na ang paghahapag ng sektor kalusugan ng kanilang mga hinaing, 
mga panawagan at pagkilos para igiit ang kapakanan at kagalingan ng 
sektor at ng mamamayan ay “pagtalikod sa kanilang tungkulin bilang 
tagapangalaga sa mga maysakit”, gayong ang pagsasawalambahala 
ng rehimen sa pangangailangan ng mamamayan, ang kainutilang 


harapin ang patuloy na paglaganap ng bayrus at ang mga palyadong 

militaristang solusyon sa pandemya ang puno't dulo ng paghihinagpis 


ngayon ng bayan. 


Makatwiran ang galit at pagpoprotesta ng mga manggagawang 
pangkalusugan sa rehimeng Duterte. Habang lalo't nalantad ang 
pangungurakot ng rehimen sa pondo ng bayan, laluna sa Department 
of Health, kung saan bilyun-bilyong pisong pondo ang kinulimbat 
ng sabwatang Duterte, Duque, Lao at iba pa nilang mga kasapakat. 
Hindi lamang mga manggagawang pangkalusugan ang pinagkaitan sa 
dinambong na pondo, kundi pati ang sambayanan na hindi nagtamasa 


ng maayos na serbisyong pangkalusugan sa gitna ng pandemya. 


Samantalang tinalikuran ng rehimen ang pagbibigay ng benepisyo sa 
manggagawang pangkalusugan at ayuda sa mamamayan, todo-todo 
naman ang pag-ambon nito ng pabuya at benepisyo sa mga sundalo 
at pulis na binigyan pa ng dagdag na P56.4 bilyong pondo sa pensyon 
sa Bayanihan 3. Ipinaubaya rin ni Duterte sa mga heneral ng AFP-PNP 
ang pamamahala sa pagharap sa sakit imbes na sa mga ekspertong 
medikal at siyentista. Nasa unahan din ng prayoridad ng rehimen 
na bakunahan ang mga sundalo't pulis imbes na ang mga medical 
frontliners. Sa simula ng pandemya, binantaan ni Duterte ang mga 
dumaraing na manggagawang pangkalusugan na “magrebolusyon” na 


lamang sila. 


Sa ganitong palpak na pamamahala at labis na kapabayaan ng 
rehimen sa mga manggagawang pangkalusugan at mamamayan ay 
sadyang itutulak nga ni Duterte ang buong bayan na maglunsad ng 
rebolusyon. Higit sa patuloy na paggigiit ng mga manggagawang 


pangkalusugan sa kanilang mga karapatan ay ang paghahanap ng 

tunay na solusyon upang gamutin ang lumalalang sakit ng lipunang 
Pilipino. Nagnanaknak ang sugat ng buong bayan na idinulot ng labis 
na pagpapahirap ng rehimeng Duterte. Pinalala pa ito ng pandemyang 
Covid-19 na sinamantala ng naghaharing-uri at imperyalismo para 
higit na pagkakitaan at apihin ang bayan. Walang ibang solusyon dito 


kundi ang pambansa-demokratikong rebolusyon. 


Kailangang pahigpitin ang pagkakaisa ng mamamayan laban sa 
pasistang rehimeng Duterte. Makiisa ang mga manggagawang 
pangkalusugan sa pakikibaka ng mga manggagawa, magsasaka, 
kabataan, kababaihan, pambansang minorya at iba pang mga uri at 
sektor laban sa pabaya, korap at taksil na si Duterte. Sa sama-samang 
lakas ng mamamayan, marapat na singilin si Duterte at wakasan na 


ang kanyang diktadurang paghahari. 

Pagpupugay kay Maria Ressa! 


Oktubre 10, 2021 


alugod na binabati ng NDF-ST si Bb. Maria Ressa, Chief 

Executive Officer (CEO) ng news outlet na Rappler, sa 

natanggap nitong Nobel Peace Prize Award para sa mga 
dyornalista. Si Bb. Maria Ressa ang kauna-unahang Pilipino na 
nakatanggap ng ganitong pinagpipitagang gantimpala sa harap 
ng malawakang banta, pag-atake at panunupil sa kalayaan sa 
pamamahayag at pananalita na nangyayari sa buong mundo at lalong 
higit sa Pilipinas. Kinilala ng Nobel Peace Prize Committee ang mga 
pagsisikap, tapang at determinasyon ni Bb. Ressa na ipagtanggol at 
igiit ang karapatan sa pamamahayag at pananalita bilang pundamental 
na karapatang pantao hindi lamang sa Pilipinas kundi maging sa ibang 
panig ng mundo na ayon sa Nobel Peace Prize (NPP) ay nahaharap sa 


samu't saring pag-atake. 


Si Bb. Ressa ay susing lider din sa pandaigdigang paglaban sa 
dis-impormasyon, pagpapalaganap ng fake news, panggigipit at 
pagpaslang sa mga dyornalista. Ayon sa grupong Center for Media 
Freedom and Responsiblity (CMFR) at National Union of Journalists 
in the Philippines (NUJP), umabot na sa 19 ang pinaslang na 
mga kagawad ng midya sa mahigit na 5 taong panunungkulan ni 
Duterte. Tinuring naman ng grupong Reporters Without Borders si 
Duterte bilang maninila (predator) ng kalayaan sa pamamahayag at 
binansagan ang Pilipinas bilang isa sa mga bansang mapanganib para 
sa mga mamamahayag at dyornalista. 

Kasama ni Bb. Ressa na nakatanggap ng Nobel Peace Prize Award 
ang Rusong si Dmitry Muratov na nagmamay-ari ng independent 
newspaper na Novaya Gazeta sa bansang Russia. Pinagkalooban sila 
ng gantimpala bilang mga dyornalista, na ayon sa Norwegian Nobel 
Committee, dahil sa kanilang mga “pagsisikap para pangalagaan ang 
kalayaan sa pamamahayag at pananalita bilang paunang kundisyon 
sa demokrasya at matagalang kapayapaan”. lto ang ikalawang 
pagkakataon na nakatanggap ang mga dyornalista ng gantimpala 
mula sa NPP. Unang nangyari ito noong 1935 sa isang Aleman 
na dyornalista at sosyalistang si Carl Von Ossietzky. Kinasuhan at 
ikinulong si Ossietzky sa salang pagtataksil (treason) dahil matapang 
niyang ibinunyag ang gubyernong Aleman na sikretong nagpapalakas 


ng armamento na labag sa Versailles Treaty. 


Nagagalak ang taumbayan sa malaking karangalan na natamo ni 
Bb. Ressa. Ang pagkakaloob ng karangalan ng Nobel Peace Prize 
Award kay Bb. Ressa ay maituturing na pagkilala ng internasyunal na 
komunidad at organisasyon sa katumpakan at pagiging lehitimo at 
makatarungan ng isinusulong na pakikibaka ng sambayanang Pilipino, 
sa kabuuan, at ng mga mamamahayag, manunulat, dyornalista at mga 
nagtataguyod sa karapatang pantao, sa partikular, laban sa panunupil, 
pananakot, intimidasyon at mga pagpatay ng gubyernong Duterte. 
Kinakatawan ni Bb. Ressa ang katotohanan sa pagbabalita laban sa 
mga nagkakalat ng kasinungalingan, disimpormasyon at fake news na 
walang ibang pinanggagalingan kundi mula sa mismong Presidential 
Communication Operations Office (PCOO), National Task Force to End 
Local Communist Armed Conflict (NTF-ELCAC) at mga bayaran nilang 


troll armies. 

Malaking sampal sa mukha ng pamahalaang Duterte ang karangalang 
natamo ni Bb. Ressa mula sa prestihiyosong internasyunal na 
institusyon at award body na NPP. Bawat pagbati at pagpupugay 
na natanggap ni Bb. Ressa ay katumbas ng kabi-kabilang sampal sa 
mukha ng gubyernong Duterte. Ang mga pagbati, papuri at paghanga 
mula sa lider ng iba't ibang bansa at mga kilalang personahe sa mundo 
tulad ni Pangulong Biden ng USA, dating Senador na si Hillary Clinton, 
pinuno ng European Commission at marami pang iba ay direktang 


hambalos sa lumalaking ulo ni Duterte. 


Sa mahabang panahon, nais busalan ni Duterte ang mga 
mamamahayag sa pagsisiwalat ng katotohanan. Ngayon, busal ang 
bibig ni Duterte sa pagkapanalo ni Bb Ressa sa NPP. Nakakabingi ang 
katahimikan ng Malacafiang sa gitna ng mga papuring tinatanggap ni 
Bb. Ressa mula sa maraming mambabatas, pulitiko, kilalalang mga 
personahe, business groups, media, simbahan at iba pang mga grupo 
sa bansa. Biglang nabusalan ang matabil na bibig ng tagapagsalita 
ng Malacafiang na si Secretary Harry Roque. Nagulantang sila sa 
natanggap na pagkilala at karangalan na pinagkaloob ng NPP sa taong 


labis nilang hinamak at inalipusta. 


Si Bb. Ressa, bilang kilala at respetadong mamamahayag sa bansa, 
ang may pinakamaraming natatanggap na maaanghang na mga 
pananalita, pambabastos, pag-alipusta at pambabatikos mula kay 
Duterte. Pinagbawalan ni Duterte na makapasok sa Malacafiang at 
pagkaitan ng karapatang mangalap ng balita ang reporter ng Rappler 
na si Bb. Pia Rafiada kaugnay sa mga kaganapan at aktibidad ng 
Opisina ng Presidente. Si Bb. Ressa rin at ng kanyang kinakatawang 


news outlet na Rappler ang tumanggap ng sangkaterbang mga gawa- 

gawang kaso mula sa gubyernong Duterte bilang ganti sa pagiging 
kritikal ng Rappler sa gubyernong Duterte lalo na sa madugong 
kampanya nitong kontra-droga. Sa hanay ng mga mamamahayag 
at dyornalista sa bansa, si Bb. Ressa din ang may pinakamaraming 
natatanggap na mga paninira, pambabastos, pagbabanta at pag- 
alipusta mula sa mga bayarang troll armies ng pasistang rehimeng 


US-Duterte. 


Nanaig sa isang banda ang katotohanan, pagiging lehitimo 
at makatarungan ng mga isinusulong na pakikibaka ng mga 
mamamahayag at dyornalista sa bansa sa pagtatangggol at paggigiit 
sa kalayaan sa pamamahayag, pananalita at iba pang pundamental 
na karapatang pantao dahil sa ginawad na karangalan ng NPP kay Bb. 
Maria Ressa. Ganunpaman, hindi pa tapos ang laban ng taumbayan 
at mga mamamahayag sa tiraniko, mapanupil at malupit na pasistang 
rehimeng US-Duterte. Nariyan pa rin ang mga mapanupil na batas na 
ginagamit na sandata ng pasistang rehimen laban sa mamamayang 
Pilipino tulad ng Anti-Terrorism Law (RA 11479) at Cybercrime Law (RA 
10175). Dapat patuloy na lumaban ang sambayanang Pilipino at mga 
mamamahayag para igiit at ipagtanggol ang karapatan sa malayang 
pamamahayag, pananalita at iba pang pundamental na karapatang 
pantao. Nasa atin ang panig ng katotohanan at lakas. Nasa panig natin 
ang simpatiya at suporta ng mga grupo at makataong institusyon sa 


ibayong dagat. 


Huwag nating pahintulutan na makapanatili sa kapangyarihan 
ang tiraniko, taksil, mandarambong at kriminal na si Duterte sa 
pamamagitan ng pagpataw ng Batas Militar at iba pang imbing pakana 


na makapanatili sa kapangyarihan. Lalong dapat nating pigilan na 

makabalik sa kapangyarihan ang mga Marcos at maluklok si Bongbong 
Marcos, ang anak ng diktador at mandarambong na nilalayong 
linisin at ilibing sa limot ang krimen ng kanyang pamilya laban sa 


mamamayang Pilipino. 

Makatarungan ang pakikibaka ng residente 
ng Brgy. Patungan para sa lupa at panirikan at 
hustisya! 


Enero 15, 2022 


ariing kinukundena ng NDF-ST ang marahas na demolisyon 
sa Brgy. Patungan, Maragondon, Cavite noong Enero 13 na 
nagresulta pagkakasugat sa apat na residente dahil sa tama 
ng baril, pagkakasugat ng mas marami pa at paghuli sa lima pang mga 
residente ng Patungan. Walang pakundangan silang pinagbabaril ng 
pinagsanib na mga armadong goons at pulis sa proseso ng demolisyon 
upang supilin ang kanilang paglaban. Hindi pa nasiyahan, pati ang 
mga residenteng nagkawanggawang tumulong sa mga nasugatan 
sa pamamaril ay pinaghuhuli ng pulis. Maging ang isang sugatan na 


isusugod sa ospital ay hinuli pa ng mga pulis pati mga kaanak nito. 


Ayon sa mga residente, aabot sa libo ang pinaghalong pwersa ng 
PNP, Seraph Security Agency, Bureau of Fire Protection, PAF, Marines 
at mga armadong demolition teams ang pumasok sa lugar para sa 


pagdemolis ng komunidad. 


Higit sa 214 pamilya ang palalayasin sa Brgy. Patungan nang walang 
katiyakan sa relokasyon at hanapbuhay. Halos isang dekada na silang 
pinapalayas ng MTV Investment Properties Holding Corporation 
(dating MTV Realty Corp) na pagmamay-ari ni Maria Theresa Virata. 
Nauna nang ibinenta ni Virata ang lupa kay Henry Sy, isang burgesya 


komprador at kilalang kroni ni Duterte. Nais saklawin ni Sy ang Brgy. 

Patungan sa pagpapalawak ng kanyang resort sa karatig nitong 


barangay sa Nasugbu, Batangas. 


Simula 2014, samu't saring pakana ang isinagawa ni Sy sa 
pakikipagsabwatan sa lokal na gubyerno at mga nagdaang rehimen 
para mapalayas ang mga residente ng Brgy. Patungan. Binarikadahan 
ng mga pulis ang kalsada papunta sa barangay at walang pinalulusot 
na residente papasok kung kaya't napipilitang magbyahe sa dagat 
o maglakad sa bundok ang mga ito para lamang makapamili ng 
kanilang pagkain. Dulot din nito ay hindi makapaglibing o makadalaw 
sa sementeryo ang mga taga-Patungan. Tuluy-tuloy ang paggiba ng 
mga pribadong goons at pulis ng Maragondon sa mga bahay rito. 
Walang pusong sinisira ang mga pananim at kagamitang pansaka 
ng mga magsasaka at kagamitang pangisda ng mga mangingisda. 
Binabantaan din ang buhay ng mga residente at kanilang lider. At 
ngayong pandemya, iniratsada pa ang demolition order ng lokal na 


yunit ng gubyerno. 


Sa kabila nito, patuloy na binibigo ng mga residente ang demolisyon. 
Malugod na binabati ng NDF-ST ang mga maralita ng Brgy. Patungan 
na matapang na lumalaban para ipagtanggol ang kanilang karapatan 
sa lupa at panirikan. Kailangang higit na pasiglahin ang kanilang 
pakikibaka at pahigpitin ang pagkakaisa laban sa pasistang panunupil 


ng rehimen. 


Nananawagan ang NDF-ST sa mga mapagkawanggawang institusyon, 
tagapagtanggol ng karapatang tao at tunay na lingkod-bayan na 
tulungan ang mamamayan ng Brgy. Patungan, laluna ang mga biktima 


ng marahas na demolisyon. Bigyan sila ng ayuda, suportang medikal at 

paralegal na tulong upang patuloy nilang maipaglaban ang kanilang 
mga karapatan. Suportahan din ang kanilang makatarungang 


pakikibaka para sa karapatan sa lupa at panirikan. 


Dapat pagbayarin ang mga salarin sa madugong demolisyon sa Brgy. 
Patungan. Sampahan ng kaso ang mga sangkot na pulis at goons. 
Samantala, patuloy na sisingilin ng demokratikong gubyernong 
bayan ang malalaking burgesya komprador at panginoong maylupa sa 
kanilang krimen sa mamamayan. Sa pagtatagumpay ng rebolusyon, 
pananagutin ng bayan ang mga gahamang katulad ni Sy at pasistang 
si Duterte. 

Panalo sa korte ng mga Marinduquefio, tagumpay 
ng pakikibaka kontra-mina 


Mayo 28, 2022 


inabati ng NDFP-ST ang mamamayan ng Marinduque sa 
nakamit nilang tagumpay sa laban upang pagbayarin ang 
dayuhang kumpanyang Marcopper sa malalaking sakuna sa 
mina na naganap sa isla, na itinuturing na pinakamalaking sakunang 
naganap sa bansa dulot ng pagmimina. Dahil sa iresponsableng 
kondukta ng Marcopper, dalawang beses na gumuho ang dam nito at 
nagbunsod ng malawakang pagbaha at pagkalason ng ilog hanggang 
dagat ng Marinduque. Pinerwisyo nito ang 22,000 residente at iniwan 
nitong patay ang mga ilog, partikular ang Boac at Mogpog River, at 


baybay-dagat na pinagmumulan ng kabuhayan ng mamamayan. 


Nanalo sa korte ang 30 mamamayan na nagsampa ng kaso noong 2001 
para singilin ang dayuhang kumpanya sa kapabayaan nito. Nitong 
Mayo 16 lamang inilabas ang desisyon ni Judge Emmanuel Recalde ng 
RTC Branch 38 na dapat bayaran ng Marcopper ng P200,000 ang bawat 
isa sa 30 nagdemanda para sa temperate damages at P100,000 para 
sa moral damages. Mayroon ding P1 milyong bayad para sa exemplary 


damages. 


Bagamat kung tutuusin ay kulang ang bayad danyos sa permanenteng 
pagkasira at habambuhay na pinsalang idinulot ng Marcopper sa 
buhay at kabuhayan ng mga residente at sa kalikasan, sinisimbolo ng 


pagkapanalo sa korte ang pananaig ng mamamayan sa isang malaking 

korporasyon at pagkundena ng bayan sa mapangwasak na pagmimina. 
Produkto ito ng halos tatlong dekadang pakikibaka sa loob at labas ng 
korte upang kamtin ang hustisya para sa mamamayan ng Marinduque. 
Sa panahong ito ipinakita ng mga taga-Marinduque ang kanilang 
determinasyon na lumaban at inigpawan ang mga tusong maniobra ng 


kumpanya para takasan ang responsibilidad nito. 


Ang tagumpay na ito ay dapat magbigay inspirasyon sa mga taga- 
Marinduque para ituloy ang pagpapanagot sa Marcopper at pagtulung- 
tulungan ang rehabilitasyon ng nawasak na kapaligiran. Dapat igiit ang 
wastong pagsasaayos ng Maguila-guila Dam na iniwan ng Marcopper 
at ngayo'y nasa bingit na ng pagguho. Delikadong bumagsak ang dam 
oras na magkaroon ng malakas na bagyo kaya't mahalagang isagawa 
ito sa pinakamadaling panahon. Kasabay nito, tiyakin ang sapat na 
pondo at wastong programa para isalba ang mga ilog at lupang nilason 
ng mina at magkaroon ng kumprehensibong planong pangkalusugan 
na tutugon sa pangangailangan ng mamamayang nagkasakit dahil sa 


mina. 


Napakatagal nang panahong nagdurusa ang mga taga-Marinduque 
bunsod ng sakuna, at ang nakagagalit, hindi na kailanman maibabalik 
ang dating ganda at yaman ng isla. Kaya nga't dapat gawin ang lahat 
upang hindi na maulit ang ganitong klase ng sakuna bunsod ng mina 
sa kahit saang panig ng bansa. Para tiyaking wala nang susunod na 
sakuna dahil sa mina, hindi sapat ang sinasabing “responsableng 
pagmimina.” Sa kasalukuyang bulok na sistema, walang totoong 
“responsableng pagmimina” dahil nakatuon ang mga operasyong 
mina para pigain ng mga kapitalista ang maksimum na tubo. Kapalit 


ng kanilang kita ang dislokasyon ng mga komunidad at pagkawasak 

ng kapaligiran na may permanenteng epekto sa buhay, kabuhayan at 
produksyon ng mamamayan. Ang kinakailangan, at matagal nang sigaw 
ng taumbayan, ay ipagbawal ang mga malakihan, mapangwasak at 
mapandambong na operasyong mina sa bansa upang mapangalagaan 
ang mga komunidad at maipreserba ang yamang mineral para sa tunay 


na kapakinabangan ng mamamayan. 


lgiit ang pagbabasura sa Mining Act of 1995 at EO 130. Marapat 
ipalaganap at palakasin ang mga panawagang ito lalo ngayong wala 
nang moratorium sa pagbibigay ng mga permit sa mina sa bisa ng EO 
130 ng rehimeng Duterte at muling pinayagan ang open-pit mining. 
Mula nang inilabas ang EO 130 noong Abril 2021 ay naging agresibo 
ang mga kumpanya sa mina sa pagpapalawak at pagbabalik-operasyon 
para habulin ang kitang nawala sa kanila at samantalahin ang mataas 
na demand sa mga mineral sa pandaigdigang merkado matapos ang 
pagkaantala at pagliit ng produksyon dahil sa pandemya. Halimbawa 
nito ang Ipilan Nickel Corporation sa Brooke's Point, Palawan na 
muling nag-opereyt sa huling hati ng 2021 matapos makakuha ng 
bagong permit sa LGU. Napatigil ang opersyon ng INC noong 2018 
dahil sa sama-samang pagkilos ng mga Palawefio. Pinakahuli ang 
ginawang pagtatanggal sa open-pit mining ban sa South Cotabato 
para bigyang daan ang pagtutuloy sa Tampakan Gold Copper Project 
na pinatigil ng marubdob na pakikibaka ng mamamayang Lumad at 


mga magsasaka noong 2014. 


Hindi dapat manahimik ang mamamayan sa gitna ng banta ng 
mina. Dapat pursigidong labanan ang pandarambong ng mga ganid 
na kapitalista sa likas yaman ng bansa at tutulan ang kanilang 
mga operasyong pagmimina. Dapat magkapit-bisig ang lahat ng 

nagmamahal sa pambansang patrimonya at kapaligiran mula sa mga 
taong simbahan, grupong makakalikasan, at mga tunay na lingkod 
bayan, at makipagsanib pwersa sa mga magsasaka't katutubong 


pangunahing biktima at nasa unahan ng pakikibakang kontra-mina. 


Patuloy na isulong ang pambansa demokratikong rebolusyon at 
ihatid ito hanggang sa tagumpay. Sa itatayong tunay na gobyerno 
ng mamamayan tanging maitataguyod ang interes ng mamayan at 


mapapangalagaan ang kalikasan IU 

ANG BHB BILANG 

TAGAPAGTANGGOL 

NG MAMAMAYANG 
PILIPINO 


Pagkumpiska sa mga armas ng goons ng Hacienda 
Uy, katugunan sa hinaing ng mamamayan 


Nobyembre 21, 2016 


inabati ng National Democratic Front-Southern Tagalog (NDF- 
ST) ang Apolonio Mendoza Command-New Peoples Army- 
Quezon (AMC-NPA-Quezon) sa aktibong pagtugon nito sa 
kahilingan ng mamamayang pagsabihan at kumpiskahan ng armas 
ang armadong goons ng malaking panginoong maylupang Uy noong 


ika-20 ng Nobyembre sa Brgy. Campflora, San Andres, Quezon. 


Nakasamsam ang AMC-NPA-Quezon ng isang carbine, dalawang 9mm 
na pistola, isang 38cal na pistola, isang improvised na de sabog, isang 
binocular scope, isang pares na combat shoes, mga bala at magasin. 
Ayon sa mga magsasaka ng hacienda, ang mga armas na ito ang 


ginagamit ng mga goons laban sa kanila. Pinagsabihan ng AMC-NPA- 

Quezon si Marcelo Bohol, ang lider ng mga goons na kailanma'y huwag 


na nilang tatakutin at dahasin ang mga magsasaka. 


Ang Hacienda Uy ay sumasaklaw sa 2,500 ektaryang lupain sa mga 
bayan ng San Narciso at San Andres, Quezon. Pagmamay-ari ito ng 
magkakapatid na Vicente, Juanito at Manuel Uy. Ito ay produktibong 


taniman ng niyog, mais, palay at may bahaging pastuhan ng baka. 


Matatagpuan sa loob ng hacienda ang signipikanteng bilang ng mga 
magsasaka at manggagawang-bukid na pawang mga maralitang setler 
mula Bikol at Kabisayaan. Sila ang pangunahing salik sa produktibidad 
ng lupain sa hacienda mula sa lakas- paggawang iniukol nila sa ilang 


dekadang pagbubungkal ng lupa. 


Matindi ang pag-iral ng pyudal at malapyudal na pagsasamantala sa 
mga magsasaka at manggagawang bukid sa ilalim ng hatiang 60-40 
pabor sa pamilya Uy habang ang lahat ng gastos ay magmumula sa 
bulsa ng mga magsasaka. Mas masahol pa, hindi buu-buong nakukuha 
ng mga magsasaka ang kanilang kaparte sa ani o kita, lilipas pa ang 


dalawang buwan bago nila ito makuha. 


Isa pang matingkad na anyo ng pagsasamantala at panunupil ng pamilya 
Uy ay ang pagkakaroon nito ng armadong goons na pangunahing 
nagtatanggol sa interes ng panginoong maylupa. Sila ang responsable 
sa mga pagpatay at pagpapalayas sa mga magsasakang tumututol at 
hindi pumapailalim sa pagsasamantala at kontrol ng mga Uy. Sila rin 
ang responsable sa pananabotahe sa produksyong agrikultural ng mga 
magsasaka tulad ng pag-aalpas ng mga baka na pumapatay sa mga 


tanim na mais ng mga magsasaka. 

Simula't sapul, ang mga magsasaka ang may karapatang magmay-ari 
ng lupa. Mula sa pagiging tiwangwang na lupain, pinaunlad nila ang 
kalawakan nito upang maging isang produktibong lupaing agrikultural 
mula pa dekada 60. Ngunit mula sa panahong ito'y inangkin na ng 


pamilya Uy ang pagmamay-ari sa lupa. 


Malaon nang inirereklamo ng mga magsasaka at manggagawang 
bukid ang pamilyang Uy at armadong goons nito at makatwiran 
lamang na igawad ng NPA ang hakbang pamamarusa upang tugunan 


at ipagtanggol ang kahilingan at interes ng masa. 


Ang kalagayan ng masang magsasaka sa hacienda Uy ay patunay 
lamang na walang aasahan ang mamamayan sa reaksyunaryong 
gobyerno at armadong pwersa nito. Kailangang higit na pahigpitin pa 
ng NPA at ng mamamayan ang kanilang pagtutulungan upang harapin 
at labanan ang lahat ng kaaway ng mamamayan. Hangga't may nang- 
aapi at nagsasamantala sa mamamayan, magpapatuloy ang NPA 
sa pagtugon sa panawagan at kahingian ng masang aping kanyang 


pinaglilingkuran. 


Nananawagan ang NDF-ST sa rebolusyonaryong mamamayan sa 
Timog Katagalugan at sa buong bansa na patuloy na maging militante 
sa harap ng pang-aabuso ng malalaking panginoong maylupa 
at mga sagad-saring goons na pangunahing tagapagtaguyod at 


tagapagpatupad ng pyudal at malapyudal na kaayusan sa kanayunan. 


Suportahan ang armadong pakikibaka sa kanayunan sa pamamagitan 


ng pagpapasapi ng pinakamabubuting anak ng bayan sa NPA! 

Matagumpay na taktikal na opensiba at 
pamamarusa, inilunsad ng NPA-Laguna laban sa 
Global Heavy Equipment, Inc. at bayarang security 
nito 


Mayo 15, 2017 


inakamataas na pagpupugay ang ipinapaabot ng National 

Democratic Front-Southern Tagalog (NDF-ST) sa magigiting na 

pulang kumander at mandirigma ng Cesar Batralo Command- 
New Peoples Army Laguna (CBC-NPA-Laguna) sa matatagumpay na 
mga aksyong militar na inilunsad laban sa 202nd Brigade-PA, 59th 
Infantry Battalion at sa Civilian Armed Forces Geographical Unit 
(CAFGU) na tumatayong bayarang security, kaakibat ang pamamarusa 
sa Global Heavy Equipment, Inc. (GHEI) noong ika-14 ng Mayo, ganap 
na 6:30-7:05 ng gabi sa mga Brgy. Ibabang Banga at Piit sa bayan ng 
Majayjay. 


Sa loob ng 35-minutong operasyon ng CBC-NPA-Laguna, naisagawa 
ang tatlong magkakasunod na aksyong militar laban sa tatlong pwesto 
ng kaaway sa loob ng saklaw ng Global Heavy Equipment. Resulta 
nito, isang opisyal-militar at dalawang miyembro ng CAFGU ang 
kumpirmadong sugatan. Kabilang dito sina Sgt. Pepito Rodriguez, Alvin 
Alsum at Francisco Agencia. Isang backhoe naman na pagmamay-ari 
ng Global Heavy Equipment, Inc. ang sinunog ng mga pulang hukbo sa 
Ibabang Banga. Bukod dito, napinsala rin ang nasa 2 kagawad ng 80th 


IBPA na nakapwesto sa main office ng GHEI. 

Itinalaga ng GHEI ang mga bayarang pwersa ng 59th IB- CAFGU at 
202nd Bde upang supilin ang pagtutol ng mamamayan at labanan 
ang pagpapatupad ng mga patakaran ng demokratikong gubyernong 
bayan, kabilang na ang pangangalaga sa kalikasan at kabuhayan 
ng mamamayan sa apektadong lugar. Malinaw ang paninindigan ng 
mersenaryong militar na ipagtanggol at protektahan ang malalaking 
negosyo ng mga gahamang kapitalista kaysa itaguyod ang kapakanan 


at karapatan ng taumbayan. 


Masasalamin ang sabwatan ng armadong pwersa ng reaksyunaryong 
gubyerno at mga dayuhang kumpanya sa proteksyong ibinibigay ng 
pwersa ng 202nd Bde sa proyekto ng GHEI at sa iba pang kahalintulad 


na proyekto sa rehiyong TK at sa buong bansa. 


Nananawagan ang NDF-ST sa lahat ng mamamayan ng Timog 
Katagalugan at sa buong bansa na paigtingin pa ang kanilang 
pakikibaka laban sa mapaminsalang mga proyekto. Kasabay nito 
ang higit na pagsuporta sa armadong pakikibaka upang bigwasan at 
papanagutin ang mga dayuhang kumpanyang mapandambong at mga 


bayarang security nila. 

Pagbati ng NDF-ST sa NPA-Quezon sa matagumpay 
na reyd laban sa bayarang armadong grupo ng 
Pamilya Murray sa Tumbaga Ranch 


Pebrero 27, 2018 


aisa ng mamamayan ng buong lalawigan ng Quezon, nagbubunyi 
at nagpupugay ang National Democratic Front-Southern 
Tagalog sa matagumpay na aksyong reyd-pamamarusang 
iginawad ng isang yunit ng Apolonio Mendoza Command-NPA 
Quezon laban sa pribadong armadong grupo ng pamilyang Murray na 
nagbabantay sa Tumbaga Ranch sa Sitio Tumbaga, Brgy. Pagsangahan, 
San Francisco, Quezon sa n kahapon ng hapon. Pebrero 26. Tugon ito 
ng rebolusyonaryong kilusan sa lalawigan sa malaon nang hiling ng 
mamamayan ng San Francisco na parusahan ang nasabing armadong 


grupo sa panghaharas at pananakot sa mga manggagawang bukid. 


Sinamsam ng mga Pulang mandirigma ng NPA Quezon ang mga 
kagamitang militar ng bayarang goons at sinunog ang barracks, 
detachment, management office na pinamumugaran ng mga ito at 
mga empleyado ng pamilyang Murray na nagpapasakit sa mamamayan 


ng Tumbaga at aktibong lumalaban sa rebolusyonaryong kilusan. 


Tulad ng iba pang malalaking panginoong maylupa sa Bondoc 
Peninsula, dekada nang namamayani ang pamilya ni James Murray sa 
pang-aapi't pagsasamantala sa mga magsasaka, maralitang setler at 
manggagawang-bukid. Imbwelto ang pamilyang Murray at bayarang 


armadong goons nito kasapakat ang mga yunit ng AFP at CAFGU sa 

pangangamkam ng lupa ng mga magsasaka, pagpatay, panununog ng 
tahanan, paninira ng mga pananim, pananakit at pananakot sa mga 


manggagawang-bukid at magsasaka sa Tumbaga. 


Isang pagtatakip at pawang kasinungalingan lamang ang 
ipinalalaganap ni Lt. Col. Ely R. Tono ng 85th IBPA na mga sibilyan ang 
binihag ng magigiting na Pulang hukbo gayong ang mga ito ay bahagi 
ng armadong goons ng mga Murray na matagal nang inirereklamo ng 
mga residente doon. Nais lamang pagtakpan ng AFP ang mga krimen 


ng mga ito kasapakat ang pamilyang Murray laban sa mamamayan. 


Taliwas sa paninira ni Duterte, muling pinatutunayan ng CPP-NPA na 
sya ang tunay na hukbo ng mamamayan. Sa kabila ng pagtalikod ng 
rehimeng US-Duterte sa hinaing ng masang magsasaka para sa tunay 
na reporma sa lupa sa pamamagitan ng Comprehensive Agreement on 
Socio-Economic Reforms (CASER) na sana'y kasunod nang usapin sa 
usapang pangkapayapaan sa pagitan ng GRP at National Democratic 
Front of the Philippines, ay patuloy na ginagampanan ng NPA ang 
kanyang tungkuling itaguyod at ipaglaban ang interes ng pinakaapi't 
pinagsasamantalahang uri sa lipunang Pilipino. Ang pagbuwag sa mga 
asyenda at rantsong katulad ng Tumbaga Ranch ay bahagi ng programa 
ng Pambansa-Demokratikong Rebolusyon na ibagsak ang monopolyo 
ng mga panginoong maylupa sa malawak na kanayunan ng Pilipinas at 


bigyan ng sariling lupang mabubungkal ang masang magsasaka. 


Nananawagan ang NDF-ST sa mamamayan ng Timog Katagalugan 
at buong bansa na patuloy na sumalig sa CPP-NPA bilang tunay na 
tagapagtanggol at tagapagtaguyod ng interes nila. Patuloy nilang 


suportahan ang umiigiting na digmang bayan sa kanayunan upang 

ibagsak ang pamamayani ng malalaking panginoong maylupa at mga 
pribadong armadong grupo nito kasabwat ang armadong pwersa ng 
reaksyunaryong estado at wakasan ang kanilang pagsasamantala. 
Kasabay nito, makiisa at higit pang palawakin ang hanay ng 
nakikibakang mamamayan sa rehiyon upang ibagsak ang pasista at 


anti-mamamayang rehimeng US-Duterte 

Matagumpay na ambus ng NPA-Quezon, inilunsad 
laban sa pasistang 85th IBPA 


Pebrero 27, 2018 


inabati ng National Democratic Front-Southern Tagalog at 
buong rebolusyonaryong kilusan sa rehiyon ang isa na namang 
matagumpay na operasyong inilunsad ng NPA-Quezon laban sa 
pasistang pwersa ng 85th IBPA. Inambus ng isa pang yunit ng Apolonio 
Mendoza Command-NPA Quezon ang isang pwersa ng 85th IBPA sa 
Brgy. Bacong Ilaya, Heneral Luna bandang alas-9 ng umaga kanina. 
Pinasabog ng magigiting ng Pulang mandirigma ng AMC-NPA Quezon 
ang isang military truck ng pasistang pwersang maglulunsad ng hot 
pursuit operations sa matagumpay na reyd ng isa pang yunit ng NPA 


Quezon sa bayan ng San Francisco kahapon. 


Ang pasistang pwersa ng 85th IBPA ang naglulunsad ng masinsing 
mga operasyong militar na humalihaw sa South Quezon-Bondoc 
Peninsula na pumapaslang, nanghaharas, nananakot at nananalanta 
sa kabuhayan ng mga magniniyog. Sila rin ang isa sa pinagmumulan ng 
mga pekeng balitang ipinakakalat ng SOLCOM tungkol sa diumano'y 


paghina ng rebolusyonaryong kilusan sa lalawigan. 


Pinabubulaanan ng matatagumpay na aksyong militar ng NPA Quezon 
ang pahayag Quezon Police Director Armamento noong Pebrero 16 
na ang lalawigan ay itinuturing na Conflict Manageable 8 Ready for 


Development o isang “NPA-free” na lugar. 

Tugon din ito ng NPA Quezon sa mga paninira ng rehimeng US-Duterte 
laban sa CPP-NPA. Taliwas sa ipinakakalat ng rehimen na umaani ng 
pagsuko sa hanay ng NPA ang kanilang programang Comprehensive 
Local Integration Program (CLIP), higit na humihigpit ang pagtangan 
ng NPA sa kanilang sandata upang patamaan ng pinakamalalakas na 
bigwas ang AFP na pangunahing instrumento ng rehimen sa pasismo 


at mga krimen nito laban sa mamamayan. 


Nananawagan ang NDF-ST sa mga yunit ng NPA sa rehiyon at buong 
bansa na patuloy na pahigpitin ang paghawak sa sandata sa gitna ng 
di-naglulubay na mga pag-atake ng pwersang militar ni Duterte laban 
sa mamamayan. Patuloy na ipagtanggol at ipaglaban ang interes ng 
mamamayan upang ipunin ang sapat na lakas para sa pagpapabagsak 


sa rehimeng US-Duterte 

Puksain ang mga halimaw at salot na tropang 
militar at pulisya ng pasistang rehimeng US- 
Duterte na patuloy na nananalasa at nagpapahirap 
sa mga mamamayan ng rehiyon ng Timog 
Katagalugan! 


Hulyo 15, 2020 


inabati ng National Democratic Front-Southern Tagalog ang 
mga magigiting na opisyal at mandirigma ng Bienvenido 
Vallever Command (BVC) ng NPA-Palawan sa mga inilunsad 
nitong serye ng matagumpay na taktikal na opensiba laban mga 
pasistang sa tropa ng PNP-Palawan at ng Western Command ng 
Armed Forces of the Philippines. Ang pinakahuli ay ang matagumpay 
na ambus ng BVC sa isang yunit ng 3rd Marine Batallion Landing Team 
(3rd MBLT) na nagsasagawa ng operasyon sa Brgy. Abongan, Taytay, 


Palawan. 


Matagumpay na inambus ng isang tim ng BVC ang isang 10-seater 
army jeep noong Hulyo 13, 2020, araw ng lunes, sa sityo Ibangley, 
Brgy. Abongan, Taytay, Palawan sa ganap na alas 3:00 ng hapon. Sakay 
ng jeep ang mga elemento ng 3" Marine Batalion Landing Team (3rd 
MBLT) na tutugon sana bilang reinforcement sa naunang aksyon ng 
BVC. 


Nagresulta ang ambus sa pagkasawi ng 2 marines na sina Private 1st 
class Christian Cuarto at 1 pang hindi pinangalanan habang 3 naman 


ang sugatan na sina Corporal Marlon Escobar, Corporal Rumuel 

Redondo at Corporal Charlie Carurucan. Walang anumang kaswalti sa 


panig ng yunit ng BVC. 


Ang ambus sa 3rd MBLT ay naisakatuparan isang araw matapos 
matagumpay na pinaputukan, ng parehong yunit ng BVC, ang isang 
police patrol car lulan ang Chief of Police ng PNP-Dumaran na si 
Capt. Erwin Carandang at ang kasama nitong si Corporal Mark Russel 
Evangelista sa parehong Barangay Abongan, Taytay, Palawan nuong 
Hulyo 12, 2020, araw ng linggo, alas 6:30 ng umaga. Matagal nang 
inirereklamo ng mga residente ng Dumaran ang korap at madalas na 


pangongotong ni Capt. Carandang sa mga mangingisda. 


Hanggang sa kasalukuyan, nakakampo pa rin ang 3'? MBLT sa gitna ng 
komunidad sa Brgy. Paly, Taytay na malinaw na paglabag sa umiiral na 


International Humanitarian Law (IHL). 


Nauna pa rito, nuong Mayo 22, 2020 matagumpay na naisagawa ng 
isang tim ng BVC ang pag-atake sa kampo ng CAFGU sa Brgy. Magara, 
Roxas na dating kinampuhan ng umalis na 4th MBLT. Hinagisan ng 
granada ng mga operatiba ang loob ng kampo. Ang pamamarusang 
ito ay tugon sa matagal nang mga hinaing ng masa sa Brgy. Magara 
at mga katabing komunidad. Kaliwa't kanan ang mga reklamong 
natatanggap ng yunit ng BVC laban sa mga CAFGU at Marines na 
dating nagkakampo rito. Ilan rito ay ang mga pagpapaputok ng baril 
na nagdudulot ng labis na takot sa mga bata, marahas na pakikitungo 


sa masa at pambabastos sa mga kababaihan. 


Noong Mayo 28, 2020, matagumpay na sinalakay ng mga elemento ng 
BVC ang isang detatsment ng CAFGU/CAA at 18th SFC sa Mantayog 

Falls, barangay Bunog, Rizal. Ang nasabing mga sundalo at CAFGU 
ay malaon nang nagkakampo sa lugar at nagsisilbing pribadong 
gwardya ni Gob. Jose Chavez Alvarez sa kanyang proyektong patubig 


at pasyalan ng mga turista. 


Ang serye ng mga taktikal na opensiba ng BVC ay tugon sa patuloy 
na isinasagawang focused military operations (FMOs) at retooled 
community support program (RCSP) ng mga pasistang tropa ni Duterte 


na pangunahing nanalasa sa mamamayang Palawefio. 


Muling nagbubunyi ang mga Palawefio sa kabayanihan at kagitingan 
na ipinamalas ng kanilang hukbong bayan--ang New Peoples Army sa 
Palawan dahil sa matagumpay na ambus nuong Hulyo 13, 2020. Muling 
nagkaroon ng katuparan ang kagustuhan nilang maparusahan at 
mapanagot ang mga abusadong tropang militar at pulisya sa probinsya 
dahil sa kanilang walang tigil na mga pang-aabuso, karahasan at 
pananalasa sa kabuhayan at tahimik na pamumuhay lalo na ng mga 
magsasaka at katutubong Palawefio. Umaasa silang may kasunod 
pang mga taktikal na opensibang ilulunsad ang NPA Palawan para 
tuloy tuloy na pagbayarin nang mahal ang mga palalo at pasistang 
AFP at PNP sa probinsya hanggang dumating ang panahon na tuluyan 
na itong malumpo, mawalan ng kakakayahang lumaban at magapi ng 
pinagsanib na opensibang militar ng NPA at rebolusyonaryong pag- 


aalsa ng mga mamamayan ng probinsya. 


Nais ding ipaabot ng NDF-ST ang pulang pagpupugay at mainit na 
pagbati sa mga opisyal at mandirigma ng Apolonio Mendoza Command 


(AMC) ng NPA-Quezon sa matagumpay nitong taktikal na opensiba 

laban sa tropa ng 85th IBPA nuong Hulyo 12, 2020, sa Barangay 
Anyao, Catanauan, Quezon. Napatakbo ng mga Pulang mandirigma 
ang 30 pasistang tropa na nag-ooperasyon kung saan 2 ang napatay 
at maraming sugatan ang tinamo ng mersenaryong tropa ni Duterte 


habang wala ni anumang kaswalti sa panig ng NPA-Quezon. 


Ang magkakasunod na presisong patama sa katawan at bigwas sa ulo 
na tinamo ng mga pasistang tropa ni Duterte mula sa mga taktikal na 
opensiba ng New Peoples Army sa rehiyon ay tugon sa pagsasabatas 
ng rehimeng Duterte sa Anti-Terrorism Law. Naging posible ang 
matagumpay na mga taktikal na opensiba dahil sa malalim na suporta 
ng rebolusyonaryong kilusan sa mga mamamayan ng rehiyon. Ang 
naghuhumiyaw na kagustuhan ng masa na mabigyan ng hustisya ang 
kanilang kaapihan mula sa kamay ng mga pasista ang malalim na 
dahilan upang tangkilikin nila ang New Peoples Army at suportahan 
ang rebolusyon. Ang mamamayan ng rehiyon ang nagsisilbing teynga 
at mata ng NPA-ST at pinagmumulan ng walang-pagkasaid na bukal na 


suporta para sa Demokratikong Rebolusyon ng Bayan. 


Ganunpaman, nanatiling prayoridad pa rin ng rebolusyonaryong 
kilusan sa rehiyon ang pagharap at paglaban sa Covid-19. Patuloy 
itong nagmomobilisa ng mga boluntirs at nagpapalitaw ng mga 
rekurso upang patuloy na makapaghatid ng tulong sa mga mahihirap 
at bulnerableng sektor lalo na sa masang magsasaka at katutubo 
gayundin ng mga biktima ng pagsabog ng Bulkang Taal na pinagkaitan 
ng atensyon at inabandona na ng gubyernong Duterte. Patuloy ang 
pagsisikap ng rebolusyonaryong kilusan sa rehiyon na mag-ambag ng 
ganang kaya nito sa paglaban at pagsugpo sa pandemikong Covid-19. 


Subalit kasabay nito, kailangang isagawa ng NPA-ST ang paglulunsad 

ng mga taktikal na opensiba upang parusahan at pagbayarin nang 
mahal ang mga abusadong pasistang tropa ni Duterte na walang 
ginagawa kundi ang maghahasik ng kalupitan at karahasan sa mga 
mamamayan ng rehiyon. Mula't sapul, nang manalasa sa bansa ang 
nakamamatay na Covid-19, ang pokus ng pasistang rehimeng US- 
Duterte ay wala sa paglaban at pagsugpo sa paglaganap ng Covid-19 
kundi sa pagpapaigting ng kanyang kontra-rebolusyonaryong 
digma laban sa CPP-NPA-NDFP. Sa katunayan, ginagamit ng AFP at 
PNP ang di umanong paglaban sa Covid-19 bilang tabing sa lalong 
pagpapaigting ng kanyang mga focused military operations at 
retooled community support program kung saan ang mga inosenteng 
sibilyan ang pangunahing biktima ng kanilang mga pang-aabuso at 


karahasang militar. 


Isang ilusyon at produkto ng imahinasyon ang ambisyon ng pasistang 
rehimeng US-Duterte na durugin ang CPP-NPA-NDFP pagsapit ng 
Hunyo 2022 sa pamamagitan ng estratehiyang whole of nation 
approach to end communist armed conflict alinsunod sa Executive 
Order No. 70 na lumikha sa National Task Force to End Communist 
Armed Conflict (NTF-ELCAC) at sa pinatutupad na Joint Campaign 
Plan Kapanatagan (JCP-Kapanatagan). Tiyak na mabibigo lang 
ang gubyernong Duterte, tulad ng mga nagdaang mga rehimen, sa 
inilulunsad nilang kontra-rebolusyonaryong gera sa CPP-NPA-NDFP 


at sambayanan. 


Ang sitwasyon sa daigdig at ang napakasahol na kalagayan ng bansa, 
na lalo pang pinalala ng pandemikong Covid-19, ay mga paborableng 
salik para sa ibayong paglakas ng rebolusyonaryong kilusan at pag- 


igting ng paglaban ng mamamayan sa korap, traydor, kriminal at inutil 

na pasistang rehimeng US-Duterte. Makakaasa ang mamamayan na 
hindi maglulubay ang rebolusyonaryong kilusan sa rehiyon sa kanyang 
mga tungkulin na isulong ang demokratikong rebolusyon ng bayan sa 
Timog Katagalugan sa isang bago at mas mataas na antas. Patuloy na 
hahabulin at papananagutin ng rebolusyonaryong kilusan ang mga 
taksil at may kriminal na pananagutan sa mga mamamayan ng rehiyon 
at igagawad sa kanila ang angkop at nararapat na kaparusahan. 
Anumang pagkakataon titiyakin ng rebolusyonaryong kilusan na 
mapanagot hanggang sa mapuksa ang mga halimaw at salot na 
nananalasa at nagdudulot ng malaking sigalot sa buhay ng mga 


mamamayan ng rehiyon. 

Parusahan ang mga pasista at berdugong tropa 
ng AFP at PNP sa Timog Katagalugan! Pag- 
ibayuhin ang paglaban ng mamamayan ng rehiyon 
sa pasistang rehimeng US-Duterte! 


Hunyo 6, 2021 


aas-kamaong pagbati at pagpupugay ang ipinapaabot ng 

pamunuan ng NDE-ST at ng rebolusyonaryong mamamayan 

sa rehiyon sa Lucio de Guzman (LdGC), Apolonio Mendoza 
Command (AMC) at sa Narciso Antazo Aramil Command (NAAC) 
sa inilunsad na magkakasunod at matagumbay na mga taktikal na 
opensiba laban sa berdugo at pasistang tropa ng AFP at PNP sa Mindoro 
Occidental, Quezon at Rizal. Binabati at pinasasalamatan din namin 
ang hanay ng masang nagtaguyod at tumulong para maisakatuparan 
ang matagumpay na mga taktikal na opensiba ng hukbong bayan. Hindi 
mangyayari ang matagumpay na mga taktikal na opensiba ng NPA kung 
wala ang malalim at malawak na suporta ng masa sa mga probinsya 
ng Mindoro Occidental, Quezon at Rizal. Mariing pinabubulaanan nito 
ang mga kasinungalingan na pinangangalandakan ng berdugong si 
General Antonio Parlade Jr. at iba pang matataaas na opisyal-militar sa 
Southern Luzon Command (SOLCOM), ng PNP-CALABARZON (IV-A) at 
PNP-MIMAROPA (IV-B) na lubos na nilang napahina ang NPA at wala 


na itong tinatamasang suporta mula sa mga mamamayan ng rehiyon. 


Nagbubunyi ang malawak na masa sa rehiyon sa panibagong 
kabayanihan na ipinamalas ng mga yunit sa ilalim ng Melito Glor 


Command (MGC). Mga pagbati at papuri ang sumalubong sa mga 

kasamang nagsagawa ng mga taktikal na opensiba mula sa masa sa 
Mindoro Occidental, Quezon at Rizal. Batid nila na ang mga taktikal 
na opensibang inilulunsad ng kanilang hukbong bayan ay bahagi 
ng paniningil at pagbibigay ng katarungan sa kanilang nararanasang 
kaapihan, kahirapan at pambubusabos sa kamay ng mga pasista at 
berdugong tropa ni Duterte. Lubos ang kanilang tiwala at pag-asa sa 
NPA at rebolusyonaryong kilusan bilang siyang magbibigay katuparan 
sa malaon na nilang adhikaing makamit ang katarungang panlipunan 
tungo sa isang tunay na malaya, demokratiko, maunlad at masaganang 


lipunan. 


Noong Hunyo 5, 2021 sa ganap na alas 11:00 ng umaga, matagumpay 
na inambus ng isang yunit ng Apolonio Mendoza Command (AMC) 
ang tropa ng 85th IB-PA at mga CAFGU habang binabagtas nito ang 
kahabaan ng Lopez-Buenavista Road sa bahagi ng Batabat Sur ng bayan 
ng Buenavista, Quezon. Namatay sa ambus ang CAFGU na si Romar 
Gono at dalawa ang sugatan na sina Arnel Bejamunde at Sergeant 
Victor Bartocillo. Walang kaswalti sa panig ng tropa ng AMC. Matapos 
ang matagumpay na TO, takot na takot na iniatras ng mersenaryong 
2014 Infantry Brigade ang mga tropa ng 85'"" IB, 59!" |B at mga Cafgu na 
nagsasagawa ng FMO sa Timog Quezon at Bondoc Peninsula. Sapilitan 
nilang isinama ang mga sibilyan bilang pananggalang sa pag-atras 
habang ang kanilang mga upisyal ay sumakay pa ng kabayo ng masa 


para mabilis na makalayo at makarating sa labasan. 


Maraming utang na dugo ang 85th IB at 201st Brigade ng Philippine 
Army sa mga mamamayan ng Bondoc Peninsula at Timog Quezon. Ang 
mga naturang yunit ang pangunahing naghahasik ng karahasan at 


terorismo sa mga mamamayan sa Bondoc Peninsula at Timog Quezon. 

Karapat-dapat lamang silang singilin, parusahan at durugin ng NPA 


sa Quezon. 


Samantala, noong Mayo 28, 2021, sa ganap na 10:30 ng umaga, 
matagumpay na inambus ng isang yunit ng Lucio de Guzman 
Command (LdGC) ang magkasanib na pwersa ng 1st Provincial Mobile 
Force Company ng PNP-MIMAROPA at 203rd Brigade ng Philippine 
Army lulan ng isang back-to-back na sasakyan ng PNP. Naganap 
ang matagumpay na ambus, na halos lumipol sa nakalulang pulis 
at sundalo sa isang patrol car, sa Sityo Banban, Barangay Nicolas, 
Magsaysay, Mindoro Occidental. Sa nasabing labanan, tatlong (3) 
pasistang tropa ang napatay at sampu (10) ang nasugatan kung saan 


anim (6) ang malubha. 


Ang inambus na sasakyan ng PNP ay bahagi ng isang convoy na 
nagsasagawa ng operasyong saywar, sa tabing ng community 
dialogue, sa mga baryo at bayan sa Mindoro Occidental na inorganisa 
ng Provincial Task Force to End Local Communist Armed Conflict 
(PTF-ELCAC). Ang nasabing aktibidad ay pinangunahan ni Governor 
Eduardo Gadiano ng Mindoro Occidental bilang Chairman ng PTF- 
ELCAC. Ganunpaman sa pahayag ng LdGC, inilinaw nilang hindi 
target ng ambus si Governor Gadiano kundi ang mga berdugong PNP 
at AFP sa probinsya na kasama niya sa convoy. Ang sasakyan ng PNP 
na inambus ay ang pinakahuling sasakyan sa convoy na malayong- 
malayo na sa naunang tatlong (3) sasakyan kung saan kabilang ang 
sinasakyan ni Governor Gadiano. Tinitiyak ng LAGC na walang sibilyang 
madadamay sa kanilang isinasagawang taktikal na opensiba. Malaon 
nang batid ng LdGC na tinatakot, dinadahas at ginigipit ng NTF-ELCAC, 
sa pamamagitan ng 203rd Bde-PA at PNP-MIMAROPA, ang mga lokal 

na opisyal ng probinsya upang maging pangunahing kasangkapan 
ng pasistang rehimeng US-Duterte sa marahas at madugong kontra- 
rebolusyonaryong digma nito laban sa CPP-NPA-NDFP at nakikibakang 


Mindorefio. 


Bago pa mangyari ang magkasunod na matagumpay na ambus sa 
Magsaysay, Mindoro Occidental at Buenavista, Quezon, dalawang 
(2) taktikal na opensiba naman ang pinakawalan ng yunit ng AMC sa 


North Quezon. 


Noong Mayo 8, sa ganap na 11:30 ng umaga sa sityo Makanamban, 
Barangay Pagsangahan, General Nakar, Quezon, tinambangan ng 
yunit ng AMC ang 30 kataong tropa ng 80th IB na matagal nang nag- 
o0perasyon sa lugar. Tinambangan sila ng yunit ng BHB at napinsala 


ang advance team ng 80!” IB na noon ay patawid ng ilog. 


Noong Mayo 17 naman, nagsagawa ng operasyong haras ang naturan 
ding yunit ng BHB sa Sityo Lagmak, Barangay Pagsangahan, General 
Nakar, Quezon. Pinaputukan nila ang nasa 40 nag-ooperasyong tropa 
ng 80th IB. Kumaripas ng takbo ang kaaway at naantala ng ilang 
araw ang kanilang operasyon. Sa kabilang banda, nagbubunyi ang 
mga katutubong Dumagat sa ginawang opensibang aksyon ng mga 


pwersang gerilya. 


Ang mga pamamarusang aksyon ng AMC sa mga nag-ooperasyong 
tropa ng 80th IB sa hangganan ng Rizal at Quezon ay bilang tugon 
sa kahilingan ng masang Dumagat sa lugar na papanagutin ang 
berdugong 80th IB sa mga karahasan at krimen nito sa mamamayan 


ng Rizal at North Quezon. Pagbibigay din ito ng hustisya sa mga 

biktima ng extra-judicial killings (EJKs) sa Rizal ng 80!" 1B kasama ang 
Special Action Force, CIDG at lokal na pwersa ng PNP. 


Para sa lahat, marapat lamang na singilin at pagbayarin nang mahal ang 
mga pasistang tropa ni Duterte sa kanilang brutalidad at mga karumal- 
dumal na krimen sa bayan. Suklam na suklam ang mga mamamayan 
ng rehiyon sa AFP at PNP dahil sa inilulunsad nitong maruming gera, 
karahasan, pagpatay at terorismo na umaatake sa karapatang pantao 


at saligang demokratikong karapatan ng mamamayan. 


Makakaasa ang mamamayan ng Timog Katagalugan na patuloy na 
gagampanan ng rebolusyonaryong kilusan ang tungkulin nitong 
isulong ang kanilang mga kahilingan, ipagtanggol ang kanilang mga 
karapatan at kapakanan at patuloy na sisingilin at parurusahan ang 
mga pasistang tropa saanman at kailanmang may ibinubukas na 


opurtunidad na sila'y parusahan ng NPA. 


Nakikiramay ang NDF-ST sa mga naulila ng mga namatay sa labanan sa 
hanay ng AFP at PNP. Hindi maiiwasang mangyari ito dahil may umiiral 
na armadong tunggalian sa bansa sa pagitan ng rebolusyonaryong 
kilusan at reaksyunaryong sandatahang lakas. Ang halaga ng buhay 
ay sinusukat at tinitimbang kung para kanino mo ito iniaalay. Dakila 
ang buhay ng mga rebolusyonaryong martir dahil walang pag-iimbot 
nilang iniaalay ito sa pagsusulong at pagtatanggol sa interes at 
mithiin ng masang inaapi't pinagsasamantalahan laban sa mga lokal 
na tirano. Samantala, walang kabuluhan ang buhay ng mga pasista at 
mersenaryong AFP at PNP dahil instrumento sila sa pagtatanggol ng 
mapagsamantala at mapang-aping sistema ng lokal na naghaharing 
uri at pagpapanatili ng kapangyarihan ng imperyalismo, pyudalismo 


at burukrata kapitalismo sa bansa. 


76 | Mga Pahayag ni Patnubay de Guia 


Hangga't hindi nalulutas ang ugat ng kahirapan, pagkaatrasado at 
kawalan ng hustisyang panlipunan, magpapatuloy ang armadong 
labanan sa bansa. Sa pagtalikod ng rehimeng US-Duterte sa usapang 
pangkapayapaan sa NDFP, isinara nito ang pinto sa isang pulitikal 
na solusyon para kamtin ang matagalang kapayapaan sa bansa na 
nakabatay sa hustisyang panlipunan. Mas pinili ni Duterte na paigtingin 
ang kanyang kontra-rebolusyonaryong digma laban sa CPP-NPA-NDFP 
at mamamayang Pilipino. Sa pamamagitan ng kanyang Executive Order 
No. 70, nilikha ni Duterte ang isang halimaw na National Task Force 
to End Local Communist Armed Confict (NTF-ELCAC), isang de-facto 
na sibilyan-militar na junta na nakakubabaw sa sibilyang awtoridad 
ng reaksyunaryong gubyerno. Sa pagkabuo ng NTF-ELCAC lalong 
tumindi ang mga karahasan at terorismo ng AFP at PNP sa kanayunan. 
Naging sistematiko at orkestrado ang demonisasyon, red-tagging at 
terrorist-tagging laban sa mga indibidwal na kritiko ng gubyerno, mga 
tagapagtanggol sa karapatang pantao at mga lehitimong progresibong 
organisasyon. Ang sistematikong red-tagging at terrorist-tagging 
ay katumbas ng death warrant at lisensya para sa walang habas na 
pamamaslang sa mga binansagang komunista at terorista ng NTF- 
ELCAC. Ganito ang nangyari kay Atty. Benjamin Ramos at Zara Alvarez 
ng Negros Occidental, kay Jory Porquia sa Iloilo, sa lider manggagawa 
ng Timog Katagalugan na si Dandy Miguel at sa mga pinaslang 
na biktima noong Bloody Sunday gayundin ang mga inilunsad na 
synchronized enhanced managing of police operations (SEMPO) sa 
mga probinsya ng Rizal, Masbate, Camarines Sur, Camarines Norte, 


Negros at Iloilo. 


Marami ding utang na dugo ang pasistang rehimeng US-Duterte mula 


sa mga pinaslang ng AFP at PNP na mga NDFP Peace Consultants at 

mga peace advocates tulad nina Julius Giron, Randy Malayao, Randall 
Echaniz, mag-asawang Eugenia Magpantay at Agaton Topacio, Antonio 
Cabanatan, Rustico Tan at Reynaldo Bocala. Kailangang managot ang 
pasistang rehimeng US-Duterte at mga berdugong kasapakat sa mga 


kasalanan at krimen nito sa bayan at rebolusyonaryong kilusan. 


Marapat at makatwiran lamang na pag-ibayuhin ng rebolusyonaryong 
kilusan at mamamayan ang paglaban nito sa inutil, korap, traydor, 
tiraniko, kriminal at mamamatay taong rehimeng Duterte. Parusahan 
ang mga may utang na dugo at kamtin ang hustisya sa lahat ng mga 
naging biktima ng karumal-dumal na krimen ni Duterte. Dapat patuloy 
na magpalakas ang NPA sa rehiyon at maglunsad ng mga kakayaning 
taktikal na opensibang tiyak ang tagumpay, dudurog at hakbang- 
hakbang na magpapahina sa gulugod ng pasista at mersenaryong AFP 
at PNP sa rehiyon Patuloy na magpunyagi ang CPP-NPA at NDFP sa 
pagsusulong ng demokratikong rebolusyon ng bayan sa pamamagitan 
ng matagalang digmang bayan upang magkamit ng mga tagumpay at 


ibayo pang mga tagumpay sa kagyat na hinaharap Jl 

MGA MENSAHE 
NG PAKIKIISA 


Bigyang-pugay ang buhay at pakikibaka ng mga 
rebolusyonaryong kabataang naglilingkod sa 
sambayanan 


Nobyembre 30, 2016 


agbibigay-pugay ang National Democratic Front-Southern 
Tagalog sa Kabataang Makabayan (KM) sa pagdiriwang nito ng 
ika-52 taong anibersaryo. Pinararangalan ng rebolusyonaryong 
mamamayan ng Timog Katagalugan ang lahat ng kabataang walang 
pag-iimbot na inialay ang kanilang talino, lakas, kakayahan at maging 
ang kaisa-isa nilang buhay sa layuning paglingkuran ang sambayanan 
sa pamamagitan ng pagsusulong ng pambansa-demokratikong 
rebolusyon. Sila ang mga kabataang tumangan sa dakilang misyon 
ng pagsusulong ng rebolusyon hanggang makamit ang pambansang 


demokrasya at kalayaan. 


Sa pagdiriwang ng ika-52 taong anibersaryo nito, napanday ang KM sa 

pagtugon sa mga hamon ng panahon mula nang ito'y itatag noong ika- 
30 ng Nobyembre, 1964 hanggang sa kasalukuyan. Pinabulwak ng KM 
ang balon ng libu-libong kabataan para maging bag-as ng Communist 
Party of the Philippines at New Peoples Army. Bilang talibang 
organisasyon ng kabataang Pilipino, puspusang nakikibaka ang KM 
laban sa patuloy na dominasyon ng imperyalismong US sa larangan 
ng pulitika, ekonomiya, militar at kultura sa bansa. Puspusan itong 
nagmumulat, nag-oorganisa at nagpapakilos ang mga kabataan upang 
labanan ang talamak na katiwalian at korapsyon sa reaksyunaryong 


gubyerno at isulong ang mga batayang karapatan ng mamamayan. 


Sa kanayunan, kumikilos ang KM upang labanan ang mga umiiral 
na pyudal at malapyudal na pagsasamantala tulad ng mataas na 
upa sa lupa, mababang sahod ng mga manggagawang bukid, at 
mataas na usura. Lumalahok ang KM sa mga welgang ipinuputok 
ng uring manggagawa na lalong nagpupunla ng mga makabayan at 
progresibong ideya sa maraming kabataan upang itulak silang kumilos 
laban sa naghaharing rehimeng kontrolado ng imperyalismong US. 
Mula dito ay namumulat ang maraming kabataan para dalhin ang 
larangan ng labanan sa kanayunan at iambag ang sarili sa NPA bilang 


hukbo ng mamamayan. 


Noong mga unang taon mula nang itatag ang KM, lumaganap ang 
mga progresibo at makabayang kamalayan na lalong nagpaalab sa 
patriyotismo at pagmamahal sa bayan ng maraming kabataan na 
lumahok sa Sigwa ng Unang Kwarto (First Quarter Storm) o FOS. 
Maraming mga kabataan sa Timog Katagalugan ang lumahok sa FQS 
upang igiit ang pambansang demokrasya at kalayaan. Isa ang KM sa 


naging balon ng mga kadre at kasapi ng CPP at sa mga unang nagtayo 

ng mga larangang gerilya sa Timog Luzon. Noong 1971, maraming 
kabataan ang narekluta sa Partido at buong panahong sumapi sa New 
Peoples Army upang isulong ang pakikidigmang gerilya sa hilagang 
bahagi ng Bundok Banahaw (Nagcarlan, Laguna), hanggang Quezon- 


Bikol (Tagkawayan, Quezon) at Batangas (San Juan, Tuy at Nasugbu). 


Mula noon hanggang ngayon, maraming kabataan ang pinanday 
ng mga pakikibakang masa na lalong nagpalawak sa nakalatag na 
mga balangay ng KM sa iba't ibang pamantasan, komunidad ng mga 
magsasaka, manggagawa at maralitang lungsod sa iba't ibang bahagi 


ng rehiyon. 


Sa harap ng paghambalos ng krisis ng malakolonyal at malapyudal 
na sistema sa mamamayan, nahaharap sa mga panibagong hamon 
ang mga kabataan. Napaka-paborable ng kalagayan para isulong ang 
pakikibaka ng lahat ng sektor ng lipunan. Sa araw na ito, nararapat 
lamang na dakilain ang buhay ng libu-libong kabataang hinarap 
ang lahat ng hirap at sakripisyo upang isulong ang demokratikong 
rebolusyon. Magiging inspirasyon ang kanilang naging buhay at 
pakikibaka sa pagtangan ng mga kabataan sa armadong pakikibaka 
upang tuluyan nang wakasan ang daantaong paghihirap ng 
mamamayan at isulong ang digmang bayan hanggang sa ganap na 


tagumpay. 


Nananawagan ang NDF-ST sa lahat ng kabataan upang ilaan ang sarili 
sa lubos na paglilingkod sa bayan sa pamamagitan ng pagtangan 
ng armas at pagsusulong ng demokratikong rebolusyong bayan. 
Pinatunayan na sa nakalipas na mga dekada na walang aasahan ang 


mga kabataan sa reaksyunaryong gobyerno. Ilagay natin sa ating mga 

kamay ang kinabukasan ng ating bayan. Ipagpatuloy ang maningning 
na tradisyon ng kabataang Pilipinong pinanday ng pakikibaka laban sa 


imperyalismo, pyudalismo at burukratang kapitalismo. 


Kabataan, tumungo sa kanayunan at sumapi sa New Peoples Army! 

Ipagdiwang ang ika-44 na anibersaryo ng NDFP! 
Suportahan ang usapang pangkapayapaan at 
magkamit ng higit pang tagumpay! 


Abril 24, 2017 


inagpupugayan ng rebolusyonaryong mamamayan ng Timog 
Katagalugan ang ika-44 taong pagkakatatag ng National 
Democratic Front of the Philippines (NDFP). Pinakamainit 
na pagbati ang ipinaaabot ng National Democratic Front-Southern 
Tagalog (NDF-ST) sa lahat ng alyadong organisasyon, rebolusyonaryong 
pwersa, kaibigan at lahat ng mamamayang lumalaban upang ibagsak 
ang imperyalismo, pyudalismo at burukrata kapitalismo para sa tunay 


na pagbabago at kapayapaang nakabatay sa hustisyang panlipunan. 


Mahusay na naitambol ng sambayanang Pilipino ang paglaban nito 
para sa kanyang mga batayang karapatan kaalinsabay ng pagpasok 
ng rehimeng Duterte noong nakaraang taon. Isa sa mga naging 
pinakamatingkad na usapin ang pagbubukas nito sa usapang 
pangkapayapaan, pagbawi nito at muling pagpapatuloy ng usapan 
sa pagitan ng NDFP at GRP. Naging maingay ang mga pagkilos at 
panawagan sa iba't ibang porma upang ugatin ang sanhi ng matagal 
nang gerang sibil na nagaganap sa bansa at mga salik upang 
malutas ang krisis na dinaranas ng malawak na hanay ng masang 
anakpawis. Kasabay nito, higit pang lumalakas at lumalawak ang 


rebolusyonaryong hanay. 

Ipinagbubunyi ang mga tagumpay na inabot ng rebolusyonaryong 
kilusan at progresibong pwersa sa pagsusulong ng demokratikong 
rebolusyong bayan sa lahat ng larangan, mga hayag at lihim na 
organisasyon sa kanayunan man o kalunsuran. Pinagpupugayan rin 
ang mga tagumpay na nakamit sa paglahok ng NDFP at pagtutulak 
ng sambayanan sa pagpapatuloy ng usapang pangkapayapaan. 
Bagama't masukal at mahaba pa ang daan tungo sa tunay na 
pagbabago, may inabot nang pag-usad ito sa pamamagitan ng ilang 
mga napagkasunduan sa nakalipas na apat na serye. Isa na rito ang 
pagpapalaya sa 23 bilanggong pulitikal na may sakit at may edad na. 
Pangunahing bitbit ng NDFP ang Comprehensive Agreement on Socio- 
Economic Reform (CASER) at Comprehensive Agreement on Political 
and Constitutional Reform (CAPCR) sa usapang pangkapayapaan 
kung saan hakbang-hakbang na nakasaad ang programa nito sa 
pagpapatupad ng makabuluhang reporma na tutugon sa mga 
panawagan ng mamamayan. Nagkaroon rin ng joint interim ceasefire 
agreement noong Abril 2-6 para sa mas maalwan na pagpapatuloy ng 


mga susunod pang serye ng usapan. 


Sa kabila ng inabot ng kasunduan ng NDFP at GRP, mariin na 
kinukundena ng NDF-ST ang pananabotaheng ginagawa ng Armed 
Forces of the Philippines (AFP) sa porma ng todo-gerang kampanya 
nito. Sa Timog Katagalugan pa lamang ay kaliwa't kanan na ang 
operasyong militar. Higit na matimbang sa AFP na pigilan ang 
lumalakas na pakikibakang masa upang manatiling nasa kuko 
ng pagsasamantala at pagpapahirap ng imperyalismong US ang 
sambayanan. Atat na atat ang reaksyunaryong gubyerno na mahulog 


ang rebolusyonaryong kilusan sa pasipikasyon at kapitulasyon sa 

pamamagitan ng pagmamadali nito na magkapirmahan na ng bilateral 
na tigil-putukan. Nabubulagan ang GRP kung iniisip nito na basta na 
lang papasok ang NDFP sa bilateral na tigil-putukan habang lumulubog 
sa kumunoy ng kahirapan ang uring api at pinagsasamantalahan dahil 
sa mga neoliberal na polisiyang ipinamamandila ng imperyalismong 


US at mga lokal na naghaharing uri. 


Kasalukuyang iginuguhit sa kasaysayan ang pagbangon ng masang 
anakpawis. Kasabay ng paglawak ng saklaw ng Bagong Hukbong 
Bayan (BHB) na ginagabayan ng Partido Komunista ng Pilipinas (PKP), 
dumadagundong sa kanayunan ang pagdagsa ng batalyong dami ng 
mga Pulang mandirigma na magbubunsod sa pagsulong ng tunay na 
repormang agraryo sa lupa, paglawak ng baseng masa at higit na pag- 


igting ng armadong pakikibaka. 


Higit na inspirasyon rin ang hatid ng pagdagundong ng mga pagkilos sa 
kalunsuran na nagsisiwalat sa kabulukan ng estado at imperyalismong 
US na bumabansot sa potensyal ng bansa na magsarili at magtayo 
ng sarili nitong industriyang lilikha ng pag-unlad ng mamamayang 
Pilipino. Papalawak ang pagpupukaw, pagkilos at pag-oorganisa 
ng rebolusyonaryong pwersa, manggagawa, magsasaka, kabataan, 
kababaihan, mga propesyunal, alagad ng simbahan, at mga 


negosyanteng makabayan. 


Wala nang mas makabuluhan pa sa pagsusulong ng demokratikong 
rebolusyong bayan sa esensya na makamit ng sambayanan ang 
kasarinlan at mga batayang karapatan nito. Ang nasimulang mga 
tagumpay ng rebolusyonaryong kilusan ang nagsisilbing binhi na 


payayabungin hanggang sa ganap na paglaya ng uring anakpawis. 

Pagpupugay sa Ika-53 Anibersaryo ng Kabataang 
Makabayan at mga kabataang sumusunod sa 
yapak ni Andres Bonifacio! Kabataan, Sumapi sa 
Bagong Hukbong Bayan! 


November 30, 2017 


inakamataas na pagpupugay ang ipinaaabot ng National 
Democratic Front-Southern Tagalog sa ika-53 anibersaryo ng 
pagkakatatag ng Kabataang Makabayan, ang rebolusyonaryong 
organisasyon ng mga kabataan at sa patuloy nitong pagbabandila 
ng pambansa-demokratikong pakikibaka sa buong bansa. Kasabay 
nito, ipinagdiriwang din ang ika-154 kaarawan ng bayaning si Andres 
Bonifacio, isang kabataang manggagawa na malaki ang naging 
papel sa pangunguna sa pagsusulong ng armadong pakikibaka sa 


pagpagpapalaya ng bayan laban sa mga kolonyalistang Espanyol. 


Tulad ni Andres Bonifacio, iniambag ng marami pang mga kabataan 
sa buong bansa ang kanilang talino, lakas at buhay sa pagpapatunay 
ng hindi nagmamaliw na katumpakan ng armadong pakikibaka upang 
maibagsak ang mga naghaharing-uri. Marapat lamang na dakilain 
at tularan ang naging buhay at pakikibaka ng mga tulad nina lan 
Maderazo, Rizalina Ilagan, Lester Barrientos, Joemar Resureccion, 
John Paul Aringo, John Eric Perey at marami pa. Sa panahon ngayon, 
patuloy na dumarami ang kabataang kasapi ng New Peoples Army. 
Higit pa itong madaragdagan dahil sa lumalalang krisis ng lipunang 


malakolonyal at malapyudal sa ilalim ng rehimeng US-Duterte. 

Ang Kabataang Makabayan bilang alyadong organisasyon ng NDFP ay 
nahaharap sa banta ng panunupil ng estado matapos nitong tagurian 
sa Presidention Proclamation No. 360 ang CPP-NPA-NDF at mga 
tagasuporta nito bilang mga terorista at maaaring isailalim sa pang- 
aaresto, pagkukulong at sa pinakamasahol ay pagdukot at pagpaslang. 
Umaalingasaw na ang pagiging pasista at anti-mamamayan ni 
Duterte at ang pagpapakatuta nito at ng AFP sa imperyalismong US. 
Ginagawa ni Duterte ang lahat ng paraan tulad ng pangangayupapa 
sa US, pagpapatupad ng mga anti-mamamayang patakaran at gera 
upang patuloy na makapangunyapit sa tumatagilid na niyang upuan 


sa estado-poder. 


Para sa mamamayan, si Duterte, ang AFP at ang US ang mga 
tunay na terorista at hindi ang CPP-NPA-NDF. Simula't sapul, 
nagsilbi sa demokratikong interes ng mamamayang inaapi at 
pinagsasamantalahan ang rebolusyonaryong kilusan. Palaging nasa 
isip ng rebolusyonaryong kilusan ang kapakanan at kaligtasan ng 
mamamayan at hindi lilikha ng kung anumang ikapapahamak ng mga 


sibilyan. 


Sa kabilang banda, higit 13,000 na pinaghihinalaang sangkot sa iligal 
na droga ang pinaslang ng rehimeng US-Duterte, mga mamamayang 
Moro sa Marawi at katutubong Lumad sa ilalim ng batas militar sa 
Mindanao, at mga progresibo at rebolusyonaryong kilusan sa ilalim ng 
all out war at Oplan Kapayapaan. Naghahasik ng takot ang rehimen at 
ang AFP sa patuloy nitong pandarahas, pambobomba at pangwawasak 
sa buhay at ari-arian ng mamamayan na tampok sa mga lalawigan ng 
Batangas, Mindoro at Palawan. Maging ang mga ligal at progresibong 


organisasyon at pagkilos ay sinusupil na ng reaksyunaryong gubyerno 


Pagpupunyagi ng rebolusyong Pilipino sa panahon ng rehimeng US-Duterte | 87 


at tinatatakan bilang mga prente ng CPP at nahaharap sa iligal na 


pag-aresto at pagkakakulong. 


Sa ganitong sitwasyon, nananawagan ang NDF-ST sa Kabataang 
Makabayan at buong mamamayan ng Timog Katagalugan na magkaisa 
upang ibagsak ang rehimeng US-Duterte. Ipinananawagan ang lubos 
na paghahanda sa pagharap sa anumang tipo ng panunupil nito sa 
mga progresibo at rebolusyonaryong alyadong organisasyon ng NDF 
at sa mamamayan. Kamtin natin ang pinakamalawak na suporta 
ng mamamayang namumuhi sa rehimen at bumuo ng alyansang 


magpapabagsak dito. 


Ipamalas ng bawat kabataang makabayan at progresibo ang angkin 
niyang husay sa pagbibitbit ng mga pambansa-demokratiko at 
rebolusyonaryong panawagan sa pamamagitan ng pagsapi sa 
Kabataang Makabayan. Ngayong anibersaryo ng KM, hinahamon 
ng NDF-ST ang lahat ng kabataang naghahangad ng pambansang 
pagbabago at namumuhi sa rehimeng US-Duterte na sumapi sa 
Kabataang Makabayan at suportahan ang armadong pakikibaka ng 
mamamayan upang pabagsakin ang malakolonyal at malapyudal na 


lipunan. 


Tumitindi na ang mga pasistang atake ng rehimen na maghahatid sa 
kabataan at buong mamamayan sa landas ng paglaban. Ipinanawagan 
ng NDF-ST na ang lahat ng kabataan at buong mamamayan ay 
tumungo sa kanayunan at sumapi sa pinakamalapit na yunit ng 
NPA sa kanilang lugar. Tularan ng bawat kabataang makabayan ang 


kadakilaan ni Bonifacio at iba pang kabataang martir ng rebolusyon 

sa pagpupursiging maipagtagumpay ang armadong pakikibaka bilang 


pangunahing tugon sa panunupil ng estado. 


Walang ibang sagot ang nagbibigkis na sambayanan sa kasalukuyang 
tiranya at nagbabantang diktadura ng rehimeng US-Duterte kundi ang 
higit na pagpapalakas sa rebolusyonaryong hanay at pagpapaigting ng 
digmang bayan. 


Mabuhay ang Kabataang Makabayan! 
Kabataan, sumapi sa Bagong Hukbong Bayan! 


Mabuhay ang sambayanang Pilipino! 

Isulong ang usapang pangkapayapaan at 
kundenahin ang paparaming krimen ng rehimeng 
US-Duterte laban sa mamamayan! 


Abril 24, 2018 


aalab na pagbati ang ipinapaabot ng National Democratic 
Front-Southern Tagalog sa buong rebolusyonaryong 
mamamayan sa rehiyon sa pagdiriwang ng ika-45 na 
anibersaryo ng pagkakatatag nito. Nararapat lamang na ipagbunyi ng 
mamamayan ang maniningning na tagumpay na nakamit ng NDFP sa 
nakalipas na 45 taon mula nang itatag ito noong Abril 24, 1973. Ang 
mga tagumpay na ito ay ibinunga ng kanilang puspusang pakikibaka 


para sa tunay na demokrasya at katarungang panlipunan. 


Sa kasalukuyan, tumitindi ang panawagan ng mamamayang ituloy 
ang peace talks sa pagitan ng Gubyerno ng Pilipinas at ng NDFP. Mula 
nang arbitraryong kanselahin ito ni Duterte noong Nobyembre nang 
nakaraang taon, higit na lumakas ang kahilingan ng mamamayang 
ipagpatuloy ito sa gitna ng paparaming kaso paglabag sa karapatang 


pantao ng rehimen. 


Nasasalang ngayon ang sinseridad ng rehimeng US-Duterte sa peace 
talks sa pagdami ng bilang ng mga paglabag sa karapatang pantao. Sa 
pamamagitan ng konsentradong kapangyarihan ng estado, pilit nitong 
pinipigilan ang lumalakas na pakikibakang bayan gamit ang iba't 
ibang tipo ng pandarahas, panggigipit, pampulitikang panunupil at 
pamamaslang. Ginagamit nito ang buong lakas ng kanyang armadong 

pwersa upang maisakatuparan ang pangarap niyang wasakin ang 
rebolusyonaryong kilusan at ipawalang-saysay ang mga lehitimong 


pakikibaka ng mamamayan. 


Sa rehiyon, mula nang ideklara ang PP 360 at 374 na tusong nag- 
aakusa sa CPP-NPA bilang mga “teroristang organisasyon”, kumapal 
at higit na suminsin ang inilulunsad na mga operasyong militar ng 
mga pwersa ng AFP-PNP-CAFGU. Umabot na sa tatlo ang biktima ng 
pampulitikang pamamaslang, limang kaso ang sapilitang dinukot, 15 
biktima ng iligal na pang-aaresto, 89 na sinampahan ng gawa-gawang 
kaso at 566 ang biktima ng threat, harrassment and intimidation sa 


buong rehiyon. 


Papatindi rin ang militarisasyong isinasagawa ngayon sa mga bayan 
ng Calaca, Nasugbu Balayan, at San Juan sa Batangas, sa mga bayan 
ng Gumaca, General Nakar, Heneral Luna, Lopez, Macalelon, San 
Andres, San Narciso sa Quezon. Ganito rin sa mga bayan ng Bansud, 
Bongabong, Bulalacao at Mansalay sa Oriental Mindoro at sa mga 
bayan ng Abra de Ilog, Magsaysay, Rizal, San Jose sa Occidental 
Mindoro. Ang mga operasyong ito ang nagbibigay-tabing sa panunupil 
ng mga pwersang militar sa mamamayang magsasaka at pambansang 


minorya sa kanayunan. 


Bukod sa pagpapataw ng pasistang lagim laban sa nakikibakang 
mamamayan, nagbibigay si Duterte ng mga prekondisyon sa muling 
pagtutuloy ng peace talks tulad ang 60-araw ng pagbibigay-palugit sa 
NPA para magsalong ito ng armas. Pangitang nais lamang nitong ibulid 


sa kapitulasyon ang buong rebolusyonaryong kilusan. Sa katunayan, 

nagkakabuhul-buhol ang bibig ng mga kinatawan ng GRP negotiating 


panel upang pagtakpan ang layuning ito ni Duterte. 


Ngunit sa kabila ng lahat ng ito, nakahanda pa rin ang NDFP para 
sa pagpapatuloy ng peace talks upang itaguyod ang tunay na 
kapayapaang nakabatay sa hustisyang panlipunan. Hindi kailanman 
nagmaliw ang paninindigan ng NDFP sa peace talks upang pag- 
usapan at resolbahin ang pangunahing mga isyung panlipunang 
ugat ng armadong tunggalian sa bansa. Kasabay nito ang paggigiit 
ng pagtataguyod at pagtalima ng reaksyunaryong gobyerno sa 
nilalaman ng Comprehensive Agreement on Respect for Human 
Rights 4 International Humanitarian Law (CARHRIHL) at pananagutan 
ng kanyang mga alipures sa kaliwa't kanang pagyurak sa buhay 
at karapatan ng mamamayan. Gayundin, naninindigan ang NDFP 
alinsunod sa tuntunin sa pagpasok sa peace talks na hindi dapat 
magpataw ang sinumang panig ng mga prekondisyon bago ang pormal 


na mga pag-uusap. 


Ang tumitinding panunupil ng estado ang higit na nagtutulak sa 
rebolusyonaryong mamamayang paigtingin ang paglaban sa iba't 
ibang tipo ng pasistang panunupil. Hindi sila natitinag sa mga tusong 


hakbang ng rehimen laban sa kanila. 


Kasabay ng paggigiit sa pagpapatuloy ng peace talks, hindi kailanman 
dapat isuko ng mamamayan ang pagsusulong ng armadong pakikibaka 
bilang tanging landas sa pagkamit ng tunay na kalayaang nakabatay sa 
hustisyang panlipunan. Ang matatagumpay na taktikal na opensibang 
inilulunsad ng NPA laban sa mga mersernaryo at pasistang militar ang 


siyang lalong hahamon kay Duterte upang ituloy ang peace talks. 


92 | Mga Pahayag ni Patnubay de Guia 


Sa okasyon ng ika-45 anibersaryo ng NDFP, dapat na pahigpitin 
ng mamamayan ang kanilang pakikibaka para sa kanilang mga 
demokratikong adhikain at aspirasyon. Kasabay nito, kailangan nilang 
patuloy na makibaka para sa pagtataguyod ng karapatang pantao at 
singilin si Duterte at mga pwersa ng 2nd ID ng Philippine Army, 710th 
SPOW ng Philippine Air Force, Marine Brigade, mga yunit ng PNP sa 
ilalim ng PNP Regional Command sa CALABARZON at MIMAROPA sa 
kanilang mga krimen at atrosidad laban sa mamamayan. Dapat na 
buuin ang pinakamalawak na pagkakaisa ng mamamayan na syang 
susi sa pagpapabagsak sa pasistang rehimeng US-Duterte at patuloy 
na isulong ang demokratikong rebolusyon hanggang sa makamit ang 


kapayapaang nakabatay sa katarungang panlipunan. 
Mabuhay ang National Democratic Front! 
Mabuhay ang pambansa-demokratikong rebolusyon! 


Mabuhay ang mamamayang lumalaban! 

Pahayag ng pakikiisa sa paggunita at pagdiriwang 
sa ika-51 taong anibersaryo ng Bagong Hukbong 
Bayan 


Marso 29, 2020 


atatanging pagpupugay sa mga magigiting na bayani at 


tunay na lingkod ng bayan! 


Pulang saludo at mahigpit na pakikiisa ang ipinapaabot 
ng pamunuan ng National Democratic Front-Southern Tagalog 
(NDF-ST) at ng mga magkakaalyadong organisasyon sa ilalim nito, 
kabilang ang daang libong mamamayang rebolusyonaryo sa rehiyong 
Timog Katagalugan, sa pagdiriwang ng Ika-51 taong anibersaryo ng 


pagkakatatag Bagong Hukbong Bayan (BHB). 


Mapalad ang sambayanang Pilipino sa pagkakaroon ng 
rebolusyonaryong Hukbo na dalisay ang pagmamahal at hangarin 
sa bayan-isang Hukbo na handang magbuwis ng tanging buhay 
sa pagtataguyod sa adhikain at interes ng mga uring inaapi't 
pinagsasamantalahan. Ito ang Bagong Hukbong Bayan na walang 
ibang iniisip kundi ang kapakanan at kagalingan ng taumbayan. Ating 
ipagkaloob sa BHB ang natatanging pagkilala at papuri sa nagawa 
nitong mga kabutihan sa bayan at sa kanilang mga sakripisyo sa 
pagsusulong ng demokratikong rebolusyon ng bayan sa loob ng 51 


taon mula nang itinatag ito noong Marso 29, 1969. 


Sa dakilang araw na ito, ipagkaloob din natin sa lahat ng mga opisyal 

at mandirigma ng Bagong Hukbong Bayan sa Timog Katagalugan 
(BHB-TK) ang taas-kamaong pagpupugay at pagbati sa kanilang 
tinamong mga tagumpay, ambag na kabayanihan, kapuri-puring 
nagawa at pagiging uliran sa paglilingkod sa mamamayan ng rehiyon 
at sa rebolusyong Pilipino sa kabuuan. Gawin nating higit na makulay, 
masaya at hitik sa militansya at sigla ang pagdiriwang ng Ika-51 taong 
anibersaryo ng BHB bilang tanda ng ating pagkilala at pasasalamat sa 
mga kagitingan at kabayanihan ng mga opisyal at mandirigma ng BHB- 


TK sa pagsusulong ng demokratikong rebolusyon ng bayan sa rehiyon. 


Handugan din natin ng pinakamataas na parangal at pagdakila ang 
mga martir ng rebolusyon na nagpamalas ng kanilang kabayanihan 
at malalim na debosyon sa layunin ng rebolusyon. Sila ang mga 
kasamang walang pag-iimbot na nag-alay ng kanilang tanging buhay 
para sa interes ng masang api't pinagsasamantalahan. Sila ang modelo 
ng katatagan sa paglaban at pagbigo sa kaaway at inspirasyon sa 
pagharap sa mga kahirapan at sakripisyo sa pagsusulong ng digmang 
bayan sa rehiyon. Laging sariwain sa ating mga puso't isipan ang 
kanilang alaala at mga katangi-tanging halimbawa ng kabayanihan sa 
pagtataguyod sa interes at kapakanan ng bayan. Gawing inspirasyon 
ang iniwan nilang ginintuang mga aral para ibayong isulong ang 


rebolusyon sa isang bago at mas mataas na antas. 


Huwag din nating kalimutan sa okasyong ito na pagkalooban ng 
pasasalamat ang mga naiwang pamilya ng ating mga rebolusyonaryong 
martir dahil sa kanilang nag-uumapaw na suporta at pagtangkilik sa 
BHB. Pasalamatan natin sila sa kanilang katatagan na ipagpatuloy 
ang dakilang simulain ng kanilang mga martir na mahal sa buhay. 


Pasalamatan sila sa magandang tradisyon na kanilang nasimulan 

sa loob ng pamilya--ang tuloy-tuloy na pag-aalay ng kanilang mga 
pinakamahuhusay na anak para sa rebolusyon. Itinuring nila na isang 
malaking karangalan sa buong pamilya ang makapaghandog ng mga 


mahal sa buhay sa dambana ng rebolusyon. 


51 taong walang maliw na pagmahal at pagmamalasakit ng BHB sa 


sambayanan. 51 taong masikhay at puspusang pakikibaka. 


Simula ng pagkakatatag ng NDFP nuong Abril 24, 1974, at maitayo 
din ito sa rehiyong TK, naging saksi na ito sa mga kabayanihan ng 
BHB at sa halos walang kapagurang pagtupad ng BHB sa kanyang 
mga rebolusyonaryong tungkulin para sa bayan. Hindi inaalintana 
ng mga kasama ang pagod at hirap sa mahabang lakarin, pagbagtas 
ng mga bundok at pagtawid sa mga ilog marating lamang ang mga 
baryong magsasaka na kanilang paglulunsaran ng gawaing masa. 
Sa bawat baryong napupuntahan ng yunit, nasaksihan namin kung 
gaano kainit ang pagsalubong at pagtanggap ng masa sa mga kasama. 
Pangita ang kanilang labis na kasiyahan at pananabik sa pagdating ng 
yunit. Totoong nakadarama ang masa ng kapanatagan, kaayusan at 


kagalingan sa tuwing kapiling nila ang Bagong Hukbong Bayan. 


Damang-dama ng masa sa tuwina ang angking pagmamalasakit at 
pagmamahal sa kanila ng BHB. Iminulat sila sa pangangailangan ng 
rebolusyong agraryo para wakasan ang sanhi ng kanilang labis na 
kahirapan pangunahin ang kawalan nila ng lupang masasaka at ng pag- 
iral ng iba't ibang anyo ng pyudal at malapyudal na pagsasamantala sa 
kanayunan. Sa pamamagitan ng mga pag-aaral iniangat ng BHB ang 
kanilang pampulitikang kamalayan sa lipunan at rebolusyong Pilipino. 


Inorganisa sila para buuin ang solidong lakas nila sa pulitika at militar 

at pinakilos sila para sa iba't ibang kampanya at pakikibakang masa 


para sa kanilang kagalingan. 


Ramdam ng masa ang marubdob na hangarin ng BHB na paglingkuran 
sila. Maging sa panahon ng mga kalamidad at sakuna, ang BHB ang 
unang karamay nila at siyang unang nakapaghahatid ng saklolo 
at tulong sa kanila. Kaya naman labis din ang pagmamahal na 
pinagkakaloob ng masa ng sambayanan sa BHB. Ang masa ng 
sambayanan ang nagsisilbing malawak at malalim na karagatan 
na ligtas na nalalanguyan ng BHB. Ang masa ang nagsisilbing 
bukal na pinanggagalingan nang walang pagkasaid na suporta sa 
pangangailangan ng BHB sa rekurso at lakas tauhan. Tinatamasa 
ng BHB-TK ang malawak at malalim na suporta at pagtangkilik ng 


mamamayan sa rehiyong Timog Katalugan. 


Nasaksihan din ng mga kasaping organisasyon ng NDF-ST ang 
katapangan at katatagan ng BHB sa paglaban at pagbigo sa mga 
kampanya ng pagkubkob at paglipol ng higit na malaking bilang at 
superyor na kaaway. Tangan ang kaalaman sa tereyn at superyoridad 
ng taktikang gerilya, nagagawa ng BHB na makawala sa ensirkulo ng 
kaaway, pasuntukin ito sa hangin at pauwiin nang pagod na pagod, 
mababa ang moral at duguan. Kapag naman ipinahihintulot ng 
sitwasyon, ang BHB ay naglulunsad ng mga taktikal na opensiba na 
tiyak ang tagumpay para pagbayarin nang mahal ang mga palalong 
kaaway. Sa maraming pagkakataon maraming tinamong pinsala at 


kaswalti ang kaaway sa mga labanang nasa BHB ang inisyatiba. 


Maging sa mga depensibang labanan, dahil sa kagitingan at 


katapangan ng BHB, husay sa maniobra at pamilyaridad sa kalupaan at 

tereyn, nagagawang agawin ng mga kasama ang inisyatiba sa labanan 
mula sa kaaway at biguin ang pakay nitong mapinsalaan ang yunit. Sa 
halip na makapaminsala sa BHB, ang palalong kaaway ang dumanas 


ng malalaking pinsala sa mga labanang kanyang tinakda. 


Napakahalagang papel na ginagampanan ng BHB sa pagpapalakas 


ng NDFP at iba pang mga kaalyadong organisasyon nito. 


Kinikila ng NDF-ST ang mahalagang papel at kontribusyon na 
ginagampanan ng BHB-TK, sa ilalim ng pamumuno ng Komiteng 
Rehiyon ng TK, sa pagpapatatag at pagpapalakas ng NDF-ST at ng mga 
kasaping organisasyon nito na ang bulto ay nasa kanayunan ng rehiyon. 
Lubos na pinasasalamatan ng NDF-ST ang BHB-TK sa napakalaking 
tulong nito sa pagmumulat, pag-oorganisa at pagpapakilos sa masang 
magsasaka. Napakalaki ng tulong ang nagmumula sa BHB-TK. Sa 
katunayan, sila ang halos bumabalikat sa maramihang pagbubuo 
ng mga balangay ng Pambansang Katipunan ng Magsasaka (PKM) 
mula antas baryo pataas. Ganundin sa mga kababaihan para naman 
sa Malayang Kilusan ng Bagong Kababaihan (MAKIBAKA), ng mga 
kabataaan para sa Kabataang Makabayan (KM) at sa isang babagi 
ng Artista at Manunulat para sa Bayan (ARMAS). Kung mahina ang 
organisadong base ng mga magkakaalyadong organisasyon sa antas 
baryo, bayan, distrito at probinsya, mahina din ang pundasyon ng 
nagkakaisang prente para sa armadong pakikibaka. Kinikilala ng 
NDF-ST ang napakalaking kontribusyon ng BHB-TK sa pagbubuo ng 


pagkakaisa at solidong lakas ng mamamayan sa rehiyon. 


Malakas na katuwang ng NDFP ang BHB sa pagtatayo ng mga organo 


ng Pulang kapangyarihan pampulitika sa kanayunan at ng mga binhi 

ng demokratikong gubyernong bayan dito. Lubos din ang pasasalamat 
ng NDFP sa CPP-NPA sa rehiyon sa pagkakatayo ng NDFP sa antas 


rehiyon, probinsya at sa ilang bayan ng rehiyon. 


Nanawagan ang pamunuan ng NDF-ST sa lahat ng mga kasaping 
organisasyon nito, lalo na sa hanay ng mga manggagawa at kabataan- 
estudyante na maramihang magpasampa sa BHB mula sa kanilang mga 
kasapian. Samantalahin ang iba't ibang pagtitipon sa pagdiriwang ng 
ika-51 taong anibersaryo ng BHB para ipanawagan ang maramihang 
enlistment sa BHB. Sa kanayunan, masiglang ilunsad ang mga pulong 
at mga aktibidad na ang tanging layunin ay maramihang pagpapasampa 
sa BHB. Gawin nating higit na makabuluhan at makasaysayan ang 
pagdiriwang ng ika-51 anibersaryo ng BHB sa pamamagitan ng isang 


masigla, tuloy-tuloy at maramihang pagpapasampa sa BHB. 


Bilang pakikiisa at pagsuporta sa pagdiriwang sa ika-51 anibersaryo 
ng BHB, sing-aga pa lamang ng buwan ng Pebrero 2020, sinimulan 
na ng mga kasaping organisasyon ng NDF-ST ang pagdiriwang sa 
pamamagitan ng iba't ibang aktibidad tulad ng paglalabas ng mga 
pahayag, pagsasagawa ng mga pulong talakayan, pulong masa, pulong 
pagpapasampa, operation peryo-dikit at operation pinta. Maramihang 
pagsasabit ng balatengga, pagkakabit ng streamers at plakards sa 


mga estratehiko at matataong lugar. 


Mula pa nuong Pebrero sinimulan na sa mga pabrika, paaralan, 
komunidad at baryo, sa kabila ng mahirap na sitwasyon ng 
pagbabantay at pagtugaygay ng kaaway, ang mga paghahanda at 
aktibidad upang maging masaya, masigla at hitik sa militansya ang 


gagawing pagdiriwang sa ika-51 anibersaryo ng BHB. 

Natatanging pagpupugay ang handog ng NDF-ST sa magigiting na 


bayani at tunay na mga lingkod ng bayan. 

Mabuhay ang ika-51 Anibersaryo ng Bagong Hukbong Bayan! 
Mabuhay ang Partido Komunista ng PIlipinas! 

Mabuhay ang National Democratic Front of the Philippines! 
Mabuhay ang Sambayanang Pilipino! 


Isulong ang Demokratikong Rebolusyon ng Bayan! 

Labanan at gapiin ang Covid-19 sa bansa! Ibagsak 
ang pasistang rehimeng US-Duterte! 


Abril 24, 2020 


aas-kamaong pagbati ang ipinapaabot ng National Democratic 

Front-Southern Tagalog (NDF-ST) sa Pambansang Konseho 

ng National Democratic Front of the Philippines (NDFP), sa 
mga organisasyong kasapi nito at sa rebolusyonaryong mamamayan 
ng rehiyon sa ika-47 na anibersaryo ng pagkakatatag ng NDFP 
ngayong Abril 24, 2020. Sama-sama nating ipagdiwang ang ika- 
47 taong pagkakatatag ng NDFP nang may ibayong kapasyahang 
gapiin ang pandemic na Covid-19 at ang sistemang nagpapahirap 
at nambubusabos sa sambayanang Pilipino--ang kronikong krisis 
ng malakolonyal at malapyudal na lipunang Pilipino dahil sa 


imperyalismo, katutubong pyudalismo at burukrata-kapitalismo. 


Binabati ng NDF-ST ang mga bumubuo ng NDFP Negotiating Panel at 
si Kasamang Jose Maria Sison, ang NDFP Chief Political Consultant, 
sa mahusay na pagdadala at katatagan sa pakikipaglaban para sa 
kapakanan at kagalingan ng sambayanang Pilipino sa negosasyong 
pangkapayapaan sa Government of the Republic of the Philippines 
(GRP). Binabati din natin ang mga kasaping organisasyon ng NDFP 
sa patuloy na paglawak ng mga kasapian nito at ganundin ang mga 
tagumpay sa pagtatag ng mga organo ng kapangyarihang pampulitika 


ng rebolusyonaryong gubyernong bayan sa iba't ibang panig ng bansa. 

Sa partikular, nais nating ipagdiwang ang mga naging pagsulong at 
tagumpay ng NDFP sa paglaban sa pasistang rehimeng US-Duterte sa 
nakalipas na mga taon, sa mga pagsulong ng gawain nito sa hanay ng 
mga migranteng manggagawa at mga kababayang Pilipino sa ibayong 
dagat, at sa masiglang pagtatambol sa kalagayan ng Demokratikong 
Rebolusyon ng Bayan (DRB]) sa Pilipinas sa ginanap na mga pagtitipon 


at okasyon sa iba't ibang panig ng mundo. 


Pinagdiriwang din natin ang mga tagumpay ng NDFP sa gawaing 
internasyunal: sa pagtatayo at pagtatatag ng mga ugnayang bilateral 
at multi-lateral sa iba't ibang Partido, grupo at organisasyon, mga 
pambansang kilusang mapagpalaya at anti-imperyalistang mga 


kilusan sa ibayong dagat. 


Sa araw ding ito, alayan natin ng natatanging pagpupugay at parangal 
ang mga martir ng rebolusyonaryong kilusan. Walang kasing dalisay 
ang kanilang pagmamahal at paglilingkod sa bayan na ultimong buhay 
ay inialay para sa kapakanan ng mga uring api't pinagsasamantalahan. 
Panatilihin nating inspirasyon ang kanilang makabuluhang ambag 
sa rebolusyon. Taglay ang mga ala-ala ng kanilang kagitingan at 


kadakilaan sa pakikibaka. 


Nais din natin bigyang pagpupugay ang mga manggagawang 
pangkalusugan na patuloy na sinusuong ang panganib makapag- 
ligtas lang ng buhay. Ang kanilang sakripisyo ay hindi matatawaran 
at marapat lamang na ituring sila bilang mga bagong bayani ng ating 
panahon. Ipinaparating din ng NDF-ST ang taos-pusong pakikiramay 
sa mga mahal sa buhay at kaibigan ng mga manggagawang 


pangkalusugan na namatay sa paglaban sa Covid-19. Dapat natin 

silang ipagmalaki at ikarangal. Sila'y mga tunay na lingkod ng bayan na 
matapat na tumutupad ng kanilang sinumpaang tungkulin na anuman 
ang sapitin nila ang kapakanan at pagsagip ng buhay ng pasyente ang 


pinakamahalaga. 


Matamang pinag-uukuan ng pansin ng rebolusyonaryong 
kilusan sa rehiyon ang pangangalaga, pagkalinga at pagtugon sa 


pangangailangan ng taumbayan sa paglaban sa Covid-19. 


Bagamat di pangkaraniwan ang sitwasyong kinakaharap ngayon ng 
sambayanang Pilipino dahil sa pananalasa ng pandemyang Covid-19, 
sabayang ginugunita sa rehiyon ang mga maniningning na tagumpay 
na nakamit ng NDFP sa nakalipas na 47 taon mula nang itatag ito noong 
Abril 24, 1973. Mga tagumpay ito na resulta ng masikhay at puspusang 
pakikibaka para sa pambansang kalayaan at demokrasya. Isinasagawa 
ang pagdiriwang sa iba't ibang paraang angkop sa partikular na 
kalagayan habang isinasagawa ang kaukulang pag-iingat sa paglaban 
at pagsansala na kumalat ang nakamamatay na sakit na Covid-19 sa 


mga bulnerableng komunidad at mga baryong sakahan sa rehiyon. 


Patuloy ang panawagan ng NDF-ST na higit pang pag-ibayuhin ang 
paglaban at pagbigo sa pasistang rehimeng US-Duterte sa ilusyon 
nitong durugin ang rebolusyonaryong kilusan bago matapos ang 
kanyang termino sa Hunyo 30, 2020 nang hindi binibitawan ang 
kasalukuyan at pangunahing prayoridad sa paglaban at pagsugpo sa 


nakamamatay na Covid-19. 


Kinakaharap natin ngayon ang magkasabay na kaaway, ang pandemic 


na Covid-19 at ang pasistang rehimeng US-Duterte na imbes na 

seryosong pagtuunan ng atensyon ang paglaban sa Covid-19 ay 
patuloy ang mga pasistang pag-atake sa rebolusyonaryong kilusan at 
mamamayan kahit sa panahong may pinaiiral ang GRP na unilateral 
ceasefire. Inilalagay lamang sa panganib ng mga operasyong militar 
ang buhay at kalusugan ng mga mamamayang nasa mga liblib na 
komunidad at baryo sa posibleng pagkalat duon ng Covid-19 na 


maaaring dala ng mga nag-ooperasyong tropa ng AFP at PNP. 


Hindi magpapadala ang rebolusyonaryong kilusan sa rehiyon sa mga 
probokasyon at walang humpay na operasyong militar ng AFP at PNP. 
Mananatili itong nasa aktibong depensa at matapat na tatalima sa 
tigil-putukan na dineklara ng CPP nuong Marso 26 at nagtapos nuong 
Abril 15 at muling pinalawig pa hanggang Abril 30, 2020. Ititigil ng 
NPA-ST ang anumang pag-atake sa mga reaksyunaryong tropa ng 
AFP at PNP upang maiukol ang sarili sa pagbibigay prayoridad sa 
mga gawaing tumutugon sa kapakanan ng kalusugan, kaligtasan at 


kagalingan ng lahat. 


Kung tutuusin wala pa mang pinatutupad na tigil-putukan ang CPP, 
kabilang na ang NDF-ST sa agarang nagsagawa ng malawakang 
kampanya sa edukasyon at impormasyon para maiparating at 
mapaghandaan ng mamamayan ang dalang panganib ng Covid-19 
sa kalusugan at buhay ng mamamayan ng rehiyon. Malawakang 
namahagi ng mga polyeto at babasahin na nagtuturo sa pagtukoy sa 
mga sintomas ng bayrus, mga paraan kung paano maiwasang kumalat 


at magkahawahan ang isa't isa at iba pang hakbangin sa pag-iingat. 


Palibhasa sana'y sa pagtugon sa sitwasyong pangkagipitan, tulad 


sa nagdaang mga sakuna at kalamidad na tumama sa bansa, naging 

madali para sa mga opisyal medikal ng NPA-ST, mga grupo at komite 
sa kalusugan ng mga rebolusyonaryong organisasyong masa at mga 
boluntir pangkalusugan, ang magtipon at magplano kung paano 
haharapin ang Covid-19. Higit na pinalawak at pinasigla ang mga dati 
nang umiiral na kampanya sa kalinisan at sanitasyon, pagtatanim ng 
mga halamang gamot at pagdaraos ng mga kilinikang bayan para 
magsuri sa mga may iniindang karamdaman. Isinagawa ang malawak 
at maramihang pamamahagi ng libreng face mask, mga gamot at 
bitamina na napalitaw mula sa mga solitasyon at donasyon sa mga 
kaibigan at alyado ng kilusan. Ang iba ay nangalap ng mga relief goods 


mula sa mga kaibigan at alyado para maipamahagi sa masa. 


Bilang pag-antisipa sa posibilidad na magkaroon ng kakulangan sa 
pagkain, pinasigla ang mga suyuan at kooperasyon para sa malawakang 
pagtatanim ng halamang-pagkain na madaling pakinabangan tulad ng 
mais, palay kaingin, gabi, kamoteng baging, balinghoy, iba pang root 
crops at mga gulayin. Kinausap ang mga mayayamang magsasaka at 
mga naliliwanagang panginoong maylupa na ipahiram sa mga ganap 
na samahang magsasaka ang kanilang lupain para pagtaniman ng 


mga produktong pagkain at sa pagpaparami ng alagang hayop. 


Higit na kailangan ngayon ang puspusang pag-iingat, mahigpit na 
pagkakaisa at tulungan ng sambayanang Pilipino para labanan at 


gapiin ang Covid-19. 


Walang makakapagsabi kung kailan matatapos ang pakikibaka 
ng sambayanan laban sa nakamamatay na Covid-19. Patuloy ang 
pagdami ng bilang ng nagkakasakit at namamatay sa Covid-19. Lalong 


dumarami ang bilang ng mamamayang nagugutom at dumaranas ng 

labis na kahirapan resulta ng mga pagkukulang, kapalpakan at kawalan 
ng matinong plano ng gubyernong Duterte sa paglaban sa sakit na 
Covid-19. Hinihingi ng sitwasyon ang puspusang pag-iingat, mahigpit 
na pagkakaisa at tulungan ng sambayanang Pilipino para gapiin ang 
Covid-19. Subalit, dapat igiit sa rehimen na bigyan ng prayoridad 
ang mabilis at sapat na ayudang pinansyal, pagkain at medikal ang 
mga bulnerableng sektor na higit na apektado ng pinatutupad na 
kamay-na-bakal na lockdown sa Luzon. Kailangan patuloy nating 
igiit at ipaglaban ang mga solusyong medikal na ipinapanukala ng 
mga manggagawang pangkalusugan at mga eksperto sa medisina at 
tutulan ang “martial law” na paraan sa pagpapatupad ng lockdown 
na lalo lamang nagpapalala sa sitwasyong pulitikal at ekonomiya ng 


bansa. 


Bangkarote na ang gubyernong Duterte. Ang gubyernong Duterte 
at mga nagdaang neoliberalistang rehimen ang pangunahing may 
pananagutan sa pagsama ng kalagayan ng pampublikong kalusugan 
at ng serbisyong panlipunan. Sa partikular, ang rehimeng Duterte 
ay may kriminal na pananagutan sa ibayong paglubha ng krisis sa 
pampublikong kalusugan at pinsala sa kabuhayan ng sambayanang 
Pilipino dahil sa kanyang tiwaling pamamalakad at kawalang 
kakayahan sa paglaban sa Covid-19. Makatwiran at nararapat lamang 
na manawagan ang sambayanang Pilipino para patalsikin si Duterte 


sa pwesto. 


Umasa ang taumbayan na patuloy na magkakaloob ng tulong at 
nararapat na pagkalinga ang NDF-ST sa mamamayan ng rehiyon 
sa paglaban at pagsugpo sa Covid-19. Higit sa lahat, patuloy na 


ipaglalaban ng rebolusyonaryong kilusan ang isang maaliwalas 

na kinabukasan ng sambayanan mula sa kasalukuyang bulok- 
sa-kaibuturang sistemang panlipunan sa Pilipinas at dadalhin sa 
tagumpay ang rebolusyong Pilipino para sa pambansang kalayaan at 


demokrasya. 


Mabuhay ang ika-47 anibersaryo ng National Democratic Front of the 


Philippines! 
Mabuhay ang Sambayanang Pilipino! 


Mabuhay ang rebolusyong Pilipino! 

Salute to the Cordillera People's Democratic Front 
on its 34th anniversary! 


April 26, 2020 


he National Democratic Front-Southern Tagalog extends 
its warmest greetings to the Cordillera People's Democratic 
Front on its 34th founding anniversary. NDF-ST and its allied 
organizations salute the revolutionary people of the Cordillera region 
for their unwavering commitment to carry forward the people's 
democratic revolution despite the intensifying fascist attacks of the 
US-Duterte regime and the mercenary AFP-PNP against the people 


and the revolutionary movement. 


Celebrating the 34th anniversary of the CPDF is a must amidst the 
current public health crisis and the imposition of Duterte's de facto 
Martial Law in the whole country. This occasion reminds us of the 
victories gained in united struggle waged by the Cordillera people for 
the past three decades against imperialism, feudalism and bureaucrat 
capitalism. Further, it adds fuel to our desire to bring the revolution 


to victory. 


The continuing and valiant struggle of the Cordillera people against 
foreign, large-scale destructive mining, dam projects, eco-tourism 
and other forms of development aggression has been a source of 
inspiration to the people of ST especially the indigenous communities 
in the region. We support and stand with them in their call for the 


defense of ancestral lands and the cessation of plunder of our 

natural resources. Like the Cordillera people, the indigenous peoples 
in Mindoro, Palawan, Rizal and Quezon have consistently fought 
bourgeois compradors and bureaucrat capitalists eager to invade and 


appropriate ancestral lands to satisfy capitalist interests. 


The common struggle for land and democratic rights and our aspiration 
for a prosperous and just society bind and unite revolutionary forces 
from all corners of the land. This bond and unity becomes ever stronger 
as we collectively confront the current COVID-19 outbreak and 
continue grappling with the crises of a semi-colonial and semifeudal 
system. Our unity and determination strikes fear at the core of the 
Duterte regime which is becoming weaker and ever more desperate 
as its failings are exposed to the public. As we commemorate the 
CPDF's anniversary, let us persevere in uniting all progressive forces 
with the oppressed classes to create the broadest front that will face 
the onslaught of the new coronavirus and ensure the well-being of the 
Filipino people--and more importantly, amplify the people's call for 
the immediate removal of the corrup t, inutile and fascist US-Duterte 


regime from power. 

Pulang pagpupugay sa NPA! Tunay na bayani ng 
sambayanan sa harap ng terorismo ng rehimeng 
US-Duterte! 


Marso 29, 2021 


igit na nagniningning ang New Peoples Army bilang tunay 
na bayani ng sambayanan sa gitna ng lagim na inihahasik 
ng rehimeng US-Duterte sa bayan. Sa ika-52 anibersaryo ng 
pagkakatatag ng NPA, karapatdapat itong gawaran ng pinakamataas 
na pagpupugay dahil sa pagpupunyagi nito sa buhay-at-kamatayang 
pakikibaka para sa interes ng masang api't pinagsasamantalahan.Taas 
kamaong nagpupugay ang NDF-ST sa rebolusyonaryong hukbo ng 


mamamayan! 


Sa araw ding ito, nag-aalay ang NDF-ST ng taos-pusong pasasalamat 
at pagsaludo sa lahat ng rebolusyonaryong martir ng NPA. Ang 
kanilang walang pag-iimbot na pag-aalay ng natatangi nilang buhay 
para sa rebolusyon at bayan ang nagbibigay ng inspirasyon at lakas 
sa kanilang mga naiwan na magpatuloy at magpursige sa armadong 
pakikibaka. Kasama ring pinagpupugayan ang kanilang mga pamilya 
na nagsakripisyo upang buumbuong mailaan ng mga Pulang 


mandirigma ang kanilang panahon at sarili sa paglilingkod sa masa. 


Lalong nagiging malinaw sa sambayanan ang pangangailangang 
isulong ang armadong pakikibaka at palakasin ang NPA sa harap ng 
matinding terorismo ng estado na dinaranas ng bayan. Sunud-sunod 


ang pamamaslang ng rehimeng Duterte sa mga lider-aktibista sa 

rehiyon. Kasuklam-suklam ang masaker sa Madugong Araw ng Linggo 
ng Marso 7 na kumitil sa buhay ng siyam na lider at kasapi ng mga 
progresibong organisasyon. Noong Marso 28, brutal na pinatay ang 
lider--manggagawa na si Dandy Miguel na pangulo ng unyon sa Fuji 
Electric at pangalawang pangulo ng PAMANTIK-KMU. Talamak din ang 
iligal na pang-aaresto sa mga aktibista, magsasaka, at manggagawa sa 
TK at sa buong bansa sa panahong ipinatutupad ang Anti-Terror Law 


na niratsada ng tau-tauhang Kongreso ng pangkating Duterte. 


Ang terorismo ng estado ang nagtuturo sa mamamayan na lumaban. 
Saan pa susuling ang mamamayang ginigipit at binabantaan ang 
buhay, kundi sa pambansa demokratikong rebolusyon? Kayraming 
namumulat na mga pamilyang nawalan ng mahal sa buhay dahil sa 
maruming gera ni Duterte. Kayrami ring napupukaw sa nasasaksihang 
karahasan laban sa mga walang kalaban-laban sibilyan sa mga abang 
komunidad na naggigiit mabuhay nang disente tulad ng mga Lumad at 


mga kilusang bungkalan sa Negros. 


Pinakamahalaga, kayrami na at paparami pa ang nakasusumpong 
sa kawastuhan ng paghawak ng armas para labanan ang teroristang 
estado. Nauunawaan nilang esensyal ang armadong pakikibaka upang 
mabago ang kalunus-lunos na kalagayan ng bayan. Nababatid nilang 
kailangan ang NPA upang ipagtanggol ang sambayanan at bigyang 
katarungan ang mga biktima ng berdugong gubyerno. Kailangan ang 
NPA upang igupo ang mersenaryong sandatahang pwersa na gulugod 
ng kapangyarihan ng marahas at mapang-aping reaksyunaryong 


estado. 

Sa kasalukuyan, matapang na nakikihamok ang NPA sa malupit 
at mabagsik na AFP-PNP na inaayudahan ng imperyalismong US. 
Sinasagot ng rebolusyonaryong digmang bayan at pakikidigmang 
gerilya ng hukbong bayan na may mataas na kapasyahang lumaban 
ang kontra-rebolusyonaryong digma ng estado ng lokal na mga 
naghaharing uri na gumagamit ng mga mamahalin at modernong 
sandata, eroplanong pandigma, helikopter, drone, barkong 
pandigma, at iba pa. Matagumpay itong nagagawa ng NPA dahil sa 
malawak na suporta na tinatamasa nito mula sa masang inaapi at 


pinagsasamantalahan para sa pagsusulong ng digmang bayan. 


Binabati ng NDF-ST ang mga yunit sa ilalim ng MGC-NPA ST sa 
mahusay at magiting nitong paglaban at pagtatanggol sa interes ng 
masang api't pinagsasamantalahan sa mga sona't laragang gerilyang 
saklaw nito. Bigo ang rehimeng Duterte na wasakin ang MGC-NPA 
ST kahit na nagtambak pa ito ng katumbas na pwersa ng 28 batalyon 
ng AFP-PNP-CAFGU sa rehiyon. Patuloy na lumalawak ang inaabot 
na erya ng MGC upang ihatid ang magandang balita ng rebolusyon 
sa mas maraming mamamayan. Sinasaluduhan ng NDF-ST ang mga 
taktikal na opensiba ng MGC na nagpadugo sa maraming sugat at 
puminsala sa mga pasista't nagdiskaril sa perwisyong FMO at RCSPO 
ng militar. Buhay at dugo ang puhunan ng NPA sa pagbigo sa kontra- 


rebolusyonaryong gera ni Duterte. 


Hinding-hindi matatalo ang NPA dahil kasama nito ang malawak 
na masa sa paglaban sa terorismo ng estado ng rehimeng Duterte. 
Ang bawat paglawak at pagtindi ng mga pakikibakang masa kapwa 
sa kalunsuran at kanayunan ay nagbibigay lakas at inspirasyon sa 
NPA para lalo nitong pag-ibayuhin at patindihin ang pakikidigmang 

geriya sa bansa. Lalong tumataas ang diwa ng Pulang hukbo sa 
tuwing makakabalita ng walang takot na mga pakikibaka ng mga 
manggagawa, magsasaka't iba pang uring anakpawis para sa kanilang 
karapatan at kabuhayan sa kabila ng pinakawawalang puting lagim 
ng estado. Hinahangaan nito ang mga maralitang humuhugos sa mga 
lansangan kahit may lockdown para isigaw ang kanilang hinaing para 


sa ayuda at kumprehensibong solusyon sa pandemya. 


Dalisay ang hangarin ng NPA para sa bayan kaya't tinatamasa nito 
ang malawak at mainit na suporta mula sa mamamayang Pilipino. 
Nakatatak sa kasaysayan ang marubdob na pagtupad ng NPA sa mga 
tungkulin nito sa bayan. Nagdiriwang ang mamamayan ng rehiyon 
sa matutunog na tagumpay ng MGC-NPA ST sa paglulunsad ng mga 
taktikal na opensiba laban sa mga salot at mapanirang operasyon ng 
mina, quarry at pagpapanagot sa mga mapagsamantalang asyendero't 
komersyante sa kanayunan. Nagbubunyi ang mamamayan sa rehiyon 
sa mga opensiba ng NPA na bumigwas sa mga naghaharing uri sa 
loob ng panunungkulan ni Duterte. Tampok dito ang reyd sa security 
agency ni Henry Sy at pamamarusa sa mapanirang operasyon ng mga 


dambuhalang minahan at quarry sa Rizal, Mindoro, at Palawan. 


Dahil tapat na naglilingkod sa masang api't mahihirap, mataas ang 
prestihiyo ng NPA sa masang anakpawis. Kailanma'y hindi matitibag 
ng mga paninirang-puri at kasinungalingan ng AFP at rehimeng 
Duterte ang mahigpit nilang bigkis sa Pulang Hukbo. Patunay nito ang 
kabiguan ng kampanyang pagpapasuko at mga proyektong saywar 
ng reaksyunaryong gubyerno na paghiwalayin ang masa at ang NPA. 
Garapalan itong panunuhol at pagtatapal ng mga pakitang-taong 


solusyon sa daan-taong suliranin sa lupa't kabuhayan ng masang 

magsasaka na dahilan ng armadong pag-aaklas ng bayan. Lalo 
lamang nalalantad ang kabulukan at kababawan ng rehimeng Duterte 
dahil bukod sa panlilinlang, batbat ng kurapsyon ang Barangay 
Development Program, E-CLIP at iba pang programang bahagi ng 
whole-of-government approach sa pagpuksa sa CPP-NPA-NDFP. 


Ang todong paghahasik ng teror at paglala ng krisis ng malakolonyal 
at malapyudal na lipunan ang lumilikha ng kundisyon para sa paglakas 
ng NPA. Higit na binibigyang matwid ang pag-aarmas para depensahan 
ang sarili at kamtin ang hustisyang panlipunan. Napatunayan na sa 
kasaysayan ng bansa na ang walang pakundangang panunugis at 
pagpatay ng estado sa mga aktibista at lider-masa ang nagdadala 
sa mas maraming mamamayan sa landas ng armadong pakikibaka. 
Hinihikayat ng NDF-ST ang lahat ng may kakayanan at nangangamba 
para sa kanilang kaligtasan na tumungo sa kanayunan, makipamuhay 
sa NPA at mga magsasaka, at magpasyang buong panahong magsulong 
ng digmang bayan. Ang pagsapi sa armadong rebolusyonaryong 
kilusan ang pinakamataas na anyo ng pakikibaka para ibagsak 
ang teroristang rehimen at ang mapagsamantala at mapang-aping 
sistemang panlipunan na kinakatawan nito. Sa paraang ito lamang 
matutupad ang mithiin ng sambayanan na itatag ang masagana at 
malayang lipunan sa Pilipinas na pinaghaharian ng dating mga api't 


pinagsasamantalahan. 

Labanan ang pasistang atake ng teroristang 
rehimeng US-Duterte! Itaguyod at Pakamahalin 
ang New Peoples Army-ang hukbo ng 
mamamayan! 


Marso 29, 2022 


asama ng rebolusyonaryong mamamayan at mga kaalyadong 

rebolusyonaryong organisasyon sa Timog Katagalugan, buong 

lugod na bumabati at buong tikas na nagpupugay ang NDF- 
ST sa lahat ng mga opisyal sa pulitika, kadreng militar at Pulang 
mandirigma ng New Peoples Army (NPA) sa pagdiriwang ng ika-53 
anibersaryo ng pagkakatatag nito noong Marso 29, 1969. Binabati rin 
namin sa partikular ang mga opisyal at kasapi ng mga Milisyang Bayan 
(MB) at Yunit sa Pagtatanggol sa Baryo (YPB) na mahigpit na katuwang 
ng mga buong-panahong Pulang mandirigma ng NPA sa pagbibigay ng 
mga napakahalagang serbisyo sa mga magsasaka, manggagawang- 
bukid, mga setler at pambansang minorya. Bilang bahagi ng istruktura 
ng NPA, aktibo silang nagsasagawa ng pagbira sa mga palalong 
kaaway na naghahasik ng terorismo sa kanilang mga baryo at 
pamayanan. Kapuri-puri ang ipinamalas na katatagan, katapangan at 
kagitingan ng mga MB at YPB sa pagtatanggol sa masa ng rebolusyon 
sa mga baryong magsasaka at pamayanan ng mga katutubo mula sa 
mga atake ng pasistang tropa ng rehimeng US-Duterte. Binabati rin 
ng NDF-ST ang rebolusyonaryong mamamayan sa bansa na matatag 
na lumalaban sa madugong gerang “kontra-insurhensya” ng pasistang 


rehimeng US-Duterte. 

Nagbubunyi tayo sa patuloy na paglakas ng tunay na hukbo ng 
mamamayan sa kabila ng malulupit na kampanya ng supresyon 
at pagdurog ng pasista at reaksyunaryong estado sa nakalipas na 
53 taon. Itinatag ang NPA noong Marso 29, 1969, sa ikalawang 
distrito ng Tarlac. Mula sa 65 na pulang kumander at mandirigma 
na nasasandatahan lamang ng siyam na ripleng awtomatik at 35 na 
mga single-shot na riple't pistola, ngayon ay nakalatag na ang mga 
kumpanya at platung gerilya ng NPA na nasasandatahan ng malalakas 
na kalibre na armas sa mahigit na 100 sona at larangang gerilya sa 
74 ng 81 probinsya sa bansa. Ang patuloy na paglalala ng krisis ng 
kapitalismo sa pandaigidigang saklaw at naaagnas na kronikong krisis 
ng malakolonyal at malapyudal na katangian ng lipunang Pilipino ang 
nagsisilbing paborableng salik para sa ibayong ng paglakas ng NPA at 
armadong paglaban ng sambayanang Pilipino sa susunod pang mga 


taon laban sa imperyalismo, pyudalismo at burukrata kapitalismo. 


Isang rebolusyonaryong tradisyon na ng taumbayan ang pagdaraos 
ng pagdiriwang ng anibersaryo ng NPA taun-taon sa loob ng 
nakalipas na 53 taon. Paraan nila ito para ipadama ang kanilang 
labis na pagmamahal at pagtangkilik sa kanilang tunay na Hukbo. 
Sa Timog Katagalugan at maging sa buong bansa, umaalingawngaw 
at nag-uumapaw ang kagalakan ng taumbayan sa pagsalubong at 
pagdiriwang sa ika-53 anibersaryo ng pagkakatatag ng kanilang 
Hukbong Bayan. Sa mga baryong magsasaka, pamayanan ng mga 
pambansang minorya, asyenda, komunidad ng maralitang lungsod, 
pabrika, eskwelahan at mga opisina, isinasagawa ang mga lihim na 
aktibidad para gunitain at ipagdiwang ang ika-53 na maniningning 


na mga taon ng pagkakatatag ng NPA. Tulad ng mga nakaraang taon, 

dadagsain na naman ng mga dati at bagong pwersa, kaibigan at 
alyado mula sa kalunsuran at mga sentrong bayan ang pagdiriwang 
ng anibersaryo ng NPA na isinasagawa sa mga sona at larangang 
gerilya sa rehiyon nang may kaakibat na paghihigpit at pag-iingat. Sa 
pamamagitan ng makukulay, masigla at militanteng mga pahayag ng 
pakikiisa, muli nilang ipadadama kung gaano nila kamahal ang NPA 
at kung bakit tinatangkilik at sinusuportahan nila ang Demokratikong 


Rebolusyon ng Bayan (DRB). 


Sa gitna ng masasaya at militanteng pagdiriwang sa ika-53 anibersaryo 
ng NPA, muli nating pararangalan at pagkalooban ng pinakamataas 
na pagkilala at pagdakila ang mga martir ng rebolusyon sa rehiyon 
ng Timog Katagalugan na walang pag-iimbot na inialay ang kanilang 
tanging buhay para sa pagsusulong ng interes at kapakanan ng mga 
uring pinagsasamantalahan at inaapi. Pinakamataas na pagpupugay 
at Pulang saludo kina Kasamang Ermin “Ka Romano” Bellen, Bonifacio 
“Ka Nato” Magramo: Mario “Ka Jethro” Caraig: Charity “Ka Rise” Difio, 
Lowel “Ka Bernie” Riza Mendoza at marami pang mga kasamang martir. 
Kahanga-hanga ang ipinamalas nilang katapangan at dedikasyon 
sa piniling propesyon--ang taos pusong paglilingkod sa rebolusyon 
at bayan. Tunay kayong mga bayani at pinakamahuhusay na mga 
anak ng bayan. Ang inyong mga ginintuang alaala ng kagitingan 
at kabayanihan ay patuloy na magniningning sa aming mga puso at 
isipan. Magsisilbing tanglaw at inspirasyon ito ng mga kasalukuyang 
kwerpo ng kadreng militar at Pulang mandirigma ng NPA na siyang 


magpapatuloy ng rebolusyon hanggang sa ganap na tagumpay. 


Binabati rin namin ang Communist Party of the Philippines (CPP-MLM) 
na siyang nagtatag ng NPA, nagsisilbing gulugod nito at nagpapatupad 

ng absolutong pamumuno sa NPA sa larangan ng Ideolohiya, Pulitika, 
Organisasyon at Militar. Ang mga tagumpay na nakamit ng NPA sa 
nakaraang mahigit na limang dekada ay dahil sa wasto at matatag 
na pamumuno ng CPP na natatanglawan ng pinakaabanteng 
rebolusyonaryong teorya sa daigdig-ang Marxismo-Leninismo- 
Maoismo. Batid ng CPP ang kahalagahan ng pagbubuo ng Hukbong 
Bayan dahil kung walang rebolusyonaryong hukbo ay wala ni anuman 


ang mamamayan. 


Ang NPA ang pangunahing organisasyon ng CPP sa pagdurog sa 
pasista at mersenaryong armadong lakas ng reaksyunaryong estado. 
Inilululunsad nito ang paparaming mga taktikal na opensiba upang 
pinsalain at lipulin ang mahinang bahagi ng kaaway at kumpiskahin 
ang kanilang mga armas. Determinado at nagpupunyagi itong biguin 
ang inilulunsad na kontrarebolusyonaryong gyera ng rehimeng Duterte 


at pangibabawan ang lahat ng klase ng sakripisyo at kahirapan. 


Bukod sa armadong paglaban sa kaaway, ginagampanan ng 
NPA ang iba't ibang tungkulin sa pagmumulat, pag-oorganisa, 
pagpapakilos pangunahin sa masang magsasaka, manggagawang- 
bukid at pambansang minorya para sa armadong rebolusyon at 
pagsusulong ng Rebolusyong Agraryo (RA). Ipinatutupad ng NPA 
ang libreng pamamahagi ng lupa bilang maksimum na programa 
ng RA, pagpapababa sa upa sa lupa, pagpapataas sa sahod ng mga 
manggagawang bukid, pagpawi sa usura, pagpapataas sa presyo 
ng produktong bukid bilang minimum na programa. Isinasagawa 
din ang iba pang mga kampanyang antipyudal at sama-samang 
pagkilos upang itaas ang antas ng produksyong bukid at kita ng mga 
magsasaka at manggawang-bukid. Bukod dito, ang NPA ay aktibong 

nagsasagawa ng mga serbisyong medikal at dental saanmang baryo 
naroon. Naglulunsad ng mga kampanya sa literasiya at numerasiya 
o pagbilang, sa kalusugan at sanitasyon. Lumalahok sa produksyon 
upang itaas ang produksyon at kita ng mga magsasaka. Bukod dito, sa 
panahon ng pandemya, malawakan silang nagsagawa ng edukasyon 
sa saklaw nitong mga sona at larangang gerilya kaugnay sa paglaban 
at pag-iingat sa nakamamatay na sakit na Covid-19 hanggang sa 
pangangampanya sa pagpapabakuna laban dito. Kasabay ng mga 
tungkuling ito ang pagbibigay ng pampulitikang edukasyon at iba't 


ibang pagsasanay sa hanay ng masa. 


Sa panahon ng mga kalamidad na tumatama sa bansa lalo na sa mga 
liblib na lugar sa kanayunan, ang NPA ang unang nakapagbibigay 
ng tulong at saklolo sa mga magsasaka at katutubong biktima ng 
kalamidad. Sinusuong ng NPA ang mga kahirapan at panganib 
upang makapaghatid ng tulong, serbisyo at makapagligtas ng 
mas maraming buhay. Ni hindi inalintana ng NPA na maging sila ay 
biktima rin ng kalamidad. Nasa kaibuturan na ng pang-araw-araw 
na buhay ng NPA ang ipauna ang kapakanan at paglilingkod sa mga 


pinagsasamantalahan at inaapi, may kalamidad man o wala. 


Bilang mahigpit na katuwang ng NDFP, pinangungunahan ng NPA 
ang hakbang-hakbang na pagtatatag ng mga organo ng pulang 
kapangyarihan ng mamamayan sa malawak na kanayunan ng 
bansa. Sa mga lugar na may umiiral at nakatayong lokal na organo 
ng Demokratikong Gubyernong Bayan (DGB), naipatutupad ang 
tunay na diwa ng demokrasya at paggugubyerno na pangunahing 
nakatuon sa paglilingkod at pagseserbisyo sa masa. Tumibay ang 


pagkakaisa, tulungan at disiplina ng mamamayan sa mga eryang 

malakas ang presensya ng NPA at may nakatayong gubyerno nila. 
Bumuti ang kabuhayan ng mga magsasaka dahil sa kolektibo at 
sama-samang paggawa sa mga lupang napagtagumpayan ng RA. 
Nawala ang problema sa iligal na droga, pagsusugal, mga nakawan 
at iba pang anti-sosyal na mga gawain. Ang mga alitan sa pagitan ng 
mga magkababaryo ay madaling nalulutas sa pamamagitan ng mga 


arbitrasyon. 


Kabaligtaran naman ang lahat ng ginagawa ng reaksyunaryong AFP 
at PNP. Winawasak nito ang pagkakaisa ng taumbayan, binabawi ang 
mga napagtagumpayan ng masang magsasaka sa pagsusulong ng RA, 
nagpapatupad sila ng mga anti-sosyal na gawain, nagkakalat ng mga 
kahalayan at dekadendeng kultura lalo na sa hanay ng mga katutubo 


at higit ang paghahasik ng teror at kalupitan sa masa. 


Malayong-malayo ang kaibahan at katangian ng NPA sa pasista, 
terorista at mersenaryong tropa ng AFP at PNP. Ang busilak at 
marubdob na pagmamahal ng NPA sa bayan ang dahilan kung bakit 
lubos din silang minahal at tinangkilik ng sambayanang Pilipino sa 
loob ng nakalipas na 53 taon. Kabaligtaran naman sa mga teroristang 
AFP at PNP na labis na kinasusuklaman at kinamumuhian ng malawak 


na masang Pilipino. 


Minamahal, tinatangkilik at itinataguyod ng taumbayan ang NPA 
dahil sa malalim nitong dedikasyon at kapasyahan na ibagsak ang 
imperyalismo, pyudalismo at burukrata-kapitalismo at itatag ang 
lipunang Pilipino na malaya, demokratiko at may masaganang buhay 


sa lahat ng Pilipino. 

Mabuhay ang ika-53 Anibersaryo ng NPA! 

Mabuhay ang Communist Party of the Philippines! 
Mabuhay ang National Democratic Front of the Philippines! 
Mabuhay ang Uring Anakpawis! 


Mabuhay ang Sambayanang Pilipino! 

PAGGUNITA SA 
MAHAHALAGANG 
ARAW SA 
KASAYSAYAN 


Gunitain ang mga aral ng Pag-aalsang EDSA, 
paigtingin ang rebolusyonaryong pakikibaka para 
sa pambansang kalayaan at demokrasya 


Pebrero 25, 2016 


a ika-30 anibersaryo ng Pag-aalsang EDSA, binibigyang-pugay 
ng National Democratic Front-Southern Tagalog (NDF-ST) ang 
sambayanang Pilipino sa kanilang magiting na pakikibaka na 


nagpatalsik sa diktadurang US-Marcos. 


Ipinamalas ng sambayanan ang higanteng lakas ng kilusang masa 
noong 1986 nang humugos ang ilang milyong mamamayang Pilipino 
sa EDSA para ipanawagan ang pagpapatalsik sa apatnapung taong 


paghahari ni Marcos. Gayunman, kahit napalayas ang rehimeng US- 

Marcos, hinalinhan lamang ito ng panibagong mukha ng pang-aapi 
at pagsasamantala ng mga naghalinhinang mga papet na rehimen 
mula kay Corazon Aquino, Ramos, Estrada, Arroyo hanggang sa anak 
ni Corazon Aquino na si Benigno Simeon Aquino Ill. Samakatwid, ang 
naganap lamang ay ang pamamayani ng isang paksyon ng naghaharing 


uri laban sa nakaluklok na naghaharing paksyon mula kay Marcos. 


Ano ang esensya ng Pag-aalsang Edsa ng 1986 at mga sumunod pa? 


Ang masikhay na pagmumulat ng mga rebolusyonaryo sa mamamayan 
hinggil sa pambansang demokrasya ang nasa ubod ng gahiganteng 
kilusang masang ito na nagpatalsik sa diktadurang Marcos. Ang 
mahabang panahon ng kumulatibong pagsisikap ay rumurok sa 
kapasyahang wakasan na ang isang anti-mamamayan at anti- 
demokratikong pasistang rehimeng Marcos. Makabuluhan ang mga 
aral at karanasang ipinakita ng Pag-aalsang EDSA sa pambansa- 
demokratikong kilusan. Iniangat nito ang anti-pasistang kamalayan sa 
pampulitika ng sambayanang Pilipinong labis ang pagkamuhi sa Batas 
Militar. 


Ang Pag-aalsang EDSA ay ibinunsod ng mahabang panahon ng 
masalimuot na pakikibaka at pag-iipon ng lakas. Nang ideklarang 
iligal ang mga pambansa-demokratikong organisasyon noong 
panahon ng Batas Militar, ang mga kadre at aktibista ay tuluy-tuloy 
na nag-organisa at tumungo sa hanay ng masang manggagawa at 
magsasaka para itanim ang binhi ng demokratikong rebolusyon ng 


bayan at armadong pakikibaka sa buong kapuluan. 


Dahil sa mga inaning tagumpay, ininda ng diktadurang US-Marcos ang 


mga pagsulong ng rebolusyonaryong kilusan. Marahas na sinupil ng 

rehimen ang paglaban ng mamamayan. Libu-libo ang pinatay, dinukot, 


tinortyur, pinahirapan, ginahasa at minasaker ng pasistang diktador. 


Subalit matapos ang EDSA People Power | noong 1986, walang 


natikmang tunay na pagbabago ang sambayanan. 


Mula kay Corazon Aquino hanggang sa kasalukuyang rehimen ng 
kanyang anak na si Benigno S. Aquino Ill, nalasap ng sambayanang 
Pilipino ang hambalos ng mga patakarang maka-imperyalista, 
antinasyunal at antimamamayan na lalong nagsadlak sa mamamayang 
Pilipino sa labis na karukhaan. Bagamat walang deklaradong Batas 
Militar, nagpapatuloy ang militarisasyon sa kanayunan at kalunsuran 
ganundin ang atake sa mga progresibong mamamayang nakikibaka 
para sa mga batayang karapatan. Katunayan, mayroong 54 na mga 
bilanggong pulitikal mula sa Timog Katagalugan ang iligal na ipiniit 
ng mga rehimeng nagpoposturang demokratiko. Patuloy na humahaba 


ang listahan ng mga biktima ng paglabag sa karapatang-tao. 


Higit na mas malinaw ang pangangailangan ng isang panlipunang 
rebolusyon upang ganap nang ibagsak ang mga nagpapalit-palitang 
papet na rehimen ng uring malalaking burgesya kumprador at 
panginoong maylupa, at wakasan ang patuloy na dominasyon 
ng imperyalismong US sa bansa. Tatlumpung taon matapos ang 
Pag-aalsang EDSA, nananatiling hinog ang kalagayan para sa 
pagrerebolusyon na siyang tanging landas para makamit ang mga 


pundamental na pagbabago sa lipunang Pilipino. 


Sa okasyon ng paggunita sa Pag-aalsang EDSA, nananawagan ang 
NDF-ST sa mamamayang Pilipino na magbalik-tanaw sa kanilang 


naging makabuluhang pagkilos at gamitin ang mga aral na nakuha 

noon sa muling pagpapadaluyong ng rebolusyonaryong kilusang masa 
sa kasalukuyan. Ang pag-aalsang tipong EDSA people power ay armas 
ng mamamayan laban sa mga anti-mamamayan, anti-demokratiko 
at anti-nasyunal na rehimen. Sa isang makabuluhang bahagi ng 
kasaysayan, napatunayan ng sambayanan ang lakas ng sama-samang 
pagkilos. Higit sa pagkamuhi sa diktadurang Marcos, ang pag- 
aalsang ala-EDSA people power ay mananatiling armas sa arsenal ng 
rebolusyonaryong kilusang masa upang patalsikin ang isang sagad- 
saring rehimen. Gayunman, hindi makakaasa ng makabuluhang 
pagbabago ang sambayanan sa simpleng pagpapalit lamang ng 
nakaupo sa poder. Dapat paigtingin ang rebolusyonaryong armadong 
pakikibaka ng mamamayan para ganap nang ibagsak at durugin ang 
marahas, mapanupil at mapang-aping reaksyunaryong estado, at itayo 
ang demokratikong gubyernong bayan na kumakalinga sa interes ng 


malawak na hanay ng mamamayan [lll 

Itaguyod ang mga aral ng EDSA I at ibagsak ang 
pasistang diktadurang US-Duterte! 


Pebrero 25, 2018 


akikiisa ang rebolusyonaryong mamamayan ng Timog 

Katagalugan sa paggunita sa ika-32 anibersaryo ng EDSA | na 

nagbasak sa pasistang diktadurang US-Marcos. Kaalinsabay 
ang panawagan ng sambayanang kagyat na patalsikin ang pasistang 
diktadurang rehimeng US-Duterte. Sa okasyong ito, nananawagan 
ang National Democratic Front-Southern Tagalog sa mamamayang 
Pilipino na magkaisa at kumilos para tuluyang ibagsak ang pasista, 
anti-mamamayan at diktador na si Duterte. Kailangang muling ipakita 
ng mamamayan ang kanilang nagkakaisang lakas sa pamamagitan ng 
rebolusyonaryong kilusang masa upang biguin, labanan at tuluyang 
ibagsak ang paghahari ni Duterte tulad ng kanilang nakamit sa 


panahon ng diktadurang US-Marcos. 


Walang pagkakaiba ang rehimeng US-Duterte sa pasistang diktadurang 
US-Marcos. Kung tutuusin, kayang higitan pa ni Duterte ang rekord at 
utang na dugo ni Marcos sa mamamayan. Sa saligan, lumala ang kaso 
ng paglabag sa karapatang pantao dahil sa tumitinding militarisasyon 
sa kanayunan at kalunsuran habang nagpapatuloy ang kawalan ng 
hustisyang panlipunan. Si Duterte ang numero unong lumalabag 
sa karapatang pantao. Malinaw sa kanyang mga pahayag nitong 
nakaraan ang tahasan at lantarang pag-aatas sa AFP-PNP na labagin 


ang karapatang pantao at mga internasyunal na makataong batas. 

Sapamamagitan naman ng kanyang mga anti-mamamayang batas tulad 
ng TRAIN, lalo pang ibinaon ni Duterte ang mamamayan sa kahirapan 
at mas inilayo niya ang mamamayan sa mga batayang serbisyong 
panlipunan, reporma sa lupa at pambansang industriyalisasyon. Ang 
kanyang ipinataw at pinalawig na Batas Militar sa Mindanao at de 
facto Martial Law sa buong bansa ang lalong nagpa-ulol sa kanyang 
tuta at mersenaryong sandatahang lakas upang maghasik ng lagim at 
ligalig sa mamamayan. Nagpapatuloy naman ang kanyang mga gera 
laban sa mamamayan na pumapaslang sa marami at nangwawasak sa 


kanilang kabuhayan. 


Sa kasalukuyan aabot na sa 20,000 ang pinaslang ng kanyang 
gera kontra droga bukod pa sa krimen nito sa mamamayang Moro 
sa Mindanao at sa balangkas ng  kontrainsurhensyang Oplan 
Kapayapaan. Sa Timog Katagalugan pa lang, aabot na sa 16 ang 
biktima ng pampulitikang pamamaslang, 12,263 kaso ng pananakot, 
panghaharas at intimidasyon, 84 na biktima ng iligal na pang-aaresto 
at 29 na iligal na pagkukulong. Naitala din ang 3 kaso ng strafing, 3 
insidente ng aerial bombing na puminsala sa kabuhayan at ari-arian ng 
komunidad ng sibiliyan. Ilan lamang ito sa mga krimen at atrosidad ni 
Duterte laban sa mamamayan na dulot ng mga masinsing operasyong 


militar na inilulunsad ng mersenaryong AFP sa rehiyon. 


Nananawagan ang NDF-ST sa mamamayan na militanteng ipagdiwang 
ang tagumpay ng EDSA I. Gamitin ang mga aral ng EDSA | upang 
isulong ang pakikibaka ng mamamayan at ibagsak ang pasistang 
rehimeng US-Duterte. Susi sa paglaban ng mamamayan sa rehimeng 
US-Duterte ang pagsusulong at pagpapalakas pa ng armadong 
pakikibaka. 

Ang armadong pakikibaka ng mamamayan ang magbibigay ng mga 
mapagpasyang bigwas laban sa US-Duterte tulad noong panahon 
ng paglaban sa diktadurang Marcos. Ito ang lalong magpapanday sa 
rebolusyonaryong determinasyon ng mamamayan upang itaas ang 
antas ng digmang bayan. Sa paglaki ng kasapian ng New Peoples 
Army na nasa absolutong pamumuno ng Communist Party of the 
Philippines, lalong magpupunyagi ang mamamayan sa pagsusulong 
demokratikong rebolusyong bayan. Bitbit ang mga aral ng EDSA |, 
lalong nabigyan ng gabay ang mamamayan upang ipagtagumpay 
ang digmang bayan at kamtin ang hustisyang panlipunan at tunay na 


pambansang kalayaan IU 

Pagpugayan ang lahat ng kababaihan at ang 
kanilang rebolusyonaryo at militanteng tradisyon 
na pagsusulong ng digmang bayan 


Marso 8, 2018 


ainit na binabati ng National Democratic Front-Southern 
Tagalog ang lahat ng kababaihan sa pagdiriwang ng 
Pandaigdigang Araw ng Kababaihan ngayong Marso 8. 
Nagpupugay ang NDF-ST sa lahat ng kababaihang nagpapatuloy 
sa pagtindig para sa batayang karapatan ng mamamayan at sa 
pagpapalaya ng sambayanang Pilipino mula sa kuko ng imperyalismo, 
burukrata kapitalismo at pyudalismo. Binibigyang-pugay din ng 
NDF-ST ang makabuluhang papel ng kababaihan sa lipunan at sa 


pagtataguyod ng pambansa-demokratikong rebolusyon. 


Kasabay ng pagdiriwang ng Pandaigdigang Araw ng mga Kababaihan, 
mariing kinukundena naman ng NDEF-ST ang ginawang walang habas 
na pamamaril at pagpatay ng mga ahente ng rehimeng US-Duterte sa 
72-taong gulang na ina ni Joseph delos Santos, inaakusahang Pulang 
kumander ng New Peoples Army sa Lopez, Quezon nitong Marso 7. 
Isa itong desperadong aksyon ng rehimen na dapat na kondenahin 
at patuloy na labanan ng mamamayan. Ginagawang lehitimong mga 
target ng panunupil ang mga kapamilya at kaanak ng mga Pulang 
mandirigma ni Duterte sa ilalim ng kanyang Oplan Kapayapaan at 


inilulunsad na all-out war. 

Nito lamang nakaraang araw, muli na namang binastos ni Duterte ang 
mga kababaihan sa pahayag nitong bibigyan ng libreng “bakasyon” 
sa Hong Kong at Tsina ang lahat ng mga susukong kababaihang 
Pulang mandirigma. Walang kahihiyang ikinumpara ni Duterte ang 
pagsusulong ng digmang bayan ng mga kababaihan sa simpleng 
pagbabakasyon nang hindi inuugat ang tunay na dahilan ng paglahok 
ng mga kababaihan sa kasalukuyang digmang sibil. Hinahamak at 
binabastos ni Duterte ang dakila, rebolusyonaryo at militanteng 
tradisyon ng mga kababaihan sa pagsusulong ng digmang bayan sa 


lahat ng larangan. 


Sa kasalukuyan, mas tumitindi ang pakikibaka ng mga kababaihan 
sa ilalim ng macho-pasistang rehimeng US-Duterte. Matatandaang 
kamakailan lamang, iniutos ni Duterte sa mersenaryong mga pulis 
at militar na “barilin ang mga kababaihang Pulang mandirigma sa 
kanilang ari upang mawalan sila ng silbi” na lantarang naghihikayat 
sa AFP/PNP na patindihin ang paglabag sa karapatang pantao. Hindi 
na ito bago sa bastos at anti-kababaihang katangian ni Duterte. Ang 
kaniyang mga biro ukol sa kasarian at pagsasamantala sa kababaihan 
ay bunga ng mababang pagtingin nito sa mga babae at kawalan ng 
pang-unawa sa tunay nilang kalagayan sa isang lipunang malakolonyal 


at malapyudal. 


Habang hindi naman tinutugunan ng rehimen ang mga matagal nang 
suliranin ng maraming kababaihang manggagawa at magsasaka 
at mula sa hanay ng petiburgesya--ang patuloy na kawalan ng lupa 
at kabuhayan sa bansa. Kaya't hindi kataka-taka ang pagdami ng 
mga kaso ng mga kababaihang OFW's na inaalipin, pinahihirapan 


at pinapatay sa ibang bayan. Nariyan ang mga biktima ng karahasan 

tulad nina Joanna Demafelis at Mary Jane Veloso. Karumal-dumal 
ang sinapit ni Demafelis sa kamay ng mga mapang-abusong employer 
habang si Veloso naman ay walang kasiguraduhan kung palalayain sa 
kulungan sa Indonesia hanggang ngayon. Ito ang nagiging kapalaran 
ng maraming kababaihang nangahas mamasukan sa ibang bansa 
upang kumita ng pera na alam nilang kailanma'y hindi nila kikitain dito 
sa Pilipinas. Bukod dito, pinapasan rin ng maraming kababaihan at ng 
sambayanan ang maraming anti-mamamayan at makaimperyalistang 
mga patakaran ng rehimeng US-Duterte. Kaya't higit pa sa mga 
pasaring, patutsada, at pambabalahura ni Duterte sa kababaihan, 
nananatiling may bigat ang pagpapalala nito sa sosyo-ekonomikong 
kalagayan ng mamamayan, bunsod ng TRAIN Law, jeepney phase-out, 
at kontraktwalisasyon. Lalong nabibigyang dahilan ang mas malawak 
na hanay ng mamamayan na bumalikwas at manawagan sa kaniyang 


pagpapatalsik. 


Habang nagpapatuloy ang malakolonyal at malapyudal na sistema 
sa bansa, na lalo lamang sinusuhayan ng neoliberal na polisiya 
ng rehimeng US-Duterte, nananatiling walang kasiguraduhan 
ang kabuhayan at katayuan ng kababaihan sa lipunan. Para sa 
maraming kababaihan, tanging sa pagsusulong ng rebolusyon handa 
nilang harapin ang maraming mga sakripisyo hanggang sa ialay 
ang natatangi nilang buhay upang kamtin ang mga demokratikong 
aspirasyon ng mamamayan at para maipundar ang isang tunay na 
malaya at makatarungang lipunan. Sila ang mga tunay na bayani 
ng mamamayan na dapat na tularan at gawing inspirasyon ng 
mamamayan sa pagsusulong ng kanilang mga pakikibaka. Nariyan 


ang tulad nina Lorena Barros, Josephine Lapira, Kamille Manangan, 

Doris Cuario, Eden Marcellana, Atty. Juvy Magsino at Leima Fortu at 
marami pang kababaihang nag-aalay ng kanilang-buhay alang-alang 


sa pagsusulong ng mga demokratikong karapatan ng mamamayan. 


Tanging sa pagtatagumpay ng demokratikong rebolusyong bayan 
pangunahin sa pamamagitan ng armadong pakikibaka matitiyak 
na mawawakasan ang matinding pang-aapi at pagsasamantala 
sa kababaihan at lipunang Pilipino. Ipinapanawagan ng NDF-ST 
ang pagpapatuloy ng reboluyonaryo at militanteng tradisyon ng 
kababaihan sa pagsusulong ng demokratikong rebolusyong bayan na 


may sosyalistang perspektiba 

Manggagawang Pilipino, magkaisa upang 
wakasan ang kontraktwalisasyon at neoliberal na 
paghahari sa bansa! 


Mayo 1, 2018 


akikiisa ang National Democratic Front-Southern Tagalog sa 

lahat ng manggagawang Pilipino at mamamayan sa kanilang 

panawagang kagyat na ibasura ang kontraktwalisasyon at 
wakasan na ang “endo” sa bansa. Sa okasyon ng pagdiriwang sa 
Labor Day o Pandaigdigang Araw ng Paggawa ngayong Mayo Uno, 
nararapat lamang na dakilain ang lahat ng manggagawa ng daigdig 
na nakibaka at patuloy na nakikibaka para sa kaseguruhan sa trabaho, 
disenteng trabaho, nakabubuhay na sahod, karapatan sa pag-uunyon, 
pagwewelga at iba pa. Sa araw ding ito, napapahong singilin ng 
mamamayang Pilipino ang rehimeng US-Duterte sa pangako nitong 


ibasura ang kontraktwalisasyon sa bansa. 


Sa loob ng halos dalawang taong paghahari ng rehimeng US-Duterte, 
hindi pa rin naibabasura ang kontraktwalisasyon bagkus ay sinuhayan 
pa nito at higit na pinalala sa pamamagitan ng Department of Labor 
and Employment Order 174. Nananatiling nakapako ang pangako ni 
Duterteng wakasan ang kontraktwalisasyon, pangakong bukang-bibig 


nya noong panahon ng eleksyon hanggang pag-upo sa estado-poder. 


Sadyang walang balak ang rehimeng US-Duterte na ibasura ang 


kontraktwalisasyon matapos ipagwalang-bahala ang kautusang 

inihanda ng iba't ibang organisasyon ng mga manggagawang 
magwawakas sa “endo”. Simula't sapul, hindi ang mga 
manggagawa ang pinakikinggan ni Duterte kundi ang mga 
kapitalistang pangunahing nagsasamantala sa murang lakas paggawa 
at pinapaburan ang neoliberalismong inilalako ng imperyalismong 
US sa bansa. Hangga't hindi nakakawala ang Pilipinas sa gapos ng 
imperyalistang pandarambong at pagsasamantala, mananatili ang 
mga hambalos ng neoliberalismo tulad ng labor only contracting at iba 
pang iskema ng pleksibilisasyon sa paggawa. Sa ganitong mga tindig 
ni Duterte, mahirap nang asahan ang kanyang rehimen na maibsan 


ang pagdurusa ng mga manggagawang Pilipino. 


Sa Timog Katagalugan pa lamang, nagpapatuloy at lalo pang tumitindi 
ang pakikibaka ng mga manggagawa laban sa kontraktwalisasyon. 
Mula nang umupo sa pwesto si Duterte, higit pang lumala ang 
kalagayan ng mga manggagawa. Bagama't malaki ang ipinamalas na 
pag-asa ng DOLE at ng kanyang rehimen noong panahon ng peace 
talks, nagmistulang buladas lamang ang pangakong iregularisa 
ang libu-libong manggagawang kontraktwal sa rehiyon. Wala pa 
sa dalawang porsyento ng 29,202 manggagawang denisisyunang 
dapat gawing regular ang kinilala at niregularisa ng mga pagawaang 
kanilang pinapasukan. Hanggang sa kasalukuyan, nanatiling 80-9096 
ng mga manggagawa sa rehiyon ang kontraktwal at ang mga inilalabas 
na kautusan ng DOLE ay pawang mga pakitang-tao lamang at hindi 


tiyak na naipapatupad. 


Hanggang ngayon, hindi pa rin nireregularisa ang mga manggagawa 


ng Technol Eight at Sun Logistics, ng Yazaki Torres na may mahigit sa 

15,000 manggagawang kontraktwal, mahigit sa 6,000 sa EMI Yazaki 


sa Cavite habang aabot sa 14,000 sa pagawaan ng Epson sa Batangas. 


Sa Takata Philippines, may 3,900 kontraktwal na nakaambang 
mawalan ng trabaho dahil sa planong pagbebenta nito sa korporasyong 
Amerikano. Hindi malayong sapitin ng mga manggagawa ng Takata 
ang nangyari sa mga manggagawa ng MIESCOR (Meralco) sa Sto. 
Tomas, Batangas nang magsara ito ngayong taon matapos linlangin 


ang mga manggagawa. 


Isang tampok na laban ngayon sa rehiyon ang pakikibaka ng mga 
kontraktwal na manggagawa ng Coca-Cola Femsa Philippines sa planta 
nito sa Sta. Rosa, Laguna. Naitulak ng mga manggagawa ng Coca-Cola 
ang DOLE upang maglabas ng desisyon na gawing regular ang 675 na 


manggagawang kontratwal ngunit hindi pa rin ito naipapatupad. 


Ang napipintong pagbubukas ng peace talks sa pagitan ng NDFP at 
GRP ang nagbibigay ng pag-asa sa uring manggagawang matugunan 
ang kanyang mga kahilingan hanggang sa maksimum na ipatupad ang 
pambansang industriyalisasyon. Laman ito ng ikalawang adyenda sa 
usapan na Comprehensive Agreement on Socio-economic Reforms 
(CASER). Ngunit nakasalalay ito sa sinseridad ng rehimeng US- 


Duterteng tugunan ang hinaing ng mga manggagawa. 


Ngayong Mayo Uno, dapat na padagundungin ng lahat ng 
manggagawa ang kanilang lakas at galit laban sa anti-mamamayan at 
anti-manggagawang rehimeng US-Duterte. Kailangang igiit nila ang 
pagpapatuloy ng peace talks at kagyat na pagbubuo ng kasunduan sa 


repormang sosyo-ekonomiko. Kasabay nito, hindi nila dapat tantanan 

ang pakikibaka upang tuluyan nang wakasan ang kontraktwalisasyon 
sa bansa kasabay ng paggigiit na isulong ang pambansang 
industriyalisasyon na tatapos sa dominasyon ng imperyalismong US 
sa ekonomiya ng bansa at lilikha ng marami at disenteng trabaho para 


sa mamamayan. 


Batid ng mga manggagawang tanging ang pagtatagumpay ng digmang 
bayan ang mapagpasyang hakbang ng lahat ng manggagawang 
Pilipino upang tapusin hindi lamang ang kontraktwalisasyon kundi 
higit ang dominasyon ng imperyalismong US sa bansa. Upang maging 
posible ito, kailangang patuloy na sumalig ang uring manggagawa sa 
kanilang lakas at makiisa sa iba pang inaaping uri upang isulong ang 
armadong pakikibaka sa kanayunan at sumapi sa Bagong Hukbong 
Bayanllll 

Pagpugayan ang ika-200 taong kapanganakan 
ni Marx! Dakilain ang Marxismo bilang di- 
nagmamaliw na gabay sa rebolusyong Pilipino 
hanggang sa pagpapalaya ng sandaigdigan! 


Mayo 5, 2018 


ubos na dinadakila at pinagpupugayan ng National Democratic 
Front-Southern Tagalog si Karl Marx sa ika-200 taong 
kapanganakan nito. Gabay sa pakikibaka ng rebolusyonaryong 
kilusan laban sa lumalalang krisis, pasismo at pagsasamantala sa 
buong daigdig ang kanyang mga prinsipyong napatunayan nang 
tumpak. Sa patnubay ng Marxismo, napagtagumpayan ng Partido 
Komunista ng Unyong Sobyet sa pamumuno ni Vladimir Lenin at 
ng Partido Komunista ng Tsina sa pangunguna ni Mao Zedong ang 


pagtatatag ng mga sosyalistang lipunan. 


Sa Pilipinas, tangan ng rebolusyonaryong mamamayan ang Marxismo 
bilang sandata ng mamamayan sa pagsusuri sa kasalukuyang 
kalagayan ng bansa bilang isang malakolonyal at malapyudal na 
lipunan at kung paano pinagsasamantalahan at inaapi ng mga 
naghaharing uring panginoong maylupa, malalaking burgesya 
kumprador at burukrata kapitalista ang masang Pilipino. Sa lahat 
ng mga kahirapang nararanasan nila dulot ng tatlong salot, lalong 
nakikita ng sambayanan ang istorikong katumpakan ng paglulunsad 


ng rebolusyon bilang sagot dito. 


Nananatiling buhay at inspirasyon hanggang sa kasalukuyan ang 

mga dakilang ambag ni Marx sa lumalakas na paglaban ng mga 
rebolusyonaryo at Komunistang Pilipino sa gitna ng tumitinding 
panunupil ng rehimeng US-Duterte. Ang lubos na di-pagkamakasarili 
ni Karl Marx at ng iba pang mga dakilang gurong Komunista ang 
nagturo sa mga proletaryong Pilipinong sundan ang landas na 
kanilang tinahak buhay man nila ang maging kapalit. Kabilang sa 
mga ito sina Noel Sanchez, Verleen Trinidad, Ben Villeno, Florencio 
Romano, Gerry Cristobal, Butch Servida, Cesar Batralo, Rachel Tanteo, 


Norman de Castro, Edward Panganiban at Romy Malabanan. 


Tulad ni Marx, hindi nagpapatinag ang mamamayan ng Timog 
Katagalugang ibagsak ang pasistang rehimeng US-Duterte. Walang 
ibang mas malakas na pwersa na magpapabagsak sa kasalukuyang 
paniniil ng rehimen kundi ang pagdaluyong ng sama-samang pagkilos 
ng mamamayan upang itambol ang kanilang mga karaingan, paniningil 
sa mga paglabag nya sa karapatan ng sambayanan at ang isulong ang 


armadong paglaban. 


Sa okasyon ng ika-200 kaarawan ni Karl Marx, ang pinakadakilang 
gurong Komunista, ilunsad sa hanay ng mga kabataang-estudyante 
at iba pang hanay ng mga intelektwal ang masisiglang mga pag- 
aaral hinggil sa mga akda ni Marx sa mga institusyon at opisina sa 
akademya. Katulad ng kung paano naging mapanlikha si Marx sa 
pagpapalaganap ng materyalistang pagsusuri sa pamamagitan ng 
paglilimbag ng mga rebolusyonaryong pahayagan, pampleto at iba 
pang babasahin, dapat na tularan ito ng mga propagandista sa rehiyon 
upang tuluyang palaganapin ang Marxistang pagsusuri sa lipunang 


Pilipino at pagbabago rito sa pamamagitan ng rebolusyon. 

Gawing hamon ng mga manggagawa ang panawagan ni Marx sa lahat 
ng proletaryo sa daigdig na pamunuan ang makauring pakikibaka 
ng mamamayan. Sapulin ng mga manggagawa ang nagpapatuloy 
na pagsasamantala sa kanila ng mga lokal at dayuhang kapitalista 
tulad ng mga inilinaw ni Marx sa Ekonomyang Pampulitika. Ang TK 
ang isa sa may pinakakonsentradong bilang ng mga manggagawa sa 
buong bansa kaya't signipikante ang papel nito upang organisahin 
ang kapwa nila manggagawa at iba pang aping sektor. Ganundin 
ang pakikipagkaisa sa uring magsasaka sa kanayunan at buuin ang 


saligang alyansa sa pagsusulong ng rebolusyon. 


Nananawagan din ang NDF-ST sa lahat ng uri at sektor na nasa 
kalunsuran na tumungo sa kanayunan, humawak ng armas at isulong 
ang digmang bayan sa mas mataas na antas. Maging instrumento ang 
mga tagalunsod sa pagpapalaganap ng Marxistang pilosopiya at dapat 
ding matuto sila mula sa praktikal na buhay at pakikibaka ng mga 


magsasaka. 


Napapanahong higit na palakasin ang pambansang alyansa laban 
sa pasismo at pang-aapi ng imperyalismo sa mamamayan. Sa 
malakas na alyansa ng manggagawa at magsasaka, kasama ang 
mga petiburgesya at pambansang burgesya, bubuuin natin ang 
malakas at malawak na pwersang magpapabagsak sa kasalukuyang 
panunupil at pagpapahirap ng imperyalismo. Maghahawan ito ng 
landas sa pagkakamit ng tagumpay ng demokratikong rebolusyong 
bayan at pagtatatag ng sosyalistang lipunan sa diktadurya ng uring 
proletaryado, isang pangitaing labis na kinatatakutan ng rehimeng 
US-Duterte. flu 

Tuligsain ang pagtataksil ng rehimeng US-Duterte 
sa kasarinlan ng bansa! 


June 14, 2018 


inutuligsa ng National Democratic Front-Southern Tagalog 

ang pagtataksil ng rehimeng US-Duterte sa sambayanang 

Pilipino at sa kasarinlan ng bansa sa kawalang katugunan nito 
sa kalagayan ng mamamayang nabubuhay sa pangingisda sa mga 
teritoryo ng Pilipinas sa West Philippine Sea. Sa kasalukuyan, patuloy 
na ginigipit at ninanakawan ng mga Chinese Coast Guard ang mga 
mangingisdang Pilipino sa mga kinakamkam na teritoryo ng Tsina 
sa West Philippine Sea. Bukod dito, dapat ding singilin si Duterte sa 
patuloy na pagpapakatuta nito sa imperyalismong US. Sa pag-upo 
sa estado-poder, hindi nito nagawang ibasura ang mga hindi pantay 
na kasunduan at tratado sa US tulad ng Visiting Forces Agreement 
at Enhanced Defense Cooperation Agreement na nagbibigay ng 
pahintulot sa US Armed Forces na maglabas-pasok sa Pilipinas. 
Inilalagay lamang ni Duterte sa bingit ng kapahamakan ang bansa 
sa pagitan ng hidwaan ng bansang US at Tsina sa patuloy nitong 
pagpapakatuta sa imperyalismong US at pagiging pasibo sa mga 


agresyong ginagawa ng Tsina. 


Binabati naman ng NDF-ST ang Bagong Alyansang Makabayan-ST 
para sa matagumpay na lightning rally na inilunsad nito habang 
nagtatalumpati si Rodrigo Duterte sa Kawit, Cavite sa mismong 


paggunita sa Araw ng Huwad na Kalayaan. Bitbit ng mga nagprotesta 

ang matatagal nang hinaing ng mamamayan tulad ng pagpapatuloy 
ng peace talks sa pagitan ng NDFP at GRP at ang pagwawakas ng 
dominasyon ng imperyalismong US sa bansa. Samantala, kinukundena 
naman ng NDF-ST ang ginawang marahas na pagbubuwag sa mga 
nagkilos protesta at iligal na pag-aresto sa isa sa mga kasapi ng 
BAYAN-ST. Naniniwala ang NDF-ST sa pagtataguyod ng karapatan sa 


malayang pamamahayag ng mamamayan. 


Binibigyang katwiran ng makabayang linya ng kanilang mga panawagan 
ang ginawa nilang pagpoprotesta sa aktwal na pagtatalumpati ni 
Duterte upang igiit ang paggalang sa soberanya ng Pilipinas laban sa 
patuloy na pagyurak dito ng imperyalismong US at maging ng bansang 
Tsina na walang pakundangang dinarahas ang mga mangingisdang 


Pilipino sa West Philippine Sea. 


Nananawagan ang NDF-ST sa mamamayan na ubos-kayang 
labanan ang patuloy na pagpapakatuta ni Duterte sa imperyalismong 
US at igiit ang kagyat na pagbabasura ng mga hindi pantay na 
kasunduan at tratado. Dapat na ilantad ng sambayanan ang kainutilan 
ng rehimeng US-Duterte sa isyu ng West Philippine Sea kasabay ng 
pagsuporta sa pakikibaka ng mamamayan na tanging ang pangingisda 
sa mga teritoryo ng Pilipinas sa West Philippine Sea ang ikinabubuhay. 
Dapat na buhayin ng mamamayan ang kanilang makabayang diwa 
upang ipagtanggol ang kasarinlan at soberanya ng Pilipinas laban sa 


mga dayuhang mananakop at mapagsamantala IU 


Pagpupunyagi ng rebolusyong Pilipino sa panahon ng rehimeng US-Duterte | 141 


Sa paggunita sa anibersaryo ng Martial Law, 
Ibagsak ang tiranikong rehimeng US-Duterte at 
wakasan ang ala-Marcos niyang paghahari 


Setyembre 21, 2019 


inugunita ngayon ng mamamayan ang anibersaryo ng 

pagdedeklara ng Martial Law ng diktadurang US-Marcos. 

Kasabay nito, mariing kinukundena ang makabagong 
diktadura ng pasista at tiranikong paghahari ng taksil, korap at 
kriminal ng rehimeng US-Duterte at ang patuloy na pag-iral ng 
Martial Law sa Mindanao. Sa nakalipas na 47 taon, mahalagang laging 
inaalala natin at hindi kailanman kinalilimutan ang mapapait na 
karanasan ng sambayanang Pilipino na dinanas sa panahon ng Martial 
Law ni Marcos at ngayon ay inuulit ng pasistang diktador na si Duterte. 
Dapat magsilbing gabay at inspirasyon ang paglaban ng sambayanang 
Pilipinosa pagbabagsak sa pasistang diktarurang Marcos para naman 


sa pagharap nito sa tiranikong paghahari ng rehimeng US-Duterte. 


Sa araw ding ito, marapat lamang na bigyan natin ng mataas na 
pagpupugay ang lahat ng mga rebolusyonaryong martir at bayani na 
nagbuwis ng buhay sa paglaban sa Martial Law ni Marcos. Sila ang 
walang takot na humarap sa lahat ng pasistang karahasan at kalupitan 
ni Marcos at walang pag-iimbot na nag-alay ng kanilang buhay at sarili 
para labanan ang diktador ng kanilang panahon. Naging biktima man 
sila ng mga paglabag sa karapatang tao tulad ng pagdukot, pagkawala, 


tortyur at extrajudicial killings, nananatili silang buhay sa alaala ng 

mamamayang kanilang pinaglingkuran at simbolo sila ng adhikain ng 
samabayang lumaya mula sa kuko ng pagsasamantala at pang-aalipin 


ng imperyalismo, pyudalismo at burukrata-kapitalismo. 


Bago pa ang deklarasyon ng Martial Law noong September 21, 
1972, nagpupunyagi na ang Communist Party of the Philippines at 
New Peoples Army sa pagsusulong ng demokratikong rebolusyon 
ng bayan sa buong kapuluan at pagbubuklod sa malawak na hanay 
ng mamamayan sa anti-pasista, anti-imperyalista at antipyudal 
na nagkakaisang prente. Patuloy na sumulong ang demokratikong 


rebolusyon ng bayan laban sa diktadurang US-Marcos. 


Hindi matatawaran ang mga naging sakripisyo ng sambayanang 
Pilipino sa paglaban sa diktadurang Marcos. Sa pamamagitan ng 
iba't ibang anyo at paraan ng pakikibaka, matatag at walang takot na 
hinarap ng taumbayan ang pasismo ni Marcos hanggang sa maibagsak 
ang diktadura sa isang popular na pag-aalsa sa EDSA. Ang CPP-NPA- 
NDFP at mga pambansa-demokratikong organisasyon ng mamamayan 
ang nasa unahan ng mga pakikibaka ng sambayanang Pilipino sa 


pagpatalsik sa diktadurang US-Marcos. 


Sa loob ng 14 taon ng Martial Law lumawak ang impluwensya ng 
Partido sa buong kapuluan at nagkamit ito ng malalaking tagumpay sa 
demokratikong rebolusyon. Sa lahat ng larangan ng labanan, nangahas 
ang rebolusyonaryong mamamayan na harapin ang diktadura upang 


biguin ang pasistang lagim ng rehimen. 


Sa harap ng bumabangong diktadura ni Duterte, dapat labanan 


ang lahat ng anti-mamamayan at maka-imperyalistang patakaran 


Pagpupunyagi ng rebolusyong Pilipino sa panahon ng rehimeng US-Duterte | 143 


ng kanyang rehimen kabilang ang pagtutulak na amyendahan ang 
Saligang Batas ng Goverment of the Republic of the Philippines (GRP) 
para mapalawig pa ang kanyang panunungkulan lagpas sa kanyang 
termino at para maibenta ang patrimonya at yaman ng bansa sa mga 


dayuhan. partikular sa imperyalistang US at China. 


Nariyan pa ang walang puknat na pagtaas ng presyo ng mga bilihin 
dulot ng TRAIN Law, Rice Tariffication Law at iba't ibang neoliberal 
na patakarang itinatuguyod ng rehimen. Magkasabay na pinapasan 
at pinahihirapan ang mamamayan ng lahat ng kontra-mahirap na 
patakaran ni Duterte. Ibayong matindi ang pagsupil ni Duterte sa 
lehitimong pakikibaka ng mamamayan para sa kanilang karapatang 
demokratiko at sibil sa pamamagitan ng anti-demokratikong National 
Task Force to End Local Communist Armed Conflict at whole-of-nation 


strategy na pawang mga rekado sa resipe ng pasismo ni Duterte. 


Ang Sauron at Sempo sa ilalim ng kanyang Joint Campaign Plan- 
Kapanatagan ay ilan lamang sa mga desperadong aksyon nito 
upang pigilan ang paglakas pa ng rebolusyon sa buong kapuluan. 
Binigyan nito ng panibagong tulak ang AFP-PNP upang ipagpatuloy 
ang kanilang mersenaryong tradisyon. Kasaysayan na rin mismo 
ang makapagsasabing hindi kusang isusuko ni Duterte ang kanyang 
pasistang paghahari at gagawin nito ang lahat ng mga anti- 
mamamayang pakana upang makapanatili lamang sa estado-poder. 
Bilang isang tirano, panghahawakan ni Duterte ang kanyang mga 


pasistang gawi upang patatagin pa nito ang kanyang kapangyarihan. 


Si Duterte ang bagong Marcos ng panahong ito na walang habas sa 

paglapastangan sa karapatan ng mamamayan at walang kahihiyang 
nagpapakatuta sa iba't ibang imperyalistang kapangyarihan. Ang 
kanyang pasistang paghahari ang nagtutulak sa mamamayan na higit 
na magpunyagi sa kanilang pambansa at demokratikong pakikibaka. 
Sa balangkas ng paglaban sa tiranya ni Duterte, higit na lumalawak 
at sumusulong ang anti-pasistang nagkakaisang prente ng lahat ng 


progresibo at makabayang pwersa sa lipunang Pilipino. 


Tulad ni Marcos, ganap na itatapon ng mamamayan si Duterte 
sa basurahan ng kasaysayan. Sa huli, tatapusin ng nakikibakang 
mamamayan ang tiranya, kasakiman sa kapangyarihan at pasistang 


paghahari ni Duterte. 

Halawan ng inspirasyon ang People Power 1986, 
Magkaisa at pabagsakin si Duterte! 


Pebrero 23, 2020 


ng National Democratic Front-Southern Tagalog (NDF- 

ST) ay lubos na nakikiisa sa paggunita at pagdiriwang ng 

sambayanang Pilipino sa ika-34 taong anibersaryo ng popular 
na pag-aalsa ng taumbayan na nangyari sa EDSA noong Pebrero 
22-25, 1986 na nagpatalsik sa diktador at despotikong si Ferdinand 
E. Marcos. Mahigpit ding nakikiisa at sumusuporta ang NDF-ST sa 
namumuong panawagan ng taumbayan sa pagpapatalsik sa traydor, 
korap, inutil, despotiko at mamamatay taong si Duterte. Para sa NDF- 
ST, ang panawagang ito ng taumbayan ay napapanahon at wastong 
hakbang upang matigil na ang walang katulad na kalupitan at 
karahasan ni Duterte na lantarang iniidolo sina Marcos at Hitler. Si 
Duterte ang pinakamapaminsalang sakuna at trahedya na dumating 


at nagpahirap sa bayan. 


Walang kaparis ang kalupitan ni Duterte, lalo na sa mahihirap at 
kapus-palad, na pangunahing biktima ng kanyang madugong gyera 
kontra droga, ng mga anti-mamamayang patakaran at polisiya ng 
kanyang gubyerno at mga kampanya ng panunupil at terorismo ng 
kanyang pasistang estado. Sa loob lamang ng humigit-kumulang sa 
apat na taon sa pwesto, nahigitan na ni Duterte ang mga nagawang 
kalupitan at terorismo ni Marcos sa loob ng 21 taon, kung saan, 14 na 


taon ay panahon ng lantarang pasistang paghahari nito. 

Tulad ng inaasahan, sa ika-apat na pagkakataon, hindi dadaluhan 
ni Duterte ang anumang pagdiriwang ng gubyerno para gunitain 
ang pag-aalsang EDSA. Sina Duterte, Secretary Salvador Panelo at 
Solicitor General Jose Calida ay mga masusugid na Marcos Loyalist. 
Ang pagdalo nila sa paggunita sa pag-aalsang EDSA ay malaking 
insulto at pagyurak sa iniidolo nilang pasistang diktador at sampal sa 
pamilyang Marcos na may malaking kontribusyon sa pagkapanalo ni 


Duterte sa halalang pampanguluhan noong Mayo 2016. 


Ang popular na pag-aalsa sa EDSA noong Pebrero 1986 ay ang 
rurok at kulminasyon ng iba't ibang anyo at tipo ng paglaban ng 
sambayanang Pilipino, sa direksyon at pamumuno ng bagong tatag 
na Communist Party of the Philippines-MLM, para ibagsak ang 
diktadurang paghahari ni Marcos matapos ipailalim nito ang bansa 
sa batas militar noong September 21, 1972. Kahit nasa panahon ng 
batas militar, hindi nagawang pigilan at ampatin ni Marcos ang mabilis 
na paglawak at paglakas ng armadong paglaban ng mamamayan sa 
kanyang diktadurang paghahari. Hindi nagawa ni Marcos na kitlin- 
sa-usbong ang nuo'y bagong tatag na New Peoples Army (NPA) kahit 
pinakawalan na niya ang pinakamalulupit at mararahas na mga 
kampanya ng pagkubkob at paglipol laban sa NPA. Sa kabilang banda, 
ang paglakas ng armadong pakikibaka sa kanayunan ang nagbigay ng 
lakas at inspirasyon sa unti-unting pag-usbong at paglakas ng hayag 
na demokratikong kilusang masa at kilusang lihim sa kalunsuran 
kahit umiiral ang batas militar sa bansa. Sa kalaunan, ang paglakas 
ng rebolusyonaryong kilusan kapwa sa kanayunan at kalunsuran ang 
naglatag ng kundisyon upang mabilis na maestabilisa ang ugnayan 


at pakikipagtulungan, sa iba't ibang antas, ng may iba't ibang anyo, 


Pagpupunyagi ng rebolusyong Pilipino sa panahon ng rehimeng US-Duterte | 147 


sa iba pang pwersang anti-Marcos. Ang ugnayan at pagtutulungan ay 


humantong sa pagtatayo ng malapad na alyansang anti-diktadura. 


Dahil sa naturang mga salik at kundisyon, naganap ang popular 
na pag-aalsang EDSA resulta ng pagsasama-sama at pagtatagpo 
(convergence) ng lahat ng pwersang lumalaban sa diktadurang Marcos 


na sinindihan at pinag-alab ng rebolusyonaryong kilusan. 


Sa ngayon, ginugunita at pinagdiriwang natin ang makaysayang pag- 
aalsang EDSA para muling sariwain ang mga aral at alal-aa nito sa atin 
na walang magagawa ang kahit sinong malakas at makapangyarihang 
diktador sa harap ng puspusang nakikibaka at makapangyarihang 
paglaban ng taumbayan. Sa nangyaring pag-aalsang EDSA, walang 
naging silbi ang mga tangke at malalakas na mga sandata ng pwersang 
militar ni Marcos sa harap ng malakas at determinadong kagustuhan 
ng taumbayan na ibagsak ang kanyang paghahari. Itinuturo ng 
kaganapan sa EDSA nuong Pebrero 1986 na kapag ang taumbayan ay 
nagkaisa at nagpasyang lumaban para baguhin ang kanilang abang 
kalagayan makalilikha ito ng makapangyarihang lakas na yayanig 
sa estado at magpapabagsak sa sinumang may hawak dito. Itinuturo 
din sa atin ng pangyayari sa EDSA na ang lakas at kapangyarihan ay 
lilitaw at mangyayari kapag ang sambayanang Pilipino ay organisado, 
mahigpit ang pagkaisa at determinadong kikilos upang ibagsak ang 


isang gubyernong pahirap at pasakit sa mamamayan. 


Hangga't nananatili si Duterte sa pwesto, lalo pang titindi ang pang- 
aapi't pagsasamantala sa sambayanang Pilipino. Lalong hahaba ang 


listahan ng mga biktima ng extra judicial killings at paglabag sa 

karapatang pantao ng AFP at PNP. Magpapatuloy ang walang habas 
na aerial bombardment and strafing, panganganyon at mararahas 
na operasyong militar alinsunod na pinatutupad na focused military 
operation sa kontra-insurehensyang programa ng AFP at PNP 
kung saan ang mga kawawang magsasaka at katutubo ang mga 
pangunahing nabibiktima. Magpapatuloy din ang mga operasyong 
saywar, red-tagging, pekeng surrenderees, mapalinlang na retooled 
community support program (RCSP) ng DILG at mga paglulubid ng 
kasinungalingan ng mga eksperto sa saywar ng administrasyong 


Duterte. 


Walang patumanggang magpapatuloy ang madugong gyera kontra 
droga ng pasistang rehimen. Lalong titindi ang mga pag-atake sa mga 
kritiko at inaakalang kaaway ni Duterte mula sa mga progresibong 
organisasyon, hanay ng taong simbahan, midya, abugado, iba 
pang propesyunal, political opposition at negosyante. Dadami ang 
masasampahan ng kaso at maipakukulong mula sa mga progresibong 
grupo at indibidwal batay sa mga gawa-gawang kaso at talamak na 
pagtatanim ng ebidensya ng AFP at PNP. Nagiging normal na kalakaran 
na sa rehimeng Duterte ang pambabaluktot sa batas at paggamit dito 
bilang sandata para usigin at patahimikin ang inaakala nitong kaaway 


ng estado. 


Ang higit na pagtagal sa pwesto ni Duterte ay katumbas ng lalo pang 
pagtagal ng kalupitan at karahasan na mararanasan ng taumbayan 
sa kamay ni Duterte. Tama na, sobra na! Hindi na dapat hayaan 
siyang manatili sa kapangyarihan. Wasto lamang na ipanawagan ng 
sambayanang Pilipino ang agarang pagpapatalsik sa despotiko, tiraniko 


at pasistang si Duterte. Kung nagawang patalsikin sa kapangyarihan si 

Marcos at si Estrada sa pamamagitan ng kapangyarihan ng taumbayan 
o people power, tiyak na kayang gawin din ito sa pasistang rehimeng 
US-Duterte IL 

Abante, babae! Patuloy na isulong at itaguyod ang 
rebolusyon! 


Marso 8, 2020 


aisa ng kababaihan ang NDF-ST sa pagdiriwang ng ika-109 
na anibersaryo ng Pandaigdigang Araw ng Kababaihan. Ang 
araw na ito ay tatak ng patuloy na pakikibaka ng kababaihan 
sa buong daigdig. Dito sa Pilipinas, ang taunang paggunita nito ay 
simbolo ng nagpapatuloy na pakikibaka ng kababaihan para baguhin 


ang malakolonyal at malapyudal na lipunan. 


Ang kababaihan ay bumubuo sa kalahati ng populasyon ng lipunang 
Pilipino. Kabilang sila sa mga inaapi at pinagsasamantalahang uri 
na pumapasan ng krisis ng lipunang Pilipino. Ipinataw din sa kanila 
ng kasalukuyang sistema ng lipunan ang mababang pagtingin sa 


kababaihan na nagpahigit sa kanilang pagdurusa sa bansa. 


Sa ilalim ng rehimeng US-Duterte, pinalala ang kalagayan ng 
kababaihan at bata. Dahil sa kanyang deklarasyong all-out war sa 
rebolusyonaryong kilusan at Martial Law sa Mindanao, daan libong 
pamilya ang nagsilikas mula sa kanilang mga tirahan upang isalba 
ang sarili mula sa hagupit ng operasyong militar at pulis. Napinsala at 
nawasak ang kanilang kabuhayan at walang kasiguruhan ang kanilang 
hinaharap. Malaking pasanin ito ng mga kababaihan na siyang nag- 
aaruga at nangangalaga sa pamilya habang ang kanilang mga asawa 
ay nasa paghahanapbuhay o kaya naman ay lumalahok sa armadong 


tunggalian sa Mindanao. 

Wala ring pinagbago sa kalagayan ng manggagawa at magsasaka. 
Walang lupang sinasaka ang mga magsasaka habang nananatiling 
kontraktwal ang mga manggagawa. Higit pa ang pagsasamantalang 
natatamo ng kababaihang manggagawa at magsasaka dahil sa 
mababang pagtingin at pagtrato sa kanila ng mga panginoong 


maylupa, burgesya kumprador at ng reaksyunaryong estado. 


Sa CALABARZON, kalakahan ng mga kontraktwal na manggagawa sa 
malalaking engklabong industriyal ay mga kababaihan upang malubos 
ang pagpiga sa kanilang murang lakas-paggawa at dahil sa pyudal 
na pagtingin sa kanila bilang mga “babaeng walang kibo”. Higit na 
namomroblema ang kababaihang magsasaka sa kakarampot na kita 
ng kanilang mga asawa kaya napipilitan silang humanap ng iba pang 
mapagkukunan ng kabuhayan. Sa Timog Katagalugan, sinasagpang 
ito ng mga komersyante sa likod ng microfinance na naglulubog sa 
utang sa mga maralitang kababaihan at inilalayo ang mga maralita sa 
tunay na organisasyong masang nagtataguyod sa kanilang karapatan 


at interes. 


Sa ganitog kalagayan, nagiging malinaw sa kababaihan na walang 
ibang landas sa maaliwalas na bukas kundi ang rebolusyon. Maraming 
kababaihan ang nasa unahan ng pakikibaka ng bayan. Kakapit-bisig 
nila ang sambayanang Pilipino para sa paggiit ng kanilang pang- 
ekonomiya at pampulitikang kagalingan. Maraming lider-kababaihan 
ang kilala sa pagbitbit ng laban ng maralitang lungsod at maralitang 
magsasaka. Nangunguna rin ang kababaihan sa paggiit ng serbisyong 
sosyal lalo sa edukasyon at kalusugan. Ang kanilang mapag-arugang 
katangian ang siyang dahilan kung bakit maraming kababaihan ang 


lumalaban para sa karapatang tao ng bayan. 

Malaon nang kinilala ng rebolusyonaryong kilusan ang papel ng 
kababaihan sa digmang bayan. Ang Malayang Kilusan ng Bagong 
Kababaihan (MAKIBAKA) ay kaalyadong organisasyon ng NDFP 
na nagsusulong ng mga interes at hinaing ng kababaihan. Lagi't 
laging may puwang ang kababaihan sa programa at patakaran ng 
Demokratikong Rebolusyon ng Bayan. Taliwas sa reaksyunaryong 
gubyerno, kinikilala at pinauunlad ng rebolusyonaryong kilusan 
ang kababaihan at hinihikayat ang kanilang paglahok sa iba't ibang 


larangan ng gawain sa rebolusyon. 


Kailanma'y hindi usapin ang kasarian sa paglahok sa rebolusyon. Dahil 
sa kasalukuyang bulok at atrasadong sistema ng lipunang Pilipino, 
pinalalala nito ang kalagayan hindi lamang ng kababaihan kundi ng 
buong inaapi at pinagsasamantalahang uri at sektor sa bansa. Ito 
ang mga salik sa patuloy na pagsusulong ng rebolusyon sa bansa. 
Kalahok ang mga kababaihan, palalayain ng rebolusyong Pilipino ang 
sambayanan para itayo ang isang gubyernong tunay na maglilingkod 


at magkakaloob ng demokratikong kahilingan ng bayan. 

Manggagawang Pilipino magkaisa! Isulong 
ang mga pakikibaka sa ekonomiya at pulitika! 
Ipaglaban ang mga karapatan sa gitna ng pagharap 
ng sambayanan sa pandemikong Covid-19! 
Ibagsak ang pasistang rehimeng US-Duterte! 


Mayo 1, 2020 


ahigpit na nakikiisa ang National Democratic Front- 

Southern Tagalog (NDF-ST) sa lahat ng mga manggagawang 

Pilipino at mamamayan sa paggunita at pagdiriwang sa 
makaysayang Pandaigdigang Araw ng Paggawa ngayong Mayo 1, 
2020. Sa iba't ibang panig ng daigdig, ipinagdiriwang ngayon ng uring 
manggagawa at buong uring anakpawis ang pagkakaisa ng lahat 
ng api at pinagsasamtalahang uri na lumalaban sa mga neoliberal 
at monopolyo-kapitalistang rehimen at mga kliyenteng estado ng 
imperyalismo habang hinaharap ang pagsugpo sa pandemikong 
Covid-19. 


Sa Pilipinas, mahirap ang sitwasyong kinakaharap sa kasalukuyan 
ng mga manggagawang Pilipino at sambayanan dahil sa epekto 
ng Covid-19 at ng mga anti-mamamayan at anti-demokratikong 
hakbanging pinatutupad ng pasistang rehimeng US-Duterte 
sa pamamagitan ng kamay-na-bakal na lockdown at sapilitang 
enhanced community quarantine. Sa kabila ng kahirapang ito, may 
puwang at may iba't ibang kaparaanang magagamit upang gunitain 
at ipagdiwang ang pandaigdigang araw ng paggawa. Hinihingi ng 


kasalukuyang sitwasyon ang mahigpit na pagkakaisa at tulungan ng 

uring manggagawa at iba pang uring pinagsasamantalahan at inaapi 
sa pagharap at pagsugpo sa nakamamatay na Covid-19 at sa paglaban 
sa tiranya ng rehimeng US-Duterte na gamitin ang Covid-19 upang 


isulong ang sariling pasistang agenda. 


Mahalagang maimarka ng uring anakpawis ang kanyang lakas at 
kolektibong tinig para iparating sa rehimeng Duterte na labis na 
kinasusuklaman ito ng uring manggagawa at sambayanang Pilipino 
at hinahangad nilang patalsikin ang inutil at korap niyang rehimen. 
Makatarungan lamang na ipanawagan ang pagpapatalsik sa 
kapangyarihan si Duterte bilang korap, traydor, kriminal na mamamatay 
tao, pasista at ang pagiging pabaya, inutil at bangkaroteng paraan sa 


paglaban sa Covid-19. 


Itinuturo ng pandaigdigang araw ng paggawa ang kahalagahan ng 
pagkakaisa at pagkilos ng uring manggagawa upang magkamit ng 
mga tagumpay hindi lamang para sa kanyang sariling interes kundi 
higit sa lahat para sa interes at kapakanan ng sangkatauhan. Ang mga 
naging tagumpay sa pakikibaka para sa mataas na sahod, karapatan 
sa pag-uunyon, seguridad sa trabaho at dagdag na mga benipisyo ay 
resulta ng sama-samang pagkilos at pakikibaka ng mga manggagawa 
sa loob ng mga planta at lansangan. Hindi ito kusang ipinagkaloob 
ng mga kapitalista at ng reaksyunaryong estado kundi pinagbuwisan 
ng buhay, dugo at di masusukat na mga sakripisyo. Sinisimbolo ng 
pandaigidigang araw ng paggawa ang kasabihang “sa pagkakaisa ang 
lakas, sa pagkilos ang tagumpay” at “mangahas makibaka, mangahas 


magtagumpay”. 

Ang mga manggagawa ang isa sa mga sektor na higit na ininda 
at napinsala ng pinatutupad na kamay-na-bakal na lockdown ng 


pasistang rehimeng US-Duterte. 


Sa Timog Katagalugan, aabot sa kalahating milyong manggagawa 
ang tuwirang naapektuhan ng pansamantalang pagsasara at pagtigil 
ng operasyon ng kalakhang mga pabrika sa rehiyon. Kung may 
pinahintulutan mang magpatuloy ng operasyon ito'y sa kundisyong 
limitadong bilang lamang ng manggagawa ang patatrabahuin 
(skeletal force). Bukod pa ang ibang pabrika na nagpapatupad ng 
mga flexible work arrangements tulad ng pagbabawas ng oras o 
araw ng pagtatrabaho para makasunod sa pinatutupad na lockdown. 
Sinamantala din ng mga kapitalista ang sitwasyon para ilusot ang 
mga iligal at maramihang tanggalan bilang bahagi ng kanyang maitim 
na balak na union busting lalo na kapag ang unyon ay kabilang sa 


progresibong bloke. 


Ayon sa Department of Labor and Employment (DOLE), nasa 99,178 
sa Region IV-A at 30,721 sa Region IV-B ang tuwirang apektado ng 
pinatutupad na lockdown sa Luzon. Lubhang mababa ito sa inilabas na 
ulat ng Philippine Export Zone Authority (PEZA) kung saan sa Cavite 
Ecozone pa lang ay nasa 86,549 na ang nawalan ng trabaho dahil sa 
temporaryong pagsasara ng 309 na kumpanya duon. Mula naman sa 
pinadalang ulat ng Revolutionary Council of Trade Unions-Southern 
Tagalog (RCTU-ST), batay sa kanilang malapit sa katotohanang pagtaya, 
nasa pagitan ng 350,000-400,000 manggagawa sa CALABARZON ang 


tuwirang apektado ng pinatutupad na lockdown. 


Samantala, kakarampot at iilan lang na mga manggagawa ang 


nakayanang bigyan ng ayuda ng DOLE. Ayon sa pananaliksik ng 

Ibon Foundation, nasa 856,000 o katumbas ng 0.896 lamang ng 10.7 
milyong mga manggagawang nasa formal sector ang napagkalooban 
ng P5,000 ayuda ng DOLE sa ilalim ng Covid-19 Adjustment Measures 
(CAMP) habang nasa 52,000 (196) lamang ng kabuuang 5.2 milyong 
non agricultural informal earners ang nabiyayaan ng ayuda ng 
iskemang work for pay. Mismong inamin na ng DOLE na kailangan pa 
nila ang dagdag na pondo para matugunan pa ang pangangailangan 
ng mga manggagawang Pilipino na naapektuhan nang pinatutupad na 


lockdown, ayon sa Ibon Foundation. 


Ayon naman sa RCTU-ST, kakarampot ang halaga at iilan lamang na 
mga manggagawa sa Timog Katagalugan ang nakatanggap ng ayuda 


mula sa DOLE dahil sa kawalan ng pondo nito. 


Sa anupaman, hindi mapapasubalian ang masamang epekto ng 
lockdown sa kabuhayan at maging sa mental na kalagayan ng mga 
manggagawa at mamamayan ng rehiyon na pinalawig pa ni Duterte 
hanggang Mayo 15, 2020. Hindi malayong mangyari na lalong 
dadanasin at haharapin ng milyong manggagawa at mamayan ng 
rehiyon ang matinding paghihikahos at malawak na kagutuman dahil 
sa inaasahang lalong pagsadsad ng ekonomiya ng bansa dulot ng 
Covid-19 at ng mga malulubhang kapabayaan at labis na kainutilan ni 


Duterte sa paglaban at pagsugpo nito. 


Kaparaanang militar ang tugon ni Duterte sa nagaganap na krisis sa 


pampublikong kalusugan sa bansa bunga ng Covid-19. 


Mas higit na pre-okupado ang rehimen sa mas mahigpit na 
pagpapatupad ng militaristang lockdown kaysa pag-ukulan ng 


matamang pansin paano mapapalaki at mapapabilis ang paghahatid 

ng ayuda sa taumbayan. Kung paano mabibigyan ng ibayong 
proteksyon ang dumaraming bilang na nagkakasakit sa Covid-19 sa 
hanay ng mga manggagawang pangkalusugan at mamamayan. Sa 
pagbibigay katiyakan nang walang-patid na daloy ng medikal suplay 
lalo na ang mga personal protective equipments (PPEs) at testing kits, 
sa pagpaparami ng bilang ng mga ospital na maaaring magsagawa 
ng pag-eeksamen, mga quarantine centers at ang matagal nang 
kahilingan ng taumbayan sa mass testing para madaling matukoy, 
maihiwalay at maikwarantina ang may sakit na Covid-19 nang hindi 


buo-buong mga komunidad o bayan ang isasailalim sa total lockdown. 


Sinasamantala ni Duterte ang krisis sa Covid-19 upang maisulong 
ang kanyang pasistang agenda na makapaghari lagpas sa kanyang 
termino na magtatapos sa Hunyo 30, 2022. Sinasangkalan ni Duterte 
ang rebolusyonaryong kilusan sa kanyang kabiguan na sansalain 
ang pagkalat ng Covid-19 matapos isa-isa niyang isisi ang kanyang 
kabiguan sa taumbayan, sa mga kritiko at progresibong grupo, mga 
lokal na opisyales at maging ang mga manggagawang pangkalusugan. 
Nagbabanta ngayon si Duterte na ipapataw ang Batas Militar sa bansa. 
Dapat lang itong labanan at biguin ng uring manggagawa kasama ng 
iba pang aping sektor. Hindi na dapat pang tumagal sa kapangyarihan 
ang isang inutil, korap, traydor, kriminal na mamamatay-tao at sagad 


sa butong pasistang si Rodrigo Roa Duterte. 


Si Duterte at ang kanyang naghaharing sibilyan-militar na junta 


ang pangunahing sagabal sa mabilis na paggapi sa Covid-19. 


Mahaba at kumplikado pa ang susuungin nating laban sa pagsugpo sa 
Covid-19. Walang makakapagsabi kung kailan matatapos ang banta ng 
pandemya sa bansa at daigdig. Pero ang tiyak tayo ay may mga dapat 

tayong singilin at papanagutin sa nangyayaring trahedya sa ating 
bayan. Sina Duterte at ang kanyang mga utak-pulburang retiradong 
Heneral ang dahilan ng nararanasan nating krisis sa pampublikong 
kalusugan at ibayong kagutuman. Sila ang mga nagsisilbing sagabal 
sa mabilis na pagsugpo sa Covid-19 at sa rekoberi ng lugmok na 
ekonomiya ng bansa. Marapat lang silang mapatalsik sa katungkulan. 
Higit na magiging epektibo ang pagsugpo sa Covid-19 nang wala sa 
kapangyarihan at eksena sina Duterte at ang kanyang masugid na mga 


tauhan. 


Sa pagdiriwang ng pandaigdigang araw ng panggawa, ibayo nating 
palakasin ang pagkakaisa ng uring manggagawa at sambayanang 
Pilipino laban sa mga lokal na tiranong naghahari sa bansa. Muli 
nating pagtibayin ang kapasyahan at determinasyong ibagsak ang 
imperyalismo, pyudalismo at burukrata kapitalismo at hawanin ang 
landas para isulong ang sosyalismo sa bansa. Subalit mangyayari 
lamang ito kung malawakan at maramihang lalahok ang masang 
manggagawa at mamamayan sa armadong pakikibaka at bagong 
demokratikong rebolusyon ng bayan na isinusulong ng Partido at 
Bagong Hukbong Bayan sa buong kapuluan. Tiyak na may naghihintay 
na maaliwalas na kinabukasan para sa sambayanang Pilipino sa 
pagtatagumpay ng demokratikong rebolusyon ng bayan at sa kagyat 


na kasunod nitong sosyalitang rebolusyon at konstruksyon. 


Mabuhay ang Uring Manggagawa! 
Mabuhay ang Revolutionary Council of Trade Unions-ST! 


Mabuhay ang Sambayanang Pilipino! 

Wakasan ang pag-iral ng de-facto Martial Law sa 
bansa! Ibagsak ang tiraniko, diktador at pasistang 
rehimeng US-Duterte! 


Setyembre 7, 2020 


ahigpit na kaisa at itinataguyod ng National Democratic 
Front-Southern Tagalog (NDF-ST) ang isinasagawang iba't 
ibang anyo ng malawakang kilos protesta ng sambayanang 
Pilipino upang muling gunitain at kondenahin ang madilim at mapait 
na kasaysayan na sinapit ng bansa sa kamay ni Ferdinand E. Marcos 
nang ipataw nito ang Batas Militar noong Setyembre 21, 1972, 48 taon 


na ang nakalilipas. 


Naniniwala at nakikiisa ang NDF-ST na ito'y araw ng mga pagkilos ng 
sambayanang Pilipino upang patuloy na ipaglaban ang paniningil at 
paghahabol ng hustisya sa lahat ng mga naging biktima ng Martial Law 
ni Marcos. Ito'y araw ng mga pagkilos upang malawakang kondenahin 
at labanan ang pagtatangkang rebisahin ang kasaysayan at burahin 
ang lahat ng mga naging kasalanan ni Ferdinand E. Marcos sa bayan. 
Ito'y araw ng mga pagkilos upang ipahayag ang mariing pagtutol at 
pagbatikos sa pagtatangka ng mga kasapakat ni Duterte sa Kamara 
na itanghal si Marcos bilang “bayani” kahit sa mata ng mamamayan 
ng Ilocos Norte. At, ito'y araw ng paglaban at pagtuligsa sa pasistang 
rehimeng US-Duterte na gayahin si Marcos na ipataw ang lantarang 


pasistang paghahari sa bansa. 

Samantalahin natin ang pagkilos ngayong araw ng Setyembre 21 
para muling ipahayag ang nagkakaisang damdamin at matatag na 
deteminasyon ng taumbayan na labanan at biguin ang de-facto martial 
law na pinatutupad sa bansa ng pasistang rehimeng US-Duterte 
at likhain ang mga kundisyon para sa mabilis na pagpapabagsak sa 


kanyang rehimen. 


Sa araw ding ito mahalagang gunitain natin ang mga alaala ng 
kabayanihan ng mga rebolusyonaryong martir at mamamayang 
Pilipino na puspusang nakibaka at nagbuwis ng kanilang natatanging 
buhay laban sa kinamumuhiang diktador at pasistang si Marcos 
hanggang sa ito'y mapabagsak sa kapangyarihan sa pamamagitan ng 
popular na pag-aalsa sa EDSA noong Pebrero 1986. Handugan natin 
sila ng mga pagpupugay dahil sa ipinamalas nilang kabayanihan at 


kadakilaan. 


Napapanahon ang paglalabas ng resolusyon ng mga mambabatas ng 
EU ng Parlamento ng European Union (EU) ngayong ginugunita sa 
bansa ang ika-48 taon ng pagdedeklara sa Batas Militar ni Ferdinand 
E. Marcos. Sa naturang resolusyon, binabatikos at kinokondena nila 
ang pamahalaang Duterte dahil sa patuloy na pag-iral ng extrajudicial 
killings (EJKs) sa bansa, sa walang patumanggang paglabag ng 
mga ahente ng estado sa karapatang pantao, sa ginagawa nitong 
lansakang paniniil sa kalayaan sa pananalita at pamamahayag at sa 
patuloy na madugong kampanya ng adminstrasyong Duterte laban sa 


iligal na droga. 


Tinatanggap at kinikilala ng NDF-ST ang mahalagang hakbang na ito 


ng Parlamento ng EU na paimbestigahan at papanagutin ang lahat 

ng mga may kinalaman sa mga pamamaslang o extra judicial killings 
lalo sa hanay ng mga kilalang tagapagtaguyod at tagapagtanggol ng 
karapatang pantao sa bansa. Binibigyan ng mataas na pagkilala at 
pagpapahalaga ng rebolusyonaryong kilusan sa rehiyon ang anumang 
mga hakbang mula sa mga indibidwal, organisasyon, institusyon 
at maging sa ilang gubyerno na nananawagan ng pananagutan 
at responsibilidad sa bahagi ng gubyernong Duterte dahil sa mga 


pamamaslang at paglabag nito sa karapatang pantao. 


Sa botong 626 na pabor, 7 ang tutol at 52 ang abstention, naglabas 
ang Parlamento ng European Union ng resolusyon noong Setyembre 
17, 2020 na komokondena sa ilampung libong naging biktima ng extra 
judicial killings (EJKs) at mga paglabag sa karapatang pantao na may 
kaugnayan sa gyera sa iligal na droga, pag-atake at panunugis sa mga 
aktibista, unyonista, mga dyornalista at kritiko ng gubyernong Duterte. 
Sa partikular, kinokondena ng resolusyon ang pagpaslang kay Randall 
Echanis, lider magsasaka at peace advocate at kay Zara Alvarez na 
masugid na tagapagtaguyod at tagapagtanggol sa karapatang pantao. 
Hinihikayat ng resolusyon ang gubyernong Duterte na magsagawa ng 
bukas, malaya at imparsyal na imbestigasyon sa pagpaslang sa dalawa 


at sa lahat ng mga naging biktima ng EJKs. 


Nanawagan din ang parlyamento ng EU sa gubyernong Duterte na 
tanggapin at ipatupad ang mga rekomendasyong inihanay ng United 
Nations High Commissioner for Human Rights (UNHCHR) sa United 
Nations Human Rights Council (UNHRC) kabilang ang pagsasagawa ng 
isang malaya, bukas at lapat-sa-lupang imbestigasyon sa katindihan 
ng paglabag sa karapatang pantao sa ilalim ng panunungkulan ni 


Duterte mula 2016. 

Kabilang din ang panawagan na agarang itigil ang lahat ng karahasan 
na pumupuntirya sa mga pinaghihinalaang mga drug offenders, 
aktibista at kritiko ng pamahalaang Duterte. Itigil ni Duterte ang mga 
pahayag at retorikong nag-uudyok na pumatay ng mga aktibista, kritiko 
at mga pinararatangan na “kaaway ng estado”. Sinusuportahan din ng 
resolusyon ng mga mambabatas ng EU ang panawagan ng UNHCHR 
na buwagin ang mga pribadong hukbo at paramilitar na tinataguyod at 


sinusuportahan ng gubyerno. 


Laman din ng resolusyon ang panawagan sa International Criminal 
Court (ICC) na ipagpatuloy ang kanilang isinasagawang preliminary 
investigation sa nakasampang kaso sa Korte na nagpaparatang ng 
crimes against humanity sa rehimeng Duterte dahil sa libu-libong 
namatay sa madugong gyera nito kontra iligal na droga. Ganundin 
ang panawagawan sa gubyernong Duterte na i-atras nito ang mga 
kasong, may malinaw na motibong pulitikal, laban kay Senator Leila 
de Lima at sa mamamahayag ng Rappler na si Maria Ressa at dating 
mananalikliksik ng Rappler na si Reynaldo Santos Jr. Nananawagan 


din sila na bigyan ng panibagong prangkisa ang ABS-CBN Network. 


Dahil nasa kasukdulan at kaseryosohan ang impyunidad sa mga 
paglabag sa karapatang pantao sa bansa sa ilalim ng administrasyong 
Duterte, hinihikayat ng mga mambabatas ng EU ang European 
Commission (ehekutibong sangay ng EU) na suspendihin ang trade 
incentives na pinagkakaloob nito sa Pilipinas sa ilalim ng Generalised 
Scheme of Preference (GSP#) dahil sa kawalan ng substantibong 
pag-unlad at kahandaan sa bahagi ng gubyernong Duterte na 
makipagtulungan sa UNHCHR at UNHRC kaugnay sa mga nauna 


nitong resolusyon na inilabas nuong Hunyo 2020. 

Maituturing ang resolusyon ng mga mambabatas ng EU bilang 
pagkilala na may umiiral na impyunidad sa bansang Pilipinas sa 
ilalim ng administrasyong Duterte. Patunay lamang na lubusan nang 
nahihiwalay ang traydor, tiraniko, diktador, kriminal at mamamatay- 
taong si Rodrigo Roa Duterte, hindi lang sa bansa, maging sa malaking 
panig ng daigdig. Maihahanay na si Duterte sa listahan ng mga 
pinakamalulupit na diktador sa kasaysayan ng daigdig tulad nina Adolf 
Hitler ng Germany, Idi Amin ng Uganda, General Augusto Pinochet ng 
Chile, Francois Duvalier ng Haiti, General Park Chung Hee ng South 
Korea, General Suharto ng Indonesia at ng amo at idolo niyang si 


Ferdinand E. Marcos bilang ilan sa mga halimbawa. 


Alalahanin ni Duterte na malupit ang kasaysayan sa mga 
mandarambong at diktador na tulad ni Marcos at di malayong danasin 
din niya ito mula sa kamay ng taumbayan. Bumagsak si Marcos dahil 
sa lubusan na siyang nahiwalay at kinasusuklaman ng mamamayang 
Pilipino at sa internasyunal na komunidad dahil sa kanyang mga kaso 
ng pandarambong, libong mga pagpatay, ipinakulong, pinahirapan at 
sa daan-daang naging desaparacidos. Hindi malayong mangyari din 
ito kay Duterte na higit ang kasakiman at kalupitan kaysa sa kanyang 


iniidolong si Marcos. 

Pag-ibayuhin ang paglaban! Isulong ang 
pakikibaka para sa tunay na repormang agraryo 
at pambansang industralisasyon! Ibagsak ang 
pasistang rehimeng US-Duterte! 


Oktubre 21, 2020 


alugod na ipinaparating ng National Democratic Front- 

Southern Tagalog (NDF-ST) ang mahigpit nitong pakikiisa 

at pagsuporta sa milyong magsasaka sa bansa na ngayo'y 
nagsasagawa ng iba't ibang mga pagkilos at aktibidad para sa 
taunang paggunita sa Oktubre 21 bilang araw ng uring magsasaka. 
Marapat lamang nating gunitain at ipagdiwang ang Oktubre 21 bilang 
araw ng mga magsasaka dahil ito'y sumisimbolo sa mga tagumpay 
mula sa buhay at kamatayang pakikibaka ng uring magsasaka para 
sa lupa at hustiyang panlipunan, sa paglaban sa iba't ibang anyo ng 
pyudal at malapyudal na pagsasamantala sa kanayunan, sa paglaban 
sa pasismo ng estado at imperyalismo at sa kabuuang pakikibaka para 
sa pagsusulong ng mga demokratikong interes at kahilingan ng sektor 


at ng sambayanang Pilipino. 


Panahon din ito upang sama-samang balikan ang nakaraan at lagumin 
ang ating mga karanasan at mula dito muling pagtibayin ang ating 
mga prinsipyo't paninindigan at ipahayag ang ating matatag na 


determinasyon na sumulong sa isang bago at mas mataas na antas. 


Samantalahin din natin ang okasyon para ipanawagan ang ibayong 


pagpapalakas at pagpapatatag ng sariling hanay, manawagan para 

sa pagpapatindi at pagpapalawak ng mga pakikibakang magsasaka 
at isanib ang sariling lakas sa iba pang kilusang masa at malapad 
na nagkakaisang prente para ibagsak ang anti-magsasaka at anti- 


mamamayang pasistang rehimeng US-Duterte. 


Kinikilala at pinapupurihan ng NDF-ST ang mga dakilang 
kontribusyon ng kilusang magsasaka sa kabuuang pakikibaka ng 
sambayanang Pilipino para sa pambansang kalayaan at demokrasya. 
Sa mga tagumpay na nakamit ng pambansa demokratikong kilusang 
magsasaka sa kurso ng pakikibaka at pagsusulong nito sa tunay 
na repormang agraryo, pambansang industralisasyon, hustisyang 
panlipunan at sa iba pang pambansa at demokratikong kahilingan ng 


sambayanang Pilipino. 


Sa okasyong ding ito, ginugunita at dinadakila ng NDF-ST ang mga 
lider at kasapi ng ligal na demokratikong kilusang magsasaka at 
ng rebolusyonaryong kilusang magsasaka na nag-alay ng kanilang 
tanging buhay para sa kapakanan at interes ng kanilang uri at ng iba 
pang uring inaapi't pinagsasamantalahan. Ang kanilang dakilang 
pamana ay patuloy na magniningning at magbibigay ng inspirasyon 
sa isinusulong na pakikibaka ng sambayanang Pilipino para sa 


pambansang demokrasya. 


May dahilan at batayan para higit na lumakas, sumulong at magkamit 
ng mga tagumpay ang mga pakikibakang magsasaka laban sa 
imperyalismo, pyudalismo at burukrata-kapitalismo sa kabuuan at sa 
paglaban sa pasistang rehimeng US-Duterte sa partikular. Sapul nang 
maluklok sa kapangyarihan si Duterte, lalong nabaon sa kumunoy ng 


kahirapan ang mga magsasakang bumubuo sa mahigit pitumpong 


166 | Mga Pahayag ni Patnubay de Guia 


(70) porsyento ng populasyon sa bansa. Labis ang kanilang dinanas 
na pagsasamantala at pang-aapi sa kamay ng tiraniko at despotikong 
si Duterte hindi lamang dahil sa mga anti-magsasaka at anti- 
mamamayang mga patakaran na pinatutupad ng rehimeng Duterte 
kundi dahil din sa kalupitan at brutalidad ng kanyang pasistang 
paghahari. Bala, karahasan at kamatayan ang karaniwang tugon ni 
Duterte sa mga lehitimo at mapayapang pagkilos ng mga magsasaka 
at taumbayan para iparating sa gubyerno ang kanilang mga karaingan 


at kahilingan. 


Sukdulan ang pagiging anti-magsasaka ni Duterte. Sa halip na 
tugunan ang kahilingan ng mga magsasaka na magkaroon ng sariling 
lupang masasaka, walang pakundangang ibinukas ni Duterte ang 
malalawak na lupain ng bansa at maging ang mga lupaing ninuno 
ng mga pambansang minorya sa pangangamkam at pandarambong 
ng mga dayuhan at lokal na malalaking korporasyon sa pagmimina 
at agrikultura. Maraming mga magsasaka, setler, Lumad at iba pang 
pambansang minorya sa bansa, lalo na sa Mindanao, ang nawalan 
ng kabuhayan dahil sapilitan silang pinalayas at itinaboy ng mga 
pasistang tropa ng rehimen sa layuning bigyan daan ang operasyon 
ng mga negosyo sa pagminina at plantasyon ng mga lokal at dayuhang 
korporasyon. Samantala, ang mga magsasaka, lumad at pambansang 
minoryang naninidigan at lumalaban para sa kanilang mga karapatan 
ay pinagpapaslang, hinaharas, kinakasuhan at ikinukulong. Ang 
kanilang mga komunidad ay binobomba, inokupa at minilitarisa para 
sapilitan silang mapalayas sa kanilang lupang ninuno at sinasaka. 
Ang mga paaralan na pinapasukan ng mga batang Lumad na itinayo 


at pinatatakbo ng mga institusyong relihiyoso at pilantropo sa mga 

liblib na lugar na pamayanan ng mga katutubong Lumad ay winasak, 
sinunog at sapilitang isinara ng mga mersenaryo at pasistang tropa ni 
Duterte dahil sa maling bintang na nagrerekruta ang mga paaralang 


ito para sa mga NPA. 


Samantala, ayon sa datos ng grupong Karapatan, nasa 456,103 ang 
pwersahang pinalikas dahil sa walang habas na operasyong militar ng 
AFP at PNP sa kanayunan kahit sa panahon na humaharap ang bansa 
sa pandemikong Covid-19. Libu-libong magsasaka at katutubo din ang 
naging biktima ng karahasan at iba't ibang paglabag sa karapatang 
pantao resulta ng mga operasyong militar ng AFP at SEMPO ng PNP sa 
kanilang komunidad at pamayanan. Dinadanas ng masang magsasaka 
at pambansang minorya ang lupit at bagsik ng mga operasyong ito 
tulad ng nangyayari sa Negros, Mindanao, Samar, Panay, Kabikulan, 
Zambales at sa mismong mga probinsya ng Quezon, Rizal, Batangas, 


Mindoro at Palawan sa Timog Katagalugan. 


Sa loob ng mahigit sa apat na taong panunungkulan ni Duterte, 
umabot sa 190 lider magsasaka at katutubo ang pinaslang ng mga 
death squad ni Duterte na nasa mismong hanay AFP at PNP. Si K. 
Randall Echanis, kilalang lider magsasaka, peace advocate at NDFP 
consultant ang pinakatampok na halimbawa ng mga pamamaslang o 
extra judicial killings (EJK) ng death squad ni Duterte na tumatarget sa 
mga nagsusulong ng pakikibaka para sa kapakanan ng mga magsasaka 
at iba pang uring anakpawis. Bago sila pinaslang, dumanas muna ang 
mga lider magsasaka at katutubo ng iba't ibang tipo ng demonisasyon, 


panggigipit at red-tagging mula sa AFP at PNP. 


Lugmok sa hirap at gutom ang 2.4 milyong magsasaka sa palayan 


sanhi ng pagsadsad ng presyo ng palay sa pamilihan bunga ng 

pagbaha ng imported na bigas dulot ng Republic Act 11203 (RA 11203) 
o Rice Tariffication Law (RTL). Sila'y nalugi, nabaon sa utang epekto 
ng pinatutupad na Rice Tariffication Law ng gubyernong Duterte na 
sinabayan pa ng kakulangan at kawalan ng ayuda mula sa pamahalaan 


sa panahon na dumaranas ang bansa sa Covid-19. 


Walang balak na ibalik ni Duterte sa milyong magsasaka at 
manggagawang bukid sa niyugan ang pinagnanasaan ng mga 
burukratang coco levy fund para magamit sa pangangailangan at 
pangkagalingan ng mga magniniyog. Ang coco levy fund ay itinuturing 
ng mga magniniyog sa bansa na malaking tagumpay at bunga ng 
kanilang puspusang pakikibaka para mabawi ito mula sa kamay ni 
Danding Cojuangco at iba pang kroni ng diktador na si Ferdinand 


Marcos. 


Nananatili ang kawalang interes ni Duterte na tugunan at resolbahin 
ang labis na kagutuman at kahirapan ng mga magsasaka at 
manggagawang bukid sa rehiyon ng Timog Katagalugan dulot ng 
patuloy na pagbagsak ng industriya ng niyog sa bansa, ng kawalan 
ng lupa, ng epekto ng pyudal at mala-pyudal na pagsasamantala ng 
mga panginoong maylupa, asendero't komersyante at ng patuloy na 


militarisasyon sa kanayunan. 


Kung patuloy pang makakapanatili sa kapangyarihan ang 
pasistang rehimeng US-Duterte sa natitirang kulang sa dalawang 
taon ng kanyang termino o sakaling magtagumpay siyang 
mapalawig pa ang kanyang paghahari, ibayong sasahol ang 
kahirapan ng mga magsasaka at sambayanang Pilipino at titindi 


ang panunupil sa kanilang mga pundamental na karapatang 

pantao at demokratiko ngayong pinatutupad na ang Anti-Terrorism 
Law of 2020 (ATL). 


Gagamitin ni Duterte ang ATL bilang sandata sa pagpapatupad ng 
kamay-na-bakal na paghahari na mas masahol pa sa Batas Militar ng 
diktadurang Ferdinand E. Marcos. Lalo nitong sisikilin at gigipitin ang 
kalayaan sa pananalita, pamamahayag at pagtitipon para iparating sa 
gubyerno ang karaingan at kahilingan ng taumbayan. Lalong lalaganap 
at titindi ang red-tagging. Isasapubliko ang listahan ng mga pangalan 
ng mga aktibista, mga progresibong grupo at iba pang indibidwal 
na aktibong lumalaban at bumabatikos sa tiwaling paghahari ng 
administrasyong Duterte bilang mga “terorista”. Ang pagdedeklara sa 
kanila bilang “terorista” ay hindi nagmula sa desisyon ng korte kundi 
mula sa paratang lamang ng Anti-Terrorism Council (ATC) na binubuo 


ng mga piling gabinete ni Duterte. 


Hindi natututo si Duterte sa leksyon ng kasaysayan na ang pagtindi 
ng pagsasamantala at pang-aapi ng kanyang pasistang estado ay 
magbubunsod din ng ibayong pagtindi ng paglaban ng mga magsasaka 
at taumbayan na maaaring humantong sa pagpapatalsik sa kanya sa 


kapangyarihan. 


Walang ibang dapat gawin ang masang magsasaka kundi ang patuloy 
na lumaban at magpunyagi para ibagsak ang pasistang rehimeng 
US-Duterte. Ganundin, dapat ihanda nito ang sarili at tularan ang 
libu-libong kapwa nila magsasaka at iba pang sektor na nagpasyang 
humawak ng sandata at lumahok sa Demokratikong Rebolusyon 
ng Bayan (DRB) na isinusulong ng CPP-NPA-NDFP. Tanging sa 


pamamagitan ng DRB na may sosyalitang perspektiba magkakaroon 

ng tunay na katuparan ang matagal nang mithiin ng masang 
magsasaka na magkaroon ng sariling lupang masasaka, matupad ang 
pambansang industralisasyon at kaunlaran ng bansa at tamasahin ng 


sambayanang Pilipino ang tunay na kalayaan at demokrasya. 

Ipagbunyi ang mga tagumpay at hawakan ang 
mga aral ng First Quarter Storm 


Pebrero 7, 2021 


alaki ang kabuluhan ng First Quarter Storm ng 1970 sa 

pagpunla ng binhi ng pambansa-demokratikong adhikain 

ng sambayanang Pilipino sa bansa. Hinawan nito ang pag- 
usbong ng armadong pakikibaka sa buong kapuluan at malawak na 
anti-diktadurang pakikibaka sa paghahari ni Marcos na rumurok 
sa tagumpay ng EDSA 1 na nagpatalsik sa diktadurang US-Marcos. 
Naging inspirasyon din ito sa anti-korapsyon at anti-pasistang pag- 
aalsang EDSA 2 na nagpatalsik naman sa rehimeng US-Estrada. 
Ang parehong anti-pasista tradisyong na naikintal sa popular na 
kamalayan ng mamamayan ang tanglaw sa kasalukuyang pakikibaka 
ng mamamayan laban sa tiranya ng kriminal, korap, pasista at papet 


na rehimeng Duterte. 


Nagsisilbing inspirasyon sa lahat ng nakikibakang mamamayan ang 
FQS para sa pagsusulong ng kanilang pambansang at demokratikong 
interes. Sa panahon ng batas militar ni Marcos, ang mga aral ng FQS 
ang isa sa mga sandigan ng mga kabataan, magsasaka, manggagawa 
at maralita upang walang pag-iimbot na ialay ang kanilang buhay sa 
paglaban sa diktadura. Naitala na sa mga pahina ng rebolusyonaryong 
kasaysayan ng mamamayan ang mga nakamit na tagumpay ng FQS 
at kailanma'y hindi mapapasubalian ng mga naghaharing-uri ni 


matatawaran ang kabuluhan nito. 

Ang FQS ng 1970 ang naging pamantayan ng tunay na militante at 
rebolusyonaryong kilusang masa na nagluwal ng maraming aktibista 
at mga proletaryong rebolusyonaryo na malugod na sumapi sa Partido 
Komunista ng Pilipinas at New Peoples Army. Maramihan silang 
tumungo sa kanayunan upang lumahok at isulong ang armadong 
pakikibaka. Ani Kasamang Jose Maria Sison, founding chairman ng 
Communist Party of the Philippines “kung wala ang FQS, wala ang 


kasalukuyang rebolusyonaryong kilusan.” 


Ang FQS ay ibinunga ng masinsin at malawakang pagpupukaw, pag- 
oorganisa at pagpapakilos sa malawak na hanay ng mamamayan para 
sa kanilang pambansa at demokratikong mithiin. Ito'y isang kilusang 
propaganda na sa esensya'y kilusan para isulong ang rebolusyong 
pangkultura at edukasyon upang baguhin ang bulok-sa-kaibuturang 
malakolonyal at malapyudal na sistemang panlipunan sa Pilipinas. 
Inilatag nito ang katumpakan ng armadong rebolusyon alinsunod 
sa linya at programa ng demokratikong rebolusyon ng bayan at 


estratehiya ng matagalang digmang bayan. 


Sa pamamagitan ng FQS at ikalawang kilusang propaganda, naging 
materyal na pwersa ang simulain ng pambansa-demokratikong 
rebolusyon na may sosyalistang perspektiba sa pagkilos at pakikibaka 
ng sambayanang Pilipino laban sa tiranya ng magkasamang paghahari 
ng imperyalismong US at mga lokal na naghaharing malalaking 
kumprador, panginoong maylupa at burukratang kapitalista. Malinaw 
na kung wala ito, hindi makakamit ng CPP at NPA ang inabot na 


paglakas at paglawak ng rebolusyong Pilipino sa kasalukuyan. 

Iniluwal ang FQS ng malalim at kronikong krisis ng malakolonyal at 
malapyudal na sistema sa Pilipinas. Ibayong pinalubha ang krisis na 
ito ng pag-igting ng krisis pang-ekonomya at pampulitika sa bansa 
kung saan hindi na makapaghari sa dating paraan ang lokal na 
naghaharing malalaking oligarko. Ito ang mga kundisyong nakapaligid 
nang ilunsad ni Marcos ang kudeta noong 1972 at ipailalim ang buong 
bansa sa Martial Law. Panahon ito masiglang pagsulong ng mga 
kilusan para sa pambansang pampapalaya sa buong daigdig. Panahon 
din ito ng Vietnam War at ng malakas na pandaigdigang paglaban sa 


panghihimasok at digmang agresyon ng US sa Vietnam. 


Nagpapatuloy ang mga panlipunang salik na nagbigay-daan sa FQS. 
Higit na malalim at walang pagkalutas ang krisis ng malakolonyal at 
malapyudal na sistemang panlipunan sa Pilipinas sa ilalim ng mga 
nagpalit-palitang neo-liberalistang rehimen mula kay Corazon Aquino 
hanggang sa kasalukuyan nakaluklok na papet na rehimeng Duterte. 
Higit sa alinmang panahon, nagniningning ang kabuluhan ng mga 
tagumpay at aral ng FQS upang mariing labanan at patalsikin ang 


tiraniko at pasistang rehimeng Duterte. 


Nais supilin ng mga panatikong alagad ni Duterte ang tradisyon ng 
aktibismo ng mga kabataang Pilipino at mamamayan. Ang FQS ay 
ibinunga ng masinsin at malawakang pagpupukaw, pag-oorganisa at 
pagpapakilos sa malawak na hanay ng mamamayan para sa kalayaan 


at demokrasya sapul dekada 1960. 


Sa balangkas ng anti-komunistang McCarthyismong panunugis, 
mariing nilabanan at pinigilan ng 5,000 demonstrador na binubuo 


ng mga kabataang estudyante at mga manggagawa ang ginagawang 

pagdinig ng Committee on Anti-Filipino Activities (CAFA) ng 
reaksyunaryong Kongreso ng Pilipinas noong Marso 1961 kung saan 


marahas itong sinupil ng mga pulis. 


Sinindihan at higit nitong pinag-alab ang mas malawakang mga 
protesta at kondemnasyon sa pasismo ng estado at sa kanser ng 
lipunang malakolonyal at malapyudal na lipunang Pilipino na labis 
na naglulublob sa mamamayan sa walang kapantay na kahirapan at 
pagsasamantala. Mula sa 5,000 anti-CAFA na mga demonstrador 
lumawak at naging madalas ang halos lingguhang mga rali mula 
50,000 hanggang 100,000 mula Marso 1961 hanggang sa kulminasyon 
ng FQS. 


Sa panibagong pagkakataon, nais kitlin ng rehimeng Duterte at mga 
sagad-sa-butong anti-komunista na nasa NTF-ELCAC at AFP-PNP ang 
tipo ng aktibismong nasa tradisyon ng FQS at ng dekada 1960. Sa 
ngalan ng diumanong anti-komunismo at anti-terorismo, isinasalaksak 
ng rehimeng Duterte ang Anti-Terror Law sa sambayanan upang supilin 
ang lahat ng klase ng oposisyon at kritisismo sa paghahari ni Duterte 
at ng kasapakat na military-civillian junta upang hawanin ang daan sa 
pagtatayo ng pasistang diktadura sa pamamagitan ng pederalismo at 
kudetang konstitusyunal. Tulad ni Marcos noon, desperado si Duterte 
na ganap na maitatag ang kanyang pasistang-paghahari at tumagal pa 


sa estado-poder. 


Ang hakbanging ito ng rehimen ay salaminan ng malalim at 
walang pagkalutas na krisis ng naghaharing sistema upang hindi 
na makapaghari sa dating paraan ng mga burges-demokratikong 


palamuti ang lokal na mga naghaharing oligarko sa bansa. Subalit 

leksyon ng batas ng kasaysayan na sa bawat pagsupil ay may uusbong 
na binhi ng paglaban. Kailanman ay hindi maaaring supilin at kitlin 
ang isang ideya na nakaugat sa isang mapagpalayang kilusan dahil 
karugtong ng pusod ng bawat mamamayan ang ipinaglalaban nitong 
interes ng karamihan at kinakatawan nito ang pangako ng katubusan 
mula sa mapang-api at mapagsamantalang lipunang umaalipin sa 
kanila. 

Likhain ang panibagong EDSA People Power! 
Ibagsak ang pasistang rehimeng US-Duterte! 


Pebrero 25, 2021 


ng NDF-ST at ang rebolusyonaryong mamamayan ng rehiyon 

ay mahigpit na nakikiisa sa sambayanang Pilipino sa paggunita 

sa makasaysayang pag-aalsa sa EDSA, 35 taon na ang 
lumipas, pag-aalsang nagpabagsak sa kapangyarihan ng diktador na si 
Ferdinand E. Marcos noong Pebrero 25, 1986. Ang apat na araw na pag- 
aalsa ng halos isang milyong mamamayan sa EDSA noong Pebrero 21- 
25, 1986 ay resulta ng kapasyahan at determinasyon ng taumbayan na 
pabagsakin sa kapangyarihan ang isang despotiko at kinamumuhiang 
diktador na si Ferdinand Marcos na labis na nagpahirap sa taumbayan 
sa loob ng mahigit isang dekada. Ito ay kulminasyon ng natipong iba't 
ibang anyo ng mga pakikibakang isinagawa ng uring anakpawis, mga 
kabataan at estudyante, mga propesyunal, taong simbahan at iba pang 
demokratikong uri at sektor ng lipunang Pilipino. Libong buhay ang 
inialay ng mga rebolusyonaryong martir at bayani ng sambayanang 
Pilipino sa pakikibaka laban sa diktadurang Marcos hanggang siya 
ay mapatalsik sa kapangyarihan. Ang popular na pag-aalsa sa EDSA, 
higit sa lahat, ay resulta ng masikhay at puspusang pagmumulat, pag- 
oorganisa at pagpapakilos na isinagawa ng rebolusyonaryong kilusan 
sa hanay ng mga batayang sektor ng lipunang Pilipino. Sa inisyatiba 
ng rebolusyonaryong kilusan nabuo at napatatag ang malapad na 
nagkakaisang prenteng anti-diktadura laban sa pasistang paghahari 


ni Marcos. Ang matatag na pamumuno ng rebolusyonaryong kilusan 


Pagpupunyagi ng rebolusyong Pilipino sa panahon ng rehimeng US-Duterte | 177 


sa malapad na anti-pasista at anti-diktadurang nagkakaisang prente 
ang naging susi sa tagumpay ng paglaban at pagpapabagsak sa 


diktadurang Marcos 


Ipinapaalala din sa atin na ang pangyayari sa EDSA sa panahon ni 
Marcos ay patunay na walang anumang lakas o kapangyarihang militar 
ang makahahadlang at makagagapi sa lakas at kapangyarihang taglay 
ng masang Pilipino. Muli itong naulit sa panahon ni Erap Estrada na 


nagpabagsak sa kanyang korap na rehimen. 


Nananatiling makabuluhan at balido ang mga aral na mahahango sa 
mga pangyayari sa EDSA 1 noong Pebrero 25, 1986 na nagpabagsak kay 
Marcos at ganundin ang sumunod na EDSA 2 noong Enero 21, 2001 na 
nagpabagsak sa korap na si Joseph Estrada. Hinog na hinog ang mga 
kundisyon sa lipunang Pilipino para muling likhain ng sambayanan 
ang gahiganteng lakas ng kilusang masa at nagkakaisang prente 
kahalintulad ng EDSA 1 at 2 para pabagsakin sa kapangyarihan ang 
pasistang rehimeng US-Duterte. Sukdulan at nais pang higitan ang 
kalupitan at pagiging anti-mamamayan ni Duterte ang karumaldumal 
na rekord ng kanyang iniidolong sina Hitler at Marcos. Ang malawak 
at mayamang karanasan ng sambayanang Pilipino sa pakikibaka na 
nagpabagsak kay Marcos at Estrada ay malaking puhunan para sa 
pagpapabagsak sa higit na kasuklam-suklam na si Duterte. Higit na 
kailangan ngayon ng taumbayan ang pagpupunyagi at pagkakaisa 
para muling ipamalas ang lakas nito sa harap ng pasistang lagim at 
terorismo na inihahasik ni Duterte kasama ang mga dating matataas na 
Heneral ng AFP at PNP sa loob ng NTF-ELCAC. Isang de-facto civilian- 


military junta sa anyo ng NTF-ELCAC, sa pamumuno ni Duterte, ang 

kasalukuyang kumukubabaw sa sibilyang otoridad at nagpapatakbo ng 


gubyerno sa Pilipinas. 


Sa bawat araw na nananatili sa pwesto si Duterte at ang NTF- 
ELCAC nito, araw-araw ding bumibigat ang pinapasang kalbaryo ng 
taumbayan lalo na ngayong sadsad ang ekonomiya at baon na baon 
sa utang ang bansa dahil sa nagpapatuloy na mga patakarang neo- 
liberal sa gitna ng pandemyang Covid-19. Bangkarote at wala nang 
kakayahan ang gubyernong Duterte para pagtuunan ang pagtugon sa 
mga pangangailangan ng masang Pilipino. Mas abala si Duterte at 
NTF-ELCAC sa red-tagging, pananakot at panggigipit, intimidasyon, 
magpatahimik at pumatay ng mga inosenteng sibilyan, mga kritiko at 
mga pinararatangan nilang “kaaway ng estado”. Okupado ang isip ni 
Duterte at NTF-ELCAC kung paano makakapanatili sa kapangyarihan 
lagpas sa termino ni Duterte na magtatapos sa Hunyo 30, 2022 at kung 


paano malulusutan ang lahat ng naging krimen nila sa sambayanan. 


Sagad ang tapang ni Duterte laban sa mga Pilipino subali't bahag 
ang buntot at nagsisilbing asong sunod-sunuran sa mga imposisyon 
ng imperyalistang kapangyarihan ng US at China. Walang nakikitang 
kahit maliit na puwang na pag-asa na makababangon ang Pilipinas 


mula sa lugmok na kahirapan at pang-aapi sa ilalim ni Duterte. 


Araw-araw na lamang ay nahaharap sa kabi-kabilaang kapalpakan 
ang rehimeng Duterte. Patuloy ang kawalan ng direksyon ng rehimeng 
Duterte sa pagharap sa Covid-19. Sa simula pa lamang ay labis nang 
inaasa ni Duterte sa militaristang paraan ang pagharap at paglaban sa 
pandemyang Covid-19 sa halip na sa paraang syentipiko at medikal. 


Sumunod naman ang paninikluhod nito para sa limos ng paparating 

na bakuna na manggagaling sa bansang China at Russia bilang paraan 
ng paglaban sa Covid-19. Pero hanggang sa ngayon ay wala pa ring 
kalinawan kung kailan darating sa bansa ang nasabing mga bakuna 
gayong halos lahat ng bansa sa Timog Asya ay nagsimula na ng 


kanilang malawakang pagbabakuna sa kanilang mamamayan. 


Katakot-takot na mga kontrobersya ang hinarap ng gubyernong 
Duterte kaugnay sa bakuna laban sa Covid-19. Ang pinakahuli ay ang 
ibinulgar ng ispesyal na sugo (envoy) ni Duterte sa China na si Mon 
Tulfo, na sing-aga pa lamang ng Oktubre 2020 ay nakapagpabakuna na 
siya kabilang ang ilang opisyal ng gubyerno na may ranggong gabinete 
at isang senador ng bakunang gawa ng Sinopharm ng bansang China 
kahit wala pa itong aprubal ng Food ang Drug Administration (FDA). 
Maituturing na iligal ang pagpapabakunang ito nina Mon Tulfo ng mga 
inismagel mula sa China. Katulad rin ito ng nauna pang kontrobersyal 
na kaso ng Presidential Security Group (PSG) na nagpabakuna din ng 
gawa ng Sinopharm noon pang Setyembre 2020. Ngunit hanggang sa 
ngayon ay wala pang napapanagot sa iligal na pagpasok sa bansa ng 


bakunang ito na gawa ng Sinopharm. 


Nalantad ang pagiging hungkag ng sinasabing “priority list” ng Inter 
Agency Task Force at ng Malacafiang. Sa halip na mga frontline health 
workers, indigent senior citizens, ibang senior citizens na may mga 
karamdaman at mga mahihirap na Pilipino ang dapat nasa unahan 
ng listahan, ang mga VIPs at malalapit sa Malacafiang pa ang mga 
nagkukumahog na magpabakuna sukdulang gumamit ang mga ito ng 
inismagel na bakuna at labagin ang sariling batas laban sa ismagling 


at mga panuntunang itinakda ng gubyerno hinggil sa pagpapabakuna. 

Marapat lamang ding kondenahin ng taumbayan ang garapal at wala 
sa lugar na hakbang ng DOLE at Malacafiang na ituring na isang 
“kalakal” o commodity ang mga health workers sa bansa kapalit ng 
mga bakunang gawa sa United Kingdom at Germany. Ang padaskol 
daskol na hakbang na ito ng DOLE ay resulta ng pagkukumahog at 
kabiguan ng gubyernong Duterte na maagang makapagsara ng mga 
kontrata sa pagbili ng mga bakunang gawa sa mga bansang nasa 
Europa dahil sa labis itong umaasa sa mga pangakong suplay mula 
sa China at Russia na hanggang sa kasalukuyan ay wala pang aprubal 
ng FDA at ni wala pa ring katiyakan kung kailan darating sa bansa. 
Ngunit nang mabatikos si Bello sa kanyang pahayag na ito, agad 
namang nagpalusot na ang kanyang tinutukoy diumano na bakunang 
“kapalit” ng mga health workers ay ang paniniguro lamang na lahat ng 
mga OFW na pupuntang Europa ay mabakunahan upang sa gayon ay di 
magkaroon ng pangamba ang dadatnang bansa na malayong malayo 


sa kanyang unang pahayag. 


Sa kabila ng mga kontrobersyang ito, ipinahayag pa rin ni Duterte 
na ang Sinopharm mula sa China ang kanyang pinili na maging 


pangunahing bakuna para sa mamamayang Pilipino. 


Kasama ng sambayanang Pilipino, patuloy ang pagpupunyagi 
ng rebolusyonaryong kilusan sa rehiyong Timog Katagalugan sa 
paglaban sa pasistang rehimeng US-Duterte at sa paglikha ng mga 
karagdagang kundisyon sa pagpapabagsak sa kanyang rehimen 
tulad ng pagpapabagsak sa diktadurang US-Marcos at ng tiwaling si 
Estrada. Matatag ang kapasyahan nitong isulong ang demokratikong 


rebolusyon ng bayan sa rehiyon sa isang bago at mas malakas na antas. 

Kasabay ng matinding labanan sa pulitika, kailangan ring harapin ng 
mga rebolusyonaryo ang kanyang tungkulin sa malawakang edukasyon 
at panghihikayat sa mga mamamayan sa saklaw nitong mga sona 
at larangang gerilya hinggil sa nakamamatay na Covid-19 at paano 
ito lalabanan. Hindi nila dapat na katakutan ang pagpapabakuna 
sakaling dumating na sa bansa ang iba't ibang brand ng bakuna laban 
sa Covid-19. Naniniwala ang rebolusyonaryong kilusan na ang mga 
bakunang ito ay produkto ng syensya at tagumpay ng sangkatauhan 
sa paglaban at pagpuksa sa mga nakahahawa at nakamamatay na 
mga sakit na hindi dapat naipagkakait sa tao anuman ang kangyang 
lahi, kasarian, katayuan sa buhay, relihiyon at pampulitikang 
paniniwala. Kaugnay nito, matatag na ipinaglalaban at iginigiit ng 
rebolusyonaryong kilusan sa rehiyon ang pagkakaroon ng libre at 


ligtas na bakuna para sa lahat ng mamamayang Pilipino. 

Pagpupugay sa mga kababaihan! Pulang saludo 
sa mga kababaihang mandirigma ng Bagong 
Hukbong Bayan! 


March 8, 2021 


pinaparating ng National Democratic Front - Southern Tagalog (NDF- 
ST) ang mahigpit at taos-puso nitong pakikiisa sa sambayanang 
Pilipino sa paggunita at pagdiriwang sa Pandaigdigang Araw ng 
Kababaihan ngayong Marso 8, 2021. Marapat lamang na gunitan natin 
ang pandaigdigang araw ng mga kababaihan para muling sariwain, 
patampukin at dakilain ang mahalagang papel na ginagampanan ng 
mga kababaihan sa lipunang Pilipino sa partikular at sa pakikibaka 


para sa pambansang kalayaan at demokrasya sa kabuuan. 


Hindi matatawaran ang potensyal na lakas ng mga kababaihang 
Pilipino na mahalaga sa pagkakamit ng mga pundamental at radikal 
na pagbabago sa lipunang Pilipino. Mahigit sa 5096 ng populasyon ng 
bansa ay mga kababaihan. Mahigit sa 7096 naman ng mga kababaihan 
sa bansa ay mga manggagawa, magsasaka at maralitang tagalunsod. 
Ang bulto ng mga kababaihan ay matatagpuan sa mga kanayunan ng 
bansa. Sa ganitong kalagayan, ang mga kababaihan ay malakas na 
pwersa ng rebolusyon na kailangang pukawin, organisahin at pakilusin 


sa milyong bilang nila. 


Binabati ng NDF-ST ang Malayang Kilusan ng Bagong Kababaihan 
(MAKIBAKA) na isa sa mga organisasyong kaanib ng NDF sa 

pangunguna sa paggunita at pagdiriwang sa pandaigidigang araw ng 
mga kababaihan ngayong Marso 8, 2021. Pulang saludo naman ang 
aming pagbati sa mga kababaihang mandirigma ng Bagong Hukbong 
Bayan (BHB) sa Timog Katagalugan (TK) na ngayon ay abala, kasama ng 
mga kasapi ng MAKIBAKA sa pagsasagawa ng iba't ibang aktibidad sa 
kanayunan ng rehiyon para gunitan at ipagdiwang ang pandaigdigang 


araw ng mga kababaihan. 


Higit sa lahat ipinararating ng NDF-ST ang pagbati at pagbibigay pugay 
sa mga kababaihan mula sa uring anakpawis na nasa unahan ng mga 
pakikibaka ng sambayanang Pilipino para sa pambansang kalayaan at 
demokrasya. Kahanga-hanga ang ipinamalas ninyong katapangan at 
dedikasyon sa pagsusulong ng mga pakikibaka hindi lamang para sa 
inyong mga karapatan at kagalingan bilang mga babae kundi higit sa 
lahat sa pagsusulong ng kapakanan at makauring interes ng malawak 


na masa ng sambayanang Pilipino. 


Sa partikular, binibigyan ng pagkilala at komendasyon ng NDF-ST ang 
lahat ng mga pagsisikap at kabayanihan na ipinamalas ng mga grupo 
at organisasyon ng mga kababaihan sa pagtatanggol sa kalayaan sa 
pananalita, pamamahayag at pagtitipon para iparating ang kanilang 
mga karaingan at kahilingan sa pamahalaan. Kapuri-puri ang mga 
militanteng pagkilos na isinagawa ng ligal na demokratikong kilusan 
ng mga kababaihan laban sa mga neo-liberal at anti-mamayang 
patakaran ng pasistang rehimeng US-Duterte, sa pagtatanggol sa 
pambansang soberenya laban sa lantarang panghihimasok at agresyon 
ng imperyalistang US at China, sa pagtataguyod at pagtatanggol sa 
karapatang pantao at sa pakikibaka para sa tunay na pambansang 


kalayaan at demokrasya. 

Sapul nang maluklok sa kapangyarihan ang pasistang rehimeng US- 
Duterte, lalong sumahol ang dati nang lugmok at gulapay na kalagayan 
ng mga kababaihan at mamamayang Pilipino dahil sa patuloy na pag- 
iral ng mga anti-mamamayang patakaran at programa ng rehimen. 
Sinundan pa ito ng mapanupil at anti-mahirap na lockdown na 
pinatutupad ni Duterte alinsunod sa kanyang militaristang paraan sa 
pagharap at paglaban sa pandemyang Covid-19. Dumaranas din ang 
mga kababaihan ng matitinding mga pambabastos, pang-aalipusta, 
pangungutya at pagmamaliit ng kanilang kakayanan mula kay Duterte. 
Sa maraming pagkakataon, laging nasasambit sa mga pahayag ni 
Duterte sa publiko ang mga kabastusan, panlalait at kawalan ng 
respeto sa mga kababaihan. Maging ang seryoso at maselang isyu ng 
mga insidente ng panggagahasa sa mga kababaihan ay ginagawang 
tampulan ng katatawanan ni Duterte sa pamamagitan ng paulit-ulit 
nitong paglalahad sa publiko ng mga seksistang pahayag at “rape 


jokes.” 


Bukod sa unahan, maraming bilang ng mga kababaihang aktibista 
at tagapagtanggol sa karapatang pantao ang nakulong dahil sa 
mga gawa-gawang kaso at tanim-ebidensya ng AFP at PNP tulad sa 
karanasan nina Reina Mae Nasino, Amanda Echanis, Lady Ann Salem 
at daang bilang ng mga detenidong pulitikal sa bansa. Mapalad ang 
mamamahayag na si Lady Ann Salem na nakalaya noong Marso 5, 
2021 pagkaraan ng halos tatlong buwang pagkakakulong matapos 
ibasura ng Korte sa Mandaluyong ang mga gawa-gawag kasong 


isinampa sa kanya ng PNP-NCR. 


Hindi rin nakaligtas maging ang mga may sinasabi at kilalang 


personalidad na kakabaihan sa bansa tulad nina Sr. Mary John 

Manansan, mga artistang sina Angel Locsin at Liza Soberefio at dating 
Miss Universe Catriona Gray sa walang patumanggang red-tagging 
ng pasistang rehimeng US-Duterte. Kakaiba naman ang nangyari sa 
mga kababaihang sina Zara Alvarez na masugid na tagapagtaguyod at 
tagapagtanggol sa karapatang pantao sa Isla ng Negros at Dra. Mary 
Rose Sancelan, pinuno ng Covid-19 task force sa Guilhulngan City, 
Negros Oriental. Sila'y walang awang pinaslang ng mga death squads 
ng rehimeng Duterte matapos makaranas ng red-tagging mula sa AFP 
at PNP. 


Nilantad lang ni Duterte ang kanyang kahayupan at mababang 
pagtingin sa mga kababaihan nang utusan niya ang AFP at PNP na 
dapat sa maselang bahagi ng katawan barilin ang mga kababaihang 
mandirigma ng BHB. Ang utos na ito ni Duterte ay tahasang 
nagbabalewala sa mga umiiral na makataong batas ng digma sa 
ilalim ng United Nations Convention of 1949 at Protocol 1 of 1977 
at sa Comprehensive Agreement on the Respect of Human Rights 
and International Humanitarian Law (CARHRIHL) na nilagdaang 


kasunduan sa pagitan ng GRP at NDFP. 


Sa ganito, may makatwirang dahilan at batayan ang mga kababaihan at 
taumbayan na manawagan at makibaka para patalsikin sa pwesto ang 
korap, traydor, bastos, misogynist, anti-kababaihan at mamamayan, 


kriminal at mamamatay taong si Rodrigo Roa Duterte. 


Naniniwala ang NDF-ST na ang paggunita sa pandaigidigang 
araw ng mga kababaihan ay hindi lamang para sariwain ang mga 


tagumpay na nakamit ng kilusang kababaihan sa nakaraan laban sa 

pagsasamantala at pang-aapi. Panahon din ito para muling pagtibayin 
ang pagkakaisa at determinasyon ng mga api't pinagsasamantalahang 
mga kababaihan na patuloy na makibaka para lubusin ang tagumpay 
laban sa mga anti-mamamayang patakaran ng reaksyunaryong 
estado, laban sa pasismo at terorismo ng estado, laban sa kultura ng 
diskriminasyon, pang-aalispusta at pagturing sa kababaihan bilang 
bagay na libangan ng mga kalalakihan. Kaalinsabay, dapat puspusang 
itaas ang kamulatan at pag-unawa ng mga kababaihan na mapapawi 
lamang ang pagsasamantala at pang-aapi at sa maling pagturing 
sa mga kakabaihan bilang mababa ang katayuan sa kalakakihan sa 
pagtatagumpay ng Demokratikong Rebolusyon ng Bayan (DRB) at 
sa kasunod na sosyalistang rebolusyon at kontruksyon. Kailangang 
mulatin, organisahin at pakilusin ang milyong bilang ng mga 


kababaihan para sa pagsusulong ng DRB. 


Pantay ang pagkilala at pagturing ng rebolusyonaryong kilusan 
sa mga karapatan at kakayahan ng kababaihan tulad sa mga 
kalalakihan. Itinatakwil ng rebolusyonaryong kilusan ang anumang 
uri ng diskriminasyon, pagmamalabis at pagmamaliit sa kakayanan 
ng mga kababaihan. Mataas ang pagpapahalaga at paniniwala ng 
rebolusyonaryong kilusan sa kakayahan ng mga kababaihan at 


komunidad ng LGBTQ# sa pagsusulong ng rebolusyon sa Pilipinas. 


Sa araw ding ito, muling sinasariwa ng rebolusyonaryong kilusan sa 
rehiyong Timog Katagalugan ang mga ala-ala at kabayanihan ng mga 
kababaihang martir ng rebolusyon sa rehiyon na sa kanilang panahon 
ay nag-alay ng kanilang mga tanging buhay para sa paglilingkod sa 
bayan. Muli nating dinadakila at pinaparangalan sina Maria Lorrena 


Barros, Leticia Pascual Ladlad, Rizalina Ilagan, Cristina Catalla, 

Jessica Sales, Emma Travinio, Rosario Lodronio Rosal, Aniceta 
Rosanes Vallever, Pamela Jane Lapiz, Nora Rosanes Padilla, Lorelyn 
Saligumba, Andrea Rosal, Rona Jane Manalo, Justine Vargas at iba 
pang kababaihang martir ng rebolusyon sa ating rehiyon. Buong 
sigasig nilang ginampanan ang iba't ibang mga tungkulin bilang kadre 
ng Partido at opisyal ng Bagong Hukbong Bayan. Sila'y mga huwarang 
rebolusyonaryo sa kanilang panahon at patuloy na nagsisilbing 
inpirasyon hindi lamang ng kasalukuyang mapagpalayang kilusan 
ng kababaihan kundi ng buong rebolusyonaryong kilusan sa Timog 
Katagalugan dahil sa naipamalas nilang katapangan, kasigasigan at 
kabayanihan sa pagsusulong ng DRB sa rehiyon. Sa kanilang panahon, 
wastong tinaguyod at pinanghawakan nila sampu ng lahat ng mga 
kababaihang martir, ang paninidigan ng rebolusyonaryong kilusan 
na tanging sa pagtatagumpay ng DRB kasabay na lalaya ang mga 
kababaihan mula sa pang-aapi at pagsasamantala ng imperyalismo, 
pyudalismo at burukrata kapitalismo at mula sa bulok at dekadenteng 
pyudal at burges na kultura na nakakubabaw sa lipunang malakolonyal 


at malapyudal na lipunang Pilipino. 
Mabuhay ang mga kababaihang uring anakpawis! 


Mabuhay ang magigiting na kababaihang mandidirgma ng Bagong 
Hukbong Bayan! 


Mabuhay ang mga alaala ng mga kababaihang martir at bayani ng 


rebolusyon! 
Mabuhay ang Sambayanang Pilipino! 


Mabuhay ang CPP-NPA-NDFP! 

Magbigkis at lumaban! Pag-alabin ang mga 
pakikibaka para sa trabaho, sahod, karapatan at 
hustisyang panlipunan! 


Mayo 1, 2021 


aas-kamaong pagbati ang ipinaaabot ng NDF-ST sa 
manggagawang Pilipino sa okasyon ng ika-118 Pandaigdigang 
Araw ng Paggawa. Sa harap ng panunupil ng rehimeng US- 
Duterte at pandemya, kapuri-puri ang kanilang pagpupursige na 
isulong ang kahilingan para sa disenteng trabaho, nakabubuhay na 


sahod, ayuda, karapatan at kagalingan para sa buong bayan. 


Nagpupugay ang NDF-ST sa mga lider-manggagawa at aktibistang 
biktima ng teroristang rehimeng Duterte kabilang sina Dandy Miguel 
at Emmanuel Asuncion na pinaslang nitong Marso. Hanggang sa 
kanilang huling sandali, ang kapakanan ng uring manggagawa at 
iba pang uring anakpawis ang kanilang ipinaglalaban. Pulang saludo 
rin ang alay kay Eddie “Ka Resty” Torrenueva, isang manggagawang 
nagpasyang sumapi sa Bagong Hukbong Bayan-Quezon at namartir 
nitong Pebrero. Ang inyong buhay at pakikibaka ang nagsisilbing 
inspirasyon ng buong kilusang paggawa at sambayanang nakikibaka 


para sa mas maaliwalas na bukas. 


Sinasaluduhan ng NDF-ST ang mga manggagawa na ngayo'y 
nagtitipon-tipon sa iba't ibang panig ng daigdig para 
ipagdiwang ang pandaigidigang araw ng paggawa at ipahayag ang 

kanilang puspusang paglaban at determinasyon para wakasan ang 
pagsasamantala at pang-aapi sa mamamayan ng daigdig sa harap ng 
pinaigting na atake ng imperyalismo at mga neoliberalistang rehimen 
sa gitna ng pandemya. Higit sa lahat, itinatanghal natin ang uring 
manggagawa na nasa taliba ng pambansa demokratikong rebolusyon 


na may sosyalistang perspektiba. 


Nag-iibayo ang paglaban ng manggagawang Pilipino bunsod ng 
kriminal na kapabayaan ng rehimeng Duterte at kasakiman ng 
mga monopolyo kapitalista sa tubd. Sa taong 2020 at pagtama ng 
pandemya, umigting ang krisis sa trabaho. Sumidhi ang disempleyo sa 
bansa tungong 12.790 dulot ng napakatagal na miltaristang lockdown. 
Nagsara ang maliliit na negosyo at ipinagbawal ang mga aktibidad na 


pandugtong ng maralita sa kanilang kabuhayan. 


Tahasan nang inabandona ng reaksyunaryong gubyerno ang mga 
manggagawa sa panahon ng pandemya mula lockdown hanggang sa 
muling pagbubukas ng mga pabrika. Hindi kayang pasunurin ng DOLE 
ang mga kapitalista sa pagpapatupad ng health protocols, pagsasagawa 
ng libreng testing, at pagkakaloob ng hazard pay, kumpensasyon para 
sa mga naka-kwarantina at danyos sa mga nawalan ng trabaho. Hindi 


rin natiyak ang bakuna para sa manggagawang balik-trabaho. 


Hinayaan ng rehimeng Duterte ang mga kapitalista na pigain ang kaya 
nila mula sa mga manggagawa habang isinasakripisyo ang kalusugan 
ng mga ito. Nag-oopereyt nang 8096 hanggang 10096 kapasidad 
ang karamihan sa mga pabrika-palatandaan na walang physical 


distancing. Masahol pa rito, pinupwersa ang mga manggagawa na 

bumalik sa trabaho kahit na mayroon nang kaso ng COVID-19 at wala 


pang disimpeksyon sa pook-trabaho. 


Resulta nito ang pagdami ng mga kaso ng COVID-19 sa mga engklabong 
industrial sa TK. Sa Laguna, 30 kumpanya ang nag-ulat ng hawahan sa 
kanilang pagawaan noong Hulyo 2020. Karamihan din sa higit 20,000 


kaso ng COVID-19 sa probinsya ay mula sa mga manggagawa. 


Hindi matapos-tapos ang kalbaryo ng mga manggagawa sa ilalim ni 
Duterte. Nito lamang Abril, muling ipinataw ang MECQ sa NCR at mga 
katabing probinsya ng Bulacan, Cavite, Laguna at Rizal, pinalawig pa 


nila ang MECQ hanggang kalagitnaan ng Mayo. 


Nagbibingi-bingihan din ang rehimen sa mga panawagang 
magpatupad ng umento sa sahod sa gitna ng pagsirit ng presyo ng mga 
batayang bilihin laluna ng pagkain. Hindi rin nito inobliga ang mga 
negosyante na sagutin ang pangangailangan ng mga manggagawang 


hindi makapagtrabaho. 


Sagad na ang pambubusabos sa mga manggagawa ng rehimeng 
Duterte. Dadaganan lang ng krisis dulot ng pandemya ang mga dati 
nang suliranin tulad ng malawakang kontraktwalisasyon, mababang 
sahod, hindi ligtas na pook-trabaho, pagsiil sa karapatang mag- 
unyon at mga di-makatarungang patakaran sa pagawaan. Sa TK, 
walo hanggang siyam sa sampung manggagawa ang kontraktwal 
bago ang pandemya. Napakababa rin ng sahod na lalong binabarat sa 


pamamagitan ng mga regional wage board at two-tiered wage system. 


Sa kabila ng nararanasang krisis sa ekonomiya at krisis sa 
pampublikong kalusugan na iniluwal ng palpak at militaristang 

paraan ng paglaban sa Covid-19 ng rehimen, naging abala naman ang 
pasistang rehimeng US-Duterte sa pag-atake sa kilusang paggawa 
sa rehiyon. Talamak ang demonisasyon sa pag-uunyon at sabwatan 
sa pagitan ng mga kapitalista at AFP-PNP para lansagin ang mga 
lehitimong organisasyon ng mga manggagawa. Walang patawad itong 
isinasagawa ng mga buktot na anti-komunista kahit may pandemya. 
Malalang kaso nito ang panggigipit at red-tagging sa mga manggagawa 
ng Coca-Cola. Ipinipresinta bilang mga diumano'y “sumukong NPA” 
ang mga manggagawang tinatakot ng kumpanya at Task Force Ugnay 
ng 2nd ID. Nagsagawa rin ang Southern Luzon Command (SOLCOM), 
na pinamumunuan ng talamak na red-tagger ng NTF-ELCAC na si Lt. 
General Parlade, ng mga porum na tinagurian nilang “information 
forum” para sa demonisasyon at red-tagging ng mga pormasyon ng 
manggagawa sa Laguna at sa rehiyon. Nagbabahay-bahay, tinatakot 
at binabraso ang mga unyonista na tumiwalag sa OLALIA. Ginagamit 
nilang panakot ang pagpapakulong nila kay Arnedo Lagunias, dating 
lider unyonista ng nagsarang Honda Cars at opisyal ng Alyansa ng 
Manggagawa sa Engklabo (AMEN) at Steve Mendoza ng OLALIA-KMU. 


Subalit mariing nilalabanan ng mga manggagawa ang mga pahirap 
na patakaran at pang-aatake sa kanilang hanay habang iginigiit ang 
kanilang mga demokratikong karapatan. Naging sandigan nila ang mga 
militanteng unyon. Noong 2020, nagkamit ang nagkakailang unyon 
sa TK ng dagdag sahod para sa mga manggagawa, kumpensasyon 
sa panahon ng pandemya, health insurance at hakbanging kontra- 
impeksyon sa mga pabrika. Malinaw sa mga kaganapang ito ang 
kabiguan ng RTF-ELCAC at buong rehimeng Duterte na wasakin ang 


pagkakaisa ng mga manggagawa sa rehiyon. 

Ramdam na ramdam ng uring anakpawis ang walang habas na 
pagsasamantala't pang-aapi kaya't nag-aalab ang kanilang pagnanais 
na magrebolusyon. Higit na lumalawak at lumalakas ang Revolutionary 
Council of Trade Unions-ST. Dumaraming manggagawa ang umaanib sa 
Partido Komunista ng Pilipinas at yumayakap sa kanilang makauring 
papel na pamunuan ang rebolusyon hanggang sa makamit ang isang 


tunay na makatarungang lipunan. 


Ginugunita ng rebolusyonaryong mamamayan ng TKang Pandaigdigang 
Araw ng Paggawa na may diwang ibayong palakasin ang kilusang 
paggawa. Tumutugon ang rehiyon sa kahingiang bigkisin ang mas 
malawak na bilang ng mga manggagawa. Pag-aalabin ang pakikibaka 
para sa sahod, trabaho, karapatan at hustisyang panlipunan. Buong 
giting na haharapin ng rebolusyonaryong kilusan sa pamumuno ng 
uring manggagawa ang teroristang rehimeng Duterte at imperyalismo 
saanman kinakailangan--sa mga pagawaan, lansangan, hanggang sa 


mga larangang gerilya sa kanayunan. 

Itinataguyod at isinusulong ng NDFP ang 
pandaigdigang makataong batas 


Agosto 26, 2021 


aisa ng mamamayang Pilipino ang NDF-ST sa paggunita sa 
buwan ng International Humanitarian Law (IHL) ngayong 
Agosto. Simula't sapul, katuwang ng sambayanan ang NDFP 
sa pagtataguyod, paggigiit at pagtatanggol ng karapatang tao sa 
gitna ng pasismo ng mga nagdaan at kasalukuyang papet na rehimen. 
Ang lahat ng mga kaalyadong organisasyon ng NDFP ay mahigpit na 
tumatalima sa IHL laluna ang NPA na pangunahing armadong pwersa 


ng mamamayan. 


Batid ng taumbayan na ang rebolusyonaryong kilusan ang tunay na 
nagtataguyod ng karapatang tao at rumerespeto sa pandaigdigang 
makataong batas. Isang testamento sa pakikibaka ng mamamayang 
Pilipino at rebolusyonaryong kilusan ang napagtagumpayang 
Comprehensive Agreement on Respect for Human Rights and 
International Humanitarian Law  (CARHRIHL) sa usapang 
pangkapayapaan sa pagitan ng NDFP at GRP noong taong 1998. 
Binalangkas ito ng NDFP sa tulong ng malawak na sambayanan upang 
ipagtanggol ang karapatan ng mamamayang Pilipino na paulit-ulit na 


nilalabag ng reaksyunaryong estado. 


Kabilang sa nilalaman ng kasunduan ang pagrespeto sa karapatan 
ng mga hindi tuwirang kalahok sa digma at ng mga mandirigmang 


wala nang kakayahang lumaban. Palaging isinasaalang-alang ng 

NPA ang buhay at kaligtasan ng mamamayan bago magsagawa ng 
mga aksyong militar. Sa bawat inilulunsad na taktikal na opensiba 
laban sa pasistang AFP, tinitiyak ng NPA na walang madadamay na 
mga sibilyan. Sa mga hindi inaasahang pagkakataon at pagkakamali, 
mapagkumbabang nagpupuna ang kinauukulang komand ng NPA at 
gumagawa ng masusing imbestigasyon at bayad-pinsala. Batay sa 
resulta ng mga imbestigasyon, gumagawa ang CPP ng mga hakbang sa 
pagtutuwid para di na maulit ang mga pagkakamali. Sa mga mabibigat 
na pagkakamali, nilalapatan ng karampatang aksyong pandisiplina 
at kaparusahan ang mga sangkot alinsunod sa tuntunin sa disiplina 
ng BHB at sariling sistema ng hustisya at prosesong hudisyal ng 


Demokratikong Gubyernong Bayan. 


Dahil matuwid at makatao ang rebolusyonaryonaryong kilusan, 
iginagalang nito kahit ang karapatan ng mga mersenaryong tropa na 
wala nang kapasidad na lumaban. Nilalapatan ng lunas ng NPA ang 
mga nasugatang AFP-PNP sa mga taktikal na opensiba. Iginagalang 
at tinitiyak ng Partido at NPA ang karapatan ng mga bihag ng digma 
alinsunod sa patakaran nito ng maluwag na pagtrato sa mga bihag at 


sumuko sa labanan. 


Sa Timog Katagalugan, maraming pagkakataon nang ipinakita ng NPA 
ang makataong pagtrato sa mga bihag ng digma tulad sa pagpapalaya 
sa mga bihag batay sa makataong dahilan. Tampok sa mga ito ang 


pagpapalaya sa mga sumusunod: 
1. Lt. Gan at Sgt. Causapin sa South Quezon noong 1986, 
2. Cpl. Aliwalas at C1C Bulusan sa Bulalacao, Mindoro Oriental 


noong 1986, 

3. Captain Enrico Salapong ng 15th PC/INP Company at apat 
niya pang kasamahan noong 1989 sa Bongabong, Mindoro 


Oriental: 


4. Sgt. Sacbibit, PA at C2C Batocabe, PC-INP sa South Quezon 
noong 1990, 


5.. Capt Reyes at Moredo sa mainland TK noong 1994, 


6. SPO3 Martillano Magtagad noong 1997 sa Roxas, Mindoro 


Oriental: 


7. PCI Rene Francisco, hepe ng pulisya sa Rodriguez, Rizal at 


Sgt. Joaquin Melad noong 1997, 


8. Sgt Wevino Demol, isang operatiba ng 16th ISU noong 1999 


sa Tanay, Rizal, 


9. Major Noel Buan, SOLCOM Deputy Intelligence Chief noong 
1999 sa Mansalay, Mindoro Oriental: 


10. Air Force Chaplain Capt. Melchor Fernando noong 2000 sa 


Paluan, Mindoro Occidental: 


11. Police Inspector Rex Cuntapay, PO1 Alberto Umali at PO1 


Marvin Agasen noong 2009 sa Rodriguez, Rizal, at 


12. Reymando R. Malupa, aktibong CAFGU ng 203rd Brigade sa 
Bansud, Oriental Mindoro noong 2019. 


Taliwas dito ang kondukta ng halimaw na AFP-PNP sa kanilang 

mga operasyong militar at pulis. Wala itong isinasaalang-alang na 
kapakanan ng mga inosenteng mamamayan na tatamaan ng kanilang 
malupit na mga operasyong militar. Ni hindi nito isinasaalang-alang 
maging ang kaligtasan ng sarili nilang kasamahan. Patunay dito 
ang pagkamatay ni PCI Abelardo Martin--hepe ng pulis ng Dolores, 
Quezon-sa kamay ng mga tropa ng 2"? Scout Ranger Company na 
pataksil na naglunsad ng rescue operation sa gitna ng negosasyon 


para sa pagpapalaya kay Martin noong 1999. 


Sa Timog Katagalugan, may binalangkas at sinusunod na mga tuntunin 
sa pagdakip, pangangalaga, at pagpapalaya sa mga prisoners of war 
(POW) bahagi ng pagsisinop sa usapin ng pangangalaga ng mga bihag 
ng digma alinsunod sa mga internasyunal na panuntunang nakasaad 
sa Geneva Conventions of 1949 at Protocol Il of 1977. Patunay itong 
ang rebolusyonaryong gubyerno ay isang estadong nakikidigma 
at naigagawad sa mga POW ang makataong pagtrato alinsunod sa 


Protocol | at Protocol Il ng Geneva Conventions. 


Dineposito ng NDFP sa Swiss Federal Council ang kanyang Declaration 
of Understanding to Apply the Geneva Conventions and Protocol | 4 Il. 
Noong Agosto 2, 1996 tinanggap at kinilala ng Swiss Federal Council 


ang naturang depository declaration ng NDFP. 


Mariing pinasusubalian ng rebolusyonaryong kilusan ang paninira ng 
teroristang rehimeng Duterte na “lumalabag ang CPP-NPA-NDFP sa 
pandaigdigang makataong batas”. Isang kabalintunaan ang walang 
batayang pagkundena ng reaksyunaryong estado sa paggamit ng 
NPA ng mga command detonated explosives na diumano ay labag sa 


Ottawa Treaty na nagbabawal sa paggamit ng anti-personnel landmine 

gayong walang habas ang panganganyon at pambobomba ng AFP- 
PNP sa mga kabundukan nang walang malinaw na target. Higit itong 
nakapipinsala sa mamamayan, kanilang mga bukirin at iba pang ari- 
arian. Desperasyon ito ng estado dahil nais nitong pagtakpan ang 


terorismong inihahasik nito sa bayan. 


Pawang mga gawa-gawang paninira at kasinungalingan lamang ang 
ibinabato ng rehimen na diumano'y nagrerekluta ng mga child warrior 
ang NPA. Malinaw na nakasaad sa Saligang Alituntunin ng Bagong 
Hukbong Bayan ang rekisitong edad na 18 pataas para sumapi sa 
NPA. Kinikilala at pinangangalagaan ng rebolusyonaryong kilusan 
ang karapatan ng mga bata habang isinusulong ang digmang bayan 
samantalang walang pakundangan ang AFP-PNP sa mga atrosidad 
nito laban sa mga bata. Pamalagiang nadadamay ang mga bata sa 
karahasang inihahasik nila sa komunidad. Katunayan, nitong Mayo 12, 
dinukot ng mga elemento ng 203rd Brigade ang batang si MJ, anak ng 
isang detenidong pulitikal at pinagbibintangang NPA. 


Ang tunay na terorista at pangunahing tagalabag ng karapatang tao 
ay ang AFP-PNP at ang pasistang rehimeng Duterte. Upang balutan 
ng ligalidad, ginamit nito ang Anti-Terror Law para maghasik ng 
terorismo sa bayan at supilin ang anumang makatarungang pag- 
aalsa ng mamamayan. Ginawang sandata ang naturang batas upang 
patahimikin ang mga aktibista, progresibo, kritiko at oposisyon. 
Nagpatupad ang reaksyunaryo at pasistang AFP/PNP ng mga 
Synchronized Enhanced Management and Police Operations (SEMPO) 
kung saan nilayon nitong patahimikin at pilayin ang kilusang masa 
sa mga kalunsuran at kanayunan. Noong Marso 7, 2021, sabayang 


inatake ang mga opisina at bahay ng mga lider masa sa Cavite, Rizal, 


198 | Mga Pahayag ni Patnubay de Guia 


Laguna at Batangas at walang awang pinagpapaslang nang walang 
kalaban-laban ang siyam na mga aktibista at lider-masa. Tinagurian 


itong Bloody Sunday. 


Sa gitna ng pandemya at lumalalang krisis sa bansa, nagpatupad ang 
rehimen ng marahas na kalakaran sa ilalim ng militaristang lockdown. 
Sa kanayunan, walang puknat ang mga FMO at RCSPO ng AFP-PNP na 
nagdudulot ng samu't saring mga kaso ng paglabag sa karapatang tao 
gaya ng iligal na pag-aresto't imbestigasyon, tortyur, panggagahasa at 
pangmomolestiya sa kababaihan, pagpatay at pagmasaker, sapilitang 
pagpapalikas, pagkontrol sa galaw ng populasyon, paggamit sa mga 
pampulikong gusali bilang pasilidad militar, food and other economic 
blockade at pagpigil sa tulong at relip sa panahon ng kalamidad 


(denial of humanitarian access). 


Lalong hindi kinikilala ng mga berdugong AFP-PNP ang karapatan 
ng mga mandirigma ng NPA. Makailang ulit na nilang nilalabag 
ang karapatan ng mga hors de combat o mandirigmang wala nang 
kapasidad na lumaban. Sinalbeyds si Mario “Ka Jethro” Caraig ng 
mga elemento ng 1st IB-PA at RMFB-4A noong Agosto 8 sa kabila ng 
kawalan niya ng kapasidad na lumaban dahil sa sugat na natamo. 
Nilapastangan din ang labi ng mga yumaong kasama at ipinagkait ito sa 
mga kaanak. Sa Timog Katagalugan, tampok ang kaso ni Noel “Ka Bai” 
Levanta na namartir noong Marso 2020 ngunit ibinigay sa mga kaanak 
ang labi ng Mayo 2020, at ang Kalayaan 3 na namatay sa labanan sa 
Laguna noong Agosto 2020 pero natagpuan na lamang ng mga kaanak 
ang mga bangkay sa mga sementeryo sa Batangas at Rizal. Marapat na 
panagutan ng AFP-PNP, lalo ng mga opisyal na sangkot sa kasong ito, 


ang pagyurak sa karapatan ng mga nakikidigmang pwersa. 

Makatao at makatarungan ang digmang isinusulong ng CPP-NPA- 
NDFP dahil layon nitong makamit ang hustisyang panlipunan para 
sa lahat ng inaapi't pinagsasamantalahan ng naghaharing sistema. 
Makatwiran ang rebolusyong isinusulong ng mamamayan dahil hangad 
nitong itatag ang demokrasyang bayan at tamasahin ng mamamayan 
ang kasaganaan at kaunlaran. Sa gitna ng digma, makakaasa ang 
sambayanang Pilipino sa CPP-NPA-NDFP na patuloy nitong igagalang 
at itataguyod ang karapatang tao habang isinusulong ang pambansa- 


demokratikong rebolusyon. 


Sa pagtatagumpay ng demokratikong rebolusyong bayan, makakamit 
ng mamamayan ang ganap na pagkilala at pagkakaloob ng kanilang 
mga batayang karapatan. Kasabay nito ang pagtatayo ng lipunang 


masagana, maunlad at mapayapa. 

Hustisya para sa lahat ng desaparecidos! 


Agosto 30, 2021 


ara sa mga pamilya, kaibigan at kasamahan ng mga 
desaparecidos, hindi natatapos ang kanilang pakikibaka sa 
paghahanap para sa mga biktima ng sapilitang pagkawala, 
nakikibaka din sila para sa hustisyang panlipunan at katarungan para 
sa lahat. Ilan na nga ba silang mga nawala na kasama na sa mahabang 
listahan ng mga desaparecidos? Sila yaong mga nag-alay ng kanilang 


nag-iisang buhay para kamtin ang isang malaya at masaganang bukas. 


Marapat lamang na gunitain at sariwain ang kanilang mga buhay. 
Nananawagan ang National Democratic Front-Southern Tagalog na 
papanagutin ang mga berdugo at pasistang rehimen para sa walang 
kapatawarang krimen na pagkakait ng buhay at kalayaan para sa mga 
pinakamabubuting anak ng bayan. Mula pa sa panahon ng pasistang 
rehimeng Marcos hanggang sa kasalukuyang rehimeng Duterte, 
nananatili at lumulubha ang mga kaso ng sapilitang pagkawala. 
Ginagawa ng reaksyunaryong estado ang karumal-dumal na krimeng 
ito upang supilin ang pakikibaka ng mamamayan na lumalaban sa 
isang mapagsamantala at mapang-aping sistemang itinataguyod ng 


mga iilang naghaharing-uri sa bansa. 


Hanggang sa kasalukuyan nagpapatuloy at mas lalo pang sumisidhi 
ang mga kaso ng mga desaparecidos. Nagpapakita lamang ito ng 
kawalang pagpapahalaga ng reaksyunaryong estado at armadong 


pwersa nito sa buhay man o kamatayan ng isang indibidwal. Sa mga 

kasong ito walang bangkay na paglalamayan, walang libingang 
mababalikan para sa mga kaanak, kaibigan at kasamahan ng mga 
biktima. Sa bawat taong nawawala, hindi lamang ang kanilang pamilya 
ang nauulila kundi ang buong sambayanan. Nawalan ang bayan ng 
magigiting at mabubuti nitong anak na nagtatanggol sa karapatan at 


kumakalinga sa mga api. 


Ito ang sinapit ng maraming anak ng bayan na walang-awang dinukot 
ng mga pasistang pwersa. Subalit, nawala man sila, mananatili ang 
kanilang alaala ng kabayanihan at magiting na buhay na inalay sa 
pakikibaka para pambansang demokrasya at tunay na kalayaan. 


Mananatili sila sa alaala ng mamamayang minahal nila nang lubos. 


Nararapat na ihandog ang pinakamataas na pagpupugay at parangal 
sa kanilang mga ulirang- lingkod ng sambayanan. Alalahanin natin 
sina Rizalina Ilagan, Jessica Sales, Gerardo Faustino, Cristina Catalla, 
Ramon Jasul, Modesto Sison, Erwin de la Torre, Manny Salvacruz, 
Salvador Panganiban at Virgillo Silva. “Wag nating kalimutan ang 
mga inialay na sakripisyo nina Leticia Pascual, Geminiano Gualberto, 
Rodelo Manang, Albert Enriquez, Arnel Mendoza, Cesar Batralo, Philip 
Limjoco at marami pang mga walang mukha at walang pangalan. 
Patuloy nating ipanawagan ang katarungan para sa marami pang tulad 


nila na nakibaka hanggang sa kahuli-hulihang sandali. 


Sa bawat pagkawala sumisibol din ang mga bagong usbong na mga 
rebolusyonaryong nagpapatuloy ng kanilang mga sinimulan. Hindi 
tumitigil ang mamamayan sa paglaban at paghahangad ng katarungan 


at kalayaan. Hindi makalilimot ang mamamayan sa pagkamit ng 

hustisya para sa lahat ng biktima ng mga paglabag, krimen at atrosidad 


ng reaksyunaryong gubyerno. 


Magsisilbing inspirasyon ang kanilang buhay at pakikibaka para higit 
na pag-alabain ang apoy ng rebolusyon sa buong bayan. Marami 
pang mga anak ng bayan ang pinili ang landas ng rebolusyonaryong 
pakikibaka sapagkat malinaw sa kanila na ito lamang ang tanging 
daan na magpapalaya sa lahat ng uri ng pang-aapi at pagsasamantala 


sa lipunang Pilipino. 


Nawala man ang kanilang mga pisikal na katawan, wala mang 
libingang mahimlayan at mapag-aalayan ng bulaklak. Hangga't 
nagpapatuloy ang rebolusyon, mananatili silang buhay sa alaala, 
kasaysayan at pakikibaka ng mamamayan. Magpapatuloy ang 
pakikibaka para sa hustisya. Hindi natatapos ang lahat sa kamatayan. 
Pagkat ang mga sakripisyo ng mga martir at bayani ng rebolusyon ang 


higit na nagpapataba sa lupa para sa pagtatagumpay ng rebolusyon. 

Papanagutin ang rehimeng Duterte sa krimen 
laban sa mga pambansang minorya! Igalang at 
ipaglaban ang karapatan sa pagpapasya sa sarili 
ng mga pambansang minorya! 


Agosto 30, 2021 


oong Hulyo 30, dinakip ng mga sundalo ng 203rd Brigade si 
Lukmay de Jesus, isang Mangyan. Tinortyur si de Jesus at 
matinding hirap ang dinanas niya sa kamay ng mga sundalo. 
Bago ito, nito lamang Hulyo 29, walang-awang pinaslang naman ng 
mga ahente ng estado ang kilalang lider-Mangyan na si Salvador 
“Baduy” dela Cruz. Si dela Cruz ay pinagbabaril hanggang sa tuluyang 
mamatay. Noong Marso 7, kabilang ang mga Dumagat na sina Puroy at 
Randy “Pulong” dela Cruz sa pinaslang sa tinaguriang “Bloody Sunday. 
Walang awa silang pinatay ng AFP-PNP sa kanilang mga tahanan sa 


harap mismo ng kanilang mga kapamilya at kaanak. 


Ilan lamang sila sa libu-libong biktima ng extra-judicial killings at 
paglabag sa karapatang tao ng pasistang rehimeng Duterte. Bukod 
dito, kabilang sila sa paparaming bilang na pinapatay at pinahihirapan 
na mga pambansang minorya sa bansa dahil sa kanilang mga 
pampulitikang paninindigan at mga isinusulong na pakikibaka hindi 
lamang sainteres ng kanilang pinanggalingang mga etnolingwistikong 


grupo kundi pati sa kagalingan ng mamamayan. 


Target ng madugong todo-gera ng rehimeng Duterte ang mga 


pambansang minorya. Noong 2017, matatandaang inilunsad ng 

rehimeng Duterte ang kanyang gera laban sa mamamayang Moro. 
Sinalakay ng rehimen ang Marawi City na tahanan ng libu-libong 
Moro. Sa tabing ng anti-Muslim at anti-Moro na kampanyang “gera 
kontra-terorismo” ni Duterte, walang habas na binomba ang Marawi 
City ng rehimen. Winasak nila ang syudad, pinulbos nila ang mahigit 


11,000 bahayan at sapilitang pinalayas ang mahigit 27,000 pamilya. 


Sa Southern Tagalog, nagpapatuloy ang matinding paglabag ng 
rehimeng Duterte sa karapatan ng mga pambansang minorya. Sa 
Mindoro, ginawang lunsaran ng paparaming focused military operation 
at RCSPO ang mga komunidad ng mga Mangyan habang sa mga 
probinsya ng Rizal at Quezon, hindi na natigil ang panliligalig ng AFP- 
PNP sa komunidad ng mga Dumagat at Remontado. Hindi rin nalalayo 
dito ang nararanasan ng mga pambansang minorya sa Palawan. 
Paparami ang mga biktima ng pananakot, pananakit, sapilitang 
pagpapasuko, sapilitang pagpapalayas, iligal na pang-aaresto at 


pagdedetine at pamamaslang sa hanay ng mga pambansang minorya. 


Sa balangkas ng ethnocentric approach ng kontra-rebolusyonaryong 
gera ni Duterte, binigyan ng higit na pokus ng rehimen ang mga 
pambansang minorya sa pamamagitan ng samu't saring mga 
mapanlinlang na programa at proyektong pangkabuhayan, edukasyon 
at kalusugan habang papatindi naman ang panunupil sa kanila 
na tinutukoy ng reaksyunaryong gubyerno bilang mga pwersa ng 
armadong rebolusyon. Tinutukan din ng AFP ang pagrerekrut sa hanay 
ng mga pambansang minorya para maging mga regular na sundalo at 


mga ahente sa paniktik laban sa rebolusyonaryong kilusan. 


Malaon nang pinagsasamantalahan at inaapi ang mga 
pambansang minorya sa lipunang Pilipino. Patuloy silang inaagawan 

ng kanilang mga lupang sakahan at kinakamkam ang kanilang 
mga lupaing ninuno para bigyang-daan ang mga anti-mamamayan 
at makadayuhang proyekto gaya ng mga itatayong dambuhalang 
Kaliwa Dam sa Quezon at Wawa-Violago Dam sa Rizal. Kabilang 
din sa mga proyektong ito ang mapangwasak na pagmimina tulad 
ng nagpapatuloy na operasyon ng DMCI Holdings sa Mindoro, ang 
kapitalistang plantasyon ng palm tree sa Palawan, mga proyektong 
renewable energy, at iba pa. Kinakamkam ang mga lupain ng mga 
pambansang minorya at pinalalayas sila sa kanilang mga lupaing 
ninuno. Nito lamang Agosto, pilit na pinalalayas ang mga Dumagat na 
nasa Masungi Reserve sa Baras, Rizal dahil sa proyektong ekoturismo 
sa lugar. Patuloy rin silang nagiging biktima ng diskriminasyon na 
itinataguyod ng malakolonyal at malapyudal na lipunang kinakatawan 
ng rehimeng Duterte. Tuluyan na ring inabandona ng reaksyunaryong 
gubyerno ang mga pambansang minorya sa kawalan ng mga 


serbisyong panlipunan. 


Nananatiling masaugid na ahente ng rehimeng Duterte ang National 
Commission on Indigenous People (NCIP) upang sistematikong 
supilin ang mga karapatan ng mga pambansang minorya at hatiin ang 
kanilang hanay. Kailanman, hindi tumutugon ang NCIP sa karaingan 
ng mga pambansang minorya para sa karapatan sa pagpapasya sa 
sarili at sa paggalang ng mga lupaing ninuno. Ito pa ang nagmistulang 
tagalako sa kultura ng mga pambansang minorya at mga lupaing 


ninuno sa mga kapitalista para sa ekoturismo at pangangamkam. 


Marapat lamang na papanagutin ang rehimeng Duterte sa kanyang mga 
krimen at atrosidad laban sa mga pambansang minorya. Sa okasyon 
ng Buwan ng mga Pambansang Minorya ngayong Agosto, ibayong 

nananawagan ang NDF-ST para sa pagbubuklod at pagkakaisa ng mga 
pambansang minorya at mamamayan upang ipaglaban ang karapatan 
sa pagpapasya sa sarili ng mga pambansang minorya. Matagal na itong 
ipinagkakait sa kanila kasama ang kanilang karapatan sa lupa at mga 
lupaing ninuno.Patuloy na nilalapastangan ang kanilang identidad at 


kultura bilang mga pambansang minorya. 


Sa kasalukuyan, ang mga pambansang minorya at iba't ibang 
etnolingwistikong grupo ang nagsusulong ng kanilang pakikibaka 
para sa lupaing ninuno at pagpapasya sa sarili sa balangkas ng 
demokratikong rebolusyon ng bayan. Kasama ang iba pang inaaping 
uri sa lipunang Pilipino, lumalahok sila sa digmang bayang inilulunsad 
ng CPP-NPA-NDFP. Itinayo nila ang kanilang mga pambansa- 
demokratikong organisasyon tulad ng MINDORO ng mga Mangyan, 
Kadumagetan ng mga Dumagat at Remontado at Supok ng mga 
pambansang minorya sa Palawan upang higit na pagkaisahin ang 
kanilang hanay sa diwa ng pagsusulong ng armadong rebolusyon at 


pagtatagumpay ng digmang bayan sa bansa. 


Marami sa kanilang hanay ang sumasapi sa NPA, ang iba ay mga martir 
na ng rebolusyon habang ang kalakha'y nagpapatuloy sa landas ng 
armadong pakikibaka. Isinusulong nila hindi lamang ang pakikibaka 
ng grupo at tribu na kanilang pinagmulan kundi ang pakikibaka 
ng sambayanang Pilipino para sa tunay na demokrasya at ganap na 
kalayaan. fl 

Wakasan ang paghahari ng mandarambong, 
tiraniko at diktador na si Rodrigo Roa Duterte! 
Biguin ang pagtatangkang rebisahin ang 
kasaysayan! 


Setyembre 21, 2021 


a okasyon ng ika-49 taong pagkakadeklara ng Batas Militar 
ng yumaong mandarambong, tiraniko at diktador na si 
Ferdinand E. Marcos (FM), mahigpit na kasama at katuwang 
ng sambayanang Pilipino ang NDF-ST sa hangarin nitong wakasan 
ang paghahari ng kasalukuyang mandarambong, tiraniko at diktador 
na si Rodrigo Roa Duterte at sa pagbigo sa pagtatangka ng pamilyang 
Marcos at kanilang mga kapanalig na baguhin ang kasaysayan ng 
bansa at lipusin ng kasingungalingan ang panahon ng paghahari ng 


Batas Militar ng diktadurang Marcos. 


Taas-kamaong binabati ng rebolusyonaryong kilusan ng Timog 
Katagalugan ang iba't ibang mga grupo at organisasyon na 
nagsasagawa ngayon ng mga pagkilos upang gunitain ang mapait na 
bahagi sa kasaysayan na sinapit ng sambayanang Pilipino sa kamay 
ng diktador na si Marcos at sa pamilya nito nang ipataw sa bansa ang 
Batas Militar noong Setyembre 21, 1972. Patuloy nilang ipinapahayag 
ang kanilang panindigan na hindi na dapat pang maulit ang pag-iral ng 
Batas Militar sa bansa at biguin na mailuklok sa kapangyarihan ang isa 


pang potensyal na diktador sa katauhan ni Bongbong Marcos. 

Kabilang din ang NDF-ST sa mga kumukondena sa pamilyang Marcos 
at ng kanilang mga tagasuporta sa patuloy nitong pagtatangkang 
rebisahin ang kasaysayan hinggil sa krimen ng diktador na si Ferdinand 
E. Marcos laban sa sambayanang Pilipino sa panahon ng kanyang 
paghaharing militar. Pinipilit ng pamilyang Marcos na palabasing 
bayani ang amang diktador sa kabila ng katotohanan na ang paghahari 
ni Marcos ay nabalutan ng malawakang katiwalian, pandarambong sa 
kaban ng bayan, pagsadsad ng ekonomiya ng bansa, mga pagpatay at 


malawakang paglabag sa karapatang pantao. 


Bago ang kaarawan ng yumaong diktador noong Setyembre 11 at ilang 
araw bago ang ika-49 taong deklarasyon ng Batas Mllitar, sunod-sunod 
ang mga pahayag sa midya at iba pang plataporma ng mga kaanak 
ng diktador, lalo na si Bongbong Marcos na tatakbong Presidente 
ng Pilipinas. Pinalilitaw nila na si Marcos ang pinakamahusay na 
Presidente ng Pilipinas na nagbigay ng kaunlaran sa bansa. Subalit ang 
lubos na nakagagalit ng damdamin ay ang pagtatangka ng pamilyang 
Marcos na baguhin ang husga ng kasaysayan sa krimen ng diktadura 
hanggang ibagsak ito ng popular na pag-aalsa ng mamamayan sa 
EDSA. Pinalilitaw ng pamilya at tagasuporta ng mga Marcos na mabuti 
ang idinulot ng Batas Militar sa sambayanang Pilipino sa pag-aakalang 
malilinlang at mapapaniwala nila ang taumbayan. Pilit at patuloy na 
itinatanggi ng pamilyang Marcos at mga kapanalig nila, kabilang 
si Duterte, ang katotohanang ang panahon ng Batas Militar ng 
pamilyang Marcos ang isa sa pinakamadilim na bahagi sa kasaysayan 


ng sambayanang Pilipino. 


Subalit hindi kailanman maaaring pasinungalingan ang mga 


kabuktutan ng 14 na taong pasistang paghahari ni Ferdinand E. 

Marcos. Sa tala ng iba't ibang grupo sa karapatang pantao nasa 3,257 
ang pinaslang (summary executed) kabilang ang 892 biktima ng 
masaker. May kabuuang 352 ang mga nawawala at pinaniniwalaang 
pinatay na rin ng mga ahente ni Marcos. Nasa 35,000 ang biktima 
ng torture at pagmamalupit at 70,000 naman ang mga ikinulong. 
Maraming mga detenidong pulitikal na kababaihan ang nakaranas 
ng sekswal na pang-aabuso at panggagahasa mula sa mga ahente ni 
Marcos na ang marami ay buhay na saksi at magpapatotoo kung gaano 
kalupit at ka-brutal si Marcos. Hindi rin kayang pasubalian ang mga 
testimonya ng libu-libo pang mga buhay na saksi at biktima ng Batas 


Militar na patuloy na naghahangad ng hustisya. 


Ang pagkapanalo ng kaso ng 9,539 na biktima ng batas militar 
noong 1995 sa US District Court sa Hawaii ang patunay sa atrosidad 
ng rehimeng Marcos. Ipinag-utos ng Korte ang paggawad ng bayad- 
pinsala sa mga biktima ng kabuuang 51.96 bilyon na bahagi ng S10 
bilyong nakaw-na-yaman ng mga Marcos. Noong Nobyembre 2018, 
napatunayan ng Sandiganbayan na nagkasala si Imelda Marcos 
sa pitong (7) kasong graft dahil sa iligal nitong paglalagak ng 5200 
milyon sa isang Swiss Foundation noong siya'y Gobernador ng Metro 
Manila mula 1975-1986. Napatunayan ng Sandiganbayan na ang mag- 
asawang Ferdinand at Imelda Marcos ay nagtayo at nangasiwa ng isang 
Swiss Foundation, gamit ang mga alyas na pangalan, upang itago ang 
kanilang ninakaw na pera ng bayan. Dagdag pa ang pagsasabatas ng 
Republic Act No.10368 o ang Human Rights Victims Reparation and 
Recognition Act of 2013 kung saan sa nasa 75,749 na mga aplikante, 
11,103 lamang na mga biktima ng paglabag sa karapatang pantao ni 


Marcos ang nabigyan ng reparasyon. 

Ang mga naturan sa unahan ang magpapasubali sa pagsisikap ng 
pamilyang Marcos na rebisahin ang kasaysayan sa pamamagitan ng 
pagtanggi sa mga ginawang atrosidad sa mamamayang Pilipino ng 


dating diktador. 


Malalim ang sugat na iniwan ng Batas Militar ni Marcos sa 
sambayanang Pilipino, lalo na sa mga pamilya at mga nabubuhay pang 
mga biktima nito. Ang pagtatangkang rebisahin at baluktutin ang 
mga pangyayari sa panahon ng Batas Militar ay lalong nagpapadugo 
sa sugat na hanggang ngayon ay hindi pa humihilom dahil na rin sa 
kawalan ng hustisya, kawalan ng pag-amin at paghingi ng kapatawaran 


ng pamilyang Marcos sa lahat ng naging biktima ng Batas Militar. 


May dahilan at batayan ang mga sama-samang pagkilos at 
pamamahayag ng iba't ibang grupo at sektor ng lipunang Pilipino 
para labanan at biguin ang pagtatangka ng ilan na rebisahin at 
baluktutin ang mga kaganapan at resulta nang ipataw ni Marcos ang 
Batas Militar sa bansa. Lalong may dahilan at batayan na kumilos ang 
taumbayan para matatag na labanan ang umiiral na de facto Martial 
Law na ipinatutupad sa bansa ng pasistang rehimeng US-Duterte. 
Dapat patuloy na magpunyagi sa paglaban ang taumbayan upang 
wakasan na ang tiwali, tiraniko at teroristang paghahari ni Duterte 
at handlangan ang pagnanais niyang makapanatili sa kapangyarihan 
lagpas sa kanyang termino. Kung tutuusin, sa loob lamang ng mahigit 
na limang (5) taong panunungkulan ni Duterte, nahigitan na niya ang 
brutalidad at atrosidad na ginawa ni Marcos sa mamamayang Pilipino 


sa loob ng labing apat (14) na taon. 


Labas kay Ferdinand E. Marcos, maihahanay na rin si Duterte sa 


kilalang mga diktador sa mundo tulad ni Adolf Hitler ng bansang 

Alemanya, ldi Amin ng Uganda, Francois “Doc” Duvalier ng Haiti, 
Augusto Pinochet ng Chile, Fulgencio Batista ng Cuba, Park Chung- 


hee ng South Korea at Suharto ng Indonesia. 


May kahaharapin ding kaso si Duterte sa International Criminal Court 
(ICC) na mga krimen laban sa sangkatuhan na maramihang pagpatay 


sa ilalim ng kanyang gera kontra-droga. 


Unti-unting nagkakaroon ng linaw ang posibilidad ng tambalang 
Bongbong Marcos bilang Presidente at Rodrigo Duterte bilang Bise 
Presidente sa darating na halalan sa Mayo 2022. Dapat hadlangan 
at biguin ng sambayang Pilipino na makapaghari sa bansa ang isang 
potensyal na diktador at kasalukuyang diktador. Lalo lamang nilang 
ilulubog ang bansa sa kumunoy ng kahirapan, pagsasamantala at 
kaapihan. Patuloy nilang itataguyod ang interes at kapakanan ng mga 
dayuhan kaysa sa mga Pilipino sa pamamagitan ng pagtupad ng mga 
anti-mamamayan at neo-liberal na mga patakaran ng imperyalistang 


kapangyarihan tulad ng US at China. 

Pagpupugay sa uring magsasaka! 


Oktubre 21, 2021 


asama ng iba pang uring api't pinagsasamantalahan sa rehiyon 
ng Timog Katagalugan, malugod na ipinaparating ng National 
Democratic Front-Southern Tagalog (NDF-ST) ang mahigpit 
nitong pakikiisa at taos-pusong pagsuporta sa mga tagumpay na 
nakamit ng masang magsasaka sa kanilang walang humpay na 
pakikibaka para sa isang tunay na repormang agraryo at hustisyang 


panlipunan. 


Ginugunita ng uring magsasaka ang Oktubre 21 bilang pananda ng 
walang lubay nilang pakikibaka para sa isang tunay na reporma sa 
lupa at bilang pagtatakwil sa huwad na PD2 at PD27 ng diktadurang 
Marcos noong Oktubre 21, 1972-- isang buwan matapos ipataw ang 


Batas Militar sa Pilipinas. 


Huwad na idinieklara ng PD2 ang buong bansa bilang isang 
“land reform area”. Mapanlinlang namang idiniklara ng PD27 na 
“nagpapalaya” sa mga magsasaka mula sa pagkakagapos sa lupa at 


pagkakaloob sa kanila ng ariin ang kanilang lupang sinasaka. 


Mahalagang balikan, upang sariwain, ang mga natamong tagumpay 
sa nagdaang mga taon ng masang magsasaka sa kanilang buhay at 
kamatayang pakikibaka para sa pagkakaroon ng sariling lupang 
mabubungkal, sa paglaban sa iba't ibang anyo ng pyudal at malapyudal 


na pagsasamantala sa kanayunan, paglaban sa pasismo ng estado, 

paglaban sa mga patakaran at imposisyon ng imperyalistang 
globalisasyon at sa kabuuang pakikibaka sa pagsusulong ng mga 
demokratikong interes at kahilingan ng sektor at ng sambayanang 
Pilipino. Samantalahin din ang pagdiriwang para higit na pahigpitin 
ang pagkakapit-bisig, ibayong patatagin ang paninindigan at itaas ang 


kapasyahang lumaban. 


Lubos na pinasasalamatan at pinapahalagahan ng NDF-ST ang mga 
naging kontribusyon ng kilusang magsasaka sa kabuuang pakikibaka 
ng sambayanang Pilipino para sa pambansang kalayaan at demokrasya. 
Higit sa lahat sa mga mahahalagang tagumpay na nakamit ng 
rebolusyonaryong kilusang magsasaka sa pakikibaka at pagsusulong 
ng rebolusyong agraryo, armadong pakikibaka at pagtatayo ng mga 
organong kapangyarihang pampulitika sa kanayunan. Ang uring 
magsasaka ang pangunahing pwersa ng demokratikong rebolusyon 
ng bayan na isinusulong ng CPP-NPA-NDFP. Sa mahabang panahon ay 
tinatamasa ng rebolusyonaryong kilusan ang malawak at malalim na 


suporta ng uring magsasaka. 


Sa araw ding ito, binibigyang pugay ng NDF-ST ang mga lider at kasapi 
ng ligal na demokratikong kilusang magsasaka at ng rebolusyonaryong 
kilusang magsasaka na nag-alay ng kanilang tanging buhay para sa 
kapakanan at interes ng kanilang uri at ng iba pang uring inaapi't 
pinagsasamantalahan. Ang kanilang dakilang pamana ay patuloy 
na magniningning at magbibigay inspirasyon sa isinusulong na 
pakikibaka ng sambayanang Pilipino para sa pambansang kalayaan at 


demokrasya. 


Ang uring magsasaka ang bumubuo ng halos 7596 ng populasyon ng 
bansa. Sila ang pangunahing sektor na lumilikha ng pangangailangang 

pagkain ng bansa. Pawis at dugo ang kanilang pinupuhunan para 
lumikha ng pagkain na kailangan ng kabuuang populasyon ng bansa. 
Subalit kabaligtaran ang nangyayari. Kung sino pa ang tagapaglikha 
ng pagkain, siyang kulang o di sapat ang nakakain habang ang iilan 


ay bundat at nagpapasasa sa yaman na nilikha ng uring magsasaka. 


Lalong naging kalunos-lunos ang sinapit na buhay ng masang 
magsasaka sa loob ng mahigit limang taong panunungkulan ni 
Duterte. Dumarami nang higit ang mga naghihikahos at nagugutom 
dahil sa anti-magsasaka at anti-mamamayang mga patakaran ng 
rehimeng Duterte. Sinabayan pa ito ng mga kalupitan at brutalidad 
ng kanyang pasistang paghahari. Bala, karahasan at kamatayan ang 
karaniwang tugon ni Duterte sa mga lehitimo at mapayapang pagkilos 
ng mga magsasaka at taumbayan para iparating sa gubyerno ang 
kanilang mga karaingan at kahilingan. Ayon sa datos ng grupong 
KARAPATAN, noong 2020, umabot sa 190 lider magsasaka at katutubo 
ang pinaslang ng mga death squads na pinaniniwalaang binuo mula sa 
mismong hanay ng AFP at PNP. Bago pinatay, dumanas muna sila ng 
iba't ibang tipo ng paninira, panggigipit at red-tagging mula sa NTF- 
ELCAC, AFP at PNP. 


Ayon din sa datos ng grupong Karapatan, nasa 456,103 mga magsasaka 
at pambansang minorya ang sapilitang lumikas mula sa kanilang 
baryo at pamayanan dahil sa walang habas na paghuhulog ng bomba, 
panganganyon at aerial straffing ng AFP at PNP. Nagpapatuloy ang 
ganitong karahasan ng AFP at PNP hanggang sa kasalukuyan at kahit 
sa panahon na humaharap ang bansa sa paglaban sa pandemikong 
Covid-19. Libo-libong magsasaka at katutubo sa rehiyong Timog 


Katagalugan ang naging biktima ng karahasan at iba't ibang paglabag 

sa karapatang pantao resulta ng mga operasyong militar ng AFP at 


PNP sa kanilang komunidad at pamayanan. 


Huwad ang reporma sa lupa ng lahat ng nagdaang rehimen sa Pilipinas. 
Kailanman ay hindi winakasan ng mga pekeng reporma sa lupa ang 
pyudal na monopolyo sa lupa ng malalaking burgesya-kumprador at 
panginoong maylupa--manapa'y nagpatuloy ang rekonsentrasyon ng 
lupa sa kamay ng iilang mapagsamantala at paglubha ng malaganap 


na kawalang lupa ng uring magsasaka. 


Walang anumang pagkukunwari at mas garapal ang gubyernong 
Duterte na nagpahayag na di magpapatupad ng programa sa reporma 
sa lupa. Mga pakitang tao at pagpapaganda lamang ng kanyang 
lugmok na imahe ang mga palabas sa midya na pamamahagi niya 
ng mga pekeng Certificate of Land Ownership Award (CLOA). Ang 
katotohanan, lalong dumarami ang mga magsasaka at katutubong 
nawalan ng lupang nabubungkal dahil walang pakundangang ibinukas 
ni Duterte ang mga malalawak na lupain ng bansa at maging ang mga 
lupaing ninuno ng mga pambansang minorya sa pangangamkam at 
pandarambong ng mga dayuhan at lokal na malalaking korporasyon 


sa pagmimina at agrikultura. 


Nananatiling kontrolado ng iilang malalaking panginoong maylupa 
at debeloper ang mga malawak na lupain sa Timog Katagalugan. Ilan 
sa mga prominenteng may libo-libong ektaryang lupain sa Timog 
Katagalugan ay ang pamilyang Zobel-Ayala, Sy, Tan, Villar, Cojuanco, 
Campos, Yulo, Uy, Reyes at Murray. Nasa mahigit sa 400,192 ektaryang 
lupain sa rehiyon ang sangkot sa iba't ibang kaso ng pangangamkam 
ng lupa ng 69 PML at 51 malalaking debeloper. Mahigit 160,435 

mamamayan sa rehiyon ang apektado sa naitalang 94 kasong agraryo 


noong 2017. 


Libo-libong magsasaka sa mga palayan ng rehiyon na kabilang sa 
mahigit sa 2.4 milyong magsasaka sa palayan ang nalugi at nabaon 
sa utang sanhi ng pagsadsad sa presyo ng palay sa pamilihan bunga 
ng pagbaha ng imported na bigas dulot ng Republic Act 11203 (RA 
11203) o Rice Tariffication Law (RTL) at talamak na ismagling ng bigas 
sa bansa. Maging ang mga magsasaka sa mga gulayan sa rehiyon ay 
nalugi at nabaon sa utang dahil sa walang habas at hindi makontrol 
na ismagling at pagpasok ng inangkat na mga gulay na ang bulto ay 
mula sa China. Lalong naging kalunos-lunos ang sitwasyon ng mga 
magsasaka sa bansa bunga ng kakulangan at kawalan ng ayuda 
mula sa pamahalaan sa panahon ng pandemya at pinsala sa kanilang 


kabuhayan dulot ng mga bagyo at iba pang kalamidad. 


Dinambong din ni Duterte ang coco levy fund na pagmamay-ari ng 
milyong magsasaka sa niyugan. Ang coco levy fund ay itinuturing ng 
mga magniniyog sa bansa na kanilang pag-aari at kailangang puspusang 
ipaglaban para mabawi ito mula sa kamay ni Danding Cojuangco at iba 
pang kroni ng yumaong diktador na si Ferdinand E. Marcos. Pawis at 
dugo ang kanilang pinuhunan para ipaglaban na mabawi at magamit 
ito sa kanilang pangangailangan at pangkagalingan. Ang probinsya ng 
Quezon ang nangungunang probinsya sa bansa sa usapin ng industriya 


at produksyon ng niyog. 


Pinapatay ni Duterte ang mga magsasaka hindi lang sa literal na 


pagkahulugan ng extra judicial killings (EJKs) sa bansa kundi maging 

sa pamamagitan din ng mga anti-magsasakang batas at patakaran 


nito. 


Wala nang pagsisidlan ang galit at pagkamuhi ng mga magsasaka sa 
pasistang rehimeng US-Duterte. Makatarungan at may batayan para 
manawagan ang masang magsasaka at taumbayan sa pagpapatalsik 
kay Duterte sa kapangyarihan. Batid ng lahat na hangga't nasa 
kapangyarihan si Duterte at mga tagapagmana nito, patuloy silang 
dadanas ng napakamiserableng buhay at kalupitan mula sa kamay ng 
tiraniko, mamamatay-tao at teroristang rehimen. Hindi taros ni Duterte 
na ang pagtindi ng pagsasamantala at pang-aapi ng kanyang pasistang 
estado ang magbubunsod ng ibayong pagtindi ng paglaban ng mga 
magsasaka at taumbayan na maaaring humantong sa pagpapatalsik 


sa kanya sa kapangyarihan. 


Sa ganitong kalagayan, walang ibang dapat gawin ang mga magsasaka 
kundi ang patuloy na lumaban at magpunyagi para ibagsak ang 
pasistang rehimeng US-Duterte. Puspusang labanan at hadlangan 
ang balakin ni Duterte na manatili sa kapangyarihan alinman sa 
pamamagitan ng pagdedeklara ng State of National Emergency o 
Martial Law gamit ang kaduda-dudang mga dahilan. Dapat ding 
puspusang labanan at hadlangan na maluklok sa kapangyarihan 
alinman kina Sara Duterte at Bongbong Marcos. Ipagpapatuloy 
lamang nila ang mga katiwalian at krimen sa bayan ni Duterte. Kasado 
na ang makinarya at salaping dinambong ni Duterte para gamitin 
sa pandaraya, sakali mang matuloy ang halalan sa Mayo 2022, para 


mailuklok ang kanyang tagapagmanang Presidente. 


Sa kabilang banda, labas kina Sara at Bongbong, wala ring maaasahan 

ang taumbayan na magkakaroon ng pundamental na pagbabago sa 
bansa sa sinumang mananalong Presidente sa darating na Mayo 2022. 
Lahat ng mga prominenteng pangalan na tumatakbo bilang Presidente 
ay kumakatawan sa burukratang kapitalistang interes ng mga 
naghaharing malaking burgesya-kumprador at panginoong maylupa 
sa bansa at siguradong patuloy na itataguyod ang mga patakaran, 
imposisyon at geopulitikal na interes ng mga imperyalismong US at 
China. 


Rebolusyon at hindi eleksyon ang dapat pangunahing tahakin na 
landas ng mamamayang Pllipino. Dapat tularan ang libo-libong 
magsasaka at iba pang sektor na nagpasyang humawak ng sandata 
at lumahok sa Demokratikong Rebolusyon ng Bayan (DRB) na 
isinusulong ng CPP-NPA-NDFP. Tanging sa pamamagitan ng DRB na 
may sosyalitang perspektiba magkakaroon ng tunay na katuparan ang 
matagal nang mithiin ng mga magsasaka na magkaroon ng sariling 
lupang masasaka, matupad ang pambansang industralisasyon at 
kaunlaran ng bansa at tamasahin ng sambayanang Pilipino ang tunay 


na kalayaan at demokrasya. 

Bayan, tumindig at lumaban! Ibasura ang alyansa 
ng mga pasista at mandarambong! 


Disyembre 10, 2021 


pinaparating ng NDF-ST ang mahigpit nitong pakikiisa at pagsuporta 
sa malawak na masa ng sambayanang Pilipino na ngayon ay 
nagsasagawa ng mga pagkilos sa iba't ibang panig ng bansa upang 


gunitain ang Pandaigdigang Araw ng Karapatang Pantao. 


Mahalagang okasyon ito sa lahat ng mga nagsusulong at nagtatanggol 
sa mga pundamental na karapatang pantao at lalo na sa mga 
nakikibaka sa paghahanap ng hustisya sa mga naging biktima ng 
Batas Militar ng yumaong pasista at diktador na si Ferdinand E. 
Marcos, Sr. at ng mga sumunod pang mga rehimen hanggang kay 
Duterte. Sa araw na ito ating patampukin at malakas na tuligsain 
ang patuloy na mga pang-aabuso at kalupitan ng pasistang rehimeng 
US-Duterte sa sambayanang Pilipino. Sa mga naging presidente ng 
bansa matapos kay Ferdinand E. Marcos Sr., bukod tanging si Duterte 
ang makapapantay kung di man nakahigit sa rekord ng diktador na 
si Marcos sa usapin ng mga pagpatay, iba pang krimen sa bayan at 


paglabag sa karapatang pantao ng mamamayang Pilipino. 


May natatanging halaga at kabuluhan ang mga pagtitipon at pagkilos 
ngayong araw para sa paggunita sa Pandaigdigang Araw ng Karapatang 
Pantao. Hinahamon tayo ng kasalukuyang sitwasyon na kailangan 


ang ibayong pagpupunyagi, pagkakaisa at tulungan ng lahat ng mga 

demokratiko at makabayang pwersa upang hadlangan na mapunta 
muli ang kapangyarihan ng gubyerno sa isa na namang Marcos at 
Duterte. Matinding mga sakripisyo at pagsisikap ang kailangang gawin 
ng taumbayan para labanan at biguin ang pinagsamang kasamaan at 
kalupitan ng mga angkan ng magnanakaw, mandarambong, pasista at 


mga talamak na lumalabag sa karapatang pantao. 


Nagsanib pwersa ang mga pampulitikang pamilya at dinastiya ng mga 
Duterte, Marcos, Arroyo at Estrada para isulong ang kandidatura ni 
Bongbong Marcos (BBM) at Sara Duterte-Carpio bilang presidente 
at bise presidente, ayon sa pagkakasunod, sa darating na burges na 
halalan sa Mayo 2022. Magtatangka ang pinagsanib na pwersa ng 
mga gahaman sa salapi at kapangyarihan na makuha ang poder ng 
gubyerno sa pamamagitan ng tambalan ng parehong anak ng mga 


diktador na si Bongbong Marcos at Sara Duterte-Carpio. 


Kinakatawan ng mga Duterte, Marcos, Arroyo at Estrada ang 
maduming pulitika sa bansa at ng pinakamasahol na mukha ng 
mga pampulitikang dinastiya at mga burukratang kapitalista na 
gahaman at lasing sa kapangyarihan. Tanging hangad nila na 
makuha ang pampulitikang kapangyarihan at makopo ang yaman 
ng bansa sa kapariwaraan naman ng sambayanang Pilipino. Sa labis 
na pagkagahaman sa kapangyarihan at salapi, tiyak na gagawin nila 
ang lahat para mailuklok ang sarili sa poder. Ang walang pagsisising 
pamilyang Marcos ay malaon nang nakikinabang at nagtatampisaw 
sa mga dinambong na yaman mula sa kaban ng bayan sa panahon 
ng paghaharing militar ng mga Marcos. Gagamitin nila ang kanilang 


mga ninakaw at dinambong na yaman at salapi ng bayan para sa 

pamimili ng boto, panunuhol sa mga lokal na opisyal ng gubyerno at 
ng COMELEC. 


Kailangang ilantad, labanan at biguin ng taumbayan ang planong ito 
ng nagsanib na mga dinastiyang angkan na hawakan ang poder ng 
gubyerno at muling magkamal ng kapangyarihan. Alalahanin natin na 
ang mga pampulitikang dinastiyang ito ay bihasa sa pandarambong. 
Sila'y mga sakim at walang kabusugan sa kapangyarihan at salapi. 
Uulitin lang nila ang kasaysayan ng panahon na sila (Marcos, 
Estrada, Arroyo at Duterte) ang nasa poder ng gubyerno kung saan 
naging talamak ang kanilang mga katiwalian, pandarambong sa 
kaban ng bayan at pang-aapi sa sambayanang Pilipino. Lalo lamang 
malulugmok sa kahirapan at kagutuman ang sambayanang Pilipino 
sakaling sina BBM at Sara ang magwagi sa halalan sa pamamagitan 
ng pandaraya, panunuhol at manipulasyon sa botohan. Ipagpapatuloy 
lamang nila ang mga katiwalian, kronismo at masamang pamamalakad 
sa gubyerno ni Rodrigo Duterte. Sa ilalim ng panunungkulan ni 
Ferdinand Marcos Sr. at Rodrigo Duterte, ibayong sumahol ang 
kahirapan, kawalang trabaho, pagkabaon sa utang ng bansa at naging 
palabigasan ang ekonomiya ng kanilang mga kroni at interes ng mga 
dayuhang negosyo. Pareho nilang winasak, sinalaula at pinahina ang 
mga establisadong burges na institusyon para sa kanilang interes at 
kapakinabangan. Sa basurahan ng kasaysayan sila nababagay at hindi 


na dapat pang hayaang makapanumbalik sa kapangyarihan. 


Dapat tandaan ng taumbayan na magiging mapanganib na presidente 
si BBM sakaling manalo siya sa halalang presidensyal sa Mayo 2022. 
Tulad ng kanyang amang diktador, ilulubog lamang niya ang bansa sa 


panibagong antas ng kronismo, korapsyon, paglabag sa karapatang 

tao at ekonomyang nakasanla sa utang. Babaligtarin nito ang husga 
sa pinakamadilim na yugto ng kasaysayan ng bansa sa ilalim ng 
diktadurang Ferdinand Marcos Sr. at sa naging husga sa mga nabawi 
at kasalukuyang pinaglalabanan pang dambong na yaman ng mga 
Marcos. Itatanghal din nilang bayani si Ferdinand E. Marcos Sr. at 
palalabasin na pinakamahusay na naging presidente ng bansa. 
Babaguhin ni BBM ang pananaw at husga ng bayan sa Martial Law ng 
kanyang amang diktador. Palalabasin niya na ang 14 na taong pag- 
iral ng Martial Law ng amang diktador ay “ginintuang mga taon” sa 
kasaysayan ng Pilipinas. Bibigyan din nya ng proteksyon si Duterte at 
mga kasapakat nito mula sa pag-uusig ng International Criminal Court 


sa kanilang krimen laban sa sangkatauhan. 


Ngayong ginugunita natin ang pandaigdigang araw ng karapatang 
pantao, marapat lamang na ibayong manindigan ang malawak na 
masa ng sambayanang Pilipino na dapat nang wakasan ang pasistang 
rehimeng US-Duterte. Kailangan gawin ang lahat ng makakaya para 
hadlangang makabalik sa kapangyarihan ang pamilyang Marcos 
sa pamamagitan ni BBM. Kailangan ding biguin na makapanatili sa 
kapangyarihan si Duterte sa pamamagitan ni Sara at ng pagtakbo 
niya bilang Senador. Sa kulungan sila nababagay at dapat na usigin at 


papanagutin sa kanilang mga kasalanan at krimen sa bayan. 

Gunitain ang pag-aalsang EDSA! Matatag na 
hawakan ang kapasyahang biguin na makabalik 
sa kapangyarihan ang mga mandarambong at 
pasista! 


Pebrero 25, 2022 


asama ng malawak na mamamayan ng rehiyong Timog 
Katagalugan, ang NDF-ST ay mahigpit na nakikiisa sa 
sambayanang Pilipino sa paggunita sa ika-36 na anibersaryo 
ng pag-aalsang EDSA na nagpabagsak sa kapangyarihan ng 
kinamumuhian at isinusuka ng bayan na diktador, mandarambong at 


mamamatay-taong si Ferdinand E. Marcos Sr. 


May natatanging halaga ngayon ang paggunita ng sambayanan sa pag- 
aalsang EDSA. Ginugunita ito ngayon sa harap ng banta at pagsisikap 
ng pamilyang Marcos na makabalik sa kapangyarihan sa pamamagitan 
ni Ferdinand “Bongbong” Marcos Jr. Huwag nating kalimutan na ang 
pamilyang ito ay responsable sa pagnanakaw at pandarambong ng 
pera ng bayan at isa sa mga dahilan ng pagkalugmok ng ekonomiya 
ng bansa at kapighatian ng mamamayang Pilipino. Matatag nating 
panghawakan ang ating kapasyahang hadlangan at biguin ang 


pagtatangka ng pamilyang ito na makabalik sa Malacafiang. 


Ginugunita natin ang EDSA, una sa lahat, para muling alalahanin ang 
mga kagitingan at kabayanihang ipinamalas ng sambayanang Pilipino 


sa pakikibaka nito laban sa diktadurang Marcos hanggang ito'y 

mapatalsik sa kapangyarihan. Ang pag-aalsang EDSA, una sa lahat ay 
kulminasyon ng mga gahiganteng pakikibakang masa na nilahukan 
at pinamunuan ng rebolusyonaryong kilusan laban sa diktadurang 
Marcos at ang paglawak at paglakas ng armadong pakikibaka sa 
buong bansa sa pamumuno ng Partido at Bagong Hukbong Bayan. 
Produkto ito ng pinagsanib na lakas ng uring anakpawis, mga peti- 
burgesya at propesyunal at iba pang demokratikong pwersang anti- 
Marcos na nagbuklod-buklod sa isang malapad na nagkakaisang 
prenteng anti-diktadura. Ikalawa, ang pag-aalsa sa EDSA, 36 
taon na ang nakakalipas, ay nagtuturo sa atin na walang malakas 
at makapangyarihang diktador na makagagapi sa rumaragasang 
kolektibong lakas at kapangyarihan ng taumbayan. At ikatlo, lubhang 
napapanahon at kailangan muling ipamalas ng sambayanang Pilipino 
ang kolektibo nitong lakas at kapangyarihan para biguin at hadlangan 
na makabalik sa kapangyarihan ang mga Marcos, Arroyo, Duterte at 
Estrada, mga pamilyang bihasa sa pandarambong, masugid na pasista 
at bantog na lumalabag sa karapatang pantao, sa pamamagitan nina 
Bongbong Marcos (BBM) at Sara Duterte-Carpio na tumatakbo bilang 


presidente at bise-presidente sa darating na halalan sa Mayo 9, 2022. 


Sa kabilang panig, kasabay ng paggunita sa ika-36 anibersaryo 
ng EDSA, dapat patuloy ang mga malawakang pagkilos at protesta 
ng bayan laban sa pasistang rehimeng US-Duterte na kundi man 
napantayan ay nahigitan pa ang mga nagawang krimen sa bayan ng 
kanyang iniidolong si Marcos Sr. Patuloy siyang singilin at papanagutin 


sa kanyang mga karumal-dumal na krimen sa bayan at sangkatauhan. 


Kapag nakabalik sa kapangyarihan ang pamilyang Marcos, Arroyo at 


Duterte, sa katauhan nina BBM at Sara, lalong magiging mailap ang 

paghahanap ng katarungan sa libu-libong biktima ng paglabag sa 
karapatang pantao, sa mahigit sa 70,000 ikinulong kung saan nasa 
34,000 ang nakaranas ng tortyur at iba't ibang uri ng pagpapahirap 
sa kamay ng mga pasistang tropa ni Marcos Sr. sa panahon ng Martial 
Law. Lalong mababalewala ang paghahanap ng katarungan para sa 
mga pamilya ng 3,240 na pinaslang o biktima ng extra judicial killings 
at 783 na nawawala (involuntary disappearance) sa panahon ng 


Martial Law ng yumaong diktador na si Marcos Sr. 


Kapag makabalik sila sa kapangyarihan, maisasantabi rin ang mga 
kasalanan at krimen sa bayan ni Rodrigo Duterte. Dadaan sa butas 
ng karayom ang mga paghahabol at pagpapanagot sa matandang 
Duterte sa di kukulangin na 30,000 na kanyang pinapaslang sa 
ilalim ng madugo ngunit huwad na kampanyang kontra droga, sa 
424 na pinaslang ng rehimen sa madugong kontra-rebolusyonaryong 
kampanya laban sa CPP-NPA-NDFP at mamamayan kung saan 216 
ay mga aktibistang tagapagtanggol ng karapatang pantao. Lalong 
magiging mahirap na makalaya ang 489 na bilanggong pulitikal na 
ipinakulong ni Duterte batay sa mga gawa-gawang kasong kriminal. 
Higit sa lahat, kapag nakabalik sila kapangyarihan, lalong titindi ang 
pasismo at terorismo ng estado. Ipagpapatuloy nila ang pag-iral ng 
kasuklam-suklam na NTF-ELCAC ni Duterte, lalong palalakasin at 
paglalaanan ng malaking pondo ito bilang isa sa kanilang instrumento 


ng karahasan at terorismo laban sa mamamayang Pilipino. 


Sa mga pahayag ni BBM, tahasan din niyang sinabi na hindi niya 
pahihintulutang ipailalim sa hurisdiksyon ng International Criminal 
Court (ICC) si Duterte para litisin sa kinakaharap nitong kaso at mga 


krimen laban sa sangkatauhan na nakasampa sa ICC. 

Sa madaling salita, kapag naluklok sa kapangyarihan sina BBM at Sara, 
sa pamamagitan ng dahas, vote buying o pamimili ng boto, pandaraya 
at manipulasyon sa resulta ng halalan, ipagpapatuloy lang nila ang 
nakamamatay na mga programa at patakaran ng pasistang rehimeng 
US-Duterte sa larangan ng ekonomiya, pulitika, militar at ugnayang 
panlabas. Lalo lamang nilang ilulubog sa kumunoy ng kahirapan 
at panunupil ang malawak na masa ng sambayanang Pilipino at sa 
kabilang banda'y bubusugin ang sarili, ang pasistang AFP-PNP at mga 


bago nilang mga kroni mula sa korupsyon at pandarambong. 


Determinado at pursigido ang pamilyang Marcos, Arroyo, Duterte 
at Estrada na mailuklok sa kapangyarihan sina BBM at Sara. Hawak 
ni Duterte sa leeg ang COMELEC, AFP at PNP at mga kumpanyang 
nangangasiwa sa kagamitan ng halalan tulad ng F2 Logistic na pag- 
aari ng kanyang kroni na si Dennis Uy. Binubuhos ngayon ng pamilyang 
Marcos sa kampanya ni BBM at Sara ang kanilang mga nakulimbat 
na yaman sa bansa. Ginagamit nila ito sa panunuhol sa COMELEC, 
militar at pulis, mga lokal na opisyal at iba pang grupo upang sila ang 


ikampanya at sa kabilang banda ay siraan ang kanilang mga kalaban. 


Matagal nang ginagastusan ng pamilyang Marcos ang 
pagpakalat ng kasinungalingan, panlilinlang at dis-impormasyon, sa 
pamamagitan ng kanilang mga bayarang troll armies and vloggers 
para pabanguhin ang pamilyang Marcos, rebisahin ang kasaysayan at 
palabasin ang panahon ng Martial Law ni Marcos Sr. bilang “ginintuang 
mga taon” sa kasaysayan ng Pilipinas sa kabila ng katotohanang 
sumipa sa 4496 ng populasyon ng Pilipinas ay mahihirap sa panahon 


ng Martial Law. 

Higit kailanman kailangan ngayon ang malawak na pagkakaisa ng 
sambayanang Pilipino para biguin ang pagsisikap ng pamilyang 
Marcos na makabalik sa kapangyarihan at ganundin ang hadlangang 
matupad ang ekstensyon ng kapangyarihan ng pamilyang Duterte 
sa pamamagitan ng kanyang anak na si Sara. Nasa kamay ng 
sambayanang Pilipino ang kapangyarihan sa pagbigo sa plano ng mga 
Marcos, Arroyo at Duterte na panatilihin sa bansa ang maka-dayuhan, 
anti-mamamayang patakaran at programa, tiraniko at kamay na bakal 


na paghahari. 


Matatag at determinado ang NDF-ST at buong rebolusyonaryong kilusan 
sa bansa na lubusin ang tagumpay ng demokratikong rebolusyon ng 
bayan (DRB) sa Pilipinas, sa pamamagitan ng matagalang digmang 
bayan, at ang kagyat na kasunod nitong sosyalistang rebolusyon. 
Tanging sa tagumpay ng DRB at sosyalistang rebolusyon magkakaroon 
ng katuparan ang malaon nang hangarin ng sambayanang Pilipino na 
magkaroon ng tunay na kalayaan, demokrasya, masaganang buhay at 


matagalang kapayapaan sa bansa[i 

Kababaihang Pilipino: tumindig at magbigkis 
laban sa pagsirit ng presyo ng petrolyo at mga 
bilihin! 


Marso 5, 2022 


a pagsalubong sa Pandaigdigang Araw ng mga Kababaihan, 

kinakaharap ng mga kababaihang Pilipino at ng buong daigdig 

ang napakabigat na pasanin bunga ng patuloy na pagsirit ng 
presyo ng petrolyo, na lalong nagtutulak sa pagtaas ng presyo ng 
mga bililhin at serbisyo sa gitna ng di-pa nakababangong ekonomya 
ng daigdig sa pananalasa ng pandemyang COVID-19. Ngayong Marso 
8, inaasahang magpapatupad muli, sa ika-sampung pagkakataon, 
ng malakihang pagtaas sa presyo ng petrolyo ang mga kumpanya ng 
langis sa bansa. P2-3 kada litro ang inianunsyong halaga ng dagdag- 
singil kasabay umano ng pagsirit ng pandaigdigang presyo ng petrolyo 


sa 5116 kada bariles dulot ng gera sa pagitan ng Russia at Ukraine. 


Mula pagpasok ng taong 2022, hindi na nagpaawat ang mga kumpanya 
ng langis sa pagtataas sa presyo ng kanilang produkto, habang walang 
malilinaw na hakbanging ipinatutupad ang gubyernong Duterte para 
kontrahin ito. Pumalo na sa P11.65 ang kabuuang pagtaas sa krudo 
o diesel, P9.65 sa gasolina at P10.30 sa kerosene. Pinakaapektado 
at pinaka-problemado ang mga kababaihang anakpawis na halos 
hindi pa nakababangon ang kabuhayan mula nang manalasa ang 
pandemya noong 2020. Ang karamihan sa kanila ay bago pa lamang 


nakapagsisimulang maghanap-buhay matapos ang sunud-sunod na 

lockdown at mga paghihigpit sa nakaraang mga taon. Samantala, 
ang ilang mga kababaihang magsasaka laluna sa Visayas, Mindanao 
at Palawan ay hindi pa nakababawi mula sa pananalanta ng bagyong 
Odette noong Disyembre ng nakaraang taon. Masahol pa, ipinatutupad 
ng mga kumpanya ng langis sa lalawigan ng Palawan ang karagdagan 
pang P5-6 patong o overpricing sa presyo ng kada litro ng krudo at 


gasolina. 


Sa halip na pagtuunan ng pansin ng gubyernong Duterte, inutil ito sa 
pangunguna ng Department of Energy ni Alfonso Cusi na tila abalang- 
abala na sa nalalapit na eleksyon sa Mayo 9 at ipinagwawalambahala 
ang sitwasyon ng mayorya ng mamamayang Pilipino. Sa kabila 
ng malaon nang panawagang irebyu at ibasura ang RA 8479 na 
Downstream Oil Industry Deregulation Act of 1998 o mas popular 
bilang Oil Deregulation Law na kumapon sa karapatan at kakayahan 
ng gubyernong kontrolin ang presyo ng petrolyo sa bansa, nagbingi- 
bingihan ang rehimeng Duterte at mga naunang rehimen mula 
kay Estrada sa panawagang ito ng taumbayan. Ngayong labis-labis 
na ang paghihikahos ng bansa, saka nagkukumahog si Duterte sa 
pagpaparebyu sa nasabing batas kung kailan naka-recess na ang 
dalawang kapulungan ng ika-18 kongreso bilang paghahanda sa 


nalalapit na eleksyon. 


Ang di maampat na pagsirit ng presyo ng petrolyo sa bansa, 
na nagbibigay ng pinakamalalaking tubo at ganansya sa mga 
dambuhalang kumpanya ng langis, ang isa sa pinakamalalang 
epekto ng patuloy na pagpapatupad ng mga neoliberal na patakarang 
ipinapataw ng imperyalismo sa bansa. Habang inilulubog ang 


mamamayan sa kumunoy ng ibayong kahirapan, naglulunoy ang mga 

may-ari ng dambuhalang kumpanyang Shell, Petron, Chevron, Total at 
iba pang kumpanya ng langis sa labis na supertubo, gayundin ang mga 
lokal na burukratang tumatanggap ng suhol mula sa mga kumpanyang 
ito, laluna ang Department of Energy. Ngayong nalalapit na eleksyon, 
hindi malabong tumatabo ng malalaking donasyon ang mga tumatakbo 
sa iba't ibang mataas na pusisyon sa bansa mula sa mga kumpanyang 
ito para tiyaking hindi magagalaw ang Oil Deregulation Law sa 


panahong sila ang maluklok sa iba't ibang pusisyon sa gubyerno. 


Nananawagan ang NDF-ST sa mga kababaihan ng Timog Katagalugan 
at buong bansa na tumindig, magbigkis at lumaban sa patuloy 
na pagsirit ng presyo ng petrolyo at iba pang bilihin. Dapat silang 
sumama sa panawagan ng mamamayang anakpawis na ipabasura 
ang Oil Deregulation Law at magbigay ng sapat at hindi lamang 
pabalat bungang ayuda sa mamamayan sa sa gitna ng lugmok nilang 
kalagayan. Kasabay nito ang patuloy na pagpapaigting ng anti- 
imperyalistang pakikibaka sa rehiyon at buong bansa para wakasan na 
ang pagpapatupad ng mga neoliberal na mga patakaran sa bansang 


ibayong naglulubog sa mamamayan sa kahirapan. 

Sa isang taong anibersaryo ng Bloody Sunday, 
Paigtingin ang pakikibaka para sa katarungan, 
panagutin ang AFP-PNP at rehimeng Duterte! 


Marso 7, 2022 


pinararating ng NDF-ST ang mahigpit nitong pakikiisa sa 

mamamayan ng Timog Katagalugan at bansa sa paggunita sa 

unang taon na tinaguriang Bloody Sunday na nangyari noong 
Marso 7, 2021. Kasama ninyo ang NDF-ST sa patuloy na paghahanap 
ng katarungan, paniningil at pagpapanagot sa lahat ng mga sangkot, 
pangunahin ang pasistang rehimeng US-Duterte, sa pagpaslang kina 
Emmanuel Asuncion ng Bagong Alyansang Makabayan (BAYAN)- 
Cavite, mag-asawang Ana Mariz “Chai” Lemita at Ariel Evangelista 
ng Ugnayan ng Mamamayan Laban sa Pagwawasak ng Kalikasan 
at Kalupaan (UMALPAS KA), Michael Dasigao, Mark Lee Bacasno, 
at Abner at Edward Mendoza ng San Isidro Kasiglahan, Kapatiran 
at Damayan para sa Kabuhayan, Katarungan at Kapayapaan 
(SIKKAD-K3), at dalawang Dumagat na sina Puroy dela Cruz at Randy 
“Pulong” dela Cruz. Sila ang mga tunay na bayani ng sambayanan na 
nagsisilbing inspirasyon ng malawak na mamamayan upang patuloy 
na labanan ang terorismong inihahasik ng estado. Nararapat lamang 
na ipagpatuloy ang marubdob na pakikibaka para usigin ang mga 


salarin at papanagutin sila sa kanilang mga krimen laban sa bayan. 


Nagpupugay ang NDFP sa ipinamalas na tapang at katatagan ng mga 


kaanak ng mga biktima, mga grupong tagapagtanggol sa karapatang 

tao at mamamayan ng rehiyon na nakihamok upang pagbayarin ang 
mga kriminal na ahente ng estado sa kanilang inutang na dugo. 
Hindi nagpatinag ang mga kaanak ng mga biktima na idulog ang 
kanilang mga hinaing sa Department of Justice (DOJ) at iba pang 
mga institusyon sa kabila ng mga pakana ng estado na isantabi o 
antalain ito. Matatandaang noong Abril 2021 ay pinaikot-ikot ng PNP- 
CALABARZON ang mga kaanak sa kung saan-saang opisina sa rehiyon 


para masampahan ng kaso ang mga sangkot na pulis. 


Ngunit sa halip ma matinag, nagpursige ang mga kaanak ng 
mga biktima, mga grupong tagapagtanggol ng karapatang tao at 
mamamayan sa rehiyon. Naobliga ang DOJ na imbestigahan ang 
Bloody Sunday alinsunod sa ibinaba nitong Administrative Order 35 
at bumuo ng Special Investigating Team para dito. Noong Nobyembre 
2021, nagawang sampahan ng kasong murder ang 17 pulis na sangkot 
sa pagpaslang kay Asuncion at naganap ang pagdinig sa kaso noong 
Enero 11 at 25 ng taong kasalukuyan. Nitong Enero 14, inianunsyo 
rin ng DOJ ang pagsasampa ng kaso ng NBI laban sa mga opisyal ng 
PNP-CIDG sa CALABARZON na pangunahing sangkot sa pagpaslang sa 


mag-asawang Ariel at Ana Mariz Evangelista sa Batangas. 


Dapat maunawaan na ang anumang pag-abante na inabot sa pang- 
uusig sa mga salarin ay iniresulta ng konsistenteng panawagan ng mga 
kaanak ng mga biktima at mamamayan ng rehiyon sa reaksyunaryong 
ahensyang DOJ. Bukod pa rito ang inaning malawak na kundemnasyon 
ng rehimen, at ng PNP-CIDG CALABARZON sa internasyunal na 
komunidad at mga institusyong nagtatanggol sa karapatang pantao. 
Gayunman, kailangang ituloy ang laban ng kaanak ng mga biktima 


kaisa ang lahat ng sektor upang usigin at papanagutin ang lahat ng 

salarin sa pagpatay sa iba pang mga biktima ng Bloody Sunday at 


mabilis na umusad ang imbestigasyon sa naunang dalawang kaso ng 


pagpatay. 


Bukod sa mga pulis na sangkot sa krimen, may pananagutan din ang 
mga huwes na nasa likod ng mga paglikha ng mga gawa-gawang 
warrant na sina Laguna Judge Divinagracia Bustos-Ongkeko, Judge 
Jose Lorenzo dela Rosa ng Regional Trial Court Branch 4-Manila at 
Judge Jason Zapanta ng Manila RTC Branch 174. Malaking bagay ang 
hakbanging ipinatupad ng hudikatura sa pagbabawal sa mga wala sa 
katungkulang huwes na mag-isyu ng mga warrant lalo sa mga lugar na 
wala silang hurisdiksyon. Iniresulta ito ng pagkakapit-bisig ng buong 


bayan laban sa hungkag na sistema ng hudikatura. 


Kailangang ipagpatuloy ng mamamayan ng TK ang kanilang pakikibaka 
para ipaglaban at igiit ang hustisya sa mga krimen ng rehimeng 
Duterte. Suportahan ang mga pang-uusig sa loob at labas ng bansa, 
kabilang ang imbestigasyon ng ICC sa mga krimen ni Duterte laban sa 


sangkatauhan. 


Samantala, kailangang pahigpitin ng mamamayang Pilipino ang 
kanilang pagkakaisa upang labanan ang panibagong banta ng 
crackdown na isasagawa ng rehimeng Duterte laban sa mga 
progresibong organisasyon at ligal na samahang lumalaban para sa 
kanilang mga karapatan. Higit na mahalaga ang pagkakaisa ng bayan 
para biguin ang anumang mga pakana ni Duterte para takasan ang 
kanyang mga krimen habang patuloy na nagkakalat ng karahasan 


gamit ang pasistang panunupil ng estado. 

Aabutin ng mahabang kamay ng rebolusyonaryong hustisya ang AFP- 
PNP at iba pang may kinalaman at sangkot sa karumal-dumal na mga 
pagpatay at iba pang paglabag sa karapatang tao sa rehiyon at buong 


bansa. Hindi nito papahintulutang makawala sa pananagutan ang mga 
salarin 

Sa.” ika-49. anibersaryo. 5ng NDFP. at 
pagtatapos ng termino ni Duterte, 
Buklurin ang bayan sa pagsusulong ng pambansa 
demokratikong adhikain at pakikibaka para sa 
hustisya! 


Abril 24, 2022 


inabati at sinasaluduhan ng NDFP-ST ang nakikibakang 

mamamayang Pilipino sa pag-sapit ng ika-49 anibersaryo 

ng pagkakatatag ng NDFP sa Abril 24. Sa loob ng halos li- 
mang dekada, nakonsolida, lumawak at lumakas ang pambansa- 
demokratikong pakikibaka ng sambayanan sa kabila ng panunupil ng 
reaksyunaryong estado laluna ng kasalukyang rehimeng Duterte na 
walang patumanggang nagtatatak na terorista sa si-numang lalaban 
dito. 


Kasabay nito, binibigyan natin ng espesyal at pinakamataas na 
parangal ang lahat ng rebolusyonaryong martir at mamamayang 
nagbuwis ng buhay sa proseso ng pakikibaka sa marahas at malupit 
na estado. Habambuhay nang nakatatak sa kasaysayan ang kanil-ang 


dakilang ambag sa pagsusulong ng rebolusyon. 


Nagpupugay rin ang NDFP-ST sa lahat ng alyadong organisasyon ng 
NDFP na nananatiling nakatindig at nakikibaka para sa interes at 
karapatan ng mga magsasaka, manggagawa, kabataan, kababaihan, 


pambansang minorya, at iba pang inaaping uri't sektor ng lipunan. 

Kinikilala rin nito ang lahat ng mga progresibo, alyadong pwersa 
at mga kaibigan ng rebolusyong Pilipino sa loob at labas ng bansa 
na katuwang sa pagpapabagsak sa pahirap na malakolonyal at 
malapyudal na sistema at maging mga ka-kapit-bisig sa paglaban sa 
numero unong kaaway ng sambayanan ngayon--ang rehim-eng US- 


Duterte. 


Mahalagang ilugar ang okasyon ng ika-49 anibersaryo ng NDFP sa 
mainit na kalagayang pampulitika at pang-ekonomya sa bansa. Una, 
ipinagdiriwang ang anibersaryo ng NDFP sa natitirang huling mga 
buwan ng paghahari ng kinamumuhiang rehimeng US-Duterte na 
nagsadlak sa sambayanang Pilipino sa labis na kahirapan at kaapihan 
sa nakaraang higit limang taon. Ikalawa, nalalapit ang eleksyong 
2022 na nais gamitin ng anak ng diktador na si Marcos kasabwat ang 
mga tiranikong pamilya ng Duterte at Arroyo upang makapanumbalik 


sa kapangyarihan at makapagtatag ng panibagong diktadura. 


Ngayong umiigting ang krisis, lalong lumilinaw na walang ibang 
tutunguhin ang pakikibaka ng sambayanang Pilipino kundi ibayong 
pagsulong. Salimbayan ang paglala ng  sosyo-ekonomikong 
kalagayan ng Pilipinas at krisis ng imperyalismo. Sa pulitika, patuloy 
na nahihiwalay ang rehimeng Duterte sa malawak na hanay ng 
sambayanan at maging sa ilang bahagi ng lokal na naghaharing uri. 
Ito ngayon ang nasasaksihan sa ala-sirkong eleksyong 2022 kung saan 
lumalapad at lumalakas ang oposisyon habang nala-lantad ang baho 
at lumalaki ang disgusto ng sambayanan sa alyansang Marcos-Arroyo- 
Duterte. Bunga na ito ng kagutuman, disempleyo, anti-demokratikong 


pamamahala, pasismo at kriminal na kapabayaan sa panahon ng 

pandemya na dinanas ng bayan sa ilalim ng rehimeng Duterte sa 


nakaraang higit limang taon. 


Sa harap nito, dapat itambol nang buong lakas ang pambansa- 
demokratikong adhikain at padagundungin ang panawagang 
panagutin ang teroristang rehimeng US-Duterte ngayong rumurorok 
ang kampanyahan para sa eleksyong 2022. Marapat ipabatid sa lahat 
ang rebolusyonaryong programang mag-aahon sa sambayanan mula 
sa pang-aapi ng imperyalismo, pyudalismo at burukratang kapitalismo 
upang sawatahin ang ilusyong nililikha ng pangako ng mga pulitiko at 


lumalakas na hangin ng repormismo. 


Napapanahong hamunin ang mga kandidato sa eleksyon na balikan 
ang negosasyong pangkapayapaan ng GRP sa NDFP bilang sukatan 
ng kanilang sinseridad sa pagkakamit ng pangmatagalan at tunay na 
kapayapaang nakabatay sa hustisyang panlipunan. Okasyon ito para 
patampukin ang nilalaman ng inihain ng NDFP sa GRP na balangkas 
ng Comprehensive Agreement on Socio-Economic Reforms (CASER) 
sa negosasyong pangkapayapaan. Kailangang maging laman ng 
publikong diskurso, talakayan sa puliti-ka at lahat ng daluyan ng midya 
ang programa ng rebolusyonaryong kilusan lalo ang pagpapatupad 
ng tunay na repormang agraryo, pambansang industriyalisasyon at 
pagkakaloob ng dekalidad at libreng serbisyong panlipunan sa lahat 
ng mamamayan. Ito ang mga mayor na kahilingan ng sambayanang 
Pilipino na kahit kailan ay hindi ipagkakaloob ng reaksyunaryong 
gubyernong pinatatakbo ng mga ganid na malalaking burgesyang 
kumprador, panginoong maylupa at mga burukratang kapitalista sa 


basbas ng imperyalismo. 

Kailangan ding patuloy na kabigin ang mga demokratiko at 
makabayang pwersang kaisa ng bayan sa pagkundena at paniningil 
sa pabaya, inutil, korap, papet at pasistang re-himeng Duterte. Hindi 
dapat matabunan ng ingay ng eleksyon ang usapin ng pagpapanagot 
sa rehimeng Duterte at kanyang mga berdugong galamay na re- 
sponsable sa talamak na pamamaslang at paglabag sa karapatang 
tao lalo na ngayong patapos na ang kanyang termino. Dapat 
ding parusahan ang rehimeng Duterte sa gra-beng kasibaan sa 
pagnanakaw sa pondo ng bayan, pagyukod sa US at China at pagsabo- 
tahe sa pambansang ekonomya sa pamamagitan ng mga neoliberal 
na polisiya sa agrikultura at industriya. Patuloy na suportahan ang 
mga inisyatiba at prosesong kaugnay ng pagpapanagot kay Duterte 
tulad ng pagsasampa ng kaso sa International Criminal Court at mga 


independyenteng imbestigasyon. 


Walang ibang kilusang magdadala sa mga panawagang ito na 
salaminan ng tunay na in-teres ng mamamayang Pilipino kundi ang 
rebolusyonaryong kilusan. Kaya't katambal ng mga panawagang ito 
ang pagpapalakas sa pakikibakang masa para sa lupa, sahod, trabaho, 
serbisyo at karapatan. Sa kanayunan, nag-aanyo ito sa pagpapalaki 
ng kasapian ng mga rebolusyonaryong organisasyong masa higit lalo 
ng Bagong Hukbong Bayan. Sa ganito matitiyak ang paglakas ng 
armadong paglaban na pangunahing anyo ng pakikibaka sa pambansa 
demokratikong rebolusyon upang palayain ang sambayanan sa 


kasalukuyang bulok at naaagnas na lipunan. 


Kailangan itong isagawa ng pinakakonsolidadong hanay ng 


nakikibakang mamamayan sa gitna ng pasistang pananalasa ng 

papet na rehimen at mga armadong galamay nito pangunahin sa 
pamamagitan ng NTF-ELCAC. Higit na magpakahusay sa iba't ibang 
porma ng paglaban, pagtatayo ng mga alyansa at pakikipagkaisa sa 
iba't ibang uri at sektor na sukang-suka na sa tiranikong paghahari ni 
Duterte at tutol sa panunumbalik ng pamilya ng dating diktador na si 
Marcos. Itinatag, lumakas at lumawak ang NDFP noong Abril 24, 1973 
sa gitna ng pananalasa ng diktadurang Marcos at sa loob ng 49 taon 
mahusay nitong binigkis ang organisadong hanay ng mamamayan 
laban sa nag-palit-palitang rehimen para sa pambansa-demokratikong 


pakikibaka sa buong kapuluan. 


Sa okasyon ng anibersaryo ng NDFP, nararapat lamang patampukin 
at ipagtanggol ang mga tagumpay na nakamit ng NDFP at buong 
rebolusyonaryong kilusan sa loob ng ma-higit limang dekada. Higit 
na kailangang magpunyagi ang mga rebolusyonaryong pwersa upang 
abutin ang mas maraming bilang ng mamamayan at buklurin sila sa 
pam-bansa-demokratikong pakikibaka. Bahagi nito ang pagpapasikad 
sa kilusang anti-Duterte upang tiyaking mabulok sa basurahan ng 
kasaysayan ang tiranong rehimen. Sa proseso ng pakikibaka, imulat, 
organisahin at pakilusin ang milyun-milyong mamama-yang Pilipino 
hanggang yakapin nila't isulong ang pambansa demokratikong 


rebolusyon na may sosyalistang perspektiba. 

Labanan ang doble-karang pagpapakatuta nina 
Duterte at Marcos Jr. sa US at China 


Hunyo 12, 2022 


alang ibang nagdiriwang sa ika-124 anibersaryo ng huwad 
na Kalayaan ng Pilipinas kundi ang US, China, si Duterte, 
Marcos at lahat ng mga kasapakat nila. Sina Rodrigo 
Duterte at Bongbong Marcos ay ang bagong tagapagmana ng taksil 
na si Emilio Aguinaldo mula sa hilera ng mga papet na naghari sa 
Pilipinas. Dahil sa pagkaganid sa kapangyarihan, ibinebenta nila ang 


kanilang kaluluwa sa demonyo, sa imperyalismo. 


Sa katapusan ng Hunyo, iiwan ni Duterte ang bansang saklot ng 
dalawang pinakamalalaking imperyalistang kapangyarihan. Habang 
buong pagkapapet, inutil at lantarang nagtataksil sa bayan sa 
pagsubasta sa China ng mga teritoyong saklaw ng Pilipinas sa West 
Philippine Sea, sunud-sunuran si Duterte sa mga neoliberal na 
patakarang dikta ng US. Bago sya bumaba sa poder ay tiniyak niyang 
kung hindi man maaprubahan ang charter change ay maipasa ang 
mga batas na higit na magbubukas sa bansa sa ibayong dayuhang 
panghihimasok at pandarambong. Inihabol ni Duterte bago bumaba 
sa poder ang pagpapasa sa RA 11659 o ang batas na nag-aamyenda sa 
Public Service Act para pahintulutan ang 10096 dayuhang pagmamay- 
ari sa tatlong pangunahing serbisyo publiko (telekomunikasyon, 
riles at airline). Ganundin ang RA 11647 o pag-amyenda sa Foreign 


Investments Act na nagpapahintulot naman sa buu-buong dayuhang 

pagmamay-ari sa mga negosyo sa bansa kabilang ang maliliit na mga 


negosyo. 


Pinabayaan ni Duterte ang China na dambungin at wasakin ang 
yaman ng West Philippine Sea sa kapinsalaan ng mga mangingisda 
at buong kabuhayan ng bansa. Gayundin, inabandona ni Duterte ang 
mga mangingisdang walang habas na hinaharas, pinagbabawalan at 
sinasagasaan ng malalaking barko ng China. Walang kahihiyan niyang 
isinubasta ang mayayamang isla sa WPS kapalit ng dambuhalang mga 
proyektong Build Build Build na gatasang-baka ng kanyang rehimen at 


mga alipures niya tulad ng Kaliwa Dam Project. 


Habang umiigting ang girian sa pagitan ng US at China sa gitna ng 
mainit na tensyon sa Europa na humantong sa gera sa Ukraine, 
hinayaan ni Duterte na magpayao't parito ang USS Carl Vinson sa West 
Philippine Sea at maglunsad ng sunud-sunod na pagsasanay-militar. 
Hindi niya inalintana ang panganib na maaaring idulot nito sa bansa 
sakaling tumindi ang tensyon at humantong sa gera ang girian sa 


pagitan ng US at China. 


Ang garapalang pangangayupapa ni Duterte sa interes ng mga 
imperyalista ay asahang hihigitan pa ni Marcos ll. Sa panahon pa 
lamang ng kampanya ay iprinesenta na niya ang kanyang malambot at 
mapagpaubayang paninindigan sa pagharap sa US at China. Kaya nga 
hindi pa man naipoproklama si Marcos Il ay nagkokoro na ang dalawang 


imperyalistang kapangyarihan sa pagbati sa bagong rehimen. 


Hindi pa man nauupo si Marcos Il ay inihayag na niya ang kahandaang 


muling pirmahan at palawigin ang Visiting Forces Agreement sa 

US. Kaya hindi nakakapagtaka ang paulit-ulit na pagpapahayag ng 
imperyalistang bansa at mga pinakikilos nitong bayarang institusyon 
para palisin ang anumang pagdududa sa resulta ng nakalipas na 
pambansang eleksyon. Samantala, si Marcos din ang bukod-tanging 
tumindig sa pagkakaroon ng bilateral na pakikipag-usap sa China mula 
pa sa panahon ng kampanyahan. Sa halip na igiit ang ipinanalong kaso 
ng Pilipinas sa Permanent Court of Arbitration, palasukong umayon si 
Marcos Il sa pahayag ng China ng pagbalewala sa desisyong pabor sa 


Pilipinas. 


Hindi nagdiriwang ang sambayanan ngayong Hunyo 12. Bagkus, 
ikinagagalit nila ang mahigit 124 taon ng pangangayupapa, pang- 
aapi at pang-aalipin ng imperyalismong US, at ngayon ng China sa 
ating bayan. Lalo silang nasusuklam dahil ang kasalukuyan at papalit 
na lider ng bansa ay isa na namang papet, taksil at bentador ng 
kalayaan ng bansa. Dapat labanan ng bayan ang garapalan at doble- 
karang pangangayupapa ni Duterte at ng papalit na rehimeng Marcos 
Il sa imperyalismo. Isinusubo nila ang bansa at ang mamamayan sa 
higit na panganib at kapahamakan, makapangunyapit lamang sa 
poder. Ibayong isulong at suportahan ang pambansa-demokratikong 
rebolusyon na tanging magbibigay ng ganap na kalayaan sa bansa 
mula sa lahat ng anyo ng dayuhang pananakop, pang-aapi at 


pagsasamantala JI 

PARANGAL PARA 
SA MGA MARTIR 
AT LINGKOD- 
BAYAN 


Pagpupugay kay Fidel Castro, dakilang 
rebolusyonaryo at lider ng Cuba 


Nobyembre 26, 2016 


uong pusong nakikiramay ang National Democratic Front- 
Southern Tagalog (NDF-ST) sa mamamayan ng Cuba sa 
pagpanaw ni Kasamang Fidel Castro. Pumanaw si Ka Fidel 


noong Nobyembre 25, 2016 sa edad na 90. 


Nakaukit na sa kamalayan ng mamamayan ng Cuba at buong daigdig ang 
naging mahalagang ambag ni Ka Fidel sa pagsusulong ng rebolusyon 
laban sa imperyalistang paghahari. Mula sa maliit, nakapagpalakas 


ang kanilang rebolusyonaryong kilusan at nagtagumpay dahil 

sinuportahan at itinaguyod ito ng masang anakpawis. 


Ibinagsak nila ang gobyerno ng diktadurang si Fulgencio Batista 
na suportado ng imperyalismong US para itayo ang isang bagong 
gubyernong nagtataguyod sa pambansang soberanya at teritoryal 
na integridad ng bansang Cuba. Itinayo nila ang isang gubyernong 
pangunahing nagbibigay pansin sa kagalingan at interes ng kanilang 
mamamayan tulad ng pagbibigay-diin sa serbisyong panlipunan 
partikular ang suporta sa edukasyon, at pagnanasyunalisa at 


pagpapalawak ng serbisyo sa kalusugan. 


Niyanig ng rebolusyong Cubano ang paghahari ng imperyalismong US. 
Pinatunayan ng pakikibaka ng mamamayan ng Cuba na kahit sa tungki 
ng ilong ng kaaway ay kayang pagtagumpayan ang kilusan para sa 
pambansang pagpapalaya at sosyalismo. Patuloy na nakapagpunyagi 
ang mamamayan ng Cuba sa kabila ng pang- ekonomiyong blokeyo at 


panggigipit ng imperyalismong US. 


Nakapangibabaw rin sila sa mga kontra-rebolusyonaryong grupo 
at kilusan na binuo at sinustentuhan ng US. Hinangaan ng mga 
mamamayan sa iba't ibang panig ng mundo ang ipinamalas na 
katatagan at kapangahasan ng mamamayang Cubano sa harap ng isang 
makapangyarihang bansa. Ang kanilang rebolusyonaryong karanasan 
ay naging inspirasyon sa maraming mga bayang malakolonyal at 
malapyudal na malaon nang naghahangad ng kalayaan laban sa 


dominasyon ng mga dayuhang bansa. 


Sinuportahan ni Ka Fidel ang iba't ibang mga kilusan para sa 


pambansang pagpapalaya. Nakipag-ugnayan siya at nagpadala ng 

suportang materyal, gayundin ng personel tulad na lamang ng mga 
bansa sa Latin America at South Africa. Sa galit ng imperyalismong 
US ay ilang daang beses na pinagtangkaan ng mga ahente ng Central 
Intelliegence Agency (CIA) na paslangin si Ka Fidel subalit kailanman 


ay hindi sila nagtagumpay. 


Nagluluksa ang mamamayan hindi lamang sa bansang Cuba kundi 
maging sa iba pang bahagi ng daigdig dahil sa pagpanaw ng isang 
kapita-pitagang lider na namuno sa isang dakilang rebolusyon. 
Gayunman, ang alaala at pamana ni Ka Fidel ay mananatili sa isip 
at puso ng bawat Cubano at sa lahat ng mga nakikibaka laban sa 
imperyalismo. Magsisilbi itong tanglaw sa patuloy na lumalakas na 


kilusan para sa pambansang pagpapalaya sa paparaming mga bansa. 
Mabuhay ang buhay at pakikibaka ni Ka Fidel! 


Mabuhay ang mga kilusan para sa pambansang pagpapalaya! 

Pagpupugay sa mga rebolusyonaryong martir sa 
Nasugbu, Batangas! Pagbayarin ang rehimeng US- 
Duterte sa kanyang mga krimen sa mamamayan! 


Disyembre 1, 2017 


agpupugay ang buong rebolusyunaryong kilusan sa Timog 
Katagalugan sa labinlimang Pulang kumander at mandirigma 
ng BHB na pinaslang ng pasistang AFP sa Nasugbu, 
Batangas noong Nobyembre 28, 2017. Habambuhay na dadakilain 
ng mamamayang inaapi at pinagsasamantalahan ang inialay 
nilang talino, galing at kakayahan alang-alang sa pagsusulong ng 


demokratikong interes ng sambayanan. 


Taos-puso ding nakikiramay ang National Democratic Front- Southern 
Tagalog sa mga pamilya, kaibigan at kasama ng lahat ng mga Pulang 
kumander at mandirigma na nag-alay ng kanilang natatanging buhay 
para sa pagsusulong ng demokratikong rebolusyong bayan. Walang 
kaparis na pighati ang nararamdaman ngayon ng mamamayan sa 


maagang pagpanaw ng mga mahal na kasama. 


Kaisa ng kanilang mga pamilya at kaibigan ang lahat ng 
rebolusyonaryong 'mamamayan ng Timog Katagalugan sa 
pagdadalamhati. Mananatiling nakaukit sa gunita ng bawat kasama 
at masang kanilang nakasalamuha ang kanilang mga alaala. Ang 
kanilang inialay na buhay na kasimbigat ng kabundukan ng Sierra 
Madre ay magsisilbing inspirasyon sa lahat ng mamamayang 


nakikibaka para sa tunay na demokrasya at kalayaan. 


Pagpupunyagi ng rebolusyong Pilipino sa panahon ng rehimeng US-Duterte | 247 


Marapat lamang na paghalawan ng aral ang kanilang mga naging 
buhay. Tiyak na ang kanilang mga rebolusyonaryong simulain at 
adhikain ay tatagos sa bawat uring kanilang pinagmulan upang 
pukawin ang mamamayang kumilos para sa pagtatagumpay ng 
rebolusyon. Mapagpasya nating ibaling ang ating pagdadalamhati sa 
patuloy na pagpupunyagi sa ating mga rebolusyonaryong gawain at 


paigtingin ang ating pakikibaka laban sa rehimeng US-Duterte. 


Ang pinakamahusay na paraan ng pagbibigay parangal at pagpupugay 
sa mga martir ay ang pagpapatuloy ng kanilang nasimulan, ang 
mahigpit na pagtangan sa mga armas na kanilang nabitawan at 
ang higit pang pagpupunyagi sa pagsusulong ng digmang bayan 
pangunahin sa pamamagitan ng armadong pakikibaka. Dapat na 
ibaling ng mamamayan ang kanilang poot at galit sa kasalukuyang 
pasistang rehimen na siyang salarin sa pagpaslang ng mga Pulang 


mandirigma. 


Ang mga utang na dugo ng rehimen ang siya ring dugong dumidilig 
sa matabang lupa ng rebolusyon. Tiyak na libu-libong mamamayan 
ang mapupukaw upang tahakin ang rebolusyonaryong landas tulad 
ng ating mga bayani. Ang mamamayang nagpupuyos sa galit ang 
siyang sisingil sa rehimeng US-Duterte para sa lahat ng krimen nito sa 


sambayanang Pilipino. 


Pansamantalang kabiguan lamang para sa lahat ng rebolusyonaryo ang 
naging kamatayan ng mga Pulang mandirigma sa kamay ng pasistang 
kaaway. Hindi magtatagal, muling tataglayin ng rebolusyonaryong 
mamamayan ng Batangas ang ibayong lakas upang tanganan ang mga 


sandatang nabitiwan ng mga kasamang namartir sa Nasugbu. 

Hangga't nananatiling malakolonyal at malapyudal ang lipunang 
Pilipino sa pamamagitan ng papet na rehimeng US-Duterte, kikilos 
ang daang libong mamamayan upang patuloy na ipaglaban at igiit 
ang kanilang mga demokratikong karapatan. Ang sumasahol na 
panlipunang krisis at ligalig ang siyang pangunahing matutulak sa 
mamamayan upang isulong ang tunay na panlipunang pagbabagong 


tanging sa pagrerebolusyon lamang makakamit. 
Mabuhay ang lahat ng bayani ng rebolusyong Pilipino! 
Mabuhay ang New Peoples Army! 


Paigtingin ang digmang bayan laban sa pasista at diktador na rehimeng 
US-Duterte!lli 

Gina Lopez: Dakilang kaibigan at tagapagtanggol 
ng mga mamamayan at kalikasan 


Agosto 19, 2019 


ng National Democratic Front-Southern Tagalog (NDF-ST) 
ay lubhang nalulungkot sa pagpanaw ni Regina Paz (Gina) 
L. Lopez, dating kalihim ng Department of Environment and 
Natural Resources (DENR) at kasalukuyang Tagapangulo ng ABS-CBN 


Foundation Inc. dahil sa sakit na kanser. 


Nais din naming iparating ang aming taos pusong pakikiramay at 
pakikidalamhati sa mga naiwang pamilya, kaibigan at katrabaho 
ni Gina Lopez. Nakapanghihinayang at nawalan tayo ng isang Gina 
Lopez na seryoso, masugid at matapang na kampiyon ng kalikasan at 
kapaligiran. Nawala sa ating piling ang isang kasama na may mataas 
na pagpapahalaga sa pangangalaga at proteksyon ng likas na yaman 
ng bansa at kapaligiran laban sa mga mapanira, mapagsamantala at 
mandarambong na malalaking burgesya komprador at mga dayuhang 
namumuhunan lalo na sa industriya ng pagmimina sa bansa. Sa 
kanyang pakikibaka para sa preserbasyon ng kalikasan, laging laman 
ng kanyang isip ang kinabukasan ng mga susunod na henerasyon na 
siyang makikinabang sa isang protektado at preserbadong likas na 
tirahan (habitat) ng iba't ibang uri ng nabubuhay na hayop at halaman 
(wildlife). 


Bagama't nagmula sa makapangyarihang angkan ng malaking 


negosyo, namumukod tangi si Gina Lopez na tinawid ang makitid na 

interes ng pinagmulang uri upang sinserong hanapin ang kanyang 
lugar sa piling ng paglilingkod sa mamamayan sa limitado nyang 
kapasidad at hangaring baguhin ang kalagayan ng masang api't 
pinagsasamantalahan sa paraang nakikita nyang kapaki-pakinabang-- 
ang ipagtanggol ang kapaligiran at kalikasan laban sa mapangwasak 
na operasyon ng mga dambuhalang kumpanya sa pagmimina na 
nagdidisloka at sumisira sa kabuhayan at kinabukasan ng kasalukuyan 
at susunod na mga henerasyong Pilipino. Matatag siyang ginabayan ng 
kanyang prinsipyo na “mamamayan muna bago ang negosyo at tubo” 
at hindi niya ito ikinumpromiso sa gitna ng napakalakas na opusisyon 
ng malalaking korporasyong interes sa loob at labas ng gubyernong 


Duterte. 


Hindi namin malilumutan ang katapangang ipinamalas ni Gina Lopez 
sa pagtatanggol at pakikipaglaban sa kapakanan ng mga magsasaka 
at katutubo sa rehiyong Timog Katagalugan. Bago pa siya naging 
miyembro ng gabinete ni Duterte, aktibo na si Gina Lopez sa kampanya 
sa pagtatanggol sa kalikasan at lupain ng mga katutubo sa rehiyon 
laban sa walang habas na pangwawasak dito ng mga kumpanya 
sa pagmimina. Nuong maging Kalihim siya ng DENR, maraming 
kumpanya sa pagmimina sa rehiyon ang kanyang ipinasara, sinuspinde 
ang operasyon at kinansela ang mga permiso dahil sa malawakan, 
iresponsableng pangwawasak ng mga ito sa mga lupang ninuno at 
pinagkukunan ng kabuhayan ng mga magsasaka at katutubo. Itinulak 
din niya ang kampanyang No To Mining in Palawan at nagpatupad ng 
iba pang mga proyektong naglalayong pangalagaan at ipagtanggol 
ang inang kalikasan habang nagsisilbing kalihim ng DENR. 

Marami pa sana siyang magagawa para sa kapakanan ng mga 
magsasaka at katutubo dangan lamang na maaga siyang napatalsik 
bilang kalihim ng DENR bunga ng presyur ng mga kinatawan ng 
malalaking burgesya kumprador sa loob at labas ng gabinete at 
gubyerno ni Duterte. Wala ring nakuhang suporta si Gina Lopez mula 
kay Duterte matapos tanggihan ng makapangyarihang Commission on 
Appointment (CA) ang kanyang nominasyon bilang kalihim ng DENR. 
Tunay na nagpapakita lamang na walang puwang sa administrasyong 
Duterte ang mga upisyal ng gubyerno na katulad ni Gina Lopez na 
seryoso, masugid at matapang na nagtatanggol sa yaman at kalikasan 
ng bansa mula sa pagsasamantala at pandarambong ng malalaking 
burgesya komprador at dayuhang negosyo ng mga imperyalista. At 
higit sa lahat, walang puwang sa loob ng administrasyong Duterte 
ang katulad ni Gina Lopez na may malasakit sa kapakanan ng mga 


mahihirap nating kababayan. 


Matapos mawala sa gabinete, bilang tagapangulo ng ABS-CBN 
Foundation, ipinagpatuloy ni Gina Lopez ang kanyang masugid na 
adbokasiya sa pangangalaga ng kalikasan sa pamamagitan ng kanyang 
proyektong Bantay Kalikasan at sa pagtatanggol sa mga karapatan ng 
bata at kanilang proteksyon sa ilalim naman ng programang Bantay 


Bata 163. 


Itinuturo ng kwento ng buhay ni Gina Lopez na ang kabuluhan 
ng buhay ay matatagpuan lamang sa sinserong paghahangad 
ng kabutihan para sa mga dukha. Naunawaan niya ang tunay na 
kalagayan at pangangailangan ng mga kapuspalad sa kanyang 


ginagawang pakikipamuhay sa kanila. Kaya hindi kataka-taka na ang 

kanyang adbokasiya sa maraming bagay ay katugma ng mga layunin at 


programa ng rebolusyonaryong kilusan. 


Sa isang banda, may kabilang leksyon ang kanyang buhay--na gaano 
man kasinsero ang kagustuhan ng mga katulad nya na baguhin ang 
kalagayan ng maliliit na mamamayan, ipagtanggol ang kalikasan 
at likas-yaman ng bansa para sa kapakinabangan ng mga susunod 
na henerasyon at repormahin ang bulok na mga kalakaran sa 
gubyerno--hindi kailanman ito magkakaroon ng katuparan sa ilalim ng 
mapagsamantala at mapang-aping sistema ng lipunang pinaghaharian 
ng malalaking kumprador-panginoong maylupa at mga burukratang 
kapitalista na nasa lukob ng dayuhang kapangyarihan. Ito ang naging 
trahedya ni Gina Lopez sa maikling panahon na naging bahagi siya ng 
reaksyunaryong gubyerno. Sa bandang huli, nakutsabahan ang iba't 
ibang pwersa sa loob at labas ng gubyernong Duterte upang siraan at 
hadlangan ng Commission on Appointment ang kanyang nominasyon 
bilang kalihim ng DENR. 


Nananawagan kami sa iba pang mga nakakariwasa sa buhay na 
tularan si Gina Lopez at ilapit ang sarili sa mga dukha't inaaping sektor 
ng ating lipunan. Ihanda ang mga sarili sa pagtulong at pagsuporta 
sa mga ipinaglalaban ng mamamayan para sa tunay na kalayaan at 
demokrasya. Bilang simula, magsilbing tinig at aktibong maging 
tagapagtanggol ng karapatang pantao, mga kalayaang sibil at iba 
pang karapatang demokratiko na unibersal na kinikilala ng lahat ng 
sibilisadong bansa. Ganundin, hinihikayat namin kayo na sumama 
at lumahok sa mga kilusang nagsusulong at nangangalaga sa inang 
kalikasan at sa pagtataggol ng karapatan ng mga bata at kababaihan. 


Magsagawa ng mga programa at proyektong pangkabuhayan para sa 

mga kapos-palad nating kababayan. At higit sa lahat nananawagan 
kami sa inyo na makisalamuha at ihanay ang sarili sa pakikibaka ng 


uring anakpawis para sa pambansang demokrasya. 
Mabuhay ang mga alaalang iniwan ni Ms. Gina Lopez! 
Mabuhay ang mamamayang Pilipino! 


Paglingkuran ang sambayananllli 

Ka Facio: Huwarang rebolusyonaryo, tunay na 
Komunista at tagapaglingkod ng mamamayang 
Pilipino 


Pebrero 24, 2022 


inakamataas na parangal at pagpupugay ang iginagawad ng 
National Democratic Front-Southern Tagalog kay kasamang 
Kevin Castro na mas nakilala ng masa at mga kapwa 
rebolusyonaryo bilang Ka Andres, Ka Facio, Ka Lima at Ka Pablo. 
Nasawi siya sa isang labanan sa Brgy. Binibitinan, Polilio, Quezon 
nitong Pebrero 21, 2022 sa edad na 28. Isang bata ngunit responsab- 
leng ng kadre ng Partido si Ka Facio, kagawad ng Komiteng Subrehiyon 
sa mga probinsya ng Rizal-Quezon at Laguna, rebolusyonaryong 
guro at mahusay na propagandista-ahitador ng Hukbong bayan at 


mamamayan. 


Nagmula siya sa uring petiburgesya sa Malolos, Bulacan. Isa siyang 
mabuting anak at panganay sa isang nakababatang kapatid na 
lalaki. Nakapag-aral siya ng kursong edukasyon sa University of the 
Philippines-Diliman at aktibo sa pagsusulong ng karapatan ng mga 
estudyante sa pamantasan laluna nang maging miyembro ng konseho 
sa kanilang kolehiyo. Kalaunan ay naging aktibo rin siya sa paglaban 
sa iba pang isyu ng mga kabataan at iba pang uri at sektor sa loob 
at labas ng pamantasan at namulat sa kalagayan ng mamamayang 
Pilipinong isinadlak sa kahirapan ng tatlong salot ng imperyalismo, 


pyudalismo at burukrata-kapitalismo. Sumapi siya sa Kabataang 

Makabayan, ang lihim na pambansa-demokratikong organisasyon ng 
mga kabataang nagtataguyod ng armadong pakikibaka. Noong 2016, 
naging aktibo siya sa pagdalo at pagiging bahagi ng mga peace forum 
na inorganisa ng NDFP sa iba't ibang pamantasan sa Maynila at sa 


Timog Katagalugan. 


Isa siya sa mga kabataan-estudyanteng tumugon sa panawagan 
ng Partido Komunista ng Pilipinas na sumapi sa BHB noong 2016. 
Mula noon, buong sigasig na ginampanan ni Ka Facio ang mga 
rebolusyonaryong tungkulin at higit na ginagap ang pagsusulong ng 
matagalang digmang bayan sa kanayunan. Naitalaga siyang kumilos 
sa larangan sa Hilagang Quezon kung saan siya umugat at epektibong 
namuno bilang sumisibol na batang kadre ng rebolusyon. Sa mahusay 
na paggabay at pamumuno ng komite ng Partido sa subrehiyon sa 
pangunguna ng namartir na si Ermin “Ka Monte/Romano” Bellen, 
mabilis na nahasa si Ka Facio bilang isang komprehensibong kadre na 
naging mahalagang salik para muling mareaktiba ang ilang naiwang 
mga base sa Hilagang Quezon laluna ang mga base sa Polilio Group 


of Islands. 


Napakataas ng pagpapahalaga niya sa lahat ng gawain laluna ang 
gawaing masa, na di niya alintana ang mga panganib makabalik 
lang at mapamunuan ang masa. Kahit nga sa panahon ng pandemya, 
sinikap niyang alamin ang kalagayan nila at gabayan ang mga masa 
sa pagharap sa mahihirap na kalagayan---hinggil sa kabuhayan, 


kalusugan at iba pang laban ng mamamayan. 


Walang tanggi sa atas si Ka Facio, hindi siya nagsasayang ng panahon 


para matupad ang kanyang misyon at maiabante ang mga gawain 

saanman siya maitalaga. Isa rin siyang mahusay na manunulat at 
makata. Lapat siyang makitungo sa mga kasama at masa dahilan 
para mahalin siya ng mga ito, laluna ng mga katutubong Dumagat at 
Remontado. Katunayan, mataas ang inaani niyang respeto mula sa mga 
kapwa kasama at mamamayan sa taglay niyang mahusay na aktitud 
at pagiging huwarang batang kadre. Kritikal siya sa sarili at likas ang 
kanyang kababaang loob kaya mahusay niyang napakikitunguhan ang 
mga suliraning kinakaharap niya-sa pakikitungo sa mga kasama, 
sa kanyang pamumuno, at maging sa pakikitungo sa masa. Larawan 
siya ng pagiging di makasarili at ng walang pag-iimbot na ibigay ang 
kanyang kakayahan para sa katuparan ng mga rebolusyonaryong 
tungkulin at gawain. Isa rin siyang huwarang kasamang may piniling 
kasarian at aktibong mandirigma sa pagsusulong ng pantay na 


pagkilala at pagrespeto sa kanilang hanay. 


Nakapanghihinayang na maagang tinawid ni Ka Facio ang imortalidad. 
Marami pa siyang magagawa at misyong maisasakatuparan, marami 
pa siyang masang nais paglingkuran at masang naghihintay. Pero 
ang lahat ng kanyang pagsisikap at sakripisyo ay hindi masasayang 
dahil ipagpapatuloy ito ng mga kapwa rebolusyonaryong nakasama 
niya sa buhay-at-kamatayang pakikibaka, ng bawat mamamayang 
nakadaupang-palad niya. At higit sa lahat, ang kanyang kadakilaan at 
kabayanihan ay buong-panahong mananahan at magpapasalin-salin 
sa iba't ibang henerasyon ng mamamayan sa Maynila, sa Hilagang 


Quezon at sa buong Pilipinas. 


Nakitil man ng kaaway ang kanyang kaisa-isang buhay, hindi nila 


makikitil, ni mapipigil ang pag-agos ng rebolusyonaryong enerhiya ng 


Pagpupunyagi ng rebolusyong Pilipino sa panahon ng rehimeng US-Duterte | 257 


mamamayang binigkis ng mga pagsisikap ni Ka Facio, ng Partido at 
buong rebolusyonaryong kilusan sa Hilagang Quezon. Ipagpapatuloy 
ng higit na nakararaming kabataaan at mabubuting anak ng bayan sa 


lalawigan ang mga dakilang misyon at simulain ni Ka Facio. 


Nawala ka man sa aming piling pero nag-iwan ka naman ng walang 
kamatayang pamana ng kabayanihan. Ginawan ka namin ng bantayog 
na nakaukit sa aming mga puso at isipan at patuloy na magiging 
inspirasyon ng mga susunod na henerasyon, lalong higit, ng mga 


kabataan at batang kadre na katulad mo. 
Mabuhay si Ka Facio! 
Mabuhay ang mga martir ng rebolusyon! 


Mabuhay ang sambayanang Pilipino! 

